EÚ sa musí postaviť hrozbe chudoby
Sociálna politika
2011-12-08 - 17:53
V EÚ je 116 miliónov ľudí ohrozených chudobou.
Osemdesiat miliónov Európanov, čo je 16% obyvateľstva, žije v chudobe.
Čo s tým robia a môžu robiť členské krajiny a Európska únia?
Odpovede sa pokúšalo nájsť prvé zasadnutie novej Európskej platformy pre boj proti chudobe a sociálnemu vylúčeniu, ktorá sa odohralo v októbri v poľskom Krakove.
S jeho výsledkami zoznámil v pondelok členov Výboru pre zamestnanosť Európskeho parlamentu belgický sociálnodemokratický poslanec Frédéric Daerden.
Okolo 400 zástupcov vlád a rôznych zainteresovaných organizácií sa na rokovaní pokúsilo nájsť spôsob, ako do roku 2020 dostať z chudoby aspoň 20 miliónov ľudí, povedal Frédéric Daerden.
Podľa definície EÚ sa za osoby ohrozené chudobou považujú tí, ktorí žijú z príjmu menšieho ako 60% národného príjmového mediánu vo svojej krajine.
Aj keď je boj proti chudobe predovšetkým zodpovednosťou národných vlád, EÚ môže s pomocou celoeurópskych predpisov a poskytnutím finančných prostriedkov hrať koordinačnú úlohu.
Ciele
Ministri členských krajín rokovali v Krakove aj o cieľoch týkajúcich sa boja proti chudobe, ktoré si stanovili.
Francúzsko chce napríklad znížiť do roku 2012 počet ľudí ohrozených chudobou o tretinu, Nemecko plánuje znížiť do roku 2020 počet dlhodobo nezamestnaných o 20 percent a Poľsko si kladie za cieľ znížiť do desiatich rokov počet ľudí žijúcich v chudobe o 1,5 milióna.
Dlhodobý rozpočet EÚ by sa mal zamerať na boj proti chudobe
Európsky parlament prijal 15. novembra správu Frédérica Dardena, v ktorej vyzýva Komisiu, aby Európskemu parlamentu každoročne predkladala správu o pokroku členských štátov pri znižovaní chudoby a sociálneho vylúčenia.
Európsky parlament chce, aby Komisia predložila svoje návrhy týkajúce sa boja proti chudobe a sociálnemu vylúčeniu vo viacročnom finančnom rámci na roky 2014-2020.
Parlament tiež žiada dôležitejšiu úlohu pre výročnú konferenciu Európskej platformy pre boj proti chudobe a sociálnemu vylúčeniu.
Chudoba v EÚ V chudobe žije: - 80 miliónov Európanov, zväčša ide o ženy - 20 miliónov detí - 8% pracujúcej populácie 22% pracujúcej populácie je chudobou ohrozených. zdroj: Európska komisia 20111201STO33091 Uznesenie Európskeho parlamentu o európskej platforme proti chudobe a sociálnemu vylúčeniu Európska platforma proti chudobe a sociálnemu vylúčeniu na stránkach Európskej komisie
SK
1
PHOTO
20111205PHT33247.jpg
SK
3
LINK
http://ec.europa.eu/social/main.jsp?catId=961&langId=sk&pubId=6028&type=2&furtherPubs=yes
-//EP//TEXT TA P7-TA-2011-0495 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
