31.8.2006
NÁVRH NA ZMENU A DOPLNENIE ROKOVACIEHO PORIADKU EURÓPSKEHO PARLAMENTU
ktorý v súlade s článkom 202 rokovacieho poriadku
predkladá Joseph Daul
zmena článkov 46 a 47
Stanovisko výborov Rozšírená spolupráca výborov
ROKOVACÍ PORIADOK EURÓPSKEHO PARLAMENTU
Súčasný text Pozmeňujúce a doplňujúce návrhy
Pozmeňujúci a doplňujúci návrh 1
Článok 46 odsek 1
1.
Keď si chce výbor, ktorému bola vec pridelená najskôr, vypočuť názory iného výboru alebo ak chce iný výbor vyjadriť svoje názory na správu podanú výborom, ktorému bola záležitosť predložená najskôr, môžu tieto výbory požiadať predsedu Parlamentu, aby bol podľa čl. 179 ods. 3 jeden výbor určený ako gestorský a druhý ako výbor požiadaný o stanovisko.
1.
Keď si chce výbor, ktorému bola vec pridelená najskôr, vypočuť názory iného výboru alebo ak chce iný výbor vyjadriť svoje názory na správu podanú výborom, ktorému bola záležitosť predložená najskôr, môžu tieto výbory požiadať predsedu Parlamentu do štyroch týždňov po oznámení o po stúpení na rokovanie pléna , aby bol podľa čl. 179 ods. 3 jeden výbor určený ako gestorský a druhý ako výbor požiadaný o stanovisko.
Or.
fr
Odôvodnenie
Výbor by mal mať štyri týždne na podanie žiadosti o rozšírenú spoluprácu po oznámení o postúpení na rokovanie pléna.
Tým by sa predišlo prípadom, keď z čisto praktických dôvodov, konkrétne pre pokročilé štádium prác v hlavnom výbore, sa článok 47 nemôže uplatniť.
Pozmeňujúci a doplňujúci návrh 2
Článok 47 pododsek -1 (nový)
Jeden alebo dva výbory môžu byť v rámci rozšírenej spolupráce prizvané k vypracovaniu správy, ktorým bol poverený príslušný gestorský výbor, ak sa domnievajú, že najmenej jeden z podstatných prvkov skúmanej otázky spadá do oblasti ich pôsobnosti.
Takéto žiadosti musia byť odôvodnené, v súlade s prílohou VI rokovacieho poriadku.
Or.
fr
Odôvodnenie
Prax ukázala, že v niektorých prípadoch návrh patrí do pôsobnosti viac než dvoch výborov.
Na druhej strane je veľmi zriedkavé, že sa návrh týka viac než troch výborov a potreba plodnej spolupráce limituje aj počet výborov, ktoré môžu byť zapojené.
Tieto nové ustanovenia zaväzujú výbory k tomu, aby odôvodnili svoje žiadosti o rozšírenú spoluprácu, v súlade s prílohou VI.
Pozmeňujúci a doplňujúci návrh 3
Článok 47 pododsek -1a (nový)
Otázka sa postúpi Konferencii predsedov, ktorá s konečnou platnosťou rozhodne do šiestich týždňov odo dňa postúpenia.
Konferencia predsedov výborov je informovaná a môže adresovať odporúčanie Konferencii predsedov.
Or.
fr
Odôvodnenie
Tento nový pododsek stanovuje nástroj a harmonogram, ktoré sa majú uplatniť pri rozhodovaní.
Podľa platnej praxe rozhoduje o účasti alebo neúčasti výboru, od ktorého sa v rámci rozšírenej spolupráce vyžaduje stanovisko, príslušný gestorský výbor.
Konferencia predsedov rozhoduje len v prípade, ak o to výslovne požiada jeden z príslušných výborov.
Rozhodovanie by však malo prináležať Konferencii predsedov a nie príslušnému gestorskému výboru.
Pozmeňujúci a doplňujúci návrh 4
Článok 47 pododsek 1
Ak podľa názoru konferencie predsedov vec patrí takmer v rovnakej mi ere do pôsobnosti dvoch výborov, alebo ak rôzne jej časti patria do pôsobnosti dvoch výborov , použije sa článok 46 a tieto doplňujúce ustanovenia: Ak Konferencia predsedov rozhodla o rozšírenej spolupráci, použije sa článok 46 a tieto doplňujúce ustanovenia:
- príslušné výroby môžu spolu určiť časti textu, ktoré sa týkajú ich výlučných alebo spoločných právomocí a dohodnúť sa na presnom spôsobe ich spolupráce;
- časový rozvrh spoločne odsúhlasia obidva výbory; - časový rozvrh spoločne odsúhlasia príslušné výbory;
- spravodajca a spravodajca výboru požiadaného o stanovisko sa usilujú o dosiahnutie dohody o textoch, ktoré predkladajú svojim výborom, a o svojich stanoviskách k pozmeňujúcim a doplňujúcim návrhom; - spravodajca a a spravodajcovia prizvaných výborov musia byť v plnej miere informovaní o textoch, ktoré predkladajú svojim výborom, a o svojich stanoviskách k pozmeňujúcim a doplňujúcim návrhom;
- gestorský výbor prijme bez hlasovania pozmeňujúce a doplňujúce návrhy výboru požiadaného o stanovisko vo veciach, ktoré podľa názoru predsedu gestorského výboru na základe prílohy VI a po predchádzajúcej porade s predsedom výboru požiadaného o stanovisko patria do pôsobnosti výboru požiadaného o stanovisko, a ktoré nie sú v rozpore s inými časťami správy .
- po hlasovaní môžu prizvané výbory a gestorský výbor rozhodnúť, na odporúčanie spravodajcu a spravodajcov prizvaných výborov, o predložení spoločných kompromisných pozmeňujúcich a doplňujúcich návrhov v pléne.
- ak nebol dodržaný postup popísaný v štvrtej zarážke alebo ak pretrváva rozpor medzi príslušnými výbormi, prizvaný výbor môže, odchýlne od ustanovení článku 150 ods. 1, predložiť v pléne pozmeňujúce a doplňujúce návrhy, ktoré spadajú do jeho pôsobnosti a ktoré už predložil gestorskému výbor u, ktorý ich zamietol.
Or.
fr
Odôvodnenie
(úvodná veta) Táto formulácia vyjadruje možnosť, ktorú má Konferencia predsedov, na stanovenie rozšírenej spolupráce v záujme vyriešenia konfliktu právomocí.
(zarážka 1 – nová) Táto formulácia povzbudzuje výbory, aby vymedzili svoju spoluprácu a umožňuje im dohodnúť sa na spôsoboch preberania pozmeňujúcich a doplňujúcich návrhov, ktoré predložili prizvané výbory (dokonca aj bez hlasovania v gestorskom výbore).
(zarážka 2) Táto lepšia a realistickejšia formulácia zarážky stanovuje celkovú výmenu predmetných informácií medzi príslušnými výbormi, pričom zaručuje skutočnú spoluprácu.
(zarážka 3 a nová) Výhodou tejto úpravy je, že ponúka posilnené postavenie prizvaného výboru počas celého postupu a vytvára vzájomný záujem na skutočnej spolupráci.Umožňuje, aby gestorský výbor hlasoval o všetkých pozmeňujúcich a doplňujúcich návrhoch a nepožaduje, aby sa bez hlasovania prebrali všetky pozmeňujúce a doplňujúce návrhy prizvaného výboru.
Prizvaný výbor však môže predložiť v pléne svoje pozmeňujúce a doplňujúce návrhy spadajúce do jeho pôsobnosti, ktoré gestorský výbor odmietol.
Oba výbory by mali mať záujem na tom, aby dospeli rýchlo k dohode, v záujme toho, aby sa predišlo možnému rozhodovaniu v pléne, kde by stratili kontrolu nad agendou.
(zarážka 3 b) Toto riešenie by napriek tomu umožnilo plénu reálnu voľbu medzi dvoma konfliktnými pozíciami v prípadoch, keď pretrváva rozpor.
Predložením kompromisných pozmeňujúcich a doplňujúcich návrhov v pléne by výbory mali poslednú možnosť dospieť k dohode, predtým ako sa rozhodne v pléne.
Poznámka: Ostatné články rokovacieho poriadku (predovšetkým článok 150 a 155) by mali byť pozmenené, aby boli v súlade s týmito novými ustanoveniami.
