EP podporuje výskum a vývoj v malých a stredných podnikoch
Výskum a inovácie
2008-04-10 - 13:34
Poslanci schválili pomerom hlasov 626:14:6 rozhodnutie, ktoré navrhuje, aby EÚ spolufinancovala výskumný program EUROSTARS, určený pre malé a stredné podniky.
Podiel financií z európskeho rozpočtu by mal predstavovať 100 miliónov eur.
Vzhľadom na dohodu vyjednanú s Radou bude môcť rozhodnutie čoskoro vstúpiť do platnosti.
Program EUROSTARS bol založený v roku 2007 medzivládnou sieťou pre priemyselný rozvoj, známou pod názvom EUREKA.
Podľa nového rozhodnutia bude financovať predovšetkým výskumné a vývojové aktivity malých a stredných podnikov, no zúčastniť sa na ňom budú môcť aj univerzity, výskumné organizácie, či veľké podniky.
Financovanie bude pritom plynúť z verejných aj súkromných zdrojov.
Európska Únia prispeje v rokoch 2008 - 2013 sumou 100 miliónov eur zo Siedmeho výskumného rámcového programu, ďalších 300 miliónov eur poskytne dovedna všetkých 29 participujúcich krajín (vrátane Slovenska, ktoré sa tiež k programu prihlásilo).
Európska komisia tiež predpokladá dodatočný prísun financií vo výške medzi 133 až 400 miliónov eur, ktoré podľa nej zmobilizuje súkromný sektor.
(Tento odhad vychádza z miery verejného financovania vo výške 50 - 75%.)
Celkovo je teda možné očakávať, že financie na tento program dosiahnu 533 až 800 miliónov eur.
"Každý projekt by mal v priemere získať približne 1,5 miliónov eur", uviedol v januári v EP zástupca EUREKY Luuk Borg.
EP pri jednaniach s Radou navrhol, aby bolo pri programe, súvisiacich materiáloch, ako aj pri implementácii projektov propagované logo, ktoré by poukazovalo na účasť EÚ.
Okrem 25 krajín z EÚ sa na programe zúčastní aj Nórsko, Švajčiarsko, Island, Turecko a Izrael.
Rozprava (9.
4.
2008):
Slovenský europoslanec Ján HUDACKÝ (EPP-ED, SK) v rozprave deň pred hlasovaním informoval, že iniciatíva EUREKA je medzi podnikateľskou verejnosťou veľmi vítaná.
"Skutočnosť, že sa do tejto iniciatívy zapája tak značný počet krajín, len potvrdzuje doterajší deficit záujmu o riešenie problémov malých a stredných podnikov", uviedol.
Ako ďalej spomenul, Siedmy rámcový program ani napriek snahe Európskeho parlamentu celkom nevyriešil problém prístupu malých spoločností k finančným zdrojom, určeným na podporu ich výskumno-vývojových a inovatívnych aktivít.
Je preto podľa neho povzbudzujúce, že táto "iniciatíva zdola" našla pochopenie vo všetkých relevantných európskych inštitúciách.
"Napriek pokroku, ktorý bol bezpochyby dosiahnutý, musím konštatovať, že niektoré otázky ostávajú ďalej nezodpovedané", uviedol a vysvetlil, že sa to týka predovšetkým kritérií oprávnenosti pre vstup do programu, obratu súvisiaceho s výskumom, a tiež časového ekvivalentu.
"Osobne si myslím, že pri stanovení týchto kritérií by sme mali byť veľkorysejší, majúc na zreteli najmä možnosť prístupu k programu EUROSTARS pre menšie spoločnosti, ktoré napriek ich veľkosti majú veľký inovatívny a vývojový potenciál", uviedol a v závere príspevku vysloviť potešenie, že sa aj Slovensko rozhodlo zapojiť sa do tejto spolupráce.
Europoslanec Miroslav MIKOLÁŠIK (EPP-ED, SK) vo svojom vystúpení poukázal na to, že jedným z cieľov Lisabonskej stratégie je zvýšenie konkurencieschopnosti Európy pomocou podpory výskumu a vývoja a podpory malého a stredného podnikania (MSP) a ocenil, že prejednávaný program spája oba tieto aspekty.
"Program pre výskum a vývoj EUROSTARS je určený pre malé a stredné podniky vykonávajúce výskum a vývoj pri realizácii trhovo orientovaného výskumu v nadnárodných projektoch, realizovaných či už v prospech MSP alebo pre ich rôzne združenia", uviedol, pričom zdôraznil najmä dôležitosť momentu prenosu poznatkov a potrebu kooperácie v rámci tohto programu medzi podnikmi navzájom a inými inštitúciami na základe priemyselno-ekonomického partnerstva.
Za veľké pozitívum programu označil to, že je orientovaný "zdola nahor" a je prispôsobený priamo potrebám MSP vykonávajúcim výskum.
"Pokladám za kľúčové, že cieľom tejto výskumnej činnosti je orientácia na trh a zameranie sa na krátko- a strednodobé výsledky", uviedol.
Za potrebné označil ďalej zdôrazňovanie pridanej hodnoty tohto programu, ktorou je podľa jeho slov popri jednoduchej koordinácii národných programov aj integrácia ich riadenia a finančná integrácia, a tiež spoločný výber a vyhodnocovanie projektov.
"Chcel by som taktiež upozorniť na nový prvok tohto programu, ktorým je zavedenie nástroja na financovanie rozdelenia rizika, určeného pre rizikovejšie projekty v oblasti výskumu a vývoja technológií", uviedol a vysvetlil, že čo sa týka spravovania programu, súhlasí s návrhom prehodnocovania kritérií po dvoch rokoch a tiež so znížením hranice požadovaného príspevku MSP na náklady projektu z 50% na 25%.
Zdôvodnenie hlasovania (10.
4.
2008):
Poslankyňa ZITA PLEŠTINSKÁ (EPP-ED, SK) vystúpila k tejto správe v rámci vysvetlení hlasovania, kde uviedla, že prerokovávanú správu podporila, pretože program EUROSTARS pokladá za významnú iniciatívu na podporu výskumu a vývoja vykonávaného MSP.
"Napriek tomu, že malé a stredné podniky vytvárajú takmer 70% HDP, doposiaľ nebol ich potenciál v oblasti výskumu a vývoja dostatočne využitý", uviedla a ocenila, že oproti pôvodnému návrhu bola minimálna úroveň príspevku na náklady projektu zo strany MSP znížená.
Pri pôvodnom návrhu, kde bola táto úroveň stanovená na 50%, by totiž podľa jej slov bolo z procesu vylúčených mnoho malých a stredných podnikov.
Vyjadrila tiež potešenie nad tým, že medzi účastníckymi krajinami je aj Slovensko.
"Je potrebné, aby slovenskí malí a strední podnikatelia boli informovaní o možnosti čerpať prostriedky na výskum a vývoj z tohto programu a aby sa výskumný potenciál zvýšil aj v zaostávajúcich regiónoch Slovenska a Európy", uviedla a informovala, že ako dobrý návod im poslúži európska výskumná a inovačná databáza, v ktorej Komisia zverejní výsledky projektov realizovaných vďaka tomuto programu.
20080408IPR26047 Konečné znenie prijatého textu nájdete po jeho publikovaní prostredníctvom vyhľadávača tu
SK
1
LINK
/activities/plenary/ta.do?language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
