Tento týždeň: zhodnotenie samitu EÚ, návšteva Carly Del Ponte a Európske dni mladých novinárov
Inštitúcie
2007-06-25 - 15:02
Polročná spolupráca Merkel a Pötteringa sa končí
Na úvodnej stránke parlamentného webu nájdete aj tento týždeň viacero zaujímavých článkov, ktoré sa budú týkať aktuálnych udalostí.
V stredu sa uskutoční mimoriadne zasadnute EP, ktoré zhodnotí samit EÚ.
Priblížime vám tiež návštevu hlavnej prokurátorky Medzinárodného trestného tribunálu pre bývalú Juhosláviu Carly Del Ponte.
V piatok zas necháme priestor mladým žurnalistom, ktorý na našej webstránke zosumarizujú Európske dni mladých novinárov.
V stredu popoludní sa v Bruseli uskutoční mimoriadne plenárne zasadnutie EP.
Vystúpi na ňom predsedníčka Rady Angela Merkel a poslancom predstaví kompromis, na ktorom sa dohodli lídri EÚ na minulotýždňovom samite.
K dohode sa vyjadria aj samotní poslanci, ktorí následne zhodnotia polročné nemecké predsedníctvo v Únii.
Už 1.júla sa totiž európskeho kormidla na šesť mesiacov ujme Portugalsko.
Z tohto dôvodu vo štvrtok a piatok zavíta do Lisabonu predseda EP Hans-Gert Pöttering a lídri parlamentných frakcií.
Spoločne s portugalskou vládou budú rokovať o prioritách portugalského predsedníctva.
Zhromaždenie AKT-EÚ
Nabitý program má aj predseda EP Hans-Gert Pöttering.
V pondelok totiž otvorí 13. zasadnutie spoločného parlamentného zhromaždenia krajín Afriky, Karibiku, Tichomoria a EÚ (AKT-EÚ) v nemeckom Wiesbadene.
Účastníci budú na tomto fóre až do štvrtka rokovať o návrhu hospodárskych partnerských dohôd.
Tie sa týkajú migrácie kvalifikovaných pracovníkov, zníženia miery chudoby drobných farmárov či zvýšenia transparentnosti pri využívaní nerastných zdrojov.
Prítomní poslanci by tiež mali schváliť uznesenia o situácii v Darfúre a Zimbabwe.
Cezhraničné on-line nakupovanie
V utorok sa zas vrátime k plenárnemu zasadnutiu v Štrasburgu.
Schválená správa českej poslankyne zo skupiny ľudovcov a európskych demokratov Zuzany Roithovej totiž navrhuje opatrenia na zvýšenie dôveryhodnosti cezhraničného on-line nakupovania.
To dnes využíva len šesť percent spotrebiteľov, ktorí bežne nakupujú tovary či služby na internete.
Carla Del Ponte
V utorok zavíta do Parlamentu hlavná prokurátorka Medzinárodného trestného tribunálu pre bývalú Juhosláviu Carla Del Ponte.
Správu o tom, ako so súdom spolupracuje Srbsko predstaví nielen táto rodená Švajčiarka, ale aj srbský minister zahraničných vecí Vuk Jeremič.
Bližšie informácii o tejto návšteve nájdete na webstránke v stredu.
Mladí žurnalisti
Záver týždňa bude patriť mladým novinárom a študentom žurnalistiky.
V dňoch 27.-30. júna sa totiž v Parlamente uskutočnia Európske dni mladých novinárov.
Približne 270 mladých ľudí bude môcť diskutovať o európskych otázkach s predsedom EP Hans-Gert Pötteringom, europoslancami a tiež zástupcami Komisie a Rady.
Práve žurnalistická mlaď nahradí v piatok redaktorov parlamentnej webstránky.
V sekcii špecializované články totiž zosumarizujú priebeh celého podujatia.
Ďalšie témy
Agenda Parlamentu na tento týždeň je však bohatšia.
V utorok bude Výbor pre životné prostredie hlasovať o smernici, ktorej cieľom je bezpečnejšie používanie pesticídov, v stredu podpíšu predseda EP Pöttering a predsedníčka Rady Angela Merkel nariadenie o roamingových poplatkoch a vo štvrtok zorganizuje Výbor pre bezpečnosť a obranu verejné vypočutie o plánoch USA na vybudovanie protiraketového krytu v niektorých krajinách EÚ.
Tento týždeň tiež do zahraničia odcestujú dve delegácie poslancov.
Cieľom prvej z nich je Darfúr a východný Čad a hlavnou misiou druhej skupiny je dohliadať na priebeh parlamentných volieb vo Východnom Timore.
20070622STO08190 Webstránka predsedníctva EÚ (anglicky) Závery predsedníctva EÚ Zhromaždenie AKT-EÚ (anglicky) Európske dni mladých novinárov (anglicky)
SK
1
PHOTO
20070625PHT08266.jpg
SK
2
LINK
http://www.eu2007.de/en/
SK
3
LINK
http://www.consilium.europa.eu/cms3_fo/showPage.asp?lang=SK&id=432&mode=g&name=
SK
4
LINK
/intcoop/acp/10_01/default_en.htm
SK
5
LINK
http://www.youthmediadays.eu/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
