ÚSTNA OTÁZKA H-0114/10
pre hodinu otázok na schôdzi v apríli 2010
v súlade s článkom 116 rokovacieho poriadku
predkladá:
Silvia-Adriana Ţicău
Rade
Vec: Situácia v súvislosti s prijatím rozhodnutia Rady o dohode medzi Európskou úniou a Mexikom v oblasti leteckých služieb
Posilnenie dialógu medzi Európskou úniou a krajinami Latinskej Ameriky a karibskej oblasti patrí medzi priority španielskeho predsedníctva Únie.
Únia sa v skutočnosti zaviazala, že bude klásť dôraz na strategický charakter vzťahu medzi Úniou a Mexikom a pokračovať v rokovaniach o podpísaní dohôd medzi Úniou a Strednou Amerikou, andskými krajinami a krajinami Mercosuru.
Prijatie rozhodnutia Rady o podpísaní dohody medzi Úniou a Spojenými štátmi mexickými o určitých aspektoch leteckých služieb je jedným z bodov dialógu s Mexikom.
Môže Rada vzhľadom na dôležitosť podpísania tejto dohody o spolupráci medzi Európskou úniou a touto krajinou uviesť, v akom štádiu je prijímanie tohto rozhodnutia?
