Denník : 02-12-2004
Redakcia: Miriam Oriešková Tel. STR: (33) 388 17 4864 BRU: (32-2) 28 310 54 Sekretariát: Eva Lettrichová
Redakčná uzávierka: Štvrtok 2. decembra 2004 o 11:45 hod.
Kódy parlamentných postupov
A
Správy a odporúčania
B
Rozhodnutia a ústne otázky
C
Dokumenty iných inštitúcií
*
Konzultačný postup
**I
Postup spolupráce (1. čítanie)
**II
Postup spolupráce (2. čítanie)
***
Postup súhlasu
***I
Postup spolurozhodovania (1. čítanie)
***II
Postup spolurozhodovania (2. čítanie)
***III
Postup spolurozhodovania (3. čítanie)
Skratky
- Politické skupiny: pozrite nasledujúcu stranu
BE
Belgicko
IT
Taliansko
PL
Poľsko
CZ
Česká republika
CY
Cyprus
PT
Portugalsko
DK
Dánsko
LV
Litva
SI
Slovinsko
DE
Nemecko
LT
Lotyšsko
SK
Slovenská republika
EE
Estónsko
LU
Luxembursko
FI
Fínsko
EL
Grécko
HU
Maďarsko
SE
Švédsko
ES
Španielsko
MT
Malta
UK
Veľká Británia
FR
Francúzsko
NL
Holandsko
IE
Írsko
AT
Rakúsko
V ý menn ý kurz
1 euro = 39.223 SKK slovenských korún .
Stav k 2.12.2004.
Politické skupiny Stav k 25.11.2004
PPE-DE
PSE
ALDE/ ADLE
Verts / ALE
GUE / NGL
IND / DEM
UEN
NI
Spolu
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
17
31
11
6
3
3
7
78
IE
5
1
1
1
1
4
13
IT
24
16
12
2
7
4
9
4
78
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
1
23
MT
2
3
5
NL
7
7
5
4
2
2
27
AT
6
7
2
3
18
PL
19
8
4
10
7
6
54
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
28
19
12
5
1
11
2
78
Spolu
268
200
87
42
41
37
27
29
731
Bývalí poslanci: Chantal SIMONOT (PSE, BE), Gábor D emszky (ALDE/ADLE, HU) Noví poslanci: Philippe BUSQUIN (PSE, BE), Fernand LE RACHINEL (NI, FR) Zmena v skupine: Robert KILROY-SILK prešiel zo skupiny IND/DEM do NI Viktória BERNÁTHNÉ MOHÁCSI nahradila M. Gábora DEMSZKYHO (ALDE/HU) s účinnosťou od 29.11.2004
Politické skupiny
PPE-DE
Skupina Európskej ľudovej strany (kresťanských demokratov) a Európskych demokratov
PSE
Socialistická skupina v Európskom parlamente
ALDE/ADLE
Skupina Aliancie liberálov a demokratov za Európu
GUE/NGL
Konfederatívna skupina Európskej zjednotenej ľavice - Nordická zelená ľavica
Verts/ALE
Skupina zelených/Európska slobodná aliancia
UEN
Skupina Únie za Európu národov
IND/DEM
Skupina nezávislosť/demokracia
NI
nezávislí poslanci
Vonkajšie vzťahy
Uznesenie Parlamentu o situácii na Ukrajine
Diskusia: 1.12.2004
Hlasovanie: 2.12.2004
Na základe včerajšej rozpravy v Parlamente, poslanci dnes schválili uznesenie o Ukrajine, v ktorom dôrazne odsúdili podmienky, za ktorých sa uskutočnilo druhé kolo prezidentských volieb na Ukrajine, vrátane poslednej fázy predvolebnej kampane a "zjavných podvodov" počas sčítavania hlasov.
Európsky parlament odmieta rozhodnutie ústrednej volebnej komisie pod vedením Sergeja Kivaľova, na základe ktorého bol pán Janukovyč vyhlásený za víťaza prezidentských volieb bez toho, aby bola "dôkladne a úplne preskúmaná platnosť volieb a volebného procesu" .
Poslanci vyzvali ukrajinské orgány, aby anulovali druhé kolo prezidentských volieb a opakovane zorganizovali druhé kolo pred koncom tohto roka za účasti medzinárodných pozorovateľov.
Parlament zaslal týmto uznesením signál Rade a Komisii, aby ukrajinskej vláde "jasne naznačili" , že použitie násilia proti pokojným a demokratickým protestom by viedlo "k okamžitému pozastaveniu dohody o partnerstve a spolupráci a k uvaleniu sankcií" .
EP odmieta obvinenia zo strany ruského prezidenta, že Európska únia a medzinárodné spoločenstvo vyjadrením podpory právu ukrajinského ľudu na uplatňovanie demokratických práv povzbudzovali k násiliu.
Poslanci zdôraznili, že práve Rusko "nesie veľkú zodpovednosť" za situáciu na Ukrajine.
Podľa Parlamentu, vzťahy s Ukrajinou závisia od nájdenia demokratického riešenia.
Preto sa EP zaväzuje naďalej podporovať ukrajinský ľud a poskytovať mu pomoc pri vytváraní otvoreného a demokratického systému, prosperujúcej trhovej ekonomiky a zaujatí oprávneného miesta v spoločenstve demokratických národov.
Parlament vyzýva Komisiu, Radu a členské štáty, aby v očakávaní uspokojivého výsledku súčasnej situácie "urýchlili schválenie akčného plánu pre Ukrajinu" , zapojili sa do rýchleho plnenia tohto plánu a začlenili doň nové opatrenia zamerané na posilnenie úlohy občianskej spoločnosti.
Spravodlivosť a vnútorné záležitosti
"Biometrické" pasy pre občanov EÚ
Carlos COELHO (PPE-DE, P)
Dokument: A6-0028/2004
Hlasovanie: 2.12.2004
Poslanci EP dnes schválili správu Carlosa COELHO (PPE-DE, PT) týkajúcu sa štandardov pre ochranné prvky a biometriu v cestovných pasoch občanov Únie.
471 poslancov hlasovalo za, 118 proti a 6 sa zdržalo hlasovania.
Správa má za cieľ zlepšiť ochranu osobných údajov a zamedziť ich zneužitiu.
Parlament tak súhlasil s návrhom Komisie, podľa ktorého bude v cestovných pasoch občanov EÚ povinný iba jeden biometrický identifikátor a to obraz tváre.
Členské štáty majú pritom možnosť zahrnúť aj odtlačky prstov.
Podľa Parlamentu, zavedenie biometrických identifikátorov však nesmie porušiť práva na ochranu osobných údajov.
Preto poslanci EP hlasovali proti zriadeniu centrálnej databázy cestovných pasov EÚ, ktorá by takéto údaje obsahovala.
Vytvorením centralizovanej databázy by sa zvýšilo riziko zneužitia dát a využitia biometrických ukazovateľov ako "prístupových kľúčov" k rôznym databázam, čím by mohlo dôjsť k vzájomnému prepojeniu skupín dát.
Parlament ďalej požaduje, aby sa jasne určilo, ktoré konkrétne orgány v členských štátoch budú mať prístup k uchovávaným údajom, spoločne evidovaných v registri.
Biometrické údaje v cestovných pasoch môžu byť, podľa EP, využité iba na overenie pravosti dokumentu a totožnosti držiteľa v prípadoch, "keď zo zákona vyplýva povinnosť predložiť pas" .
Podľa názoru poslancov, nariadenie by malo vstúpiť do platnosti až vtedy, keď jednotlivé orgány na ochranu údajov členských štátov predložia potvrdenia dokazujúce, že majú príslušné vyšetrovacie právomoci a zdroje.
Členské štáty musia začať uplatňovať toto nariadenie najneskôr do 18 mesiacov od jeho prijatia.
Lehota je prijateľný kompromis, ktorý by mali rešpektovať aj Spojené štáty a predĺžiť tak lehotu zavedenia biometrických údajov pre bezvízový styk.
Tá je v súčasnosti stanovená na 26. október 2005.
Nariadenia sa bude týkať všetkých členských štátov okrem Veľkej Británie a Írska.
Dánsko sa rozhodne v priebehu šiestich mesiacov po schválení nariadenia Radou.
Podrobnejšie informácie
Po nedávnych teroristických útokoch vyzvali mnohí na ďalšie zvýšenie bezpečnosti dokumentov na celom svete.
Technické výbory Medzinárodnej organizácie civilného letectva (ICAO) prijali v roku 2003 odporúčania („plán“ ICAO).
Pre cestovné pasy sa okrem iného odporúča, aby sa na overenie identity pomocou stroja v celosvetovom meradle používala identifikácia tváre a ako pamäťové médium bezkontaktný integrovaný obvod (čip).
Odtlačky prstov a/alebo obraz dúhovky boli zadefinované ako ďalšie možné identifikačné znaky.
Ďalšie impulzy poskytli viaceré rozhodnutia USA, predovšetkým program vízových výnimiek (VWP), ktorý umožňuje občanom niektorých krajín cestovanie v USA bez získania víz.
Na programe sa zúčastňujú okrem iných staré členské štáty EÚ (s výnimkou Grécka) a z nových členských štátov Slovinsko.
USA vyžadujú, aby najneskôr do 26. októbra 2005 každá krajina, ktorá sa zúčastňuje na VWP, „ako podmienku pokračovania alebo začlenenia do programu VWP" potvrdila, že má program vydávania strojom čitateľných cestovných pasov, ktoré sú odolné voči manipulácii a obsahujú biometrické identifikátory a identifikátory pravosti dokumentov, ktoré sú v súlade s platnými štandardmi biometrie a identifikácie dokumentov, ako ich definuje Medzinárodná organizácia civilného letectva.
Viac informácií nájdete na www.europarl.eu.int .
Občianske práva
Bezpečnejšie využívanie Internetu a nových on-line technológií
Edith MASTENBROEK (PES, NL)
Dokument: A6-0033/2004
2004/0023(COD)
Postup: Spolurozhodovania (1. čítanie)
Diskusia: 1.12.2004
Poslanci EP dnes schválili návrh o vytvorení viacročného programu Spoločenstva na podporu bezpečnejšieho používania Internetu a nových on-line technológií.
Správu vypracovala za Výbor pre občianske slobody, spravodlivosť a vnútorné veci spravodajkyňa Edith MASTENBROEKOVÁ (PSE, NL).
Cieľom nového programu "Bezpečnejší internet plus" (Safer Internet Plus), pripraveného na roky 2005-2008, je podporiť bezpečnejšie využívanie Internetu a nových on-line technológií, a to najmä pre deti.
Finančný rámec na obdobie od 1. januára 2005 do 31. decembra 2008 je 45 mil. eur, z ktorých je 20,05 miliónov eur vyčlenených na obdobie do 31.decembra 2006.
Program je rozdelený do štyroch oblastí činnosti, pričom rozpočet sa tiež delí podľa týchto oblastí:
1 .
Boj proti nezákonnému obsahu (25-30% rozpočtu): zriadenie horúcich liniek, na ktorých môžu občania hlásiť nezákonný a/alebo škodlivý obsah.
V súčasnosti existuje takáto ´hot line´ v 13 z 25 členských štátov Únie.
2.
Nakladanie s nechceným a škodlivým obsahom (10-17%): vývoj a hodnotenie filtračného softvéru s dôrazom na splnomocnenie užívateľa.
Konečný užívateľ by mal rozhodnúť, ako chce nakladať s nechceným obsahom.
3.
Podpora bezpečnejšieho prostredia (8-12%): prostredníctvom samoregulácie, ktorá zahŕňa konzultácie, vhodné zastúpenie dotknutých strán, kódex správania sa a orgány uľahčujúce konzultácie na vnútroštátnej úrovni a na úrovni Spoločenstva.
4.
Zvyšovanie povedomia (47-51%): informovaním konečných užívateľov (rodičov a detí) o rizikách Internetu prostredníctvom vhodných nástrojov.
Viac informácií o bezpečnejšom Internete nájdete na: http://europa.eu.int/information_society/activities/sip/index_en.htm .
Rozpočet
Príprava rozpočtu EÚ 2007-2013
Dokument: O-0067/2004 - B6-0130/2004
Príprava nového finančného rámca
Dočasný výbor pre politické výzvy a rozpočtové prostriedky rozšírenej Únie v rokoch 2007-2013
Diskusia: 1.12.2004
Hlasovanie: 2.12.2004
Poslanci EP dnes schválili uznesenie o finančnom výhľade Únie v súvislosti s decembrovým zasadnutím Rady, navrhnuté J. Borrellom, predsedom Dočasného výboru pre politické výzvy a rozpočtové prostriedky rozšírenej Únie 2007-2013 .
Napriek tomu, že Zmluva o EÚ právne neustanovuje existenciu finančného výhľadu, Parlament si uvedomuje, že na vytvorenie finančného výhľadu na obdobie po roku 2006 je "potrebná dohoda medzi EP a Radou" .
Poslanci v uznesení zdôrazňujú i ´podmienky´ dohody o novom finančnom výhľade: financovanie politík umožňujúcich lepšiu integráciu a súdržnosť EÚ, rešpektovanie priorít EP (okrem iného napr. oblasť zamestnanosti, trvalého rozvoja, migračná a azylová politika) a zabezpečenie pružných rezerv pre nepredvídateľné udalosti alebo potreby.
Parlament žiada, aby boli každý mesiac organizované stretnutia medzi EP, EK a Radou a dúfa, že dohoda sa dosiahne pravdepodobne už počas Luxemburského predsedníctva.
Dočasný výbor pre politické výzvy a rozpočtové prostriedky bol zriadený v septembri 2004 a jeho úlohou je prezentovať EP finálnu správu ešte pred stanovením spoločnej pozície zo strany Rady.
Táto správa sa bude týkať politických priorít Parlamentu, štruktúry budúceho finančného výhľadu a odhadu potrebných finančných zdrojov vyčlenených na výdavky EÚ na dané obdobie (2007-2013).
Podrobnejšie informácie nájdete na www.europarl.eu.int .
Zmeny v rozpočte Únie 2004
Jan MULDER (ALDE/ADLE, NL)
Dokument.: 2004/2223(BUD)
Diskusia: 1.12.2004
Hlasovanie: 2.12.2004
Parlament dnes schválil správu Jana MULDERA (ALDE/ADLE, NL) týkajúcu sa úprav v rozpočte EÚ na rok 2004.
Konkrétne išlo o nasledovné návrhy:
navýšiť rozpočtové položky pre väčšinu štrukturálnych fondov (3,4 mld. eur, rozpočtová kapitola 2a),
znížiť položky pre niektoré rozpočtové priamky (spadajúce pod kapitolu 1a), ktorých časti majú byť presunuté do rozpočtovej priamky štrukturálnych fondov (1,1 mld. eur),
navýšiť položku ´predpokladané príjmy´, v časti dovozné clá (1,3 mld. eur).
Znamená to, že členské štáty EÚ budú musieť dodatočne prispieť 1 mld. eur z vlastných zdrojov.
Zdravotníctvo a spotrebiteľ
Svetový deň boja proti AIDS
Diskusia: 1.12.2004
Hlasovanie: 2.12.2004
Pri príležitosti včerajšieho svetového dňa boja proti AIDS a skutočnosti, že počet chorých na AIDS sa stále zvyšuje, EP dnes schválil uznesenie, v ktorom poslanci vyjadrujú svoje presvedčenie, že "v rámci celosvetového boja proti tejto chorobe zohrá EÚ pre svojich vlastných občanov, ako aj občanov tretích krajín, dôležitú úlohu" .
Celkový počet ľudí postihnutých HIV/AIDS vzrástol na 40 miliónov, pričom 90% z nich pochádza z rozvojových krajín.
Hrozivým faktom zostáva najmä zvyšujúci sa počet žien postihnutých touto chorobou.
V roku 1997 tvorili ženy a dievčatá 41% z celkového počtu HIV pozitívnych ľudí, dnes je to už viac ako polovica, v subsaharskej Afrike dokonca 57%.
Parlament pripomína, že ak nedôjde k zvráteniu nárastu počtu osôb nakazených HIV, "nebude možné dosiahnuť spoločný cieľ, ktorý sa zameriava na odstránenie extrémnej chudoby a hladu do roku 2015 a zníženie na polovicu počtu ľudí, ktorí žijú z menej ako jedného dolára na deň a trpia hladom" .
Podľa poslancov, stragégie na účinný boj proti epidémii HIV/AIDS musia zahŕňať "komplexný prístup k prevencii, vzdelávaniu, starostlivosti a liečbe" .
Parlament vyzýva EÚ, aby v tejto oblasti vypracovala politiky a programy a žiada Komisiu, aby v rámci finančného výhľadu na obdobie 2007-2013 zabezpečila zvýšené finančné prostriedky určené na podporu posilnenej reakcie na HIV/AIDS vrátane prijatia viacročného záväzku voči Globálnemu fondu na boj proti HIV/AIDS, tuberkulóze a malárii.
Hospodárske a finančné záležitosti
Zdaňovanie príjmu z úspor - dohody s Republikou San Marino a Monakom
Jean-Paul GAUZÈS (PPE-DE, FR)
Dokument.: A6-0039/2004 , A6-0042/2004
Hlasovanie: 2.12.2004
Parlament schválil dva návrhy Rady týkajúce sa dohôd uzavretých medzi Európskym spoločenstvom (ES) a Republikou San Marinou a ES a Monakom o zdaňovaní príjmov z úspor v podobe výplaty úrokov.
Správa ES/Monako bola schválená 449 hlasmi za, 12 proti a 40 poslancov sa zdržalo hlasovania.
Obe správy vypracoval za Výbor pre hospodárske a menové veci Jean-Paul GAUZÈS (PPE-DE, FR).
Vzhľadom na to, že neexistuje koordinácia národných systémov zdaňovania príjmov z úspor, niektoré osoby s trvalým bydliskom v členských štátoch mali možnosť uniknúť akejkoľvek forme zdanenie v krajine trvalého bydliska pod zámienkou úrokov vyplácaných v inom štáte.
Aby sa daná situácia zlepšila a zároveň podporil rozvoj škodlivej konkurencie vzhľadom na zdaňovanie, Rada vypracovala dohody so San Marinom a Monakom (podobná dohoda o zdaňovaní príjmov z úspor bola už uzavretá so Švajčiarskom, Andorou a Lichtenštajnskom).
Dohody majú štyri časti: zdieľaná zrážaná daň v krajine trvalého bydliska, dobrovoľné odovzdanie informácií na podnet vlastníka príjmov, klauzula o prehodnotení a pokrok v oblasti výmeny informácií v prípade daňového podvodu.
