Briefing : 11-04-2005(s)
EURÓPSKY PARLAMENT
Redaktor:
Zuzana Andrejčáková
Sekretariát:
Eva Lettrichová
Brusel:
Štrasburg:
PHS 6A018
IPE3 F03009
B-1047 Brusel
BP1024, F-67070 Štrasburg
Tel. (32-2) 283 21 19
Tel. (33) 3 88 17 48 86
Fax (32-2) 284 92 53
Fax (33) 3 88 17 29 01
e-mail: TlacoveOddelen-SK@europarl.eu.int
Internet: http://www.europarl.eu.int/press/index_publi_sk.htm
Redak č ná uzávierka: Utorok, 5. apríla 2005
Politické skupiny
Stav k 31.03.2005
PPE-DE
PSE
ALDE/ ADLE
Verts / ALE
GUE / NGL
IND / DEM
UEN
NI
Spolu
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
17
31
11
6
3
3
7
78
IE
5
1
1
1
1
4
13
IT
24
16
12
2
7
4
9
4
78
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
2
24
MT
2
3
5
NL
7
7
5
4
2
2
27
AT
6
7
2
3
18
PL
19
10
4
10
7
4
54
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
28
19
12
5
1
10
3
78
Spolu
268
200
88
42
41
36
27
30
732
Joel HASSE FERREIRA nahradil 12.3.2005 poslanca M. Antónia COSTU (PSE, PT).
Politické skupiny
PPE-DE
Skupina Európskej ľudovej strany (kresťanských demokratov) a Európskych demokratov
PSE
Socialistická skupina v Európskom parlamente
ALDE/ADLE
Skupina Aliancie liberálov a demokratov za Európu
GUE/NGL
Konfederatívna skupina Európskej zjednotenej ľavice - Nordická zelená ľavica
Verts/ALE
Skupina zelených/Európska slobodná aliancia
UEN
Skupina Únie za Európu národov
IND/DEM
Skupina nezávislosť/demokracia
NI
nezávislí poslanci
TLA Č OVÉ KONFERENCIE
Prosím vzia ť do úvahy, ž e agenda plenárneho zasadnutia mô ž e by ť zmenená na poslednú chví ľ u.
Tla č ová konferencia pred plenárnym zasadnutím sa uskuto č ní v piatok o 11:00, v budove PHS, miestnos ť č íslo 0A50.
Posledná tla č ová konferencia pred za č iatkom plenárneho zasadnutia sa uskuto č ní v pondelok, 11.04.2005 o 16:30 v tla č ovej miestnosti ( Š trasburg).
Najdôležitejšie udalosti týždňa
Pondelok - program plenárneho zasadnutia na deň 11.4.2005
- Sociálna legislatíva v cestnej doprave - Špeciálne víza pre výskumníkov - šanca EÚ dosiahnuť zámery Lisabonskej stratégie
Utorok - program plenárneho zasadnutia na deň 12.4.2005
- Rozpočet - Absolutóriá za plnenie všeobecného rozpočtu Európskej únie - Žiadosti o pristúpenie Bulharska a Rumunska
Streda - program plenárneho zasadnutia na deň 13.4.2005
- Správa Európskej rady a vyhlásenie Komisie k zasadnutiu Európskej rady 22.-23. marca 2005
Ίtvrtok - program plenárneho zasadnutia na deň 14.4.2005
- Rezolúcie k otázkam na ústnu odpoveď určeným Komisii
Zmeny v programe:
Nasledujúce správy boli prelo ž ené na máj 2005:
Prípadne otázky na ústne zodpovedanie Jean-Marie Cavada (T-0006/2005 - ) Jean-Marie Cavada (T-0007/2005 - )
Správa: Jeanine Hennis-Plasschaert A6-0031/2005 - Zvy š ovanie bezpe č nosti v prístavoch
Správa Mechtild Rothe A6- /2005 - Energetická ú č innos ť a energetické slu ž by
Správa: Ewa Hedkvist Petersen A6-0069/2005 - Č elné bezpe č nostné systémy motorových vozidiel
Správy presunuté v rámci aprílového plenárneho zasadnutia:
- presunuté na pondelok: Otázky na ústne zodpovedanie - Nikolaos Sifunakis T-0004/2005 - Doping v š porte a T-0005/2005 - Kultúrna rozmanitos ť
- presunuté na utorok: Správa Vincent Peillon (A6- /2005) - Postup prijatia výskumníkov z tretích krajín (I, II a III) Správa Agustín Díaz de Mera García Consuegra (A6- /2005) - Ur č enie Europolu ako ústredného úradu boja proti fal š ovaniu eura Odporú č anie do druhého č ítania: Satu Hassi (A6- /2005) - Obsah síry v lodných palivách Rozšírenie
Žiadosti o pristúpenie Bulharska a Rumunska
Všeobecná rozprava
Žiadosti o pristúpenie Bulharska a Rumunska
Geoffrey VAN ORDEN (PPE-DE, UK)
Odporúčanie - Žiadosť o pristúpenie Bulharskej republiky k EÚ
Žiadosť o pristúpenie Bulharskej republiky k Európskej únii
Dokument: A6- /2005 -
Prípadne správa - Žiadosť Bulharskej republiky o členstvo v EÚ
Žiadosť Bulharskej republiky o členstvo v Európskej únii
Dokument: A6- /2005 -
Pierre Moscovici (PSE, FR)
Odporúčanie - Žiadosť o pristúpenie Rumunskej republiky k EÚ
Žiadosť o pristúpenie Rumunskej republiky k Európskej únii
Dokument: A6- /2005 -
Prípadne správa - Žiadosť Rumunskej republiky o členstvo v EÚ
Žiadosť Rumunskej republiky o členstvo v Európskej únii
Dokument: A6- /2005 -
Barbara DÜHRKOP DÜHRKOP (PSE, E) a Reimer BÖGE (PPE-DE, D)
Správa - Finančné dôsledky pristúpenia Rumunska a Bulharska
Finančné dôsledky pristúpenia Rumunska a Bulharska
Dokument: A6- /2005 -
Postup: Vlastná iniciatíva
Diskusia: 12.4.2005
Výbor pre zahraničné veci odsúhlasil na svojom zasadnutí v stredu 30.marca pristúpenie Bulharska a Rumunska k EÚ veľkou väčšinou hlasov svojich členov (Bulharsko – 71 za, 1 proti a 1 sa zdržal hlasovania; Rumunsko – 59 za, 2 proti, 9 sa zdržali hlasovania) a odporučil Európskemu parlamentu schváliť toto pristúpenie počas hlasovania v pléne v stredu 13. apríla.
Súhlas parlamentu je dôležitou súčasťou prístupového procesu, pretože bez neho nie je vstup krajiny do EÚ možný.
Na rozdiel od doterajších pristúpení iných krajín však v prípade Bulharska a Rumunska existuje nový mechanizmus (zahrnutý do Prístupovej zmluvy s týmito dvoma krajinami), ktorý umožňuje Rade odsunúť pristúpenie v prípade, že spomínané krajiny nebudú schopné splniť opatrenia, ku ktorým sa zaviazali.
Až doposiaľ mal Parlament za úlohu iba udeliť súhlas s pristúpením nových krajín k EÚ a tým jeho aktivita v prístupovom procese končila, no vzhľadom na spomínaný nový mechanizmus sa členovia Výboru pre zahraničné veci rozhodli požadovať možnosť ostať „ plne zapojený do prebiehajúceho procesu “.
Poslanci vo výbore teda prijali dodatok k rezolúcii o udelení súhlasu s pristúpením, v ktorom žiadajú aby Komisia a Rada v každom prípade zapojila Parlament do ďalšieho vývoja.
V diskusii uskutočnenej deň pred hlasovaním vo výbore dostali poslanci uistenie od Eurokomisára Olliho REHNA , že ich požiadavka bude akceptovaná, kým Luxemburský minister pre európske záležitosti Nicolas SCHMIT , hovoriac v mene Rady, bol tomuto návrhu naklonený o čosi menej.
V prípade Bulharska členovia výboru ocenili vynikajúci progres, no zároveň poznamenali, že existuje ešte niekoľko krokov, ktoré musí tamojšia vláda uskutočniť.
Kritizovali neschopnosť Bulharského parlamentu prijať nové protikorupčné zákony, a spomenuli tiež potrebu väčšej snahy v boji proti organizovanému zločinu.
Naopak, ocenili nedávno rozbehnutú iniciatívu zameranú na zlepšenie životných podmienok Rómov, poukazujúc zároveň na potrebu väčšej snahy v zabraňovaní segregácie Rómskych detí na školách.
Na margo ekonomického pokroku sa členovia výboru vyjadrili pozitívne, aj keď vyslovili obavy o následky vyplývajúce z plnenia dohody žiadajúcej uzatvorenie jadrovej elektrárne Kozloduy.
Vo svojej rezolúcii o Bulharsku, vypracovanej Geoffreym VAN ORDENOM (PPE-DE, UK), preto vyzvali Radu Ministrov na väčšiu flexibilitu v tejto požiadavke.
V rezolúcii o Rumunsku pripravenej Pierreom MOSCOVICIM (PSE, FR) sa Výbor pre zahraničné veci vyjadril pozitívne o reformách a prísľuboch novej Rumunskej vlády (týkajúcich sa predovšetkým slobody tlače, vylepšeniach v školstve a účasti na programe zameranom na zahrnutie Rómov do spoločnosti), pozornosť však zameral aj na nedostatky v implementácii administratívnej a súdnej reformy, v boji proti korupcii, starostlivosti o psychiatrických pacientov a v oblasti hraničných kontrol.
Rumunsku výbor ďalej vytkol násilie a diskrimináciu menšinových skupín obyvateľstva, a tiež nedostatky týkajúce sa posilňovania ochrany životného prostredia.
Rozpo č tová kontrola
Absolutóriá za plnenie všeobecného rozpočtu Európskej únie
Všeobecná rozprava - Absolutóriá
Diskusia: 12.4.2005
Plnenie rozpočtu EÚ schvaľuje Európsky parlament na základe odporúčania Rady udeľovaním retrospektívneho absolutória, ktoré je v skutočnosti formálnym prehlásením Parlamentu o tom, že je spokojný s implementáciou rozpočtu Európskou komisiou.
V druhý deň aprílového plenárneho zasadnutia sa bude Parlament zaoberať udelením rozpočtových absolutórií na rok 2003.
Absolutórium 2003: Oddiel III, Komisia
Terence WYNN (PSE, UK)
Správa - Absolutórium 2003:
Oddiel III všeobecného rozpočtu
Absolutórium za plnenie všeobecného rozpočtu Európskej únie na rozpočtový rok 2003
Oddiel III, Komisia
Dokument: A6-0070/2005 -
Diskusia: 12.4.2005
Výbor pre rozpočtovú kontrolu odporučil parlamentu schváliť hospodárenie Európskej komisie na rok 2003, aj keď dal jasne najavo, že postup udeľovania rozpočtového absolutória sa musí sprísniť.
Slabosťou je podľa členov výboru najmä hospodárenie jednotlivých členských štátov s eurofondmi.
Riešenie navrhuje rezolúcia europoslanca Terencea WYNNA (PSE, UK), pripojená k odporúčaniu týkajúcemu sa udelenia absolutória.
Tá navrhuje, aby príslušný úrad zodpovedný za hospodárenie s týmito fondmi v každom členskom štáte (napr. Ministerstvo financií), podal každý rok prehlásenie, že má zabezpečené vhodné systémy kontroly.
Členovia výboru požadujú od Komisie vypracovanie správy navrhujúcej spôsob, akým primäť jednotlivé členské štáty na odsúhlasenie protokolu týkajúceho sa tejto požiadavky.
„ To, č o chcem, je jednoduchá a jasná národná deklarácia uis ť ujúca o správnom nakladaní s eurofondmi “ , povedal na margo návrhu autor rezolúcie Terence WYNN (PSE, UK).
“ Sú č asné finan č né hospodárenie v Európskej únii nie je dos ť dobré. “
Poslanci vo výbore sa tiež vyjadrili, že ak spomínaný princíp nebude Komisiou akceptovaný, budú musieť Radu a Komisiu „ informova ť “ o tom, že možno bude pre Parlament ťažké dosiahnuť zhodu pri prejednávaní nasledovnej Finančnej perspektívy (viacročného rozpočtového rámca) Spoločenstva.
Lepšie kontrolné systémy sú tiež potrebné z iného dôvodu.
Ročné prehlásenia o vierohodnosti (DAS), vydávané Dvorom audítorov, totiž hovoria o tom, či boli peniaze využité „ regulérne a legálne “, no nehovoria nič o tom, ako efektívne sa s eurofondmi nakladá.
Fondy môžu byť teda premrhané aj keď boli oficiálne použité „ regulérne a legálne. “
Výbor ďalej informoval, že vytvorenie modelu jednotného auditu, ktorého účelom je vylepšiť mechanizmy kontroly rozpočtu, a ktorý je Parlamentom požadovaný už od roku 2002, podporuje aj Dvor audítorov.
Okrem toho členovia výboru v rezolúcii požiadali Radu, aby vytvorila expertnú skupinu na prehodnotenie fungovania kontroly a auditu v EÚ, predovšetkým v oblastiach, ktorých správu zdieľa Európska komisia spolu s členskými štátmi.
Absolutórium 2003: Oddiel I, Európsky parlament
Ona Juknevičienė (ALDE/ADLE, LV)
Správa - Absolutórium 2003:
Oddiel I všeobecného rozpočtu
Absolutórium za plnenie všeobecného rozpočtu Európskej únie na rozpočtový rok 2003
Oddiel I, Európsky parlament
Dokument: A6-0063/2005 -
Diskusia: 12.4.2005
Schválením správy poslankyne Ony JUKNEVIČIENĖOVEJ (ALDE/ADLE, LV) absolútnou väčšinou hlasov (28 ku 3) Výbor pre rozpočtovú kontrolu v stredu 16.03.2005 odporučil aby bolo Predsedovi Európskeho parlamentu udelené rozpočtové absolutórium za rok 2003.
Výbor pri tejto príležitosti vyhlásil, že "tak ako aj po č as predo š lých rokov, aj v tomto sa dosiahla ve ľ mi vysoká úrove ň implementácie rozpo č tu."
V rezolúcii sprevádzajúcej správu výbor podotkol, že je tomu tak z veľkej časti vďaka stratégii Parlamentu radšej kupovať, než si prenajímať budovy, v ktorých pracuje.
Zaujímavou časťou rezolúcie sprevádzajúcej správu výboru sú jej časti týkajúce sa navrhovanej zmeny sídla Parlamentu (namiesto 3 sídiel sa navrhuje ponechať EP len v Bruseli, kde sa už aj tak uskutočňuje väčšina parlamentných aktivít); ako aj časť v ktorej výbor podporil iniciatívu súčasného predsedníctva Rady týkajúcu sa zmeny štatútu poslancov a s tým spojenú zmenu ich ohodnocovania.
Navrhuje sa systém rovnakého ohodnocovania poslancov za všetky štáty, keďže rozdiely, ktoré už aj tak boli značné, sú od posledného rozšírenia EÚ ešte viac viditeľné.
K tomuto bodu výbor pre rozpočtovú kontrolu podotkol, že "aj v prípade neschválenia jednotného š tatútu by malo by ť mo ž né navrhnú ť systém, ktorý je jasný, transparentný a férový."
Poslanci sa v pripojenej rezolúcii dotkli aj otázky fajčenia v priestoroch Parlamentu (podľa nich je neprijateľné, že je dovolené fajčiť v parlamentných kanceláriách) a požadujú aby Konferencia kvestorov určila "jasne vyhradený a dobre vetraný faj č iarsky priestor."
Absolutórium 2003: Oddiel II - Rada; Oddiel IV - Súdny dvor a Oddiel VII - Výbor regiónov
Alexander Stubb (PPE-DE, FI)
Správa - Absolutórium 2003:
Oddiely II, IV, V, VI, VII, VIII všeobecného rozpočtu
Absolutórium za plnenie všeobecného rozpočtu Európskej únie na rozpočtový rok 2003
1.Oddiel II,
2.Oddiel IV,
3.Oddiel V,
4.Oddiel VI,
5.Oddiel VII,
6.Oddiel VIII,
Dokument: A6-0066/2005
Diskusia: 12.4.2005
Oddiel II, Rada
Výbor pre rozpočtovú kontrolu odporučil Parlamentu udeliť generálnemu tajomníkovi Rady absolutórium vzhľadom na plnenie rozpočtu za rozpočtový rok 2003, vo svojom sprievodnom uznesení však vzniesol aj niektoré pripomienky.
Tie sa týkali napríklad zistenia Dvora, že právne služby Rady dostali zmluvu bez vyhlásenia verejnej súťaže, hoci ich hodnota presiahla hranicu nad ktorou sa vyžaduje vyhlásenie verejnej súťaže, ako aj oblasti Spoločnej zahraničnej a bezpečnostnej politiky (SZBP).
Tu skonštatovali, že väčšia jasnosť v súvislosti s finančnými výdavkami a správou SZBP v rámci Rady by zvýšila transparentnosť a vyzvali Radu, aby určila prípravné náklady na SZBP v rámci svojho rozpočtu, tak ako to odporúča Dvor audítorov v osobitnej správe č. 13/2001.
Oddiel IV, Súdny dvor
Výbor pre rozpočtovú kontrolu odporučil Parlamentu udeliť Súdnemu dvoru absolutórium vzhľadom na plnenie rozpočtu na rozpočtový rok 2003.
Na adresu ďalších krokov po udelení absolutória za rok 2002 sa poslanci vyjadrili, že vítajú opatrenia, ktoré podnikol Európsky Súdny dvor (ESD) v súvislosti s používaním služobných áut pre členov ESD , a výbor tiež uznal, že nové ustanovenia sú „ transparentné a predstavujú zlep š enie situácie “ .
Nové ustanovenia okrem iného spomínajú, že „ ak č lenovia pou ž ívajú svoje slu ž obné autá na cesty iné, ako cesty vykonávané pri plnení slu ž obných povinností pokrytých cestovným príkazom, alebo v súlade so š tandardnou mierou 15 000 km za rok, sú zodpovední za akéko ľ vek súvisiace náklady (dia ľ ni č né poplatky, náklady na palivo a akéko ľ vek dodato č né poplatky za nájom, ktoré vyplývajú z kilometrov nad rámec celkových 45 000 km ro č ne uvedených v rámcovej zmluve) “ .
Členovia výboru tiež uviedli, že súkromné používanie služobného auta predstavuje skrytú dodatočnú výhodu, čo Parlament považuje za neprimerané.
Oddiel VII, Výbor regiónov
Výbor pre rozpočtovú kontrolu odporučil Parlamentu udeliť Výboru regiónov absolutórium vzhľadom na plnenie rozpočtu na rozpočtový rok 2003.
Pripomienky sa týkali ďalších krokov po udelení predošlých absolutórií.
V súvislosti s ohľadom na absolutórium za rok 2001 sa napríklad v uznesení výboru spomína, že „ ...existujú dôkazy o systematickej nekompetentnosti a nere š pektovaní základných pravidiel postupov verejného obstarávania a finan č ného hospodárenia vrátane prvkov podvodu a falo š ných ponúk “ .
Poslanci ďalej vzali na vedomie, že nový generálny tajomník inicioval administratívne vyšetrovanie po zistení výsledkov vyšetrovania OLAF-u, hoci jeho výsledky neboli oznámené Výboru pre rozpočtovú kontrolu včas vzhľadom na absolutórium za rok 2002.
Ostatné absolutóriá
Výbor pre rozpočtovú kontrolu odporučil Parlamentu udeliť absolutórium vzhľadom na plnenie rozpočtu na rozpočtový rok 2003 aj všetkým ďalším orgánom a agentúram:
Alexander Stubb (PPE-DE, FI) Správa - Absolutórium 2003: Oddiely V, VII, VIII všeobecného rozpočtu Absolutórium za plnenie všeobecného rozpočtu Európskej únie na rozpočtový rok 2003
Oddiel V , Dvor audítorov Oddiel VII , Výbor regiónov Oddiel VIII , Ombudsman
Decentralizované agentúry
Inés Ayala Sender (PSE, ES) a Carl Schlyter (Verts/ALE, SE) Správa - Absolutórium 2003: Decentralizované agentúry Udelenie absolutórií na rozpočtový rok 2003: 1.
Európska agentúra pre obnovu 2.
Európska agentúra pre bezpečnosť a ochranu zdravia pri práci 3.
Európska environmentálna agentúra 4.
Európska agentúra na hodnotenie liekov 5.
Prekladateľské stredisko pre inštitúcie Európskej únie 6.
Európske stredisko pre rozvoj odborného vzdelávania 7.
Eurojust 8.
Európska nadácia pre odborné vzdelávanie 9.
Európska nadácia pre zlepšovanie životných a pracovných podmienok 10.
Európske stredisko pre monitorovanie drog a drogovej závislosti 11.
Európske stredisko pre monitorovanie rasizmu a xenofóbie Dokument: A6-0074/2005
6., 7., 8. a 9.
Európsky rozvojový fond
Marilisa XENOGIANNAKOPOULOU (PSE.
GR) Správa - Absolutórium 2003: 6., 7., 8. a 9.
Európsky rozvojový fond Absolutórium Komisii za plnenie rozpočtu šiesteho, siedmeho, ôsmeho a deviateho Európskeho rozvojového fondu na rozpočtový rok 2003 Dokument: A6-0069/2005 - 2004/2049(DEC)
Spravodlivosť a vnútorné záležitosti
Špeciálne víza pre výskumníkov - šanca EÚ dosiahnuť zámery Lisabonskej stratégie
Vincent Peillon (PSE, FR)
Správa - Postup prijatia výskumníkov z tretích krajín (I, II a III)
I. Návrh smernice Rady o osobitnom postupe prijatia štátnych príslušníkov tretích krajín na účely vykonávania vedeckého výskumu
II.
Návrh odporúčania Rady o osobitnom postupe prijatia štátnych príslušníkov tretích krajín na účely vykonávania vedeckého výskumu v Európskom spoločenstve
2004/0062(CNS)
III.
Návrh odporúčania Rady o uľahčení vydávania jednotných krátkodobých víz členskými štátmi výskumníkom tretích krajín, ktorí sa pohybujú v Európskom spoločenstve na účely vykonávania vedeckého výskumu
2004/0063(COD)
Dokument: A6-0054/2005
Postup: Spolurozhodovania, 1. čítanie
Diskusia: 11.4.2005
V súlade so zámermi Lisabonskej stratégie a s Barcelonskými cieľmi urobiť z Európskej únie najdynamickejšiu a najkonkurencieschopnejšiu poznatkovo orientovanú ekonomiku sveta, zvýšiť investície do výskumu až do výšky 3% HDP a do roku 2010 prijať do zamestnania 700 000 nových výskumníkov, prerokuje Európsky parlament v pondelok správu Vincenta PEILLONA (PSE, FR) týkajúcu sa návrhu smernice zriaďujúcej špeciálne víza pre kvalifikovaných výskumníkov z tretích krajín.
Smernica navrhuje zaviesť obnoviteľné víza, ktoré by boli žiadajúcemu výskumníkovi udelené promptne najneskôr do 30 dní od podania žiadosti a umožnili by ich žiadateľovi uskutočňovať svoj výskum v členských krajinách EÚ bez nutnosti byť držiteľom akýchkoľvek ďalších pracovných povolení.
Táto smernica sa týka výskumných projektov trvajúcich viac než 3 mesiace a navrhuje, aby víza vydával konkrétny členský štát, no zároveň by ich držiteľovi umožňovali vykonávať časť výskumu v akejkoľvek inej členskej krajine EÚ.
Cieľom navrhovanej smernice je zastaviť "únik mozgov" z EÚ a zatraktívniť Európsky kontinent pre výskum.
Keďže Európsky parlament má v tejto otázke len poradnú právomoc, akékoľvek pozmeňujúce návrhy, ktoré predloží, sú pre Radu Ministrov nezáväzné.
Táto poradná správa EP sa týka 3 rôznych návrhov Komisie - jednej smernice a 2 odporúčaní Rady.
Najdôležitejší je návrh smernice týkajúci sa výskumníkov uskutočňujúcich výskum dlhší ako 3 mesiace.
Jedno z odporúčaní sa týka aj krátkodobých výskumných pobytov (za účelom seminárov, konferencií, atď.).
Na svojom marcovom zasadnutí Výbor Európskeho parlamentu pre občianske slobody, spravodlivosť a vnútorné veci v zásade podporil tento návrh Komisie, no poslanci dôrazne žiadajú doplniť smernicu o viaceré pozmeňujúce návrhy.
Požadujú, aby víza zohľadňovali princíp zlúčenia rodín a teda aby priamy rodinný príslušníci výskumníka (manžel /manželka /partner; deti do 21 rokov; alebo rodičia, ktorých majú v opatere) mali právo pobývať v EÚ spolu s výskumníkom a tiež navrhujú, aby výskumníci, ako aj ich rodinný príslušníci mali plný prístup k systému sociálneho zabezpečenia štátu, ktorý im víza udelí.
Vo svojich pozmeňujúcich návrhoch poslanci vyjadrili podporu myšlienke voľného pohybu výskumníkov po EÚ v rámci ich výskumných aktivít, no zároveň navrhli, aby o víza žiadala "hosťujúca výskumná organizácia", ktorá by získala obnoviteľné 5-ročné povolenie hosťovať výskumníkov a ktorá by bola zodpovedná, ak by výskumník ostal v krajine ilegálne po skončení platnosti víz.
V prípade, ak výskumník bude chcieť zotrvať dlhšie ako 3 mesiace v inom členskom štáte než je ten, ktorý mu víza udelil, má táto členská krajina tiež právo požadovať hosťujúcu dohodu.
Europol ako ústredný úrad boja proti falšovaniu eura ?
Agustín Díaz de Mera García Consuegra (PPE-DE, ES)
Správa - Určenie Europolu ako ústredného úradu boja proti falšovaniu eura
Podnet Spolkovej republiky Nemecko, Španielskeho kráľovstva, Francúzskej republiky, Talianskej republiky a Spojeného kráľovstva Veľkej Británie a Severného Írska na účely prijatia rozhodnutia Rady o ochrane eura proti falšovaniu určením Europolu ako ústredného úradu na boj proti falšovaniu eura
Dokument: A6- /2005 -
Postup: Konzultačný
Diskusia: 11.4.2005
Na pondelňajšom zasadnutí parlament prerokuje správu navrhujúcu vymenovať EUROPOL za ústredný úrad na boj proti falšovaniu eura.
Falšovanie eura tretími krajinami sa stalo problémom, ktorý môže vážne ohroziť voľný pohyb eurobankoviek a mincí.
Len za rok 2004 musela Európska Centrálna Banka stiahnuť z obehu falošné euro bankovky v hodnote 44 801 510 Eur.
Nakoľko skúsenosti z jednotlivých členských krajín preukázali, že je takmer nemožné, aby každá krajina zvládla situáciu sama, šesť členských štátov (Spolková republika Nemecko, Španielske kráľovstvo, Francúzska republika, Talianska republika a Spojené kráľovstvo Veľkej Británie a Severného Írska) navrhlo vymenovať EUROPOL za ústredný úrad na boj proti falšovaniu eura.
V poradnej správe, ktorú Výbor Európskeho parlamentu pre občianske slobody, spravodlivosť a vnútorné veci jednohlasne prijal 31.marca, sa však členovia výboru zhodli, že by sa mala skôr posilniť spolupráca členských štátov v boji proti tomuto typu kriminality, než ju nahrádzať Europolom, nakoľko štatút Europolu obsahuje právne aj operatívne obmedzenia brániace mu zvládnuť túto náročnú úlohu ako jedinému orgánu.
Členovia výboru ďalej súhlasili, že Europol by mal centralizovať všetky informácie o vyšetrovaní a predchádzaní falšovania eura, no vždy " v úzkej vzájomnej spolupráci s národnými centrálnymi orgánmi v č lenských š tátoch. "
Ako dva hlavné dôvody udal spravodajca Agustín DÍAZ DE MERA GARCÍA CONSUEGRA (PPE-DE, ES) fakt, že v súčasnosti Europol nemôže predávať informácie priamo členským štátom (môže tak urobiť len prostredníctvom národných kontaktných kancelárií) a tiež to, že nemôže posúvať informácie o osobných dátach tretím štátom, pokiaľ na to nebola vopred uzatvorená dohoda.
Európska policajná akadémia (CEPOL) ďalším orgánom EÚ?
Panayiotis DEMETRIOU (CY)
Správa) - Európska policajná akadémia (CEPOL)
Návrh rozhodnutia Rady o zriadení Európskej policajnej akadémie (CEPOL) ako orgánu Európskej únie
Dokument: A6-0059/2005 -
Postup: Konzultačný
Diskusia: 11.4.2005
Parlament sa v pondelok bude zaoberať návrhom rozhodnutia Rady o zriadení Európskej policajnej akadémie (CEPOL) ako orgánu Európskej únie.
Európske spolupráca v oblasti prípravy kvalifikovaných odborníkov z radov polície je jedným zo spôsobov dosiahnutia priestoru slobody, bezpečnosti a spravodlivosti, tak ako je to vytýčené v článku 29 Maastrichtskej zmluvy.
V záujme dosiahnutia týchto cieľov prijala Rada už v roku 2000 rozhodnutie zriaďujúce Európsku policajnú akadémiu (CEPOL), hoci toto rozhodnutie jej nezabezpečilo ani právnu subjektivitu, ani permanentné sídlo.
Nový návrh rozhodnutia o zriadení Európskej policajnej akadémie ako orgánu Európskej únie, ktorý v správe prednesie Parlamentu Panayiotis DEMETRIOU (CY) na pondelkovom zasadnutí, navrhuje dať CEPOL-u právnu subjektivitu, permanentné sídlo, financovanie z rozpočtu EÚ, jasné personálne pravidlá a kontrolné štruktúry, čím by sa mala zvýšiť schopnosť členských štátov čeliť výzvam medzinárodného zločinu.
Regionálna politika
Nové úlohy regionálnej politiky
Otázka na ústnu odpoveď - Regionálna politika
Gerardo GALEOTE QUECEDO (PPE-DE, E), Konstantinos HATZIDAKIS (PPE-DE, GR), Sérgio MARQUES (PPE-DE, P), Constanze Angela KREHL (PSE, D), Barbara DÜHRKOP DÜHRKOP (PSE, E), Marilisa XENOGIANNAKOPOULOU (PSE.
GR)
Nové úlohy regionálnej politiky
Skupina Európskej ľudovej strany (kresťanských demokratov) a Európskych demokratov
Socialistická skupina v Európskom parlamente
Dokument: ( - B6-0161/2005 )
Diskusia: 12.4.2005
Skupina Európskej ľudovej strany (kresťanských demokratov) a Európskych demokratov spolu so Socialistickou skupinou v Európskom parlamente položia v utorok Komisii otázky na ústnu odpoveď týkajúce sa nových úloh regionálnej politiky po zatiaľ historicky najväčšom rozšírení EÚ.
Podľa nich musí Únia zabezpečiť dostatok finančných zdrojov na zabezpečenie konvergencie nových členských štátov, no zároveň musí zaručiť, aby sa finančné následky rozšírenia rozdelili vyvážene medzi všetky staré členské štáty.
Presnejšie povedané, tvrdia poslanci, staré „kohézne krajiny“ a zaostávajúce regióny, ktoré ešte nedokončili proces hospodárskej konvergencie, by nemali nepriaznivejšie pocítiť náklady na rozšírenie v porovnaní s najprosperujúcejšími štátmi a regiónmi.
Komisiu teda žiadajú aby odpovedala na nasledovné otázky:
Mô ž e Komisia uvies ť vplyv roz š írenia na príspevky do rozpo č tu EÚ na roky 2007-2013 medzi č lenskými š tátmi v súlade s jej návrhom?
V tejto súvislosti, myslí si Komisia, ž e rozdelenie nákladov na roz š írenie, ktoré sa odrá ž a v č istej bilancii, je spravodlivé medzi v š etkými č lenskými š tátmi?
V prípade, ž e rozdelenie nákladov vyplývajúcich z roz š írenia medzi pôvodnú pätnástku je pre niektoré konkrétne č lenské š táty neprimerane za ť a ž ujúce, je Európska komisia pripravená navrhnú ť a obháji ť nejaký mechanizmus na vyrie š enie finan č nej nevyvá ž enosti a na kompenzáciu potenciálnej diskriminácie?
Doprava
Sociálna legislatíva v cestnej doprave
Helmuth MARKOV (GUE/NGL, D)
Odporúčanie do druhého čítania - Právne predpisy v sociálnej oblasti, ktoré sa týkajú cestnej dopravy
Spoločná pozícia Rady na účely prijatia smernice Európskeho parlamentu a Rady o minimálnych podmienkach vykonávania nariadení Rady (EHS) č. 3820/85 a č. 3821/85 o právnych predpisoch v sociálnej oblasti, ktoré sa týkajú cestnej dopravy
Dokument: A6-0073/2005 -
Odporúčanie do druhého čítania - Harmonizácia sociálnych opatrení v oblasti cestnej dopravy
Spoločná pozícia Rady na účely prijatia nariadenia Európskeho parlamentu a Rady o harmonizácii niektorých právnych predpisov v sociálnej oblasti, ktoré sa týkajú cestnej dopravy, a ktorým sa menia a dopĺňajú nariadenia Rady (EHS) č. 3821/85 a (ES) č. 2135/98
Dokument: A6-0076/2005 -
Postup: Spolurozhodovania, 2. čítanie
Diskusia: 11.4.2005
Zlepšovanie uplatňovania komunitárneho práva týkajúceho sa cestnej dopravy je jednou požiadaviek často zdôrazňovaných Európskym parlamentom ako aj ostatnými európskymi inštitúciami.
V prvý deň aprílovej schôdze preto Parlament prerokuje právne predpisy v sociálnej oblasti, ktoré sa týkajú cestnej dopravy.
Jedná sa najmä o požiadavku povinnej inštalácie digitálnych tachometrov do nákladných automobilov a autobusov, o problematiku povinných oddychových prestávok na dlhých trasách u vodičov, pokuty za porušovanie nových pravidiel, minimálny vek vodičov, ako aj o kontroly a inšpekcie transportných a kuriérskych spoločností.
Na svojom poslednom zasadnutí Výbor Európskeho parlamentu pre dopravu aj napriek silnému nesúhlasu Európskej komisie odhlasoval odsunutie uplatnenia niektorých častí spomínanej legislatívy (časti týkajúce sa zavádzania digitálnych tachometrov) na neskoršie obdobie, so zámerom poskytnúť vlastníkom nákladných vozidiel dostatočný čas na uvedenie navrhovanej legislatívy do praxe.
Členovia výboru v prevažnej miere odsúhlasili ďalšie návrhy týkajúce sa sprísnenia sociálnej legislatívy v cestnej doprave, no v niekoľkých bodoch nesúhlasili so spoločnou pozíciou Rady.
Ich výhrady sa týkali najmä dĺžky trvania „pravidelných denných oddychových prestávok“ (Rada navrhovala 11 hodín, kým poslanci sa zhodli na 12 hodinách a rozhodli aj o ich rozložení).
Výbor tiež požaduje uplatňovanie prísnych kritérií týkajúcich sa minimálneho veku vodičov nákladných automobilov a autobusov.
Kompromis sa dosiahol v otázke kuriérskych a expresných spoločností – navrhované opatrenia sa nebudú týkať automobilov prepravujúcich náklad vážiaci menej ako 3.5 ton a jazdiacich v okruhu viac ako 60 km.
Rozvoj a spolupráca
Rozvojová a hospodárska spolupráca by mali ostať oddelené.
Gay Mitchell (PPE-DE, IE)
Správa - Financovanie rozvojovej a hospodárskej spolupráce
Návrh nariadenia Európskeho parlamentu a Rady o zriadení nástroja pre financovanie rozvojovej a hospodárskej spolupráce
Dokument: A6-0060/2005 -
Postup: Spolurozhodovania, 1. čítanie
Diskusia: 12.4.2005
Nariadenie týkajúce sa financovania rozvojovej a hospodárskej spolupráce (nazývané aj „zastrešujúce nariadenie“ – „umbrella regulation“) navrhnuté Európskou komisiou, spadá do kontextu finančných perspektív 2007 – 2013 a navrhuje zriadenie jednotného nástroja pre financovanie oboch spomínaných politík.
Parlament sa ním bude zaoberať na utorkovom zasadnutí, no členovia Výboru pre rozvoj sa na jeho adresu vyjadrili absolútne odmietavo, keď 16.marca jednomyseľne odhlasovali jeho zamietnutie.
Zaujímavé je, že je to iba druhý prípad v histórii Európskeho parlamentu, keď správa výboru odporúča poslancom odmietnuť návrh spadajúci pod postup spolurozhodovania v prvom čítaní.
Podľa spravodajcu Gaya MITCHELLA (PPE-DE, IE) by toto nariadenie zapríčinilo splynutie dvoch oblastí s úplne odlišnými cieľmi a pracovnými metódami, čo by mohlo uškodiť rozvojovej spolupráci.
Poslanci sa tiež obávajú, že navrhované nariadenie by dalo ďalšie právomoci v oblasti implementácie Komisii a Rade, a to na úkor legislatívnych a rozpočtových právomocí Parlamentu.
Úloha Európskej únie pri uskutočňovaní rozvojových cieľov milénia
Glenys KINNOCK (PSE, UK)
Správa - Rozvojové ciele milénia
Úloha Európskej únie pri uskutočňovaní Rozvojových cieľov milénia
Dokument: A6-0075/2005 -
Postup: Vlastná iniciatíva
Diskusia: 12.4.2005
V Septembri roku 2000 podpísali svetoví lídri 189 krajín Miléniovú deklaráciu Organizácie spojených národov.
Takzvané Rozvojové ciele milénia (MDGs), ktoré z nej vyplynuli, poskytujú program celosvetových krokov, ktoré treba urobiť v oblasti rozvojovej spolupráce.
V roku 2004 Rada EÚ pre všeobecné záležitosti znova potvrdila dosiahnutie Rozvojových cieľov milénia ako prioritu EÚ a v septembri 2005 Valné zhromaždenie OSN prehodnotí pokrok dosiahnutý v ich implementácii.
Výbor Európskeho parlamentu pre rozvoj pripravil pre túto príležitosť správu o prispievaní Spoločenstva k uskutočňovaniu miléniových cieľov, v ktorej vyjadruje svoj názor na to, čo by mali urobiť členské štáty aj EÚ ako celok.
Parlament ju v pléne prerokuje na svojom utorkovom zasadnutí .
Boj proti malárii
Vyhlásenie Komisie - Boj proti malárii
Každých 30 sekúnd zomiera na maláriu jedno africké dieťa.
Táto choroba, ktorá sa dotýka predovšetkým rozvojových krajín, zabíja viac ľudí ako AIDS.
Ročne na ňu zomrie niečo medzi 1,5 až 3 miliónmi ľudí, z toho 1 milión detí mladších ako 5 rokov, a ďalších 500 000 ľudí je každoročne infikovaných.
Avšak 2 až 3 miliardy dolárov ročne určených na postreky proti komárom a hmyzu by stačili na záchranu spomínaného počtu ľudí.
Žiadna vakcína proti tejto chorobe v súčasnosti neexistuje.
Európska komisia pripravila k tejto téme svoje vyhlásenie, ktoré bude prednesené na utorkovom zasadnutí.
Životné prostredie
Ekologické projektovanie energeticky náročných výrobkov
Frédérique RIES (ALDE/ADLE, B)
Odporúčanie do druhého čítania: Ekologické projektovanie energeticky náročných výrobkov
Spoločná pozícia Rady na účely prijatia smernice Európskeho parlamentu a Rady o vytvorení rámca pre stanovenie požiadaviek na ekologické projektovanie energeticky náročných výrobkov a ktorou sa mení a dopĺňa smernica Rady 92/42/EHS a smerníc Európskeho parlamentu a Rady 96/57/ES a 2000/55/ES
Dokument: A6-0057/2005 -
Postup: Spolurozhodovania, 2. čítanie
Diskusia: 12.4.2005
K politickej zhode o smernici týkajúcej sa stanovenia požiadaviek na ekodizajn energetických spotrebičov (EnS) sa dospelo počas írskeho predsedníctva v júni 2004.
Rada následne prijala konečné spoločné stanovisko k danej otázke a postúpila ho Európskemu parlamentu.
Hneď v prvom čítaní prijal Parlament 78 zmien k tejto významnej rámcovej smernici, navrhnutej s cieľom znížiť nepriaznivý dopad energetických spotrebičov na životné prostredie počas celého životného cyklu týchto výrobkov.
Z hľadiska kvantity Komisia následne prijala približne tretinu zmien Parlamentu a rovnaký postoj zaujala Rada vo svojom spoločnom stanovisku.
Dôkladnejšia analýza však ukazuje, že do spoločného stanoviska bol zahrnutý iba malý počet dôležitých požiadaviek.
Parlamentný Výbor pre životné prostredie preto tento krát v správe Frédériquea RIESA (ALDE/ADLE, B) prijal ďalšie návrhy zmien k pôvodnej smernici a takto upravenú ju odporučil do druhého čítania.
Účelom smernice je znížiť nepriaznivý dopad energetických spotrebičov (sušiče na vlasy, holiace strojčeky, práčky, laptopy, atď.) na životné prostredie.
Smernica sa dotýka veľkej väčšiny produktov zodpovedných za približne 40% emisijí CO 2 do atmosféry.
Oproti pôvodne navrhovanej legislatíve chcú poslanci klásť ešte väčší dôraz na:
- zlepšovanie energetickej využiteľnosti výrobkov - zlepšovanie poskytovania informácií pre spotrebiteľov o dopade výrobkov na životné prostredie, o výhodách ekologických produktov, ako aj o znižovaní spotreby energie správnym používaním týchto výrobkov - čo najmenší dopad legislatívy na náklady malých podnikov, ktoré im vzniknú v prípade zavedenia navrhovanej legislatívy do praxe
Európska rada
Marcové zasadnutie Európskej rady
Správa Európskej rady a vyhlásenie Komisie - Zasadnutie Európskej rady (Brusel, 22.-23. marec 2005)
Diskusia: 13.4.2005
22.-23. marca 2005 zasadala v Bruseli Európska rada, na ktorej hlavy štátov EÚ pod vedením Luxemburska ako predsedajúcej krajiny prediskutovali nasledujúce záležitosti:
- Pakt rastu a stability - Prehodnotenie Lisabonskej stratégie v polovici obdobia, na ktoré bola vypracovaná - Trvalo udržateľný rast - Klimatické zmeny - Medzinárodný experimentálny termonukleárny reaktor (ITER) - Prípravy na summit OSN, ktorý sa má uskutočniť v septembri 2005 - Situáciu v Libanone
Európsky parlament si v stredu ako prvý bod zasadnutia toho dňa vypočuje správu Európskej rady a následné vyhlásenie Komisie k spomínanému zasadnutiu Európskej rady, v ktorej sa pozornosť zameria hlavne na Lisabonskú stratégiu.
Viac informácií o zasadnutí Európskej rady z 22.-23.marca 2005 nájdete na http://ue.eu.int
Šport
Doping v športe a kultúrna rozmanitosť
Nikolaos Sifunakis (PSE, GR)
Otázka na ústne zodpovedanie - Doping v športe
Dokument: T-0004/2005
Otázka na ústne zodpovedanie - Kultúrna rozmanitosť
Dokument: T-0005/2005
Poslanec Nikolaos SIFUNAKIS (PSE, GR) položí v utorok Komisii otázky na ústnu odpoveď týkajúce sa dopingu v š porte a kultúrnej rozmanitosti , z ktorých každá bude neskôr sprevádzaná Rezolúciou.
