17.12.2010 B7-0735/2010 NÁVRH UZNESENIA predložený v súlade s článkom 120 rokovacieho poriadku
o bezpečnosti hračiek
Silvia-Adriana Ţicău
,
Daciana Octavia Sârbu
,
Rovana Plumb
PE455.841v01-00 B7‑0735/2010 Návrh uznesenia Európskeho parlamentu o bezpečnosti hračiek
Európsky parlament ,
– so zreteľom na smernicu Európskeho parlamentu a Rady 2009/48/ES o bezpečnosti hračiek,
– so zreteľom na hodnotenie rizík spojených s používaním oxidu antimonitého v hračkách, ktoré uskutočnil Vedecký výbor pre zdravotné a environmentálne riziká (SCHER),
– so zreteľom na článok 120 rokovacieho poriadku,
A. keďže v posledných mesiacoch tohto roku niektoré členské štáty EÚ požiadali, aby sa určité hračky pre deti stiahli z trhu, pretože obsahujú chemické látky, ktoré sú mimoriadne nebezpečné a ohrozujú zdravie detí;
B keďže život detí je mimoriadne dôležitý, a preto ich nesmieme vystaviť riziku ochorenia z dôvodu prítomnosti chemických látok v týchto výrobkoch,
1. žiada Komisiu a členské štáty, aby zabezpečili dodržiavanie ustanovení smernice 2009/48/ES a uskutočnili kontroly a overovania bezpečnosti hračiek, s ktorými sa obchoduje na trhu EÚ;
2. žiada vnútroštátne a európske inštitúcie, aby sa príslušný výrobok čo najrýchlejšie stiahol z trhu v celej EÚ, ak sa v niektorom členskom štáte EÚ zistí, že daná hračka je nebezpečná pre zdravie detí.
