A6-0084/2009
20.2.2009
***I
SPRÁVA
o návrhu nariadenia Európskeho parlamentu a Rady o dobrovoľnej účasti organizácií v systéme Spoločenstva pre ekologické riadenie a audit (EMAS)
(KOM(2008)0402 – C6‑0278/2008 – 2008/0154(COD))
Výbor pre životné prostredie, verejné zdravie a bezpečnosť potravín
Spravodajkyňa:
Linda McAvan
PE 418.109v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto častí textu sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU Error!
Bookmark not defined.
DÔVODOVÁ SPRÁVA..............................................................
Error!
Bookmark not defined.
POSTUP......................................................................................
Error!
Bookmark not defined.
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Európskeho parlamentu a Rady o dobrovoľnej účasti organizácií v systéme Spoločenstva pre ekologické riadenie a audit (EMAS)
( KOM(2008)0402 – C6‑0278/2008 – 2008/0154(COD) )
(Spolurozhodovací postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu ( KOM(2008)0402 ),
– so zreteľom na článok 251 ods. 2 a článok 175 ods. 1 Zmluvy o ES, v súlade s ktorými Komisia predložila návrh Európskemu parlamentu ( C6‑0278/2008 ),
– so zreteľom na článok 51 rokovacieho poriadku,
– so zreteľom na správu Výboru pre životné prostredie, verejné zdravie a bezpečnosť potravín ( A6‑0084/2009 ),
1. schvaľuje zmenený a doplnený návrh Komisie;
2. žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
3. poveruje svojho predsedu, aby túto pozíciu postúpil Rade a Komisii.
Pozmeňujúci a doplňujúci návrh
1
Návrh nariadenia
Odôvodnenie 7
Text predložený Komisiou
Pozmeňujúci a doplňujúci návrh
(7) Nariadenie (ES) č. 761/2001 preukázalo svoju účinnosť pri podpore zlepšovania výsledkov organizácií v oblasti životného prostredia a skúsenosti získané pri implementácii uvedeného nariadenia by sa mali využiť na zvýšenie schopnosti EMAS dosiahnuť celkové zlepšenie výsledkov organizácií v oblasti životného prostredia.
(7) Nariadenie (ES) č. 761/2001 preukázalo svoju obmedzenú účinnosť pri podpore zlepšovania výsledkov organizácií v oblasti životného prostredia a skúsenosti získané pri implementácii uvedeného nariadenia by sa mali využiť na zvýšenie schopnosti EMAS dosiahnuť celkové zlepšenie výsledkov organizácií v oblasti životného prostredia.
Odôvodnenie
Štúdia EVER vykonaná v mene GR pre životné prostredie obsahovala vyjadrenie, že väčšina kvantitatívnych štúdií nepotvrdila lepšie výsledky v oblasti životného prostredia u organizácií registrovaných v EMAS v porovnaní s ostatnými organizáciami, a preto je dôležité prehodnotiť vplyv tohto systému.
Pozmeňujúci a doplňujúci návrh
2
Návrh nariadenia
Odôvodnenie 8
Text predložený Komisiou
Pozmeňujúci a doplňujúci návrh
8) Mala by sa podporovať dobrovoľná účasť organizácií v EMAS, čím môžu získať pridanú hodnotu v zmysle regulačnej kontroly, úspor nákladov a imidžu na verejnosti.
8) Mala by sa podporovať dobrovoľná účasť organizácií v EMAS, čím môžu získať pridanú hodnotu v zmysle regulačnej kontroly, úspor nákladov a imidžu na verejnosti za predpokladu, že sú schopné preukázať vysokú úroveň výsledkov v oblasti životného prostredia .
Odôvodnenie
Akýkoľvek stimul alebo ocenenie by sa mali spájať s merateľným a overiteľným výkonom a výsledkami.
Pozmeňujúci a doplňujúci návrh
3
Návrh nariadenia
Odôvodnenie 15
Text predložený Komisiou
Pozmeňujúci a doplňujúci návrh
15) Logo EMAS by malo byť pre organizácie príťažlivým nástrojom na komunikáciu a obchodovanie, ktorým sa zvyšuje informovanosť zákazníkov o EMAS.
Pravidlá používania loga EMAS by sa mali zjednodušiť, a to používaním jediného loga, a existujúce obmedzenia by sa mali odstrániť do takej miery , aby nedochádzalo k zámene so značkami ekologických výrobkov.
15) Logo EMAS by malo byť pre organizácie príťažlivým nástrojom na komunikáciu a obchodovanie, ktorým sa zvyšuje informovanosť zákazníkov o EMAS.
Pravidlá používania loga EMAS by sa mali zjednodušiť, a to používaním jediného loga, a existujúce obmedzenia by sa mali odstrániť, okrem tých, ktoré sa týkajú výrobku a obalu.
Nemalo by dochádzať k zámene so značkami ekologických výrobkov.
Odôvodnenie
Používanie loga EMAS na výrobkoch a obaloch by viedlo k zámene s environmentálnou značkou.
Navrhované znenie je prebraté z platných právnych predpisov.
Pozmeňujúci a doplňujúci návrh
4
Návrh nariadenia
Odôvodnenie 18
Text predložený Komisiou
Pozmeňujúci a doplňujúci návrh
18) V snahe zabezpečiť relevantnosť a porovnateľnosť informácií by základom vypracovávania správ o pokroku, ktorý organizácie dosiahli vo svojich výsledkoch v oblasti životného prostredia, mali byť všeobecné ukazovatele výsledkov zamerané na kľúčové oblasti životného prostredia.
To by malo pomôcť organizáciám pri porovnaní ich výsledkov za rôzne vykazované obdobia .
18) V snahe zabezpečiť relevantnosť a porovnateľnosť informácií by základom vypracovávania správ o pokroku, ktorý organizácie dosiahli vo svojich výsledkoch v oblasti životného prostredia, mali byť ukazovatele výsledkov za jednotlivé sektory zamerané na kľúčové oblasti životného prostredia na úrovni výroby a hotového výrobku používajúce primerané referenčné kritériá a stupnice .
To by malo pomôcť organizáciám pri porovnaní ich výsledkov s výsledkami iných organizácií .
Odôvodnenie
Všeobecné ukazovatele ako celková spotreba energie za bežných okolností nemajú žiadny význam, pretože neumožňujú správne porovnania medzi organizáciami.
Dokonca aj keď sa týkajú fyzických alebo peňažných výstupov vrátane pridanej hodnoty či počtu zamestnancov, údaje poskytujú veľmi málo informácií a takéto porovnávanie možno prirovnať k porovnávaniu jabĺk s hruškami.
Nevyhnutným základom pre dôkladné ohodnotenie výsledkov a referenčné kritériá je treba porovnávať podobné činností a postupy vrátane nepriamych činností ako sú výrobky.
Pozmeňujúci a doplňujúci návrh
5
Návrh nariadenia
Odôvodnenie 20
Text predložený Komisiou
Pozmeňujúci a doplňujúci návrh
20) Nariadením Európskeho parlamentu a Rady (ES) č. xxxx/2008 z […. dátum], v ktorom sa ustanovujú požiadavky na akreditáciu a vykonávanie trhového dozoru v súvislosti s obchodovaním s výrobkami, sa upravuje akreditácia na vnútroštátnej a európskej úrovni a stanovuje sa všeobecný rámec pre akreditáciu.
Toto nariadenie dopĺňa tieto pravidlá do potrebnej miery, pričom sa zohľadňujú špecifiká systému EMAS, a to hlavne potreba zabezpečiť vysokú mieru dôveryhodnosti systému pre zainteresované strany, najmä pre členské štáty, a podľa potreby sa stanovujú aj konkrétnejšie pravidlá.
20) Toto nariadenie zachováva systém postupov a ustanovení kvality pre vydávanie licencií a dohľad nad environmentálnymi overovateľmi tak ako bol prijatý v prvom nariadení o EMAS v roku 1993.
Znamená to, že členské štáty si môžu ponechať svoj systém licencií a dohľadu, ktorý má v niektorých členských štátoch charakter právne záväzného environmentálneho zákona, ktorý umožňuje jednotlivcom prístup k určitým povolaniam ako je napr. environmentálny overovateľ.
Členské štáty však môžu využiť svoj akreditačný orgán na naplnenie ustanovení tohto nariadenia podľa nariadenia Európskeho parlamentu a Rady č. 765/2008/ES z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh, pričom zaistia, že systém EMAS zabezpečí kvalitu každej jednotlivej osoby, ktorá požiada o prácu environmentálneho overovateľa a nielen kvalitu organizácií.
Týmito ustanoveniami by sa mala zaručiť a neustále zlepšovať spôsobilosť environmentálnych overovateľov, a to zabezpečovaním nezávislého a nestranného akreditačného systému, odbornej prípravy a náležitého dozoru nad ich činnosťou, čím sa garantuje transparentnosť a dôveryhodnosť organizácií zúčastnených v EMAS.
Týmito ustanoveniami by sa mala zaručiť a neustále zlepšovať spôsobilosť environmentálnych overovateľov, a to zabezpečovaním nezávislého a nestranného akreditačného systému, odbornej prípravy a náležitého dozoru nad ich činnosťou, čím sa garantuje transparentnosť a dôveryhodnosť organizácií zúčastnených v EMAS.
Odôvodnenie
Licencie pre environmentálnych overovateľov sa považujú za odborné oprávnenie, ktoré je porovnateľné s oprávnením stavebného inžiniera alebo finančného audítora.
Preto by sa mala úprava postupu a orgánu na vydávanie licencií podľa nového prístupu zamietnuť.
V budúcnosti by vydávanie licencií malo zostať v právomoci členských štátov, pričom by sa im ponechala možnosť regulácie postupov pre vydávanie oprávnení a dohľad nad environmentálnymi overovateľmi.
Pozmeňujúci a doplňujúci návrh
6
Návrh nariadenia
Odôvodnenie 22
Text predložený Komisiou
Pozmeňujúci a doplňujúci návrh
22) Bez toho, aby boli dotknuté pravidlá zmluvy o štátnej pomoci, by členské štáty mali poskytovať stimuly zaregistrovaným organizáciám, ako je napríklad prístup k financovaniu alebo daňové stimuly v rámci programov na zlepšovanie výsledkov priemyslu v oblasti životného prostredia.
22) Bez toho, aby boli dotknuté pravidlá zmluvy o štátnej pomoci, by členské štáty mali poskytovať stimuly zaregistrovaným organizáciám, ktoré dosahujú vynikajúce výsledky, ako je napríklad prístup k financovaniu alebo daňové stimuly v rámci programov na zlepšovanie výsledkov priemyslu v oblasti životného prostredia.
Odôvodnenie
Akýkoľvek stimul alebo ocenenie by sa mali spájať s merateľným a overiteľným výkonom a výsledkami.
Pozmeňujúci a doplňujúci návrh
7
Návrh nariadenia
Odôvodnenie 24
Text predložený Komisiou
Pozmeňujúci a doplňujúci návrh
24) V prípade potreby vytvorí Komisia na zabezpečenie zosúladeného uplatňovania tohto nariadenia referenčné dokumenty týkajúce sa jednotlivých sektorov v oblasti pôsobnosti tohto nariadenia.
24) Komisia na zabezpečenie harmonizovaného uplatňovania tohto nariadenia vytvorí referenčné dokumenty týkajúce sa jednotlivých sektorov v oblasti pôsobnosti tohto nariadenia podľa programu priorít preskúmaného členskými štátmi a zainteresovanými stranami .
Pozmeňujúci a doplňujúci návrh
8
Návrh nariadenia
Odôvodnenie 25
Text predložený Komisiou
Pozmeňujúci a doplňujúci návrh
(25) V prípade potreby by sa toto nariadenie malo revidovať po určitej dobe uplatňovania vzhľadom na získané skúsenosti.
(25) V prípade potreby by sa toto nariadenie malo revidovať do piatich rokov od nadobudnutia jeho účinnosti vzhľadom na získané skúsenosti.
Táto revízia by mala posúdiť najmä vplyv systému na životné prostredie a počet účastníkov systému, s cieľom poskytnúť informácie potrebné na rozhodnutie o jeho pokračovaní.
Odôvodnenie
EMAS vyžaduje od zúčastnených organizácií, Komisie a členských štátov vynakladanie značného úsilia.
Cieľom tohto návrhu je zlepšiť platné nariadenie.
Počas procesu revízie je potrebné poctivé posúdenie skutočného vplyvu týchto zmien.
Pozmeňujúci a doplňujúci návrh
9
Návrh nariadenia
Článok 2 – bod 1
Text predložený Komisiou
Pozmeňujúci a doplňujúci návrh
(1) „environmentálna politika“ znamená celkové ciele a zásady činnosti organizácie vzhľadom na životné prostredie vrátane plnenia všetkých príslušných právnych požiadaviek týkajúcich sa životného prostredia, ako aj odhodlanie sústavne zlepšovať výsledky v oblasti životného prostredia ;
(1) „environmentálna politika“ znamená celkové zámery a smerovanie organizácie týkajúce sa jej výsledkov v oblasti životného prostredia formálne vyjadrené riadiacimi pracovníkmi vrátane plnenia všetkých príslušných právnych požiadaviek týkajúcich sa životného prostredia, ako aj odhodlanie sústavne zlepšovať výsledky v oblasti životného prostredia .
Poskytuje rámec na činnosť a na stanovenie celkových a čiastkových environmentálnych cieľov.
Odôvodnenie
Definície by mali byť čo najviac zosúladené s normou ISO 14001, aby sa uľahčil prechod od tejto normy na EMAS.
Pozmeňujúci a doplňujúci návrh
10
Návrh nariadenia
Článok 2 – bod 2
Text predložený Komisiou
Pozmeňujúci a doplňujúci návrh
(2) „výsledky v oblasti životného prostredia“ znamenajú výsledky riadenia organizácie týkajúce sa environmentálnych aspektov;
(2) „výsledky v oblasti životného prostredia“ znamenajú merateľné výsledky riadenia organizácie týkajúce sa environmentálnych aspektov;
Odôvodnenie
Definície by mali byť čo najviac zosúladené s normou ISO 14001, aby sa uľahčil prechod od tejto normy na EMAS.
Pozmeňujúci a doplňujúci návrh
11
Návrh nariadenia
Článok 2 – bod 12
Text predložený Komisiou
Pozmeňujúci a doplňujúci návrh
(12) „systém environmentálneho riadenia“ znamená tá súčasť celkového systému riadenia, ktorá zahŕňa organizačnú štruktúru, činnosti plánovania, zodpovednosť, praktiky, postupy, procesy a zdroje na vytváranie, implementáciu, dosahovanie, preskúmavanie a zachovanie environmentálnej politiky;
(12) „systém environmentálneho riadenia“ je tá súčasť systému riadenia organizácie, ktorú organizácia používa na vývoj a implementáciu svoje environmentálnej politiky a na riadenie svojich environmentálnych aspektov.
Je to súbor navzájom prepojených prvkov (organizačnej štruktúry, činností plánovania, zodpovednosti, praktík, postupov a zdrojov) použitých na stanovenie a dosahovanie cieľov týkajúcich sa výsledkov v oblasti životného prostredia.
Odôvodnenie
Definície by mali byť čo najviac zosúladené s normou ISO 14001, aby sa prechod od tejto normy na EMAS.
Pozmeňujúci a doplňujúci návrh
12
Návrh nariadenia
Článok 2 – bod 16
Text predložený Komisiou
Pozmeňujúci a doplňujúci návrh
(16) „správa o výsledkoch v oblasti životného prostredia“ znamená komplexný súbor informácií pre verejnosť a iné zainteresované strany týkajúcich sa výsledkov organizácie v oblasti životného prostredia a dodržiavania príslušných právnych požiadaviek v oblasti životného prostredia zo strany organizácie;
vypúšťa sa
Odôvodnenie
Komisia navrhla nový mechanizmus podávania správ, ktorý nie je potrebný.
Súčasný systém ročne aktualizovaných verzií environmentálnych vyhlásení je dostatočný, avšak s novými hlavnými ukazovateľmi výsledkov v oblasti životného prostredia .
Pozmeňujúci a doplňujúci návrh
13
Návrh nariadenia
Článok 2 – bod 18
Text predložený Komisiou
Pozmeňujúci a doplňujúci návrh
18) „environmentálny overovateľ“ znamená každú fyzickú alebo právnickú osobu alebo všetky združenia alebo skupiny takýchto osôb, ktoré spĺňajú kritériá týkajúce sa orgánu na posudzovanie dodržiavania požiadaviek vymedzeného v nariadení (ES) č. xxx/2008 a ktoré získali akreditáciu v súlade s týmto nariadením;
18) „environmentálny overovateľ“ znamená každú fyzickú alebo právnickú osobu alebo všetky združenia alebo skupiny takýchto osôb, ktoré získali akreditáciu v súlade s postupmi a podmienkami uvedenými v kapitole V a ktoré sú od príslušnej organizácie nezávislé.
Odôvodnenie
Dobre fungujúci a overený akreditačný systém sa v členských štátoch používa už veľa rokov.
Bolo by kontraproduktívne zmeniť tento dobre fungujúci systém, ktorý vznikol v súlade s článkom 5 EMAS II.
Postup partnerských hodnotení poskytol dôkaz o dobrom fungovaní týchto systémov.
Pozmeňujúci a doplňujúci návrh
14
Návrh nariadenia
Článok 2 – bod 20
Text predložený Komisiou
Pozmeňujúci a doplňujúci návrh
(20) „sídlo“ znamená osobitnú zemepisnú oblasť pod kontrolou vedenia organizácie zahŕňajúcu činnosti, výrobky a služby vrátane celej infraštruktúry, všetkých zariadení a materiálov;
(20) „sídlo“ znamená osobitnú zemepisnú oblasť pod kontrolou vedenia organizácie zahŕňajúcu činnosti, výrobky alebo služby vrátane celej infraštruktúry, všetkých zariadení a materiálov;
Pozmeňujúci a doplňujúci návrh
15
Návrh nariadenia
Článok 2 – bod 26
Text predložený Komisiou
Pozmeňujúci a doplňujúci návrh
26) Akreditačný orgán znamená vnútroštátny akreditačný orgán v zmysle nariadenia (ES) č. xxx/2008 .
26) „Licenčný orgán “ znamená orgán , ktorý je členským štátom určený vydávať povolenia environmentálnym overovateľom a ktorý je zodpovedný za dohľad nad týmito osobami alebo organizáciami .
Členské štáty môžu určiť ako orgán, ktorý vydáva povolenia podľa tohto nariadenia, svoj akreditačný orgán podľa nariadenia č. 765/2008/ES.
Odôvodnenie
Dobre fungujúci a overený akreditačný systém sa v členských štátoch používa už veľa rokov.
V súlade so zásadou subsidiarity by sa mala zodpovednosť za tento systém ponechať na členské štáty.
Pozmeňujúci a doplňujúci návrh
16
Návrh nariadenia
Článok 2 – bod 26a (nový)
Text predložený Komisiou
Pozmeňujúci a doplňujúci návrh
26a) „podstatná zmena“ znamená výrazný nárast kapacity alebo výrazná zmena charakteru alebo fungovania organizácie.
Odôvodnenie
Definícia „podstatnej zmeny“ je potrebná z dôvodu ustanovení článku 8.
Pozmeňujúci a doplňujúci návrh
17
Návrh nariadenia
Článok 4 – odsek 1
Text predložený Komisiou
Pozmeňujúci a doplňujúci návrh
1.
Organizácie, ktoré sa chcú do registra zapísať prvý raz, preskúmajú v súlade s prílohou I všetky environmentálne aspekty organizácie .
1.
Organizácie, ktoré sa chcú do registra zapísať prvý raz, vyvinú a zavedú systém environmentálneho riadenia .
Kroky na dosiahnutie tohto cieľa sú uvedené v prílohách I až IV.
Mali by sa zohľadniť najlepšie postupy v oblasti environmentálneho riadenia obsiahnuté v referenčných dokumentoch týkajúcich sa príslušných sektorov uvedených v článku 46, ak sú k dispozícii.
Odôvodnenie
V záujme zrozumiteľnosti bol odkaz na environmentálne preskúmanie presunutý do neskoršieho odseku, čím sa zdôraznilo, že je to len jeden aspekt EMAS.
Pozmeňujúci a doplňujúci návrh
18
Návrh nariadenia
Článok 4 – odsek 3
Text predložený Komisiou
Pozmeňujúci a doplňujúci návrh
3.
Organizácie, ktorých certifikovaný systém environmentálneho riadenia bol uznaný podľa článku 45 ods. 4, nie sú povinné vykonať počiatočné environmentálne preskúmanie v plnej miere vzhľadom na informácie poskytnuté v rámci certifikovaného systému environmentálneho riadenia.
3.
Organizácie, ktorých certifikovaný systém environmentálneho riadenia bol uznaný podľa článku 45 ods. 4, nie sú povinné vykonať tie časti, ktoré boli uznané za rovnocenné s týmto nariadením.
Odôvodnenie
V súlade s článkom 45 by mali byť uznané všetky príslušné aspekty každého certifikovaného systému environmentálneho riadenia, a nielen environmentálne preskúmanie.
Pozmeňujúci a doplňujúci návrh
19
Návrh nariadenia
Článok 4 – odsek 4
Text predložený Komisiou
Pozmeňujúci a doplňujúci návrh
4.
Vzhľadom na výsledky preskúmania organizácie vytvárajú a uplatňujú systém environmentálneho riadenia, pričom sa zohľadňujú všetky požiadavky uvedené v prílohe I a v prípade potreby aj najlepšia prax v oblasti environmentálneho riadenia v príslušnom sektore uvedenom v článku 46.
4.
V súlade s bodom A.3.1 prílohy II o požiadavkách systému environmentálneho riadenia, organizácie vykonajú počiatočné environmentálne preskúmanie, pričom zohľadnia otázky uvedené v prílohe I.
Odôvodnenie
V súlade s pozmeňujúcim a doplňujúcim návrhom k odseku 1 tohto článku bol odkaz na environmentálne preskúmanie presunutý do tohto odseku, aby sa poukázalo, že je len jedným aspektom EMAS.
Pozmeňujúci a doplňujúci návrh
20
Návrh nariadenia
Článok 4 – odsek 6
Text predložený Komisiou
Pozmeňujúci a doplňujúci návrh
6.
Organizácie vykonávajú vnútorný audit v súlade s požiadavkami uvedenými v prílohe III.
6.
V súlade s bodom A.5.5 prílohy II o požiadavkách systému environmentálneho riadenia, organizácie vykonávajú vnútorný audit v súlade s požiadavkami uvedenými v prílohe III.
Odôvodnenie
Tento pozmeňujúci a doplňujúci návrh objasňuje, že interné audity sú jednou z požiadaviek systému environmentálneho riadenia uvedených v prílohe II.
Pozmeňujúci a doplňujúci návrh
21
Návrh nariadenia
Článok 4 – odsek 7 – pododsek 1
Text predložený Komisiou
Pozmeňujúci a doplňujúci návrh
7.
Organizácie vypracovávajú environmentálne vyhlásenie v súlade s prílohou IV časťou B .
7.
V súlade s bodom A.5.1 prílohy II o požiadavkách systému environmentálneho riadenia, organizácie vypracovávajú environmentálne vyhlásenie v súlade s prílohou IV.
Odôvodnenie
Tento pozmeňujúci a doplňujúci návrh objasňuje, že environmentálneho vyhlásenia sú jednou z požiadaviek systému environmentálneho riadenia uvedených v prílohe II.
Pozmeňujúci a doplňujúci návrh
22
Návrh nariadenia
Článok 4 – odsek 8
Text predložený Komisiou
Pozmeňujúci a doplňujúci návrh
8.
Počiatočné environmentálne preskúmanie, systém environmentálneho riadenia, postup v oblasti auditu a environmentálne vyhlásenie overuje akreditovaný environmentálny overovateľ, ktorý environmentálne vyhlásenie zároveň validuje.
8.
Celý systém environmentálneho riadenia uvedený v prílohe II vrátane počiatočného environmentálneho preskúmania uvedeného v prílohe I, postup v oblasti auditu uvedený v prílohe III a environmentálne vyhlásenie uvedené v prílohe IV overuje akreditovaný environmentálny overovateľ, ktorý environmentálne vyhlásenie zároveň validuje.
Odôvodnenie
Tento pozmeňujúci a doplňujúci návrh objasňuje, že environmentálne preskúmanie, postupy v oblasti auditu a environmentálne vyhlásenie sú požiadavkami systému environmentálneho riadenia.
Pozmeňujúci a doplňujúci návrh
23
Návrh nariadenia
Článok 6 – odsek 1
Text predložený Komisiou
Pozmeňujúci a doplňujúci návrh
1.
Organizácia zapísaná do registra si musí raz za tri roky:
vypúšťa sa
(a) dávať overovať celý systém environmentálneho riadenia a program auditov;
(b) vypracovávať environmentálne vyhlásenie v súlade s požiadavkami stanovenými v prílohe IV častiach B a D;
(c) dávať validovať environmentálne vyhlásenie;
(d) predkladať validované environmentálne vyhlásenie príslušnému orgánu;
(e) predkladať príslušnému orgánu vyplnený formulár, v ktorom sa uvádzajú aspoň základné informácie podľa prílohy VI.
Odôvodnenie
Zavedenie dvoch rôznych cyklov podávania správ a vykonávania auditu nie je potrebné a môže byť mätúce.
Namiesto toho by sa mali oba cykly zlúčiť do jedného každoročne vykonávaného postupu .
Pozmeňujúci a doplňujúci návrh
24
Návrh nariadenia
Článok 6 – odsek 2
Text predložený Komisiou
Pozmeňujúci a doplňujúci návrh
2.
Organizácia zapísaná do registra musí raz za rok:
2.
Organizácia zapísaná do registra musí raz za rok:
(a) vykonávať vnútorný audit výsledkov v oblasti životného prostredia a dodržiavania súladu s príslušnými právnymi požiadavkami týkajúcimi sa životného prostredia v súlade s prílohou III;
(a) vykonávať vnútorný audit výsledkov v oblasti životného prostredia a dodržiavania súladu s príslušnými právnymi požiadavkami týkajúcimi sa životného prostredia v súlade s prílohou III;
(b) vypracovávať správu o výsledkoch v oblasti životného prostredia v súlade s požiadavkami uvedenými v prílohe IV častiach C a D ;
(b) aktualizovať environmentálne vyhlásenie v súlade s požiadavkami uvedenými v prílohe IV a nechať ho validovať,
(c) predkladať validovanú správu o výsledkoch v oblasti životného prostredia príslušnému orgánu;
(c) predkladať validované environmentálne vyhlásenie príslušnému orgánu,
(d) predkladať príslušnému orgánu vyplnený formulár, v ktorom sa uvádzajú aspoň základné informácie podľa prílohy VI.
(d) predkladať príslušnému orgánu vyplnený formulár, v ktorom sa uvádzajú aspoň základné informácie podľa prílohy VI.
(da) dávať overovať celý systém environmentálneho riadenia a program auditov .
Odôvodnenie
Zavedenie dvoch rôznych cyklov podávania správ a vykonávania auditu nie je potrebné a môže byť mätúce.
Namiesto toho by sa mali oba cykly zlúčiť do jedného každoročne vykonávaného postupu.
Pozmeňujúci a doplňujúci návrh
25
Návrh nariadenia
Článok 7 – odsek 1
Text predložený Komisiou
Pozmeňujúci a doplňujúci návrh
1.
Príslušné orgány v prípade malej organizácie predlžujú na základe jej žiadosti trojročné obdobie uvedené v článku 6 ods. 1 až na päť rokov a/alebo ročné obdobie uvedené v článku 6 ods. 2 až na dva roky za predpokladu, že sa splnia všetky tieto podmienky:
1.
Príslušné orgány v prípade malej organizácie predlžujú na základe jej žiadosti ročné obdobie uvedené v článku 6 až na dva roky za predpokladu, že sa splnia všetky tieto podmienky:
a) neexistujú žiadne environmentálne riziká;
(a) počiatočné environmentálne preskúmanie ukázalo, že organizácia nemá významné environmentálne aspekty a
b) organizácia neplánuje žiadnym spôsobom zmeniť prevádzku systému environmentálneho riadenia a
(b) organizácia neplánuje žiadnym spôsobom zmeniť prevádzku systému environmentálneho riadenia.
c) neexistujú žiadne významné miestne environmentálne problémy.
Odôvodnenie
V prípade malých organizácií by mala byť povolená obmedzená flexibilita.
Definícia environmentálneho rizika sa dáva do súladu s definíciami v článku 2.
Pozmeňujúci a doplňujúci návrh robí písmeno c) nadbytočným.
Záväzky týkajúce sa udržiavania systému EMAS spôsobujú vysoké administratívne náklady, ktoré môžu malé a stredné podniky pokryť len s ťažkosťami.
S cieľom uľahčiť prístup k systému pre európske malé a stredné podniky, by sa takéto náklady mali znížiť, ak organizácia neplánuje uskutočniť podstatné zmeny vo svojom výrobnom systéme a ak nie je dôvod očakávať nové nebezpečenstvá alebo miestne problémy v oblasti životného prostredia .
Pozmeňujúci a doplňujúci návrh
26
Návrh nariadenia
Článok 7 – odsek 2
Text predložený Komisiou
Pozmeňujúci a doplňujúci návrh
2.
V prípade, ak chce organizácia využiť možnosť predĺženia uvedenú v odseku 1, podáva žiadosť príslušnému orgánu, ktorý zapísal organizáciu do registra, a poskytuje dôkaz o splnení podmienok na udelenie výnimky.
vypúšťa sa
Odôvodnenie
Navrhnutá koncepcia pre malé organizácie nie je realizovateľná, pokiaľ ide o intervaly auditu, predkladania správ o výsledkoch v oblasti životného prostredia a environmentálnych vyhlásení.
Postup je komplikovaný a vedie k nadmerným administratívnym nákladom.
Lepšia je koncepcia, ktorá bola v zásade obsiahnutá v prvom nariadení o EMAS.
Malé organizácie v ňom boli oslobodené od povinnosti každoročnej validácie.
Ušetrí sa tým jedno konanie, keďže v konečnom dôsledku rozhoduje o registrácii či neregistrácii príslušný orgán.
Pozmeňujúci a doplňujúci návrh
27
Návrh nariadenia
Článok 7 – odsek 3
Text predložený Komisiou
Pozmeňujúci a doplňujúci návrh
3.
Organizácie, ktoré využívajú možnosť uvedenú v odseku 1 týkajúcu sa predĺženia ročného obdobia na validáciu na dva roky, predkladajú príslušnému orgánu nevalidovanú správu o výsledkoch v oblasti životného prostredia každý rok, v rámci ktorého sú oslobodené od povinnosti predkladať validovanú správu o výsledkoch v oblasti životného prostredia.
vypúšťa sa
Odôvodnenie
V zásade by sa mal zachovať jednoročný cyklus, ako je to v prípade ISO 14001, ale v prípade malých a stredných podnikov možno za podmienok uvedených vyššie udeliť výnimku.
Nie je potrebná žiadosť zodpovednému orgánu, pretože rozhodnutie o odchýlke z validačného cyklu je v právomoci environmentálneho overovateľa.
Pozmeňujúci a doplňujúci návrh
28
Návrh nariadenia
Článok 8 – odsek 1
Text predložený Komisiou
Pozmeňujúci a doplňujúci návrh
1.
V prípade významných zmien v organizácii zapísanej v registri vykonáva táto organizácia environmentálne preskúmanie týchto zmien vrátane ich environmentálnych aspektov a vplyvov.
1.
V prípade , že organizácia zapísaná v registri plánuje zaviesť podstatnú zmenu, uskutoční environmentálne preskúmanie týchto zmien vrátane ich environmentálnych aspektov a vplyvov.
Odôvodnenie
Systém EMAS by nemal byť prekážkou technologického rozvoja a výrobných plánov podniku, ale mal by sledovať priemyselný vývoj a zabezpečovať jeho environmentálny rozmer.
Pozmeňujúci a doplňujúci návrh
29
Návrh nariadenia
Článok 8 – odsek 2
Text predložený Komisiou
Pozmeňujúci a doplňujúci návrh
2.
Organizácia aktualizuje počiatočné environmentálne preskúmanie a zodpovedajúcim spôsobom upravuje environmentálnu politiku .
2.
Organizácia aktualizuje zodpovedajúcim spôsobom príslušné časti systému environmentálneho riadenia .
Odôvodnenie
Text objasňuje, že je potrebné zmeniť všetky príslušné časti.
Pozmeňujúci a doplňujúci návrh
30
Návrh nariadenia
Článok 8 – odsek 3
Text predložený Komisiou
Pozmeňujúci a doplňujúci návrh
3.
Aktualizované environmentálne preskúmanie a upravená environmentálna politika sa overujú a validujú.
3.
Aktualizované environmentálne preskúmanie a upravená environmentálna politika sa overujú a validujú následne po uskutočnených zmenách .
Odôvodnenie
Systém EMAS by nemal byť prekážkou technologického rozvoja a výrobných plánov podniku, ale mal by sledovať priemyselný vývoj a zabezpečovať jeho environmentálny rozmer.
Pozmeňujúci a doplňujúci návrh
31
Návrh nariadenia
Článok 9 – odsek 1
Text predložený Komisiou
Pozmeňujúci a doplňujúci návrh
1.
Organizácia zapísaná do registra vytvorí program auditov, v rámci ktorého sa zabezpečí, aby boli počas obdobia nepresahujúceho tri roky predmetom auditu všetky aktivity organizácie v súlade s požiadavkami stanovenými v prílohe III.
1.
Organizácia zapísaná do registra vytvorí program auditov, v rámci ktorého sa zabezpečí, aby boli počas obdobia nepresahujúceho tri roky , podľa ustanovení článku 7, predmetom auditu všetky aktivity organizácie v súlade s požiadavkami stanovenými v prílohe III.
Odôvodnenie
Tento článok treba uviesť do súladu s ustanoveniami článku 7 týkajúcimi sa výnimiek pre malé organizácie.
Pozmeňujúci a doplňujúci návrh
32
Návrh nariadenia
Článok 10 – odsek 1
Text predložený Komisiou
Pozmeňujúci a doplňujúci návrh
1.
Logo EMAS uvedené v prílohe V môžu používať iba organizácie zapísané v registri a len v prípade, že ich registrácia je ešte stále platná.
1.
Logo EMAS uvedené v prílohe V používajú iba organizácie zapísané v registri a len v prípade, že ich registrácia je ešte stále platná.
Pozmeňujúci a doplňujúci návrh
33
Návrh nariadenia
Článok 10 – odsek 2
Text predložený Komisiou
Pozmeňujúci a doplňujúci návrh
2.
Logo EMAS sa môže používať len v súlade s technickými špecifikáciami stanovenými v prílohe V.
2.
Logo EMAS sa používa len v súlade s technickými špecifikáciami stanovenými v prílohe V.
Odôvodnenie
Znenie musí byť konkrétnejšie, aby nedošlo k nesprávnemu výkladu.
Pozmeňujúci a doplňujúci návrh
34
Návrh nariadenia
Článok 10 – odsek 4
Text predložený Komisiou
Pozmeňujúci a doplňujúci návrh
4.
Logo sa nesmie používať v spojení s porovnateľnými nárokmi týkajúcimi sa iných činností a služieb alebo spôsobom, ktorým by ho bolo možné zameniť so značkami ekologických výrobkov.
4.
Logo sa nesmie používať :
- na výrobkoch alebo na ich obaloch alebo
- v spojení s porovnateľnými nárokmi týkajúcimi sa iných činností a služieb alebo spôsobom, ktorým by ho bolo možné zameniť so značkami ekologických výrobkov.
Odôvodnenie
Používanie loga EMAS na výrobkoch a obaloch by viedlo k zámene s environmentálnou značkou.
Navrhované znenie je prebraté z platných právnych predpisov.
Pozmeňujúci a doplňujúci návrh
35
Návrh nariadenia
Článok 12 – odsek 1 – písmeno a
Text predložený Komisiou
Pozmeňujúci a doplňujúci návrh
a) zohľadňovaním pripomienok zainteresovaných strán vrátane akreditačných orgánov a príslušných orgánov na presadzovanie práva, pokiaľ ide o organizácie, ktoré žiadajú o zápis do registra alebo ktoré sú už v registri zapísané;
a) zohľadňovaním pripomienok zainteresovaných strán vrátane akreditačných orgánov a príslušných orgánov na presadzovanie práva a zastupiteľských orgánov organizácií , pokiaľ ide o organizácie, ktoré žiadajú o zápis do registra alebo ktoré sú už v registri zapísané;
Odôvodnenie
Príslušné orgány by mali mať možnosť úžitku z pripomienok organizácií, ktoré sú zaregistrované alebo v procese registrácie, a mali by sa vypracovať ustanovenia pre mechanizmy, prostredníctvom ktorých môžu organizácie kolektívne prispieť k účinnému systému riadenia tak, aby sa zabezpečilo, že príslušné orgány konajú vyváženým spôsobom.
Pozmeňujúci a doplňujúci návrh
36
Návrh nariadenia
Článok 13 – odsek 2 – písmeno c
Text predložený Komisiou
Pozmeňujúci a doplňujúci návrh
(c) príslušný orgán má uspokojivé dôkazy vychádzajúce zo získaných materiálnych dôkazov alebo z pozitívnej správy príslušného orgánu na presadzovanie práva o tom, že organizácia dodržiava súlad s príslušnými právnymi požiadavkami.
(c) príslušný orgán má uspokojivé dôkazy vychádzajúce zo získaných materiálnych dôkazov alebo zo správy príslušného orgánu na presadzovanie práva o tom, že organizácia dodržiava súlad s príslušnými právnymi požiadavkami;
Odôvodnenie
Národné regulačné orgány vo všeobecnosti namiesto poskytovania „pozitívnej“ správy o súlade, potvrdzujú, že nevedia o žiadnych dôkazoch nesúladu.
Pozmeňujúci a doplňujúci návrh
37
Návrh nariadenia
Článok 13 – odsek 5
Text predložený Komisiou
Pozmeňujúci a doplňujúci návrh
5.
Ak príslušný orgán prijme od akreditačného orgánu správu o výsledkoch dozoru, ktorá poskytuje dôkaz o tom, že činnosti environmentálneho overovateľa neboli vykonané dostatočne primerane na to, aby sa zabezpečilo, že organizácia žiadajúca o zápis do registra EMAS spĺňa požiadavky uvedené v tomto nariadení, odmietne túto organizáciu zapísať do registra.
5.
Ak príslušný orgán prijme od akreditačného orgánu správu o výsledkoch dozoru, ktorá poskytuje dôkaz o tom, že činnosti environmentálneho overovateľa neboli vykonané dostatočne primerane na to, aby sa zabezpečilo, že organizácia žiadajúca o zápis do registra EMAS spĺňa požiadavky uvedené v tomto nariadení, odmietne túto organizáciu zapísať do registra.
Príslušný orgán vyzve organizáciu, aby predložila novú žiadosť o registráciu.
Akreditačný orgán vykoná kontrolu činností environmentálneho overovateľa a poskytne dotknutému environmentálnemu overovateľovi možnosť vyjadriť na vec svoj názor.
Ak tento neposkytne postačujúce vysvetlenie, jeho akreditácia ako hodnotiaceho orgánu podľa nariadenia (ES) č. 765/2008 sa pozastaví.
Odôvodnenie
Ak je žiadosť o registráciu, ktorú organizácia podala, zamietnutá z dôvodu, že environmentálny overovateľ svoje činnosti nevykonal primerane tomu, aby sa zabezpečilo splnenie požiadaviek tohto nariadenia, akreditačný orgán by mal organizáciu vyzvať, aby predložila novú žiadosť a s cieľom vyhnúť sa prípadom nespôsobilosti alebo korupcie by mal činnosti environmentálneho overovateľa prešetriť.
Pozmeňujúci a doplňujúci návrh
38
Návrh nariadenia
Článok 14 – odsek 4a (nový)
Text predložený Komisiou
Pozmeňujúci a doplňujúci návrh
4a) Príslušný orgán sa môže rozhodnúť, že zachová registráciu organizácie, ak sa preukáže, že k nedodržaniu požiadaviek došlo v dobrej viere a že príčiny samotného nedodržania požiadaviek boli odstránené.
Odôvodnenie
Príslušný orgán by mal mať možnosť zachovať registráciu organizácie, ak sa preukáže, že k nedodržaniu požiadaviek došlo v dobrej viere, a preto bolo dôsledkom chyby a preveriť, či boli príčiny samotného nedodržania požiadaviek odstránené.
Pozmeňujúci a doplňujúci návrh
39
Návrh nariadenia
Článok 15 – odsek 1
Text predložený Komisiou
Pozmeňujúci a doplňujúci návrh
1.
Príslušné orgány vytvárajú fórum príslušných orgánov zo všetkých členských štátov (ďalej len „fórum“).
Fórum sa schádza najmenej raz za rok v prítomnosti predstaviteľa Komisie .
1.
Príslušné orgány vytvárajú fórum príslušných orgánov zo všetkých členských štátov (ďalej len „fórum“).
Fórum sa schádza najmenej raz za rok a za asistencie Komisie .
Fórum vyzýva zastupiteľské orgány organizácií, aby sa na tomto fóre zúčastnili.
Odôvodnenie
Je nepravdepodobné, aby také fórum fungovalo bez poskytovania centrálnej koordinácie a financovania.
Na túto úlohu sa najviac hodí Komisia.
Účasť zastupiteľských orgánov organizácií pomôže systém lepšie nasmerovať na potreby firiem.
Pozmeňujúci a doplňujúci návrh
40
Návrh nariadenia
Článok 17 – odsek 7 – písmeno c
Text predložený Komisiou
Pozmeňujúci a doplňujúci návrh
(c) organizácia vypracovala správu o výsledkoch v oblasti životného prostredia v súlade s prílohou IV časťou C .
(c) organizácia vypracovala environmentálne vyhlásenie v súlade s prílohou IV.
Odôvodnenie
Zavedenie dvoch rôznych cyklov podávania správ a vykonávania auditu nie je potrebné a môže byť mätúce.
Namiesto toho by sa mali oba cykly zlúčiť do jedného každoročne vykonávaného postupu.
Pozmeňujúci a doplňujúci návrh
41
Návrh nariadenia
Článok 18 – odsek 2
Text predložený Komisiou
Pozmeňujúci a doplňujúci návrh
2.
Environmentálny overovateľ v pravidelných intervaloch nepresahujúcich 12 mesiacov validuje všetky aktualizované informácie uvedené v environmentálnom vyhlásení alebo v správe o výsledkoch v oblasti životného prostredia .
2.
Bez toho aby bol dotknutý článok 7 environmentálny overovateľ v intervaloch nepresahujúcich 12 mesiacov validuje všetky aktualizované informácie uvedené v environmentálnom vyhlásení.
Odôvodnenie
V tomto ustanovení sa nepočíta s malými a strednými podnikmi.
Preto je tu odkaz na článok 7, ktorý by za určitých podmienok umožnil pre malé a stredné podniky odchýlku od ročného validovania.
Pozmeňujúci a doplňujúci návrh
42
Návrh nariadenia
Článok 19 – odsek 4
Text predložený Komisiou
Pozmeňujúci a doplňujúci návrh
4.
Environmentálny overovateľ musí byť pri vykonávaní svojich činností nezávislý , a to najmä od audítora alebo konzultanta organizácie, nestranný a objektívny .
4.
Environmentálny overovateľ musí byť nezávislou externou treťou stranou .
Odôvodnenie
Pozmeňujúci a doplňujúci návrh objasňuje, že environmentálny overovateľ musí byť externou treťou stranou.
Pozmeňujúci a doplňujúci návrh
43
Návrh nariadenia
Článok 24 – odsek 8 – písmeno b
Text predložený Komisiou
Pozmeňujúci a doplňujúci návrh
b) organizácia spĺňa všetky príslušné právne požiadavky týkajúce sa životného prostredia.
b) environmentálny overovateľ nezistil náznaky toho, že organizácia nespĺňa všetky príslušné právne požiadavky týkajúce sa životného prostredia .
Odôvodnenie
Environmentálny overovateľ môže len potvrdiť, že nezistil náznaky toho, že organizácia nespĺňa všetky príslušné právne požiadavky týkajúce sa životného prostredia.
Pozmeňujúci a doplňujúci návrh
44
Návrh nariadenia
Článok 28
Text predložený Komisiou
Pozmeňujúci a doplňujúci návrh
1.
Akreditačné orgány určené členskými štátmi sú podľa článku 4 nariadenia (ES) č. xxx/2008 zodpovedné za akreditáciu environmentálnych overovateľov a za vykonávanie dozoru nad činnosťami environmentálnych overovateľov v súlade s týmto nariadením.
1.
Členský štát určí orgán na vydávanie povolení environmentálnym overovateľom, ktorý je zodpovedný za dohľad nad týmito osobami alebo organizáciami v súlade s článkom 2 bodom 26.
Tento orgán plní svoje funkcie nestranným a nezávislým spôsobom.
2.
Akreditačné orgány hodnotia spôsobilosť environmentálnych overovateľov , pokiaľ ide o body uvedené v článkoch 19, 20 a 21 týkajúce sa rozsahu pôsobnosti požadovanej akreditácie .
2.
Licenčné orgány hodnotia spôsobilosť environmentálneho overovateľa , pokiaľ ide o body uvedené v článkoch 19, 20 a 21 týkajúce sa rozsahu pôsobnosti požadovanej licencie .
3.
Rozsah pôsobnosti akreditácie environmentálnych overovateľov sa vymedzuje na základe klasifikácie ekonomických činností podľa nariadenia (ES) č. 1893/2006.
Tento rozsah pôsobnosti je obmedzený spôsobilosťou environmentálneho overovateľa a podľa potreby sa v ňom zohľadňuje rozsah a zložitosť činnosti.
3.
Rozsah pôsobnosti licencie environmentálnych overovateľov sa vymedzuje na základe klasifikácie ekonomických činností podľa nariadenia (ES) č. 1893/2006.
Tento rozsah pôsobnosti je obmedzený spôsobilosťou environmentálneho overovateľa a podľa potreby sa v ňom zohľadňuje rozsah a zložitosť činnosti.
4.
Akreditačné orgány vytvárajú primerané postupy týkajúce sa udeľovania akreditácie, odmietnutia udelenia akreditácie, pozastavenia platnosti alebo zrušenia akreditácie environmentálnych overovateľov a vykonávania dozoru nad činnosťami environmentálnych overovateľov.
4.
Licenčné orgány vytvárajú primerané postupy týkajúce sa udeľovania akreditácie, odmietnutia udelenia akreditácie, pozastavenia platnosti alebo zrušenia akreditácie environmentálnych overovateľov a vykonávania dozoru nad činnosťami environmentálnych overovateľov.
Tieto postupy zahŕňajú mechanizmy na zohľadňovanie pripomienok zainteresovaných strán vrátane príslušných orgánov, pokiaľ ide o uchádzačov o funkciu environmentálneho overovateľa a akreditovaných environmentálnych overovateľov.
Tieto postupy zahŕňajú mechanizmy na zohľadňovanie pripomienok zainteresovaných strán vrátane príslušných orgánov a zastupiteľských orgánov organizácií , pokiaľ ide o uchádzačov o funkciu environmentálneho overovateľa a licencovaných environmentálnych overovateľov.
5.
V prípade odmietnutia udelenia akreditácie akreditačný orgán oznamuje environmentálnemu overovateľovi dôvody svojho rozhodnutia.
5.
V prípade odmietnutia udelenia licencie licenčný orgán oznamuje environmentálnemu overovateľovi dôvody svojho rozhodnutia.
6.
Akreditačné orgány zostavujú, upravujú a aktualizujú zoznam environmentálnych overovateľov, ako aj rozsah pôsobnosti ich akreditácie vo svojich členských štátoch, a každý mesiac oznamujú zmeny tohto zoznamu Komisii a príslušnému orgánu členského štátu, v ktorom sídli akreditačný orgán.
6.
Licenčné orgány zostavujú, upravujú a aktualizujú zoznam environmentálnych overovateľov, ako aj rozsah pôsobnosti ich licencie vo svojich členských štátoch, a každý mesiac oznamujú zmeny tohto zoznamu Komisii a príslušnému orgánu členského štátu, v ktorom sídli licenčný orgán.
7.
V rámci súboru pravidiel a postupov týkajúcich sa monitorovania činností podľa článku 5 ods. 3 nariadenia (ES) č. xxx/2008 akreditačný orgán vypracováva správu o výsledkoch dozoru, ak po konzultácii s príslušným environmentálnym overovateľom dospeje k jednému z týchto záverov :
7.
Licenčný orgán vypracuje správu o výsledkoch dozoru, ak po konzultácii s príslušným environmentálnym overovateľom rozhodne, že :
a) činnosti environmentálneho overovateľa neboli vykonané dostatočne primerane na to, aby sa zabezpečilo, že organizácia spĺňa požiadavky uvedené v tomto nariadení;
a) činnosti environmentálneho overovateľa neboli vykonané dostatočne primerane na to, aby sa zabezpečilo, že organizácia spĺňa požiadavky uvedené v tomto nariadení;
b) environmentálny overovateľ pri vykonávaní overovania a validácie porušil jednu alebo viaceré požiadavky uvedené v tomto nariadení.
b) environmentálny overovateľ pri vykonávaní overovania a validácie porušil jednu alebo viaceré požiadavky uvedené v tomto nariadení.
Táto správa sa predkladá príslušnému orgánu v členskom štáte, v ktorom je organizácia zapísaná do registra alebo ktorému podáva žiadosť o zápis do registra, a v prípade potreby aj akreditačnému orgánu, ktorý a kreditáciu udelil.
Táto správa sa predkladá príslušnému orgánu v členskom štáte, v ktorom je organizácia zapísaná do registra alebo ktorému podáva žiadosť o zápis do registra, a v prípade potreby aj licenčnému orgánu, ktorý licenciu udelil.
Odôvodnenie
Vydávanie licencií environmentálnym overovateľom je rovnocenné s udeľovaním odbornej licencie, ktorá je porovnateľná s licenciou stavebného inžiniera alebo finančného audítora.
Termín akreditačný orgán sa musí nahradiť termínom licenčný orgán.
Pri vytváraní postupov akreditácie, zamietnutia akreditácie a pozastavenia činnosti overovateľov je dôležité zohľadniť názory vyjadrené zastupiteľskými orgánmi organizácií .
Pozmeňujúci a doplňujúci návrh
45
Návrh nariadenia
Článok 30 – odsek 1
Text predložený Komisiou
Pozmeňujúci a doplňujúci návrh
1.
V rámci orgánu uznaného podľa článku 14 nariadenia (ES) č. xxx/2008 akreditačné orgány zo všetkých členských štátov zasadajú raz do roka v prítomnosti predstaviteľa Komisie (ďalej len „zasadnutie akreditačných orgánov“).
1.
V rámci orgánu uznaného podľa článku 14 nariadenia (ES) č. 765/2008 akreditačné orgány zo všetkých členských štátov zasadajú raz do roka v prítomnosti predstaviteľa Komisie (ďalej len „zasadnutie akreditačných orgánov“).
Zhromaždenie akreditačných orgánov vyzýva orgány, ktoré zastupujú organizácie, aby sa na tomto zasadnutí zúčastnili .
Odôvodnenie
Zhromaždenie akreditačných orgánov by malo mať možnosť úžitku z pripomienok organizácií, ktoré sú zaregistrované alebo v procese registrácie, s cieľom zabezpečiť mechanizmy, prostredníctvom ktorých môžu organizácie kolektívne prispieť k účinnému chodu systému tak, aby sa zaručilo vyvážené fungovanie akreditačných orgánov.
Pozmeňujúci a doplňujúci návrh
46
Návrh nariadenia
Článok 31 – odsek 1 – úvodný odsek
Text predložený Komisiou
Pozmeňujúci a doplňujúci návrh
1.
Súčasťou partnerského hodnotenia v súvislosti s procesom akreditácie environmentálnych overovateľov podľa tohto nariadenia, ktoré má zabezpečiť orgán uvedený v článku 30 ods. 1 v súlade s článkom 10 nariadenia (ES) č. xxxx/2008, musí byť aspoň hodnotenie pravidiel a postupov týkajúcich sa:
1.
Súčasťou partnerského hodnotenia v súvislosti s procesom akreditácie environmentálnych overovateľov podľa tohto nariadenia, ktoré má zabezpečiť orgán uvedený v článku 30 ods. 1 v súlade s článkom 10 nariadenia (ES) č. 765/2008, musí byť aspoň hodnotenie pravidiel, postupov a názorov vyjadrených organizáciami alebo v ich mene týkajúcich sa:
Pozmeňujúci a doplňujúci návrh
47
Návrh nariadenia
Článok 33 – odsek 6
Text predložený Komisiou
Pozmeňujúci a doplňujúci návrh
6.
Členské štáty zabezpečujú, aby príslušné orgány na presadzovanie práva oznamovali príslušnému orgánu, ktorý zapísal organizáciu do registra, každý prípad nedodržania súladu s týmto nariadením zo strany organizácie zapísanej v registri, a to čo najskôr a v lehote nepresahujúcej jeden mesiac .
6.
Členské štáty zabezpečujú, aby príslušné orgány na presadzovanie práva oznamovali príslušnému orgánu, ktorý zapísal organizáciu do registra, každý prípad nedodržania súladu s platnými požiadavkami právnych predpisov týkajúcich sa životného prostredia zo strany organizácie zapísanej v registri, a to hneď ako je to uskutočniteľné a v lehote nepresahujúcej dva mesiace .
Odôvodnenie
Objasňuje, že tento odsek odkazuje na dodržiavanie práva životného prostredia, ktoré je súčasťou právomoci orgánov na presadzovanie práva a nie na nariadenie EMAS, ktoré nepatrí do ich právomoci.
Jeden mesiac môže byť príliš málo na to, aby orgány na presadzovanie práva vyšetrili havárie a podali o nich správu.
Pozmeňujúci a doplňujúci návrh
48
Návrh nariadenia
Článok 34
Text predložený Komisiou
Pozmeňujúci a doplňujúci návrh
Členské štáty prijímajú plán podpory, súčasťou ktorého sú ciele, opatrenia a iniciatívy zamerané na všeobecnú podporu systému EMAS a na povzbudenie organizácií, aby sa zapojili do tohto systému.
Členské štáty podporujú opatrenia a iniciatívy zamerané na všeobecnú podporu systému EMAS a na povzbudenie organizácií, aby sa zapojili do tohto systému.
Odôvodnenie
Zavedenie povinných opatrení na podporu systému EMAS v členských štátoch nemožno akceptovať.
Členské štáty môžu nástroj EMAS podporovať len na základe dostupných finančných zdrojov.
Pozmeňujúci a doplňujúci návrh
49
Návrh nariadenia
Článok 38 – odsek 1
Text predložený Komisiou
Pozmeňujúci a doplňujúci návrh
1.
Členské štáty zabezpečujú, aby miestne orgány v spolupráci s priemyselnými združeniami, obchodnými komorami a zainteresovanými stranami poskytovali osobitnú pomoc zoskupeniam organizácií, ktoré sa nachádzajú v zemepisnej blízkosti alebo sa venujú príbuzným obchodným aktivitám, aby tak boli schopné plniť požiadavky týkajúce sa zápisu do registra uvedené v článkoch 4, 5 a 6.
1.
Členské štáty môžu podporovať miestne orgány , aby v spolupráci s priemyselnými združeniami, obchodnými komorami a zainteresovanými stranami poskytovali osobitnú pomoc zoskupeniam organizácií, ktoré sa nachádzajú v zemepisnej blízkosti alebo sa venujú príbuzným obchodným aktivitám, s cieľom plniť požiadavky týkajúce sa zápisu do registra uvedené v článkoch 4, 5 a 6.
Odôvodnenie
EMAS je dobrovoľný systém.
Členské štáty nemôžu donútiť miestne orgány a nezávislé organizácie, aby spolupracovali na EMAS.
Pozmeňujúci a doplňujúci návrh
50
Návrh nariadenia
Článok 42 – odsek 1
Text predložený Komisiou
Pozmeňujúci a doplňujúci návrh
Členské štáty každoročne predkladajú Komisii správy o opatreniach prijatých podľa tohto nariadenia.
Členské štáty predkladajú každých päť rokov Komisii správy o opatreniach prijatých podľa tohto nariadenia.
Odôvodnenie
Povinnosť podávať správy každoročne by členským štátom spôsobila veľkú administratívnu záťaž.
Pozmeňujúci a doplňujúci návrh
51
Návrh nariadenia
Článok 43 – odsek 1a (nový)
Text predložený Komisiou
Pozmeňujúci a doplňujúci návrh
1a.
Komisia uverejní užívateľskú príručku, v ktorej uvedie podmienky účasti v EMAS.
Táto príručka bude dostupná online vo všetkých úradných jazykoch.
Odôvodnenie
Prehľadná a zrozumiteľná príručka môže do systému prilákať nových účastníkov.
Ak chceme, aby sa na systému podieľali organizácie z celej EÚ, a najmä malé organizácie, text musí byť dostupný vo všetkých jazykoch.
Pozmeňujúci a doplňujúci návrh
52
Návrh nariadenia
Článok 44 – odsek 1 – pododsek 1
Text predložený Komisiou
Pozmeňujúci a doplňujúci návrh
1.
Komisia môže podporovať spoluprácu medzi členskými štátmi najmä s cieľom dosiahnuť jednotné a dôsledné uplatňovanie pravidiel v rámci celého Spoločenstva, pokiaľ ide o:
1.
Komisia podporuje spoluprácu medzi členskými štátmi najmä s cieľom dosiahnuť jednotné a dôsledné uplatňovanie pravidiel v rámci celého Spoločenstva, pokiaľ ide o:
Odôvodnenie
Toto súvisí s predchádzajúcim pozmeňujúcim a doplňujúcim návrhom k článku 15 ods. 1.
Pozmeňujúci a doplňujúci návrh
53
Návrh nariadenia
Článok 46 – odsek 1
Text predložený Komisiou
Pozmeňujúci a doplňujúci návrh
Komisia zabezpečuje výmenu informácií a spoluprácu medzi členskými štátmi a ostatnými zúčastnenými stranami v súvislosti s najlepšou praxou v oblasti environmentálneho riadenia príslušných sektorov s cieľom vytvárať referenčné dokumenty týkajúce sa jednotlivých sektorov, ktoré zahŕňajú najlepšiu prax v oblasti environmentálneho riadenia a ukazovatele výsledkov v oblasti životného prostredia pre konkrétne sektory.
Komisia zabezpečuje výmenu informácií a spoluprácu medzi členskými štátmi a ostatnými zúčastnenými stranami v súvislosti s najlepšou praxou v oblasti environmentálneho riadenia príslušných sektorov s cieľom vytvárať referenčné dokumenty týkajúce sa jednotlivých sektorov alebo podsektorov , ktoré môžu zahŕňať najlepšiu prax v oblasti environmentálneho riadenia , minimálne požiadavky na výsledky v oblasti životného prostredia idúce značne nad rámec minima stanoveného právnymi predpismi , ukazovatele výsledkov v oblasti životného prostredia za konkrétne sektory, referenčné kritériá pre vynikajúce výsledky a systémy hodnotenia, ktoré určujú rôzne úrovne výsledkov.
Po konzultácii so všetkými zúčastnenými zainteresovanými stranami daného sektora alebo podsektora, ako sú priemyselné odvetvia, odbory, obchodníci, maloobchodníci, dovozcovia, skupiny ochrancov životného prostredia a spotrebiteľské organizácie, Komisia najneskôr do 1. januára 2010 vypracuje pracovný plán, ktorý bude verejne dostupný.
Pracovný plán vymedzí na nasledujúce tri roky orientačný zoznam sektorov a podsektorov, ktoré budú z hľadiska prijatia referenčných dokumentov za jednotlivé sektory považované na začiatku za prioritné a dokončené pre všetky sektory.
Pracovný plán Komisia pravidelne upravuje po konzultácii so všetkými príslušnými zainteresovanými stranami.
Odôvodnenie
Referenčné dokumenty týkajúce sa jednotlivých sektorov by mali pomôcť organizáciám zlepšiť ich výsledky v oblasti životného prostredia a aj obsiahnutie referenčných hodnôt a hodnotiacich systémov by mohlo byť užitočné.
Pozmeňujúci a doplňujúci návrh
54
Návrh nariadenia
Článok 50
Text predložený Komisiou
Pozmeňujúci a doplňujúci návrh
Komisia uskutočňuje preskúmanie systému EMAS vzhľadom na skúsenosti získané počas jeho fungovania a vzhľadom na medzinárodný vývoj.
Zohľadňuje správy predložené Európskemu parlamentu a Rade v súlade s článkom 47.
Komisia uskutočňuje preskúmanie systému EMAS vzhľadom na skúsenosti získané počas jeho fungovania a vzhľadom na medzinárodný vývoj najneskôr do piatich rokov od nadobudnutia jeho účinnosti .
Aby sa mohlo rozhodnúť o pokračovaní programu, sa hodnotenie zameria najmä na vplyv systému na životné prostredie a na trend týkajúci sa počtu účastníkov systému.
Zohľadňuje správy predložené Európskemu parlamentu a Rade v súlade s článkom 47.
Odôvodnenie
EMAS vyžaduje od zúčastnených organizácií, Komisie a členských štátov vynakladanie značného úsilia.
Cieľom tohto návrhu je zlepšiť platné nariadenie.
Počas procesu revízie je potrebné poctivé posúdenie skutočného vplyvu týchto zmien.
Pozmeňujúci a doplňujúci návrh
55
Návrh nariadenia
Príloha I – odsek 2 – písmeno a – pododsek 2
Text predložený Komisiou
Pozmeňujúci a doplňujúci návrh
Všetky organizácie musia brať do úvahy priame aspekty svojich činností.
Všetky organizácie musia brať do úvahy priame aspekty svojich činností , najmä s odkazom na hlavné ukazovatele uvedené v prílohe IV.
Odôvodnenie
Medzi environmentálnym preskúmaním a podávaním správ o hlavných ukazovateľoch by malo existovať jasné prepojenie.
Organizácie by mali identifikovať hlavné ukazovatele v environmentálnom preskúmaní, a potom o nich podať správu v environmentálnom vyhlásení.
Pozmeňujúci a doplňujúci návrh
56
Návrh nariadenia
Príloha II – bod A.3 Plánovanie – pravý stĺpec – časť B (nová)
Text predložený Komisiou
Pozmeňujúci a doplňujúci návrh
Časť B
Časť B
ďalšie údaje, ktoré by mali poskytnúť organizácie uplatňujúce EMAS
ďalšie údaje, ktoré by mali poskytnúť organizácie uplatňujúce EMAS
Organizácie uplatňujúce EMAS by sa mali riadiť dodatočnými požiadavkami na environmentálne preskúmanie uvedenými v prílohe I, ktoré sú založené na „plánovacích“ požiadavkách ISO.
Odôvodnenie
Pozmeňujúci a doplňujúci návrh objasňuje prepojenie medzi prílohami I a II.
Organizácie, ktoré sa chcú prihlásiť do EMAS, musia okrem požiadaviek potrebných pre certifikáciu ISO splniť aj dodatočné požiadavky uvedené v prílohe I.
Pozmeňujúci a doplňujúci návrh
57
Návrh nariadenia
Príloha II – bod A.5 Kontrola – pravý stĺpec – časť B (nová)
Text predložený Komisiou
Pozmeňujúci a doplňujúci návrh
Časť B
Časť B
ďalšie údaje, ktoré by mali poskytnúť organizácie uplatňujúce EMAS
ďalšie údaje, ktoré by mali poskytnúť organizácie uplatňujúce EMAS
Organizácie uplatňujúce EMAS by mali spĺňať dodatočné požiadavky na vnútorný audit v oblasti životného prostredia uvedené v prílohe III a požiadavky na environmentálne vyhlásenie uvedené v prílohe IV, ktoré sú založené na „kontrolných“ požiadavkách ISO.
Odôvodnenie
Pozmeňujúci a doplňujúci návrh objasňuje prepojenie medzi prílohou II a prílohami III a IV.
Organizácie, ktoré sa chcú prihlásiť do EMAS, musia okrem požiadaviek potrebných pre certifikáciu ISO splniť aj dodatočné požiadavky uvedené v prílohách III a IV.
Pozmeňujúci a doplňujúci návrh
58
Návrh nariadenia
Príloha IV – bod C
Text predložený Komisiou
Pozmeňujúci a doplňujúci návrh
C. Správa o výsledkoch v oblasti životného prostredia
vypúšťa sa*
Správa o výsledkoch v oblasti životného prostredia musí obsahovať aspoň tieto prvky a spĺňať minimálne tieto požiadavky:
(a) súhrn dostupných údajov o výsledkoch organizácie v oblasti životného prostredia vo vzťahu k jej celkovým a čiastkovým environmentálnym cieľom vzhľadom na jej významné environmentálne vplyvy.
Predkladanie správ musí byť založené na hlavných ukazovateľoch a ďalších príslušných ukazovateľoch výsledkov v oblasti životného prostredia stanovených v časti D;
(b) ostatné faktory týkajúce sa výsledkov v oblasti životného prostredia vrátane výsledkov vzhľadom na ustanovenia právnych predpisov, pokiaľ ide o ich významné environmentálne vplyvy;
(c) opis príslušných právnych požiadaviek týkajúcich sa životného prostredia a dôkaz o splnení týchto požiadaviek;
(d) meno a číslo akreditácie environmentálneho overovateľa a dátum vyhlásenia platnosti.
____
*odkazy na správy o výsledkoch v oblasti životného prostredia by sa mali vypustiť z celého nariadenia.
Odôvodnenie
Komisia navrhla nový dvojitý mechanizmus podávania správ. Organizácia musí vždy po 3 rokoch aktualizovať svoje environmentálne vyhlásenie a každý rok musí vypracovať správu o výsledkoch v oblasti životného prostredia.
Keďže požiadavky oboch dokumentov vyzerajú byť rovnaké, ponechanie súčasného mechanizmu ročného podávania jednej správy, v ktorej musí organizácia aktualizovať svoje environmentálne vyhlásenie, sa zdá byť efektívnejšie.
Pozmeňujúci a doplňujúci návrh
59
Návrh nariadenia
Príloha IV – bod D – odsek 2a
Text predložený Komisiou
Pozmeňujúci a doplňujúci návrh
(a) Hlavné ukazovatele sa vzťahujú na všetky typy organizácií.
Zameriavajú sa na výsledky v nasledujúcich hlavných oblastiach životného prostredia:
(a) Hlavné ukazovatele sa vzťahujú na všetky typy organizácií.
Zameriavajú sa na výsledky v nasledujúcich hlavných oblastiach životného prostredia:
energetická efektívnosť
energetická efektívnosť
materiálová efektívnosť
materiálová efektívnosť
voda
voda
odpad
odpad
biologická diverzita
biologická diverzita
a emisie
a emisie
Ak sa zástupcovia organizácie domnievajú, že jeden alebo viac hlavných ukazovateľov nesúvisí s ich priamymi environmentálnymi aspektmi, musia to odôvodniť.
Odôvodnenie
Hlavné ukazovatele sú dôležitými novými prvkami tohto nariadenia a majú potenciál na posilnenie tohto systému.
Na zabezpečenie relevantnosti použitých ukazovateľov je však potrebné ponechanie určitej flexibility pri ich výbere.
DÔVODOVÁ SPRÁVA
Systém Spoločenstva pre environmentálne riadenie a audit (EMAS) je dobrovoľným systémom EÚ, ktorý pomáha organizáciám identifikovať, monitorovať, merať a oznamovať ich vplyvy na životné prostredie.
Bol zavedený v roku 1995 a v roku 2001 bol rozšírený na organizácie verejného aj súkromného sektoru.
S cieľom priniesť dlhodobé zlepšenia výsledkov v oblasti životného prostredia vyžaduje nezávislé overovanie údajov, transparentnosť a komunikáciu so zainteresovanými stranami.
Počas desiatich rokov existencie systému EMAS vzniklo na vnútroštátnej a medzinárodnej úrovni mnoho alternatívnych dobrovoľných nástrojov a štandardov.
Niektoré z týchto nových systémov pritiahli viac účastníkov ako EMAS.
Napríklad medzinárodný systém ISO 14001 sa stal vedúcim systémom environmentálneho riadenia (EMS) a pre jeho menšiu náročnosť je populárnejší ako EMAS.
ISO 14001 má okolo 130000 účastníkov z celého sveta a 35000 z EÚ.
V EMAS je v súčasnosti zaregistrovaných okolo 4200 organizácií z EÚ, ktorých počet sa od roku 2004, kedy bolo zaregistrovaných okolo 3100 účastníkov, podstatne nezvýšil.
Nemecko, členský štát dosahujúci najlepšie výsledky v rámci EMAS, zaznamenáva klesajúci trend z 1672 organizácií v roku 2004 na 1415 v roku 2008.
V ostatných členských štátoch však bol zaznamenaný určitý nárast počtu registrácií do EMAS, napríklad v Španielsku sa počet zaregistrovaných organizácií zvýšil z 411 v roku 2004 na 1027 v roku 2008.
Komisia zastáva názor, že registračné požiadavky systému EMAS sú prísnejšie, a teda aj výsledky v oblasti životného prostredia sú lepšie ako u iných EMS.
Vlastné štúdie Komisie o EMAS naznačujú, že výskum výsledkov EMS nepriniesol žiadne závery, keďže EMS sú pomerne mladé systémy.
Komisia využíva revíziu EMAS ako príležitosť na navrhnutie niektorých zmien zameraných na zjednodušenie systému a na zvýšenie počtu účastníkov do 10 rokov na 35000, čo je rovnaký počet ako počet účastníkov ISO 14001 z EÚ.
Zmeny obsahujú:
· „Celopodnikový zápis do registra“ pre organizácie so sídlami v niekoľkých členských štátoch.
· „Zápis zoskupení organizácií do registra“ pre organizácie, ktoré si želajú spolupracovať na dosiahnutí registrácie.
· Zníženie poplatkov a v prípade MSP (malé a stredné podniky) menej časté podávanie správ.
· Požiadavka na členské štáty, aby zvýšili propagačné aktivity a aby presadzovali zavádzanie stimulov na podporu účasti.
· Dodatočná podpora Komisie prostredníctvom zavedenia referenčných dokumentov týkajúcich sa jednotlivých sektorov.
Spravodajca víta tieto zmeny.
Sú však oblasti, kde by Komisia a členské štáty mohli spraviť viac na prilákanie organizácií do systému EMAS bez toho, aby ohrozili jeho environmentálnu integritu:
· Zjednodušený jazyk a lepšia štruktúra návrhu by uľahčili organizáciám plnenie požiadaviek.
Jeden z pozmeňujúcich a doplňujúcich návrhov vyzýva Komisiu, aby k systému EMAS uverejnila užívateľskú príručku, čo by pomohlo najmä malým organizáciám.
Ďalšie pozmeňujúce a doplňujúce návrhy objasňujú vzťahy medzi rôznymi požiadavkami uvedenými v prílohách.
· Zjednotenie definícií systému EMAS so systémom ISO 14001 by pomohlo ľahšiemu prechodu organizácií zo systému ISO na systém EMAS.
Na tento účel sa predkladajú pozmeňujúce a doplňujúce návrhy, okrem prípadov, kde je jasný dôvod na zmenu definície.
· Popri súčasnom ročnom cykle podávania správ navrhla Komisia nový 3-ročný cyklus podávania správ. Zdá sa, že to nie je potrebné a môže to byť mätúce.
Niekoľko pozmeňujúcich a doplňujúcich návrhov spája dva cykly do jedného ročného, alebo v prípade MSP do dvojročného postupu.
· Komisia chce prostredníctvom systému EMAS zlepšiť dodržiavanie práva životného prostredia EÚ.
Preto navrhuje, aby organizácie mali možnosť požiadať regulačné orgány o vyhlásenie o dodržiavaní požiadaviek.
Národné regulačné orgány nebudú vo všeobecnosti ochotné vydať takéto pozitívne vyhlásenie o dodržiavaní požiadaviek, ale môžu vydať vyhlásenie, že si nie sú vedomé prípadov nedodržiavania požiadaviek.
V tomto zmysle bol predložený pozmeňujúci a doplňujúci návrh.
· Zavedenie referenčných dokumentov týkajúcich sa jednotlivých sektorov je dôležitým novým prvkom nariadenia a mal by sa posilniť.
Komisiu treba nabádať k tomu, aby prijala komplexné referenčné dokumenty pre čo najviac sektorov a podsektorov.
· Navrhované hlavné ukazovatele sú vítaným doplnkom, pričom by organizáciám mali pomôcť s podávaní správ o ich výsledkoch v oblasti životného prostredia.
Nie všetky všeobecné ukazovatele však budú pre organizáciu relevantné, a preto by sa mala po poskytnutí odôvodnenia povoliť odchýlka od tohto zoznamu.
Referenčné dokumenty týkajúce sa jednotlivých sektorov by takisto mali nahradiť všeobecné ukazovatele ukazovateľmi príslušnými pre daný sektor.
· Komisia navrhla uvoľnenie obmedzení pri používaní loga EMAS, avšak musí byť jasné, že logo nemožno použiť na obaloch a výrobkoch, keďže to predstavuje riziko zámeny s environmentálnou značkou.
· Komisia a členské štáty by mohli spraviť viac na podporu účasti v systéme EMAS, napríklad prostredníctvom udeľovania cien EMAS a tým, že v prípade zákaziek na uskutočnenie prác a poskytovanie služieb odkážu na EMAS, ako na podmienku plnenia zmluvy.
Spravodajca na záver konštatuje, že vidí zmysel v pokračovaní systému EMAS a navrhovaným zmenám treba poskytnúť čas, aby prilákali viac účastníkov, pričom environmentálna integrita systému zostane zachovaná.
Na dosiahnutie tohto cieľa je potrebné zjednodušiť EMAS a potenciálnym účastníkom objasniť jeho pridanú hodnotu .
Komisia musí pokračovať v objektívnom spôsobe monitorovania pokroku EMAS.
Ak sa do doby ďalšieho vyhodnotenia nezvýši počet účastníkov podľa plánu, bude potrebné urobiť alternatívne návrhy.
POSTUP
Názov
Dobrovoľná účasť organizácií v systéme Spoločenstva pre ekologické riadenie a audit (EMAS)
Referenčné čísla
KOM(2008)0402 – C6-0278/2008 – 2008/0154(COD)
Dátum predloženia v EP
16.7.2008
Gestorský výbor
dátum oznámenia na schôdzi
ENVI
2.9.2008
Výbory požiadané o stanovisko
dátum oznámenia na schôdzi
ITRE
2.9.2008
IMCO
2.9.2008
Bez predloženia stanoviska
dátum rozhodnutia
ITRE
10.9.2008
IMCO
10.9.2008
Spravodajkyňa
dátum menovania
Linda McAvan
1.10.2008
Prerokovanie vo výbore
21.1.2009
Dátum prijatia
17.2.2009
Výsledok záverečného hlasovania
+:
–:
0:
52
1
1
Poslanci prítomní na záverečnom hlasovaní
Adamos Adamou, Margrete Auken, Liam Aylward, Irena Belohorská, Maria Berger, Johannes Blokland, John Bowis, Hiltrud Breyer, Martin Callanan, Dorette Corbey, Magor Imre Csibi, Avril Doyle, Mojca Drčar Murko, Jill Evans, Elisabetta Gardini, Matthias Groote, Cristina Gutiérrez-Cortines, Satu Hassi, Christa Klaß, Urszula Krupa, Aldis Kušķis, Marie-Noëlle Lienemann, Peter Liese, Marios Matsakis, Linda McAvan, Péter Olajos, Miroslav Ouzký, Vittorio Prodi, Dagmar Roth-Behrendt, Guido Sacconi, Daciana Octavia Sârbu, Richard Seeber, María Sornosa Martínez, Salvatore Tatarella, Evangelia Tzampazi, Thomas Ulmer, Anja Weisgerber, Åsa Westlund, Anders Wijkman, Glenis Willmott
Náhradníci prítomní na záverečnom hlasovaní
Kathalijne Maria Buitenweg, Philip Bushill-Matthews, Bairbre de Brún, Jutta Haug, Karsten Friedrich Hoppenstedt, Johannes Lebech, Caroline Lucas, Miroslav Mikolášik, Hartmut Nassauer, Justas Vincas Paleckis, Alojz Peterle, Renate Sommer, Lambert van Nistelrooij
Náhradník (čl. 178 ods. 2) prítomný na záverečnom hlasovaní
Domenico Antonio Basile
