A6-0254/2008
12.6.2008
*
SPRÁVA
k návrhu rozhodnutia Rady o uzavretí dohody o obnovení Dohody o vedeckej a technickej spolupráci medzi Európskym spoločenstvom a vládou Indickej republiky
(16681/2007 – C6‑0073/2008 – 2007/0207(CNS))
Výbor pre priemysel, výskum a energetiku
Spravodajca:
Christian Ehler
PE 402.687v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto pasáží sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................8
POSTUP...................................................................................................................................10
NÁVRH LEGISLATÍVNEHO UZNESENIA EURÓPSKEHO PARLAMENTU
k návrhu rozhodnutia Rady, ktoré sa týka uzavretia dohody o obnovení Dohody o vedeckej a technickej spolupráci medzi Európskym spoločenstvom a vládou Indickej republiky
(16681/2007 – C6‑0073/2008 – 2007/0207(CNS) )
(Konzultačný postup)
Európsky parlament ,
– so zreteľom na návrh rozhodnutia Rady ( KOM(2007)0576 ),
– so zreteľom na návrh rozhodnutia Rady (16681/2007),
– so zreteľom na článok 170 ods. 2 a článok 300 ods. 2 prvý pododsek Zmluvy o ES,
– so zreteľom na článok 300 ods. 3 prvý pododsek Zmluvy o ES, v súlade s ktorým Rada konzultovala s Európskym parlamentom ( C6‑0073/2008 ),
– so zreteľom na článok 51 a článok 83 ods. 7 rokovacieho poriadku,
– so zreteľom na správu Výboru pre priemysel, výskum a energetiku ( A6‑0254/2008 ),
1. schvaľuje zmenené a doplnené znenie návrhu rozhodnutia Rady a schvaľuje uzavretie zmluvy;
2. poveruje svojho predsedu, aby túto pozíciu postúpil Rade, Komisii a vládam a parlamentom členských štátov a Indickej republike.
Pozmeňujúci a doplňujúci návrh
1
Návrh rozhodnutia Rady
Odôvodnenie 3a (nové)
Text predložený Radou
Pozmeňujúci a doplňujúci návrh
(3a) Dohoda je kľúčovým prvkom pri snahe dosiahnuť ciele strategického partnerstva medzi EÚ a Indiou z roka 2004, a pri uskutočňovaní všeobecnejších politických cieľov.
Pozmeňujúci a doplňujúci návrh
2
Návrh rozhodnutia Rady
Odôvodnenie 3b (nové)
Text predložený Radou
Pozmeňujúci a doplňujúci návrh
(3b) Zodpovednosť za efektívnu koordináciu a uľahčovanie spolupráce v zmysle dohody nesie Riadiaci výbor pre vedecko-technickú spoluprácu ES – India, pričom je vhodné, aby výbor zasadal každoročne s cieľom prehodnotiť pracovný program a aby jeho rokovací poriadok vychádzal zo zásad transparentnosti a zodpovednosti.
Odôvodnenie
Z vyhodnotenia vplyvu dohody vyplýva, že riadiaci výbor nezasadal dostatočne často a že pravidelnejšie schôdze by mohli zlepšiť koordináciu.
Pozmeňujúci a doplňujúci návrh
3
Návrh rozhodnutia Rady
Odôvodnenie 3c (nové)
Text predložený Radou
Pozmeňujúci a doplňujúci návrh
(3c) Prioritnými cieľmi spoločných výskumných činností, ktoré sa majú vykonávať na základe dohody, by malo byť získanie porovnateľných informácií a zlepšenie databázy.
Odôvodnenie
Aby bolo možné hodnotiť výsledky spolupráce, sú v zásade potrebné dostupné porovnateľné údaje.
Pozmeňujúci a doplňujúci návrh
4
Návrh rozhodnutia Rady
Odôvodnenie 3d (nové)
Text predložený Radou
Pozmeňujúci a doplňujúci návrh
(3d) Pri vykonávaní tejto dohody by mali obidve strany vynaložiť úsilie s cieľom posilniť účasť Spoločenstva a Indie na vzájomných výskumných programoch, zvýšiť počet výmen výskumných pracovníkov medzi Spoločenstvom a Indiou a všeobecne zlepšiť mobilitu výskumných pracovníkov.
Odôvodnenie
Vyhodnotenie vplyvu vedeckej spolupráce medzi EÚ a Indiou odhalilo, že účasť EÚ na výskumných programoch Indie je mimoriadne nízka.
Obe strany by preto mali vykonať kroky na zníženie tejto nerovnováhy.
Jednou z možností vyriešenia tejto otázky by mohli byť spoločné výzvy na predkladanie návrhov.
Druhý problém, ktorý sa zistil, spočíva v nízkom počte výmen vedeckých pracovníkov.
Existuje obrovský priestor na zvýšenie tohto počtu využitím programov ako napríklad akcie Marie Curie.
Druhá časť PDN je inšpirovaná odporúčaniami uvedenými v hodnotení vplyvu vypracovanom nezávislým expertom.
Uvádza sa v ňom, že by sa mal „zaviesť systém mobility vedeckých pracovníkov, napríklad, tzv. indické okno, analogicky podľa modelu Erasmus Mundus“.
Pozmeňujúci a doplňujúci návrh
5
Návrh rozhodnutia Rady
Odôvodnenie 3e (nové)
Text predložený Radou
Pozmeňujúci a doplňujúci návrh
(3e) Pri vykonávaní dohody by sa mala venovať pozornosť prednostne energetickej a environmentálnej politike a potrebnému rozvoju inovatívnych energetických technológií.
Mali by sa podniknúť spoločné snahy a iniciatívy, napríklad s cieľom hospodárneho zachytávania a uchovávania uhlíka a obnoviteľných technológií, ktoré sú v záujme oboch partnerov.
Pozmeňujúci a doplňujúci návrh
6
Návrh rozhodnutia Rady
Odôvodnenie 3f (nové)
Text predložený Radou
Pozmeňujúci a doplňujúci návrh
(3f) Pri vykonávaní dohody by sa mala venovať osobitná pozornosť zásade reciprocity.
Pozmeňujúci a doplňujúci návrh
7
Návrh rozhodnutia Rady
Odôvodnenie 3g (nové)
Text predložený Radou
Pozmeňujúci a doplňujúci návrh
(3g) Je žiaduce, aby sa vykonalo hodnotenie v polovici obdobia v súvislosti s uplatňovaním dohody.
DÔVODOVÁ SPRÁVA
Úvod
Právny základ zvolený v prípade tohto návrhu, t. j. rozhodnutia Rady o obnovení Dohody o vedeckej a technickej spolupráci medzi Európskym spoločenstvom a Indiou z roku 2002, je dvojaký.
Po prvé, základným článkom Zmluvy o ES, ktorým sa ustanovuje medzinárodná spolupráca, je článok 170.
Po druhé, spoluprácu ES a tretích krajín alebo medzinárodných organizácií upravujú ustanovenia článku 300, tak v súvislosti s otvorením rokovaní, ako aj uzavretím dohodnutého textu.
Komisia sa tentoraz – rovnako ako v prípade dohody z roku 2002 – rozhodla navrhnúť Európskemu parlamentu konzultačný postup v zmysle článku 300 ods. 3.
Keďže obsah obnovenej dohody je identický s obsahom dohody z roku 2002 a keďže obe strany vyjadrili záujem o obnovu dohody v nezmenenom znení, Komisia sa rozhodla uplatniť jednofázový postup , to znamená jeden legislatívny postup a jeden akt na jej podpis a uzatvorenie.
Obsah obnovenej dohody
Základná logika uvedeného návrhu je takáto.
Rozšírením a uľahčením spolupráce vo vedeckom a technickom výskume v oblastiach ktoré sú spoločným záujmom ES a Indie, sa má podľa návrhu Komisie posilniť spolupráca a podnietiť aplikovanie výsledkov spolupráce oboma zmluvnými stranami dohody.
V takom prípade z nej budú mať prospech obe strany.
Za týchto okolností sa dohoda považuje za výhodnú pre obe strany aj z iného dôvodu: konečným výsledkom je kombinácia hospodárskej a sociálnej dynamiky s výhodnými dôsledkami pre obidve strany.
Rovnaká logika sa použila pri dohode z roku 2002.
Hodnotenie vplyvu, ktoré vypracoval nezávislý expert v októbri 2006, bolo takisto priaznivé.
Jeho záverom bolo odporúčanie obnoviť dohodu z roku 2002 na ďalších päť rokov.
Základom obnovenia dohody sú štyri zásady: vyvážené vzájomne prospešné partnerstvo, recipročný prístup ku všetkým výskumným činnostiam, výmena informácií a ochrana práv duševného vlastníctva.
Efektívnosť tohto jednotného prístupu k spolupráci vo výskume a technologickom vývoji je však otázkou inštitucionálnej štruktúry.
Podľa návrhu Komisie by mal za riadenie obnovenej dohody zodpovedať riadiaci výbor pre vedu a techniku , ktorý by mal pozostávať z rovnakého počtu úradníkov z oboch zmluvných strán, ako bolo stanovené v dohode z roku 2002.
Zo skúseností s týmto typom riadiacich výborov však vyplýva, že obe zásady správneho riadenia, t .j. transparentnosť a zodpovednosť, sa dôsledne nedodržiavajú.
Váš spravodajca preto navrhuje zmenu a doplnenie odôvodnení návrhu, ktorého cieľom je objasniť túto vec, a žiada o jeho zohľadnenie pri vypracúvaní vlastného rokovacieho poriadku riadiaceho výboru.
Dva ďalšie pozmeňujúce a doplňujúce návrhy, jeden o porovnateľných štatistikách a ďalší o mobilite výskumných pracovníkov, sú inšpirované hodnotením vplyvu vypracovaným nezávislým expertom.
Na financovanie tohto spoločného úsilia budú v rovnakej výške prispievať ES a India.
Podľa finančného výkazu návrhu budú z rozpočtu ES v období 2007 až 2011 hradené orientačné finančné náklady na akciu (prevádzkové a administratívne výdavky) v objeme 0,8425 milióna EUR.
Šírenie a využívanie informácií je dôležitým prvkom tejto dohody.
K dohode je priložená príloha o právach duševného vlastníctva, ktorá je jej neoddeliteľnou súčasťou.
Táto príloha obsahuje všetky štandardné ustanovenia o vlastníctve, prideľovaní a uplatňovaní práv, ako aj osobitné pravidlá o dielach chránených autorským právom a vedeckých písomných dielach a kritériá tzv. nezverejnených informácií.
Váš spravodajca navrhuje schváliť predmetný návrh v znení zmien a doplnení.
POSTUP
Názov
Obnovenie Dohody o vedeckej a technickej spolupráci medzi ES a Indiou
Referenčné čísla
16681/2007 – C6-0073/2008 – KOM(2007)0576 – 2007/0207(CNS)
Dátum konzultácie s EP
14.11.2007
Gestorský výbor
dátum oznámenia na schôdzi
ITRE
21.2.2008
Výbory požiadané o stanovisko
dátum oznámenia na schôdzi
AFET
21.2.2008
BUDG
21.2.2008
Bez predloženia stanoviska
dátum rozhodnutia
AFET
27.11.2007
BUDG
14.11.2007
Spravodajca
dátum menovania
Christian Ehler
27.2.2008
Prerokovanie vo výbore
8.4.2008
21.4.2008
27.5.2008
Dátum prijatia
5.6.2008
Výsledok záverečného hlasovania
+:
–:
0:
45
Poslanci prítomní na záverečnom hlasovaní
Šarūnas Birutis, Jan Březina, Jerzy Buzek, Jorgo Chatzimarkakis, Dragoş Florin David, Den Dover, Lena Ek, Norbert Glante, Fiona Hall, Rebecca Harms, Erna Hennicot-Schoepges, Mary Honeyball, Romana Jordan Cizelj, Werner Langen, Anne Laperrouze, Eluned Morgan, Angelika Niebler, Atanas Paparizov, Aldo Patriciello, Miloslav Ransdorf, Herbert Reul, Teresa Riera Madurell, Mechtild Rothe, Paul Rübig, Britta Thomsen, Patrizia Toia, Nikolaos Vakalis, Adina-Ioana Vălean, Alejo Vidal-Quadras
Náhradníci prítomní na záverečnom hlasovaní
Christian Ehler, Göran Färm, Juan Fraile Cantón, Robert Goebbels, Françoise Grossetête, Satu Hassi, Gunnar Hökmark, Mieczysław Edmund Janowski, Eija-Riitta Korhola, Esko Seppänen, Hannes Swoboda, Silvia-Adriana Ţicău, Lambert van Nistelrooij
Náhradníci (čl. 178 ods. 2) prítomní na záverečnom hlasovaní
Giovanna Corda, Catherine Neris, Antolín Sánchez Presedo
