ÚSTNA OTÁZKA H-0013/10
pre hodinu otázok na schôdzi v februári 2010
v súlade s článkom 116 rokovacieho poriadku
predkladá:
Francesco De Angelis
Komisii
Vec: Diskriminácia na základe pohlavia v súvislosti so systémami sociálneho zabezpečenia v členských štátoch
So zreteľom na článok 153 hlavy X konsolidovaného znenia Zmluvy o fungovaní Európskej únie, rozsudku z 13. novembra 2008, v ktorom Súdny dvor Európskych spoločenstiev potrestal Taliansko, na dohody, ktoré v súčasnosti podpisujú sociálni partneri a súkromné subjekty v členských štátoch, a ktoré sa týkajú kritérií zamestnávania na dobu neurčitú,
aké kroky zamýšľa Komisia podniknúť, aby zabránila nebezpečenstvu, že v niektorých členských štátoch sa rozdielne podmienky dôchodkového zabezpečenia mužov a žien premietnu do faktickej rodovej diskriminácie na pracovisku?
