A7-0203/2011
31.5.2011
***I
NÁVRH SPRÁVY
o návrhu nariadenia Európskeho parlamentu a Rady, ktorým sa mení a dopĺňa nariadenie Rady (ES) č. 378/2007, pokiaľ ide o pravidlá vykonávania dobrovoľnej modulácie priamych platieb v rámci spoločnej poľnohospodárskej politiky
(KOM(2010)0772 – C7‑0013/2011 – 2010/0372(COD))
Výbor pre poľnohospodárstvo a rozvoj vidieka
Spravodajkyňa: Britta Reimers
PE 458.647v02-00
Označenie postupov
* Konzultácia
*** Súhlas
***I Riadny legislatívny postup (prvé čítanie)
***II Riadny legislatívny postup (druhé čítanie)
***III Riadny legislatívny postup (tretie čítanie)
(Typ postupu závisí od právneho základu navrhnutého v návrhu aktu.)
Pozmeňujúce a doplňujúce návrhy k návrhu aktu
V pozmeňujúcich a doplňujúcich návrhoch Európskeho parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti návrhu aktu, ku ktorým sa navrhuje oprava pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť schválené príslušnými oddeleniami.
V záhlaví každého pozmeňujúceho a doplňujúceho návrhu týkajúceho sa platného aktu, ktorý sa má návrhom aktu zmeniť, sa v treťom riadku uvádza platný akt a vo štvrtom riadku príslušné ustanovenie tohto aktu.
Časti prevzaté z ustanovenia platného aktu, ktoré chce Európsky parlament zmeniť a doplniť, ktoré sa však návrhom aktu nezmenili, sa označujú tučným písmom .
Prípadné vypustenia týkajúce sa takýchto častí textu sa označujú takto: [...] .
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA...........................................................................................................10
POSTUP...................................................................................................................................11
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Európskeho parlamentu a Rady, ktorým sa mení a dopĺňa nariadenie Rady (ES) č. 378/2007, pokiaľ ide o pravidlá vykonávania dobrovoľnej modulácie priamych platieb v rámci spoločnej poľnohospodárskej politiky
( KOM(2010)0772 – C7‑0013/2011 – 2010/0372(COD) )
(Riadny legislatívny postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu ( KOM(2010)0772 ),
– so zreteľom na článok 294 ods. 2 a článok 43 ods. 2 Zmluvy o fungovaní Európskej únie, v súlade s ktorými Komisia predložila návrh Európskemu parlamentu ( C7‑0013/2011 ),
– so zreteľom na článok 294 ods. 3 Zmluvy o fungovaní Európskej únie,
– so zreteľom na stanovisko Európskeho hospodárskeho a sociálneho výboru z 15. marca 2011 1 ,
– so zreteľom na článok 55 rokovacieho poriadku,
– so zreteľom na správu Výboru pre poľnohospodárstvo a rozvoj vidieka ( A7‑0203/2011 ),
1. prijíma nasledujúcu pozíciu v prvom čítaní;
2. žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
3. poveruje svojho predsedu, aby postúpil túto pozíciu Rade, Komisii a národným parlamentom.
Pozmeňujúci a doplňujúci návrh
1
Návrh nariadenia
Odôvodnenie 3
Text predložený Komisiou
Pozmeňujúci a doplňujúci návrh
(3) V záujme jednotného uplatňovania dobrovoľnej modulácie priamych platieb vo všetkých členských štátoch by Komisia mala byť splnomocnená prijímať vykonávacie akty v súlade s článkom 291 zmluvy .
Pokiaľ nie je výslovne stanovené inak, Komisia by mala prijať tieto vykonávacie akty v súlade s ustanoveniami nariadenia Európskeho parlamentu a Rady (EÚ) č. [xxxx/yyyy] z … [Doplní sa po prijatí nariadenia o podmienkach kontroly uvedenej v článku 291 ods. 3 ZFEÚ, o ktorom práve prebieha diskusia medzi EP a Radou] .
(3) S cieľom zabezpečiť jednotné podmienky vykonávania nariadenia (ES) č. 378/2007 v dotknutých členských štátoch by sa mali na Komisiu preniesť vykonávacie právomoci, pokiaľ ide o zabezpečenie začlenenia dobrovoľnej modulácie do programovania rozvoja vidieka a zabezpečenie finančného riadenia dobrovoľnej modulácie .
Tieto právomoci by sa mali vykonávať v súlade s nariadením Európskeho parlamentu a Rady (EÚ) č. 182/2011 zo 16. februára, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie 1 .
__________________
Ú. v.
EÚ L 55, 28.2.2011, s.
13.
Pozmeňujúci a doplňujúci návrh
2
Návrh nariadenia
Odôvodnenie 4
Text predložený Komisiou
Pozmeňujúci a doplňujúci návrh
(4) V záujme zabezpečenia účinného vykonávania dobrovoľnej modulácie by Komisia mala prostredníctvom vykonávacích aktov stanoviť čisté sumy vyplývajúce z uplatňovania dobrovoľnej modulácie.
Vzhľadom na povahu plánovaných vykonávacích aktov by Komisia mala tieto akty prijať bez pomoci výboru.
(4) V záujme zabezpečenia účinného vykonávania dobrovoľnej modulácie a vzhľadom na osobitnú povahu uvedených aktov by Komisia mala prostredníctvom vykonávacích aktov stanoviť čisté sumy vyplývajúce z uplatňovania dobrovoľnej modulácie.
Pozmeňujúci a doplňujúci návrh
3
Návrh nariadenia
Odôvodnenie 5
Text predložený Komisiou
Pozmeňujúci a doplňujúci návrh
(5) Z rovnakého dôvodu by Komisia mala byť splnomocnená prijímať vykonávacie akty za pomoci výboru pre rozvoj vidieka zriadeného článkom 91c nariadenia Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) s cieľom začleniť dobrovoľnú moduláciu do programovania rozvoja vidieka.
Okrem toho by Komisia mala byť splnomocnená prijímať vykonávacie akty za pomoci výboru pre poľnohospodárske fondy zriadeného článkom 42d ods. 1 nariadenia Rady (ES) č. 1290/2005 z 21. júna 2005 o financovaní Spoločnej poľnohospodárskej politiky s cieľom zabezpečiť finančné riadenie dobrovoľnej modulácie.
vypúšťa sa
__________________
Ú. v.
EÚ L 209, 11.8.2005, s.
1.
Pozmeňujúci a doplňujúci návrh
4
Návrh nariadenia – pozmeňujúci akt
Odôvodnenie 5a (nové)
Text predložený Komisiou
Pozmeňujúci a doplňujúci návrh
(5a) Na prijatie osobitných ustanovení týkajúcich sa finančného riadenia dobrovoľnej modulácie by sa mal uplatniť konzultačný postup, aby sa zabezpečilo efektívne vykonávanie dobrovoľnej modulácie.
Odôvodnenie
V prípade uplatnenia konzultačného postupu je nevyhnutné poskytnúť odôvodnenie.
Pozmeňujúci a doplňujúci návrh
5
Návrh nariadenia – pozmeňujúci akt
Článok 1 – bod 1
Nariadenie (ES) č. 378/2007
Článok 4 – odsek 1 – úvodná časť
Text predložený Komisiou
Pozmeňujúci a doplňujúci návrh
„Čisté sumy vyplývajúce z uplatňovania dobrovoľnej modulácie stanoví Komisia prostredníctvom vykonávacích aktov bez pomoci výboru na základe:“
„Čisté sumy vyplývajúce z uplatňovania dobrovoľnej modulácie stanoví Komisia prostredníctvom vykonávacích aktov na základe:“
Odôvodnenie
Ak sa neodkazuje na nariadenie Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie, implicitne sa rozumie, že Komisia by mala konať bez výboru.
Pozmeňujúci a doplňujúci návrh
6
Návrh nariadenia – pozmeňujúci akt
Článok 1 – bod 2
Nariadenie (ES) č. 378/2007
Článok 6
Text predložený Komisiou
Pozmeňujúci a doplňujúci návrh
1.
Komisia prostredníctvom vykonávacích aktov v súlade s postupom uvedeným v článku 91c nariadenia (ES) č. 1698/2005 prime osobitné ustanovenia na začlenenie dobrovoľnej modulácie do programovania rozvoja vidieka.
1.
Komisia prostredníctvom vykonávacích aktov prijme osobitné ustanovenia na začlenenie dobrovoľnej modulácie do programovania rozvoja vidieka.
Tieto vykonávacie akty sa prijímajú v súlade s postupom preskúmania uvedeným v článku 6a ods. 1 druhom pododseku.
2.
Komisia prostredníctvom vykonávacích aktov v súlade s postupom uvedeným v článku 42d ods. 3 nariadenia (ES) č. 1290/2005 prime osobitné ustanovenia na finančné riadenie dobrovoľnej modulácie.“
2.
Komisia prostredníctvom vykonávacích aktov prijme osobitné ustanovenia na finančné riadenie dobrovoľnej modulácie.
Tieto vykonávacie akty sa prijímajú v súlade s konzultačným postupom uvedeným v článku 6a ods. 2 druhom pododseku .“
Odôvodnenie
Vkladá sa štandardný text s cieľom presne stanoviť postup, ktorý zodpovedá príslušnému ustanoveniu.
Pozmeňujúci a doplňujúci návrh
7
Návrh nariadenia – pozmeňujúci akt
Článok 1 – bod 2a (nový)
Nariadenie (ES) č. 378/2007
Článok 6a (nový)
Text predložený Komisiou
Pozmeňujúci a doplňujúci návrh
(2a) Vkladá sa tento článok:
Článok 6a
1.
Komisii pomáha Výbor pre rozvoj vidieka zriadený podľa článku 90 nariadenia Rady (ES) č. 1698/2005.
Tento výbor je výborom v zmysle nariadenia (EÚ) č. 182/2011.
Ak sa odkazuje sa na tento odsek, uplatňuje sa článok 5 nariadenia (EÚ) č. 182/2011.
2.
Komisii pomáha Výbor poľnohospodárskych fondov zriadený podľa nariadenia Rady (ES) č. 1290/2005.
Tento výbor je výborom v zmysle nariadenia (EÚ) č. 182/2011.
Ak sa odkazuje sa na tento odsek, uplatňuje sa článok 4 nariadenia (EÚ) č. 182/2011.
Odôvodnenie
Vkladá sa štandardný text s cieľom uviesť príslušné výbory, ktoré už boli zriadené.
Táto zmena vyplýva zo vzoru štandardného znenia vykonávacích aktov.
DÔVODOVÁ SPRÁVA
Lisabonskou zmluvou sa ruší stará metóda komitológie, ktorá sa zakladala na tradičných komitologických postupoch (konzultačný, riadiaci, regulačný) a na regulačnom postupe s kontrolou.
Túto metódu teraz nahrádza dvojvrstvová štruktúra pozostávajúca z delegovaných a vykonávacích aktov (prvé z nich zahŕňajú právo veta Parlamentu), čo Komisii umožňuje využívať právomoci pri zavádzaní a vykonávaní právnych predpisov.
Existujúci súbor právnych predpisov sa teda musí zosúladiť s týmto novým právnym stavom.
Návrh sa obmedzuje na úpravu zameranú výlučne na takéto zosúladenie.
Zosúladenie s ustanoveniami ZFEÚ týkajúcimi sa vykonávacích právomocí
V nadväznosti na nadobudnutie platnosti Lisabonskej zmluvy je potrebné, aby sa právomoci zverené Komisii podľa nariadenia (ES) č. 73/2009 zosúladili s článkami 290 a 291 Zmluvy o fungovaní Európskej únie (ZFEÚ).
Články 290 a 291 ZFEÚ rozlišujú dva rôzne druhy aktov Komisie:
– článkom 290 sa umožňuje zákonodarcovi, aby Komisii delegoval právomoc prijímať všeobecne záväzné nelegislatívne akty, ktorými sa dopĺňajú alebo menia určité nepodstatné prvky legislatívneho aktu.
Právne akty, ktoré Komisia takto prijíma, sa v zmluve uvádzajú ako „delegované akty“ (článok 290 ods. 3),
– článkom 291 ZFEÚ sa členským štátom umožňuje, aby prijali všetky opatrenia vnútroštátneho práva potrebné na vykonanie právne záväzných aktov Únie.
Uvedenými aktmi možno Komisii zveriť vykonávacie právomoci, ak si ich vykonávanie vyžaduje jednotné podmienky.
Právne akty, ktoré Komisia takto prijíma, sa v zmluve uvádzajú ako „vykonávacie akty“ (článok 291 ods. 4).
Návrhy spravodajkyne týkajúce sa zosúladenia
Návrh mení a dopĺňa nariadenie Rady č. 378/2007 tým, že vkladá jedno ustanovenie o vykonávacích aktoch (článok 4 ods. 1) – podmienky uplatňovania ustanovení o vykonávacích aktoch v týchto článkoch sú uvedené v článkoch 6a a 6b.
V nadväznosti na nedávne uzatvorenie spoločnej dohody o praktických podmienkach používania delegovaných aktov (článok 290 ZFEÚ), ako aj ukončenie postupu týkajúceho sa nariadenia Európskeho parlamentu a Rady, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie, spravodajkyňa navyše navrhuje aktualizované znenie právneho textu vrátane znenia týkajúceho sa komitológie, na ktorom sa dohodli Parlament a Rada.
Spravodajkyňa podporuje návrh Komisie.
Na základe kritérií stanovených pre každý druh aktu dôkladne preskúmala návrh Komisie a určila oblasti, v ktorých boli podmienky pre vykonávacie akty splnené.
Nezrovnalosti neboli zistené.
POSTUP
Názov
ktorým sa mení a dopĺňa nariadenie Rady (ES) č. 378/2007, pokiaľ ide o pravidlá vykonávania dobrovoľnej modulácie priamych platieb v rámci spoločnej poľnohospodárskej politiky
Referenčné čísla
COM(2010)0772 – C7-0013/2011 – 2010/0372(COD)
Dátum predloženia v EP
22.12.2010
Gestorský výbor
dátum oznámenia na schôdzi
AGRI
18.1.2011
Spravodajca
dátum vymenovania
Britta Reimers
26.1.2011
Britta Reimers
26.1.2011
Britta Reimers
26.1.2011
Britta Reimers
26.1.2011
Článok 51 – postup spoločných schôdzí výborov
dátum oznámenia na schôdzi
Prerokovanie vo výbore
28.3.2011
Dátum prijatia
25.5.2011
Výsledok záverečného hlasovania
+:
–:
0:
39
1
Výsledok záverečného hlasovania
John Stuart Agnew, Liam Aylward, José Bové, Luis Manuel Capoulas Santos, Vasilica Viorica Dăncilă, Michel Dantin, Paolo De Castro, Albert Deß, Diane Dodds, Herbert Dorfmann, Hynek Fajmon, Lorenzo Fontana, Iratxe García Pérez, Béla Glattfelder, Sergio Gutiérrez Prieto, Martin Häusling, Esther Herranz García, Peter Jahr, Elisabeth Jeggle, Jarosław Kalinowski, Elisabeth Köstinger, George Lyon, Gabriel Mato Adrover, Mairead McGuinness, Krisztina Morvai, Mariya Nedelcheva, James Nicholson, Rareş-Lucian Niculescu, Wojciech Michał Olejniczak, Georgios Papastamkos, Marit Paulsen, Britta Reimers, Ulrike Rodust, Alfreds Rubiks, Giancarlo Scottà, Czesław Adam Siekierski, Sergio Paolo Francesco Silvestris, Alyn Smith, Csaba Sándor Tabajdi, Marc Tarabella, Janusz Wojciechowski
Poslanci prítomní na záverečnom hlasovaní
Salvatore Caronna, Spyros Danellis, Jill Evans, Karin Kadenbach, Sandra Kalniete, Giovanni La Via, Véronique Mathieu, Maria do Céu Patrão Neves, Robert Sturdy, Artur Zasada
Náhradníci prítomní na záverečnom hlasovaní
31.5.2011
