EP: Podmienkou inovatívneho rastu je aktívna pomoc regiónom
Regionálna politika
Plenárne zasadnutie
2011-06-23 - 20:12
Ak má mať pomoc chudobnejším regiónom zmysel, financie vynaložené na kohéznu politiku v rokoch 2014-2020 nesmú klesnúť pod úroveň súčasného viacročného rozpočtu.
EÚ musí podporovať rozvinutie ekonomického potenciálu a inovácií naprieč EÚ, zhodli sa poslanci.
Parlament dnes (23.06.) v tejto súvislosti schválil štyri správy, ktoré obhajujú súčasnú architektúru štrukturálnych fondov,
Poslanci počas rozpravy vyjadrili podporu efektívnej a ambicióznej kohéznej politike, ktorá, ako uviedol autor správy - poslanec Markus Pieper (EPP, DE), "sa osvedčila a poskytla impulzy pre rozvoj a zamestnanosť."
Hlasovanie o tomto návrhu však bolo odložené na nasledujúce plenárne zasadnutie.
Počas diskusie s komisárom Johannesom Hahnom sa poslanci postavili proti akémukoľvek pokusu o podriadenie kohéznej politiky vnútroštátnym alebo odvetvovým záujmom, napríklad prostredníctvom nových tematických fondov (klíma, energetika, doprava).
Cezhraničná spolupráca a spájanie mestských a vidieckych oblastí
V správe poslankyne Marie Theresy Sanchez-Schmid (EPP, FR), ktorú plénum schválilo pomerom hlasov 612 (za): 46 (proti): 15 (zdržalo sa), Parlament vyzval Európsku komisiu na zvýšenie podielu financií vyčlenených na európsku územnú spoluprácu (cieľ 3) v rámci celkového balíka štrukturálnych fondov (v súčasnosti 2,5% - 7%), a to aj na projekty zamerané na zlepšenie dopravnej infraštruktúry.
Posilnenie spolupráce medzi mestskými, prímestskými a vidieckymi oblasťami s cieľom dosiahnuť vyrovnanejší rozvoj v daných regiónoch, je hlavnou myšlienkou správy poslanca Oldřicha Vlasáka (ECR, CZ), ktorú Parlament schválil pomerom hlasov 603 (za): 41 (proti): 3 (zdržalo sa).
Cielenejšie kontroly a menej byrokracie
Parlament na základe správy poslanca Miroslava Mikolášika (EPP, SK) a Georgiosa Stavrakakisa (S&D, GR) vyzval na zjednodušenie a urýchlenie procesu prideľovania financií, a to najmä pre malé a stredné podniky, a podporili myšlienku viacfondových programov pre členské štáty.
Lepšia koordinácia jednotlivých fondov je nevyhnutná na dosiahnutie cielenejšej politiky regionálneho rozvoja.
Správa poslanca Stavrakakisa bola schválená pomerom hlasov 613 (za): 47 (proti): 10 (zdržalo sa), text poslanca Mikolášika podporilo 601 poslancov, 61 hlasovalo proti jeho prijatiu a dvanásti sa hlasovania zdržali.
Ďalší postup
O správe poslanca Piepera bude Parlament hlasovať na svojom júlovom plenárnom zasadnutí v Štrasburgu.
Legislatívny návrh, ktorý bude obsahovať pravidlá pre financovanie regionálneho rozvoja predstaví Európska komisia koncom septembra.
Koncom roka 2011 bude nasledovať návrh strategického rámca pre všetky fondy EÚ.
20110622IPR22330 Prijaté texty budú dostupné tu (zvoľte dátum 23.06.2011) Sledujte rozpravu zo záznamu (zvoľte dátum 23.06.2011) Tlačová správa po hlasovaní vo výbore (poslanec Pieper, 27.05.2011) Tlačová správa - diskusia s komisárom Hahnom na pôde výboru (22.06.2011) Profil spravodajcu: Miroslav Mikolášik (EPP, SK) Profil spravodajcu: Oldřich Vlasák (ECR, CS) Profil spravodajkyne: Marie-Thérèse Sanchez-Schmid (EPP, FR) Profil spravodajcu: Georgios Stavrakakis (S&D, EL) Profil spravodajcu: Markus Pieper (EPP, DE)
SK
1
LINK
/activities/plenary/ta/calendar.do?language=SK
SK
2
LINK
/wps-europarl-internet/frd/vod/research-by-date?language=sk
SK
3
LINK
/sk/pressroom/content/20110527IPR20366/html/Don't-fragment-EU-regional-spending-warns-Regional-Development-Committee
SK
4
LINK
/sk/pressroom/content/20110620IPR21902/html/Commissioner-Hahn-defends-concept-of-intermediate-regions
SK
5
LINK
/members/public/yourMep/view.do;jsessionid=87A9AD56030957372012742F7A4E7C0D?language=SK&partNumber=1&name=Mikol%C3%A1%C5%A1ik&id=28178
SK
6
LINK
/members/public/yourMep/view.do?language=SK&partNumber=1&name=Vlas%C3%A1k&id=28323
SK
7
LINK
/members/public/yourMep/view.do?language=SK&partNumber=1&name=Sanchez-Schmid&id=96746
SK
8
LINK
/members/public/yourMep/view.do?language=SK&partNumber=1&name=Stavrakakis&id=97008
SK
9
LINK
/members/public/yourMep/view.do?language=SK&partNumber=1&name=Pieper&id=28224
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
