Klimatické zmeny: Prečo je Čína tak dôležitá?
Životné prostredie
2007-11-09 - 16:43
Čína je najväčším spotrebiteľom uhlia na svete
Pred blížiacou sa decembrovou konferenciou OSN o klimatických zmenách na ostrove Bali vyslal Dočasný výbor EP pre klimatické zmeny delegáciu poslancov na návštevu Číny.
Zástupcovia občanov EÚ sa tak pod vedením predsedu výboru Guida Sacconiho v dňoch 5.-7. novembra stretli s čínskymi politikmi či odborníkmi.
Ako poslanci zdôraznili po návrate, Peking je síce ochotný bojovať proti klimatickým zmenám, nesúhlasí však so zavedením kvantitatívnych limitov pre emisie skleníkových plynov.
"Čína sa ako rýchlo rastúca ekonomika taktiež rýchlo stáva jedným z najväčších znečisťovateľov.
Zavedenie nového medzinárodného režimu pre klimatické zmeny po vypršaní platnosti Kjótskeho protokolu v roku 2012 bude možné len vtedy, ak krajiny ako Čína či India, ktoré v rámci momentálne platného Kjótskeho protokolu nemajú záväzky znižovať emisie, budú súčasťou takejto dohody," uviedol taliansky socialista a zároveň predseda dočasného výboru Guido Sacconi.
Popredný znečisťovateľ
Najľudnatejšia krajina sveta vypúšťa do ovzdušia druhé najväčšia množstvo skleníkových plynov.
Kým v roku 1990 tvorili emisie CO2 Číny sotva polovicu z množstva, ktoré vypúšťali Spojené štáty, dnes sú na tom skoro rovnako.
Očakáva sa, že v najbližších rokoch ázijská krajina predbehne USA a stane sa s najväčším znečisťovateľom ovzdušia.
Peking síce ratifikoval Kjótsky protokol o skleníkových plynoch v roku 2002, keďže sa však jedná o rozvojovú krajinu, opatrenia pre zníženie emisií sa jej netýkajú.
Výraznou mierou sa na rastúcom množstve emisií podieľa predovšetkým rastúca ekonomika či spotreba uhlia a ropy, ktorá sa za posledných dvadsať rokov zdvojnásobila.
Peking si však problematiku emisií uvedomuje.
"Čína nedávno schválila program pre klimatické zmeny a pevne sa zaviazala zvýšiť svoju energetickú efektivitu.
Návšteva v Pekingu nám poskytla príležitosť stretnúť sa s predstaviteľmi vlády, členmi Národného ľudového kongresu (čínsky parlament), ako aj zástupcami podnikateľov či predstaviteľmi občianskej spoločnosti, nadviazať s nimi osobné kontakty a vymeniť si názory, čo nám umožnilo lepšie porozumieť čínskemu postoju ku klimatickým zmenám," zdôraznil Sacconi.
Klimatické zmeny sú prioritou
Spravodajca dočasného výboru, nemecký poslanec zo skupiny ľudovcov a európskych demokratov Karl-Heinz Florenz je presvedčený, že Čína sa vydala správnym smerom.
"Zo spoločných rozhovorov [...] sme pochopili, že klimatické zmeny sú jednou z politických priorít čínskych úradov.
Mám dojem, že čínske orgány schvaľujú a uvádzajú do praxe legislatívu, ktorá umožní úspešný začiatok boja proti klimatickým zmenám."
Program pre klimatické zmeny je pritom pomerne ambiciózny.
Cieľom je znížiť spotrebu energie v pomere k HDP o dvadsať percent a do roku 2010 zvýšiť podiel obnoviteľných zdrojov o 10 percent.
"Výzvou je teraz samozrejme realizácia, ktorú budeme pozorne sledovať," uviedol Karl-Heinz Florenz.
Pozitívom tiež podľa Florenza je, že Peking zdieľa postoj EÚ pokiaľ ide o časový horizont dosiahnutia dohody, ktorá nahradí Kjótsky protokol.
Štáty by tak mali nájsť kompromis najneskôr do konca roka 2009.
S návrhom však musia súhlasiť najmä také veľké štáty ako India či Čína.
Aj preto venuje Parlament podľa nemeckého poslanca takú dôležitosť zahraničnej environmentálnej politike.
Čo prinieslo stretnutie?
Návšteva tak priniesla viacero pozitívnych signálov.
"Čína sa pevne zaviazala bojovať proti klimatickým zmenám a zapojiť sa do znižovania emisií, energetických úspor a energetickej účinnosti," podčiarkuje Sacconi.
Peking zároveň podľa jeho slov uznáva dôležitosť spolupráce s priemyselnými krajinami pokiaľ ide o transfer najnovších technológií či finančnej pomoci.
"Jedná otázka však stále zostáva kritická: ide o fakt, že v súčasnosti si Čína myslí, že aktuálna štruktúra Kjótskeho protokolu by mala zostať zachovaná a rozvojové krajiny, vrátane rozvíjajúcich sa ekonomík, by nemali mať žiadne kvantitatívne záväzky," s ľútosťou uviedol taliansky poslanec.
Návšteva europoslancov bola prvou zo série stretnutí, ktoré chce dočasný výbor realizovať s krajinami mimo EÚ.
Ich cieľom je nadviazať spoluprácu a spoločne diskutovať o klimatických zmenách.
Európsky parlament a klimatické zmeny
Na konferenciu v Bali sa však pripravuje aj Európsky parlament.
Vo štvrtok 15. novembra budú poslanci hlasovať o uznesení, ktoré požaduje, aby EÚ najneskôr do roku 2009 dosiahla medzinárodnú dohodu, ktorá bude obsahovať záväzné emisné normy pre priemyselné krajiny a tiež systém, ako odovzdávať ekologickejšie technologické postupy rozvojovým krajinám.
Podľa návrhu by rozvinuté krajiny mali ísť príkladom a zaviazať sa do roku 2020 znížiť emisie aspoň o 30 percent a do roku 2050 o 60 až 80 percent v porovnaní s rokom 1990.
20071107STO12743 Tlačová správa o delegácii poslancov v Číne (anglicky) Dočasný výbor schválil uznesenie ku konferencii na Bali (anglicky) Poslanci o klimatických zmenách: "Čas nie je na našej strane" Návrh uznesenia pred konferenciou na Bali Dočasný výbor pre klimatické zmeny
SK
1
PHOTO
20071109PHT12796.jpg
SK
6
LINK
/activities/expert/committees/presentation.do;jsessionid=B87E72828DC84EF8E5757FF2805FE5A8.node1?committee=2489&rewritten&language=SK
-//EP//TEXT IM-PRESS 20071107IPR12737 0 NOT XML V0//SK
-//EP//TEXT IM-PRESS 20071022IPR12053 0 NOT XML V0//SK
-//EP//TEXT IM-PRESS 20071008STO11292 0 NOT XML V0//SK
-//EP//TEXT MOTION B6-2007-0432 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
