P6_TA(2008)0325
Obnovenie dohody o vedeckej a technickej spolupráci medzi ES a Indiou *
A6-0254/2008
Legislatívne uznesenie Európskeho parlamentu z 8. júla 2008 o návrhu rozhodnutia Rady, ktoré sa týka uzavretia dohody o obnovení dohody o vedeckej a technickej spolupráci medzi Európskym spoločenstvom a vládou Indickej republiky (16681/2007 – KOM(2007)0576 - C6-0073/2008 – 2007/0207(CNS) )
(Konzultačný postup)
Európsky parlament
, –
so zreteľom na návrh rozhodnutia Rady ( KOM(2007)0576 ),
–
so zreteľom na návrh rozhodnutia Rady (16681/2007),
–
so zreteľom na článok 170 ods. 2 a článok 300 ods. 2 prvý pododsek Zmluvy o ES,
–
so zreteľom na článok 300 ods. 3 prvý pododsek Zmluvy o ES, v súlade s ktorým Rada konzultovala s Európskym parlamentom ( C6-0073/2008 ),
–
so zreteľom na článok 51 a článok 83 ods. 7 rokovacieho poriadku,
–
so zreteľom na správu Výboru pre priemysel, výskum a energetiku ( A6-0254/2008 ),
1.
schvaľuje zmenený a doplnený návrh rozhodnutia Rady a schvaľuje uzavretie dohody;
2.
poveruje svojho predsedu, aby túto pozíciu postúpil Rade, Komisii a vládam a parlamentom členských štátov a vláde Indickej republiky.
Text predložený Radou
Pozmeňujúci a doplňujúci návrh
Pozmeňujúci a doplňujúci návrh
1
Návrh rozhodnutia Rady
Odôvodnenie 3 a (nové)
(3a)
Dohoda je kľúčovým prvkom pri snahe dosiahnuť ciele strategického partnerstva medzi Európskou úniou a Indiou z roka 2004, a pri uskutočňovaní všeobecnejších politických cieľov.
Pozmeňujúci a doplňujúci návrh
2
Návrh rozhodnutia Rady
Odôvodnenie 3 b (nové)
(3b)
Zodpovednosť za efektívnu koordináciu a uľahčovanie spolupráce v zmysle dohody nesie Riadiaci výbor pre vedecko-technickú spoluprácu ES – India.
Je vhodné, aby tento výbor zasadal každoročne s cieľom prehodnotiť pracovný program a aby jeho rokovací poriadok vychádzal zo zásad transparentnosti a zodpovednosti.
Pozmeňujúci a doplňujúci návrh
3
Návrh rozhodnutia Rady
Odôvodnenie 3 c (nové)
(3c)
Prioritnými cieľmi spoločných výskumných činností, ktoré sa majú vykonávať na základe dohody, by malo byť získanie porovnateľných informácií a zlepšenie databázy.
Pozmeňujúci a doplňujúci návrh
4
Návrh rozhodnutia Rady
Odôvodnenie 3 d (nové)
(3d)
Pri plnení tejto dohody by mali obidve strany vynaložiť úsilie s cieľom posilniť účasť Spoločenstva a Indie na vzájomných výskumných programoch, zvýšiť počet výmen výskumných pracovníkov medzi Spoločenstvom a Indiou a všeobecne zlepšiť mobilitu výskumných pracovníkov.
Pozmeňujúci a doplňujúci návrh
5
Návrh rozhodnutia Rady
Odôvodnenie 3 e (nové)
(3e)
Pri plnení dohody by sa mala venovať pozornosť prednostne energetickej a environmentálnej politike a potrebnému rozvoju inovatívnych energetických technológií.
Mali by sa podniknúť spoločné snahy a iniciatívy, napríklad s cieľom hospodárneho zachytávania a uchovávania uhlíka a obnoviteľných technológií, ktoré sú v záujme oboch partnerov.
Pozmeňujúci a doplňujúci návrh
6
Návrh rozhodnutia Rady
Odôvodnenie 3 f (nové)
(3f)
Pri plnení dohody by sa mala venovať osobitná pozornosť zásade reciprocity.
Pozmeňujúci a doplňujúci návrh
7
Návrh rozhodnutia Rady
Odôvodnenie 3 g (nové)
(3g)
Je žiaduce, aby sa vykonalo strednodobé hodnotenie v súvislosti s plnením dohody.
