ÚSTNA OTÁZKA H-0348/09
pre hodinu otázok na schôdzi v októbri 2009
v súlade s článkom 116 rokovacieho poriadku
predkladá:
Georgios Papanikolaou
Komisii
Vec: Elektronické šikanovanie v radoch neplnoletých
Dňa 10. februára 2009, v Medzinárodný deň bezpečného internetu, EÚ začala informačnú kampaň proti elektronickému šikanovaniu medzi neplnoletými.
V rámci tejto kampane má verejnosť v priebehu celého roku 2009 možnosť pozrieť si na verejno-právnych, ale aj súkromných televíznych staniciach krátky film, cieľom ktorého je nabádať deti k neustálej kontrole pri prehliadaní internetových stránok.
Elektronické šikanovanie, ktorého sú školáci obeťami, ale aj páchateľmi, je závažným problémom, ktorý sa týka všetkých členských štátov EÚ.
Komisia sa pokúsila presvedčiť internetové spoločnosti, aby podpísali dohodu, ktorou by sa zaviazali k efektívnejšiemu úsiliu o ochranu mládeže používajúcej internet, čo sa jej aj podarilo.
Keďže táto dohoda je len prvým krokom smerom k ochrane mládeže používajúcej internet, mohla by Komisia povedať:
Aké ďalšie opatrenia má v pláne?
Domnieva sa, že škola ako inštitúcia môže zohrávať rozhodujúcu úlohu v obmedzovaní násilia medzi maloletými na internete a v predchádzaní tomuto násiliu?
Ak áno, ako?
