A6-0258/2008
13.6.2008
***I
SPRÁVA
o návrhu nariadenia Európskeho parlamentu a Rady, ktorým sa mení a dopĺňa nariadenie Rady (ES) č. 1172/98 o štatistických výkazoch o cestnej nákladnej doprave, pokiaľ ide o vykonávacie právomoci Komisie – Prispôsobenie regulačnému postupu s kontrolou
(KOM(2007)0778 – C6‑0451/2007 – 2007/0269(COD))
Výbor pre dopravu a cestovný ruch
Spravodajca:
Georg Jarzembowski
PE 405.965v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto pasáží sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................7
POSTUP.....................................................................................................................................8
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Európskeho parlamentu a Rady, ktorým sa mení a dopĺňa nariadenie Rady (ES) č. 1172/98 o štatistických výkazoch o cestnej nákladnej doprave, pokiaľ ide o vykonávacie právomoci Komisie – Prispôsobenie regulačnému postupu s kontrolou
( KOM(2007)0778 – C6‑0451/2007 – 2007/0269(COD) )
(Spolurozhodovací postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu ( KOM(2007)0778 ),
– so zreteľom na článok 251 ods. 2 a článok 258 ods. 1 Zmluvy o ES, v súlade s ktorými Komisia predložila návrh Európskemu parlamentu ( C6‑0451/2008 ),
– so zreteľom na článok 51 rokovacieho poriadku,
– so zreteľom na správu Výboru pre dopravu a cestovný ruch ( A6‑0258/2008 ),
1. schvaľuje zmenený a doplnený návrh Komisie;
2. žiada Komisiu, aby mu vec znovu predložila, ak má v úmysle podstatne zmeniť svoj návrh, alebo ho nahradiť iným textom;
3. poveruje svojho predsedu, aby túto pozíciu postúpil Rade a Komisii.
Pozmeňujúci a doplňujúci návrh
1
Návrh nariadenia – pozmeňujúci akt
Článok 1 – bod 5
Nariadenie (ES) č. 1172/98
Článok 9
Text predložený Komisiou
Pozmeňujúci a doplňujúci návrh
(5) Článok 9 sa mení a dopĺňa takto:
(5) Článok 9 sa vypúšťa
a) Prvá veta sa nahrádza týmto:
„Postupy vykonávania tohto nariadenia, vrátane opatrení na jeho prispôsobenie hospodárskemu a technickému pokroku sa stanovia, pokiaľ nezahŕňajú neúmerný nárast nákladov členských štátov a/alebo zaťaženie respondentov, v súlade s postupmi uvedenými v článku 10.“
b) Dopĺňa sa tento druhý a tretí pododsek:
Opatrenia uvedené v prvej a druhej zarážke zamerané na zmenu nepodstatných prvkov tohto nariadenia, okrem iného aj jeho doplnením, sa prijmú v súlade s regulačným postupom s kontrolou uvedeným v článku 10 ods. 3.
Opatrenia uvedené v tretej a štvrte zarážke sa prijmú v súlade s postupom uvedeným v článku 10 ods. 2.
DÔVODOVÁ SPRÁVA
Cieľom tohto návrhu Komisie je upraviť nariadenie 1172/98 o štatistických výkazoch o cestnej nákladnej doprave zavedením regulačného postupu s kontrolou (RPS) tak, ako je vymedzený v článku 5a zmeneného a doplneného rozhodnutia 1999/468/ES.
Táto úprava sa vykonala formou legislatívneho pozmeňujúceho a doplňujúceho návrhu.
V skutočnosti Komisia navrhuje zaviesť RPS pre dva prípady:
· článok 3 ods. 4 týkajúci sa charakteristiky zberu dát a obsahu príloh;
· článok 4 týkajúci sa požiadaviek na presnosť pri metódach zberu a spracovania dát.
Spravodajca súhlasí s týmito návrhmi, keďže majú všeobecnú pôsobnosť a ich cieľom je zmeniť a doplniť prvky daného nariadenia, ktoré nemajú zásadný význam, alebo ho doplniť o nové prvky, ktoré nemajú zásadný význam, čo je kritériom uplatňovania RPS.
Komisia navrhuje ponechať riadiaci postup pre dva ostatné prípady:
· článok 5 ods. 2 – Dohody o prenose údajov vrátane prípadných štatistických tabuliek vychádzajúcich z týchto údajov;
· článok 6 – Ustanovenia týkajúce sa šírenia štatistických výsledkov vrátane štruktúry a obsahu týchto výsledkov.
Spravodajca súhlasí aj s týmito návrhmi, keďže tieto opatrenia sú najmä administratívneho a technického charakteru, a preto v skutočnosti nedopĺňajú základný predpis o žiadne nové prvky, ktoré nemajú zásadný význam.
Komisia opakovane zavádza tieto úpravy aj v článku 9.
Samotný článok 9 sa v skutočnosti zdá byť zopakovaním toho, čo je stanovené vo vyššie uvedených článkoch, hoci sa použilo upravené znenie, najmä v úvodnej vete, ktorá všeobecnejšie hovorí o „postupoch vykonávania tohto nariadenia vrátane opatrení na jeho prispôsobenie hospodárskemu a technickému pokroku“.
Spravodajca to považuje za mätúce a dokonca zbytočné, a preto navrhuje vypustiť článok 9.
Ak Rada a/alebo Komisia považujú článok 9 v tejto forme napriek tomu za potrebný, bolo by logickejšie uplatniť RPS na všetky opatrenia, ktoré sa v jeho zarážkach uvádzajú.
Článok 5 ods. 2 a článok 6 by sa v tom prípade mali zodpovedajúco upraviť.
POSTUP
Názov
Štatistické výkazy o cestnej nákladnej doprave
Referenčné čísla
KOM(2007)0778 – C6-0451/2007 – 2007/0269(COD)
Dátum predloženia v EP
6.12.2007
Gestorský výbor
dátum oznámenia na schôdzi
TRAN
19.2.2008
Výbor požiadaný o stanovisko
dátum oznámenia na schôdzi
JURI
19.2.2008
Bez predloženia stanoviska
dátum rozhodnutia
JURI
8.4.2008
Spravodajca
dátum menovania
Georg Jarzembowski
22.1.2008
Dátum prijatia
29.5.2008
Výsledok záverečného hlasovania
+:
–:
0:
22
1
Poslanci prítomní na záverečnom hlasovaní
Inés Ayala Sender, Paolo Costa, Arūnas Degutis, Petr Duchoň, Saïd El Khadraoui, Robert Evans, Emanuel Jardim Fernandes, Francesco Ferrari, Brigitte Fouré, Mathieu Grosch, Georg Jarzembowski, Timothy Kirkhope, Sepp Kusstatscher, Jörg Leichtfried, Marian-Jean Marinescu, Willi Piecyk, Paweł Bartłomiej Piskorski, Luís Queiró, Reinhard Rack, Brian Simpson
Náhradníci prítomní na záverečnom hlasovaní
Nathalie Griesbeck, Zita Gurmai, Leopold Józef Rutowicz
