Otázka na písomné zodpovedanie E-000062/2012
Komisii
článok 117 rokovacieho poriadku
Monika Flašíková Beňová (S&D)
(13. januára 2012)
Vec: Cyprus ako predsednícka krajina EÚ
Turecko už v minulosti vyhlásilo, že ak sa Cyprus v júli 2012 ujme rotujúceho predsedníctva ešte predtým, ako bude dosiahnutá dohoda o opätovnom zjednotení etnicky rozdeleného ostrova, zmrazí svoje vzťahy s Úniou.
Turecko, ktoré obsadilo severnú časť ostrova, totiž neuznáva Cyprus ako suverénny štát.
Rada EÚ plánuje v tejto súvislosti vyzvať Turecko, aby Cyprus ako predsednícku krajinu v roku 2012 plne rešpektovalo.
Plánuje komisia zaujať podobné stanovisko a vyzvať Turecko, aby rešpektovalo Cyprus ako predsednícku krajiny EÚ?
