Čo má futbal spoločné s politikou?
Šport
2006-06-09 - 11:34
Pripravení na úvodný výkop - na šampionát postúpilo 10 krajín EÚ
Do Európy zavítajú už po desiatykrát vo svojej histórii majstrovstvá sveta vo futbale.
Rozhodli sme sa, že sa trochu zabavíme a europoslancom z 10 krajín EÚ, ktoré sa kvalifikovali na záverečný šampionát, sme položili otázku: Čo má futbal spoločné s politikou?
Nájdeme aj na športovom poli pravidlá, ktoré sú použiteľné v politike alebo je to len 22 hráčov, ktorí sa naháňajú za loptou?
Odpovede poslancov sme zoradili podľa skupín na MS (od A po H).
Nemecká tímová práca: Silvana Koch-Mehrin je presvedčená, že "vo futbale ako aj v politike, všetko závisí od dobrého tímu, ktorý má vynikajúcu stratégiu a predvádza odvážnu hru."
Poľský pragmatizmus: Urszula Krupa poznamenala, že "kým futbal môže na politiku vplývať vo forme zábavy, politika by na futbal vplývať nemala."
Anglická irónia: Christopher Heaton-Harris, futbalový rozhodca od roku 1983 , parafrázoval Garyho Linekera (najlepšieho strelca MS v Mexiku v roku 1986): "Pri politickej diskusii stoja proti sebe vždy dve strany, vo futbale zase dva vynikajúce tímy, ale v oboch prípadoch nakoniec vždy vyhrajú Nemci."
Švédska otvorenosť: Carl Schlyter si myslí, že "tímy z ostatných častí sveta môžu u Európanov vzbudiť záujem o kultúry a krajiny mimo EÚ.
Existuje ešte veľa vecí, ktoré sa o ostatných ľuďoch môžeme dozvedieť.
Mnohí z nich môžu prísť do Európy hrať futbal, nie však pracovať alebo podnikať, a to sa musí zmeniť."
Holandský zmysel pre fair play: Max van den Berg: "Spájať by ich mal zmysel pre fair play, dobré a transparentné pravidlá, tímová hra a baviaci sa ľudia.
Integrácia namiesto segregácie.
Bohužiaľ tak politika ako aj futbal sú niekedy presným opakom, hlavne ak sa do popredia dostanú komerčné alebo skupinové záujmy."
Portugalská vášnivosť: Maria da Assunção Esteves vyjadrila ich vzťah slovami "súťaživosť a vášeň".
Česká nevyspytateľnosť: Daniel Strož: "Spoločné majú dve veci - hravosť a nevypočítateľnosť."
Talianska emotívnosť: Salvatore Tatarella to vidí takto: "Futbal a politika - to je súťaživosť, tímový duch, radosť a bolesť, emócie, ktoré hýbu davom.
Francúzska noblesa: Anne Laperrouze je presvedčená, že "futbal aj politika, v ušľachtilom význame slova, dávajú zmysel len ako kolektívna hra."
Španielska vnímavosť: Predseda EP Josep Borrell: Priama spojitosť nie je taká zrejmá, avšak v Južnej Amerike zažili revolúciu len tie krajiny, kde futbal nie je národným športom..."
Kto vyhrá?
Z desiatich účastníkov tohtoročných majstrovstiev sveta, štyria túto súťaž vyhrali (Anglicko, Nemecko, Francúzsko, Taliansko) a traja sa dostali do finále (Holandsko, Švédsko a Česko - ako súčasť Československa).
Prednedávnom sa v Parlamente uskutočnilo verejné vypočutie o úlohe futbalu v spoločnosti.
Odkaz na článok o tomto podujatí nájdete nižšie.
20060609STO08835 Futbal je viac než len pekná hra Majstrovstvá sveta vo futbale 2006
SK
1
PHOTO
20060607PHT08773.jpg
SK
3
LINK
http://fifaworldcup.yahoo.com/06/en/index.html
-//EP//TEXT IM-PRESS 20060504STO07872 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
