Rozhovor: Poslanec Jáuregui o pristúpení k dohovoru o ľudských právach
Ľudské práva
2010-05-11 - 15:34
Ramón Jáuregui Lisabonská zmluva zaväzuje Európsku úniu, aby pristúpila k Európskemu dohovoru o ochrane ľudských práv. Okrem iného tým občania získajú možnosť podať na súd sťažnosť ohľadom konania EÚ či jej inštitúcie v prípadoch porušenia ľudských práv. Parlamentný výbor pre ústavné veci tiež podporuje návrh, aby EÚ mala na Európskom súde pre ľudské práva v Štrasburgu samostatného sudcu.
O detailoch pristúpenia sme sa porozprávali so španielskym socialistom Ramónom Jáureguim.
Čo získajú občania, ak EÚ pristúpi k Európskemu dohovoru o ochrane ľudských práv?
Nechráni nás dostatočne Charta základných práv?
Po pristúpení tu bude pre občanov nový súd mimo Európskej únie.
Ten poskytne nové záruky, aby Európska únia a jej členské štáty vždy dodržiavali ľudské práva európskych občanov.
Pristúpenie tiež občanom umožní podať sťažnosť na Európsku úniu a jej inštitúcie.
Na ktorý súd sa v takom prípade občania obrátia?
Bude to Európsky súdny dvor v Luxemburgu (inštitúcia EÚ), alebo Európsky súd pre ľudské práva v Štrasburgu (inštitúcia Rady Európy)?
Je dôležité, aby pred tým než sa občania obrátia na súd v Štrasburgu najskôr vyčerpali všetky súdne možnosti v rámci členského štátu.
Ide o nevyhnutnú podmienku.
Súd v Štrasburgu je totiž externým súdom (z pohľadu inštitúcií EÚ - pozn. red.) .
Takže áno,...ak ľudské práva mali ochrániť národné súdy, no záruky neposkytli, občan má právo podať sťažnosť na súd v Štrasburgu.
Výbor pre ústavné veci žiada, aby na Európskom súde pre ľudské práva pôsobil navyše jeden sudca za celú EÚ.
Európsku úniu však už teraz zastupujú sudcovia z jednotlivých členských krajín.
Prečo potrebujeme špeciálneho sudcu za EÚ?
Prítomnosť národného sudcu na súde v Štrasburgu je dôležitá pre vysvetlenie kontextu sťažnosti.
Rád by som to poukázal na príklade.
V Španielsku existuje legislatíva, ktorá niekedy zakazuje politickú účasť stranám blízkym hnutiu ETA.
Aká je úloha španielskeho sudcu, keď sa súd v Štrasburgu zaoberá sťažnosťou proti Španielsku?
Má zvyšku súdu vysvetliť, čo za zákonom stojí, aká situácia panuje v krajine.
Sudca za tam EÚ však neexistuje.
Ak by teda prišla sťažnosť proti EÚ, práve to by bolo úlohou sudcu EÚ.
V správe sme rozhodli, že sudca za EÚ musí byť prítomný vždy, pretože sme presvedčení, že kedykoľvek sa objaví sťažnosť proti EÚ ohľadom jej konania, EÚ a členský štát majú mať možnosť zúčastniť sa.
Veríme, že je dôležité, aby členský štát a EÚ vždy mali právo brániť sa.
***
Výbor pre ústavné veci schválil nelegislatívnu správu španielskeho poslanca 3. mája.
Plénum o nej bude hlasovať na budúci týždeň v máji.
EÚ by mala začať rokovania o pristúpení k dohovoru už čoskoro.
Čaká sa však na to, kým krajiny EÚ potvrdia Komisiou predložený mandát na rokovanie.
Dohodu by následne mali schváliť členské štáty, pričom nevyhnutný je súhlas Európskeho parlamentu.
Až vtedy môžu krajiny EÚ začať s ratifikáciou.
Tá by mala prebehnúť do decembra 2011.
Európsky dohovor o ľudských právach
zmluva v rámci Rady Európy podpísaná v roku 1950 v Ríme
založil Európsky súd pre ľudské práva v Štrasburgu
na súd v Štrasburgu sa môže obrátiť každý jednotlivec, ktorý je presvedčený, že signatárska krajina porušila jeho ľudské práva
20100507STO74260 Správa o pristúpení k dohovoru Dohovor o ochrane ľudských práv a základných slobôd (pdf) Profil poslanca Jáureguia Výbor pre ústavné veci
SK
1
PHOTO
20100506PHT74195.jpg
SK
3
LINK
http://www.echr.coe.int/NR/rdonlyres/5989ED6B-D455-48DE-A143-4F7491582C98/0/SlovakianSlovaque.pdf
SK
4
LINK
/members/expert/alphaOrder/view.do?language=SK&id=97078
SK
5
LINK
/activities/committees/homeCom.do?language=SK&body=AFCO
-//EP//TEXT REPORT A7-2010-0144 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
