Otázka na písomné zodpovedanie E-009547/2011
Komisii
článok 117 rokovacieho poriadku
Monika Flašíková Beňová (S&D)
(21. októbra 2011)
Vec: Situácia nelegálnych migrantov, utečencov a žiadateľov o azyl v Lampeduse
Ad hoc podvýbor Parlamentného zhromaždenia Rady Európy PACE vo svojej správe upozornil na zlú situáciu nelegálnych migrantov, utečencov a žiadateľov o azyl v Lampeduse.
K tomuto tvrdeniu podvýbor dospel po májovej návšteve krajiny.
Na základe zistení podvýboru migranti, utečenci a žiadatelia o azyl sú väznení bez možnosti súdneho preskúmania ich zadržania.
V súvislosti s touto situáciou boli talianske úrady vyzvané na urýchlené zvýšenie prijímacej kapacity v Lampeduse a zabezpečenie neodkladného transferu nových ľudí do iných centier v krajine.
Aké kroky Komisia podniká na zlepšenie situácie nelegálnych migrantov, utečencov a žiadateľov o azyl v Lampeduse v súvislosti s ich právom na súdne preskúmanie rozhodnutí talianskych orgánov?
Podľa tvrdení organizácií UNHCR, IOM a Save the children nedávne rozhodnutie Talianska deklarovať ostrova Lampedusa ako „nebezpečný prístav“ môže vážne ohroziť záchranný systém na mori, pričom záchranné práce budú zložitejšie a nebezpečnejšie.
Mieni Komisia podniknúť kroky na zníženie rizík záchranných operácií na mori?
