Som Rómka a som na to hrdá
Spravodlivosť a vnútorné veci
2011-02-09 - 15:18
Poslankyňa Lívia Járóka ( ESĽ, Maďarsko) Odhaduje sa, že viac ako 12 miliónov európskych Rómov čelí diskriminácii na trhu práce či pri vzdelávaní.
Pritom EÚ prijala hneď niekoľko zákonov, ktoré by tomu mali predchádzať.
"Tie však v praxi nefungujú," varuje maďarská poslankyňa Lívia Járóka.
Ona sama čoby Rómka je príkladom toho, že obavy z rómskeho etnika sú mnohokrát založené len na predsudkoch.
V súvislosti s jej správou, o ktorej bude onedlho hlasovať Výbor pre občianske slobody, sme ju požiadali o rozhovor.
Pokúšate sa uviesť do života Európsku stratégiu pre Rómov, ktoré otázky považujete v tomto smere za zásadné?
Kľúčové je ponúknuť Rómom možnosť zamestnať sa.
Máme síce európske antidiskriminačné zákony, ale tie v praxi nefungujú.
Etnická diskriminácia je však len jeden z mnohých faktorov.
Úspech tejto stratégie bude závisieť na Rómoch samotných.
Je nutné, aby rómske komunity mali nových, schopných a vzdelaných predstaviteľov, ktorí ich budú zastupovať.
Stále koluje predstava, že Rómovia vedú kočovný život, je to naozaj tak?
Rómovia majú právo voľného pohybu, tak ako všetci ostatní európski občania.
Otázka je ako veľmi sa chcú presúvať: dnes až 95% Rómov v Európe žije usadeným spôsobom, pričom tých kočujúcich je zhruba 5%.
Ich dôvody sú nielen kultúrne, ale v posledných rokoch z veľkej časti ekonomické.
Postkomunistické krajiny museli čeliť novej hospodárskej realite a to viedlo vyššej nezamestnanosti.
Rómovia boli často prví, ktorých prepustili.
Nie kvôli ich etnickej príslušnosti, ale preto, že nemali dostatočnú kvalifikáciu.
Rómovia skrátka nechcú kočovný život.
Túžia po práci a dôstojnom živote.
Ich nastupujúcej generácii však hrozí chudoba, avšak nie preto, že sú Rómami, ale preto, že majú nezamestnaných rodičov.
Tomu sa musíme snažiť predchádzať.
Vy sama ste dôkazom toho, že údelom rómskej komunity nemusí byť len sociálne vylúčenie a chudoba.
Čo by ste poradili Rómov, ktorí chcú nasledovať Váš príklad?
Mojím šťastím bolo vzdelanie.
Moji rodičia sa presťahovali, aby sa vyhli oddeleným triedam pre výlučne rómske deti a dohliadali na to, aby som sa dobre učila a dostala sa na dobré školy.
Pochádzam zo zmiešaného manželstva.
Najdôležitejšou výhodou pre mňa tak boli silné rodinné väzby a vzájomná tolerancia.
Zažili ste v mladosti diskrimináciu na vlastnej koži?
Ja svoj rómsky pôvod vnímam len ako pozitívum.
Obohacuje ma.
U nás v rodine bolo vždy prirodzené hlásiť k rómskemu etniku, ale cítili sme sa byť predovšetkým Maďarmi a Európanmi.
Moji kolegovia a priatelia na univerzite vedeli len veľmi málo o reálnom živote Rómov a veľakrát mali voči nemu predsudky.
Uvedomila som si vtedy, aká dôležitá je práca s médiami.
Akým spôsobom môžeme vytvoriť vzájomnú dôveru?
Práve média zohrávajú dôležitú úlohu - ukazujú príklady spolupráce medzi Rómami a nerómskym obyvateľstvom.
Hospodárska kríza však tento boj s nedôverou len sťažuje.
Mali by sme vytvoriť miesta pre integráciu: športové kluby, spoločné triedy a pracoviská.
Novej generácii hrozí chudoba - nie kvôli rómskemu pôvodu, ale kvôli nezamestnanosti ich rodičov
Lívia Járóka
20110204STO13208 Návrh správy k stratégie EÚ pre oblasť integrácie Rómov (v angličtine)
SK
1
PHOTO
20110209PHT13383.jpg
SK
2
LINK
/oeil/file.jsp?id=5884532
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
