Odpoveď pána Oettingera v mene Komisie
(28. februára 2012)
Ako bolo potvrdené v Pláne postupu v energetike do roku 2050, angažovanie verejnosti má kľúčový význam z hľadiska transformácie systému energetiky.
Prechod ovplyvní zamestnanosť a pracovné miesta a bude vyžadovať vzdelávanie, odbornú prípravu a dynamickejší sociálny dialóg.
Občania musia byť informovaní a zapojení do procesu rozhodovania, lebo pri technologických voľbách sa musí vziať do úvahy miestne prostredie.
Vytvorenie dobre fungujúceho vnútorného trhu s energiami bude viesť k väčším možnostiam výberu, lepším službám a dostupným cenám pre spotrebiteľov.
Ďalšou výhodou pre spotrebiteľov je získanie opatrení energetickej účinnosti, čo na druhej strane vedie k zníženiu poplatkov za energiu.
Tieto dva ciele by mali pomôcť presvedčiť verejnosť o dlhodobých výhodách vyplývajúcich z Plánu postupu v energetike do roku 2050.
