Plenárne zasadnutie 19. - 22. mája 2008
Inštitúcie
2008-05-26 - 15:58
Lídri európskych inštitúcií sa dohodli na slávení Európskeho námorného dňa Májové plenárne zasadnutie EP v Štrasburgu malo bohatý program.
Poslanci v druhom čítaní schválili kompromisný návrh nariadenia, ktorého predmetom je zákaz vývozu ortuti, ako aj sprísnenie pravidiel pre jej uskladňovanie.
EP ďalej hlasovalo o predbežnej správe Dočasného výboru EP pre klimatické zmeny.
Jej text za zameriava prevažne na dostupné vedecké poznatky v tejto oblasti a odsudzuje vedecky nepodložené snahy skresľovať či podceňovať výsledky odborných štúdií o príčinách a následkoch klimatických zmien.
Cestná doprava
Poslanci v rámci prvého čítania rokovali o troch legislatívnych návrhoch, ktoré sa zaoberajú cestnou dopravou.
Kým hlasovanie o nariadení, týkajúcom sa prepravy cestujúcich autokarmi a autobusovou dopravou, poslanci presunuli na ďalšiu schôdzu, ďalšie dve nariadenia schválili.
Prvé sa týka prístupu cestnej dopravy na medzinárodný trh a druhé výkonu povolania prevádzkovateľov cestnej dopravy.
Turecko, víza do USA, potraviny
Na programe schôdze sa objavila aj téma pokroku Turecka na jeho ceste k členstvu v EÚ, či nelegislatívna správa o pokroku v oblasti rovnosti príležitostí a nediskriminácie.
Poslanci tiež schválili uznesenie, v ktorom sa vyjadrili k americkej vízovej politike voči krajinám EÚ.
O tejto problematike diskutovali počas rozpravy v pléne Parlamentu už 23. apríla 2008.
Ďalšie z uznesení sa zas týkalo zvyšujúcich sa cien potravín.
Európsky námorný deň
V utorok 20. mája Európska únia po prvýkrát oslávila Európsky námorný deň.
Na zavedení tohto dňa sa dohodli Európsky parlament, Rada a Komisia, pričom jeho cieľom je zvýšiť povedomie európskych občanov o význame európskych morí a oceánov.
20080522FCS29655
Pondelok: Životné prostredie, stratégia pre spotrebiteľskú politiku
Znečistenie morí máva katastrofálne následky pre morskú faunu a flóru Májové plenárne zasadnutie EP v Štrasburgu otvoril predseda Parlamentu minútou ticha.
Poslanci tak vzdali hold zavraždenému španielskemu policajtovi, ktorý neprežil bombový útok separatistickej organizácie ETA.
Následne poslanci diskutovali o potenciálnom zavedení trestnoprávnych sankcií za vážne znečistenie životného prostredia a na programe sa tiež objavila téma stratégie spotrebiteľskej politiky EÚ.
Minulý týždeň prišiel pri útoku baskických separatistov na severe Španielska o život Juan Manuel Piñuel.
Ako uviedol predseda EP Hans-Gert Pöttering "Parlament rezolútne odsudzuje tento hanebný akt".
Poslanci si obeť uctili minútou ticha.
Za vážne eko-havárie do väzenia Prvá rozprava poslancov v úvodný deň zasadnutia sa týkala vážneho znečistenia životného prostredia, akou je napríklad havária ropného tankera.
Správa nemeckého poslanca zo skupiny ľudovcov a európskych demokratov Hartmuta Nassauera navrhuje za tieto zločiny aj trestnoprávne postihy pre zodpovedných.
Za veľké znečistenie by tak mohlo v budúcnosti hroziť aj odňatie slobody.
Text tiež navrhuje zefektívniť finančné pokuty za znečistenia vody, pôdy či vzduchu.
Ako v rozprave zdôraznil autor správy, v budúcnosti by za znečistenie životného prostredia mohli byť tresty ukladané v mene EÚ.
Hlasovanie o správe sa uskutoční v stredu.
Nedôvera spotrebiteľov pri nákupoch Jednou z najväčších prekážok dobudovania vnútorného trhu EÚ je aj nedôvera spotrebiteľov nakupovať v inej krajine EÚ či prostredníctvom internetu.
Správa fínskeho socialistu Lasseho Lehtinena o stratégii spotrebiteľskej politiky EÚ preto navrhuje prijať viacero opatrení.
Posilniť by sa mala intenzívna ochrana spotrebiteľa pokiaľ ide o vymožiteľnosť jeho práv, pričom samotných spotrebiteľov je potrebné systematicky vzdelávať o ich právach.
Nedôvera v internet a spory Pri on-line nákupoch by sa mohli zaviesť štandardné zmluvy s platnosťou vo všetkých krajinách EÚ.
Text tiež konštatuje, že spory medzi spotrebiteľmi a hospodárskymi subjektmi by mali byť urovnávané predovšetkým mimosúdnou dohodu, keďže ide o pomerne rýchle a menej nákladné riešenie.
V správe sa ďalej objavuje návrh na zriadenie zvláštneho európskeho ombudsmana pre práva spotrebiteľov.
Autor správy, Lasse Lehtinen, v rozprave zdôraznil: "Tento kontinent nebude schopný súťažiť na svetovom trhu, pokiaľ jeho krajiny nebudú schopné súťažiť medzi sebou na vnútornom trhu."
Nelegislatívnu správu Parlament v utorok schválil.
Za ekologické katastrofy do väzenia?
Návrh správy poslanca Nassauera Spotrebiteľská stratégia (česky) Návrh správy o spotrebiteľskej stratégii
Utorok: Nediskriminácia, Rómovia a cestná doprava
20. mája si budeme každoročne pripomínať Európsky námorný deň Druhý deň plenárneho zasadnutia sa niesol v znamení Európskeho námorného dňa, ktorý spoločne otvorili predsedovia troch hlavných európskych inštitúcií.
Poslanci okrem toho diskutovali o zamestnaní, nediskriminácii, cestnej doprave a tiež o situácii Rómov v Európe.
Utorkové predpoludnie bolo venované boju proti diskriminácii v EÚ.
Poslanci totiž diskutovali o správe britskej liberálky Elizabeth Lynne.
Tá požaduje, aby Komisia predložila návrh smernice, ktorým by sa zamedzovala a efektívne postihovala akákoľvek diskriminácia na základe náboženského presvedčenia, sexuálnej orientácie či zdravotného postihnutia.
Hoci nie všetci poslanci sa v rozprave vyslovili za takýto komplexný prístup, správu napokon schválili.
Rómovia v Taliansku Vyhrocujúca sa situácia ohľadom Rómov v Taliansku prinútila poslancov na poslednú chvíľu zaradiť do programu zasadnutia aj túto tému.
Príchod Rómov a ich pobyt v Taliansku dokonca vyústil do útoku na rómsku osadu pri Neapole.
Poslanci EP preto v rozprave požiadali všetky členské štáty, aby lepšie zaistili ochranu ľudských práv a zabezpečili integráciu Rómov do spoločnosti.
Eurokomisár Vladimír Špidla tiež zdôraznil, že bojovať proti rasovej nenávisti a pogromom je samotnou podstatou Európskej únie.
Námorná politika Predsedovia troch európskych inštitúcií spoločne podpísali vyhlásenie, ktoré ustanovuje 20. máj za Európsky námorný deň.
V tejto súvislosti poslanci schválili správu nemeckého socialistu Williho Piecyka o integrovanej námornej politike EÚ.
Tá by mala lepšie odpovedať na výzvy, ktoré prinášajú klimatické zmeny a zároveň bojovať proti medzinárodnému pirátstvu.
Zamestnanosť a doprava Na programe zasadnutia sa tiež objavila správa o politike zamestnanosti.
Zdôrazňuje sa v nej potreba lepšie bojovať proti diskriminácii v zamestnaní a podporovať zamestnávanie žien a prisťahovalcov.
Poslanci napokon rokovali aj o troch správach o doprave.
Jedným z návrhov bolo aj zavedenie "pravidla 12 dní".
Vďaka nemu by vodiči zájazdových autobusov mohli pracovať až 12 dní v kuse, čo súčasná legislatíva neumožňuje.
Poslanci sa však napokon dohodli, že hlasovanie o tomto bode sa presunie na ďalšiu plenárnu schôdzu.
Dve otázky pre Elizabeth Lynne EP požaduje komplexnú antidiskriminačnú legislatívu v EÚ Situácia Rómov v Taliansku (anglicky) Poslanci diskutujú o námornej politike EÚ Nariadenia v oblasti cestnej prepravy Námorná politika - Piecyk (anglicky, audio) Námorná politika - Komisia (anglicky, audio) 05:02 Námorná politika - Politické skupiny (anglicky, audio) 15:06
Streda: pokrok Turecka a situácia v Barme a Číne
Zemetrasenie v Číne malo silu 7,9 stupňa Richterovej stupnice Pokrok Turecka na ceste do EÚ bol prvou témou tretieho dňa plenárneho zasadnutie EP v Štrasburgu.
Poslanci tiež schválili správu, ktorá požaduje, aby za vážne znečistenie životného prostredia hrozilo aj väzenie.
Popoludní sa zas diskutovalo o následkoch živelných pohrôm v Barme a v Číne.
Turecko na ceste do EÚ Správu o pokroku Turecka predstavila holandská poslankyňa zo skupiny ľudovcov a európskych demokratov Ria Oomen-Ruijten.
Tá v rozprave zdôraznila, že len nová turecká ústava zabezpečí oddelenie štátu a cirkvi a ochráni náboženské a etnické menšiny.
Samotná správa síce priznáva pozitívne kroky Turecka, napriek tomu spomína viacero nedostatkov.
Ankara by mala pridať najmä v problematike práv žien a detí, právneho postavenia odborov a tiež v kultúrnej či jazykovej otázke.
Text na druhej strane víta nedávne zmeny v tureckom trestnom poriadku, ktoré by mohli byť prvým krokom k jeho zásadnejšej reforme.
Počas rozpravy poslanci upozornili aj na niektoré ďalšie sporné otázky.
Ide napríklad o pretrvávajúcu tradíciu vrážd kvôli cti, o uznanie genocídy spáchanej na Arménoch či o zákaz činnosti pre niektoré politické strany.
Poslanci však napokon predloženú správu schválili.
Barma: Dialóg s hluchým Aj popoludní sa poslanci zaoberali situáciou v krajine mimo EÚ.
Cyklón Nargis spustošil začiatkom mája veľkú časť Barmy/Mjanmarska.
Hoci je v krajine mnoho obetí a zranených, tamojšia vojenská junta odmieta medzinárodnú pomoc.
Eurokomisár pre rozvoj a humanitárnu pomoc Louis Michel sa prednedávnom vyjadril, že rokovanie s barmskou juntou je "dialógom s hluchým".
Poslanci EP toto počínanie Rangúnu jednoznačne odmietajú, pričom niektorí to považujú za zločin proti ľudskosti.
V predloženom uznesení napokon Parlament navrhuje, aby svoj vplyv pri rokovaní s barmskými predstaviteľmi využila OSN.
Čína ako príklad Rozprava o následkoch zemetrasenia v Číne sa však niesla v inom duchu.
Poslanci predovšetkým vyzdvihli fakt, že Peking prijal medzinárodnú pomoc a tiež umožnil médiám vstup do najviac postihnutej provincie Sečuan.
Komisár Louis Michel tiež uviedol, že EÚ poskytla v rámci humanitárnej pomoci prikrývky, stany, jedlo a vodu.
Mnoho poslancov v rozprave prejavilo sústrasť s obeťami, ktorých je podľa odhadov 50 000.
O oboch uzneseniach k živelným katastrofám budú poslanci hlasovať vo štvrtok.
Zbrane s ochudobneným uránom Skupina poslancov tiež položila Rade otázku na ústne zodpovedanie týkajúcu sa Zmluvy o celosvetovom zákaze uránových zbraní.
Parlament požadoval takýto zákaz už v novembri 2006.
Hoci OSN o rok neskôr prijala rezolúciu so žiadosťou, aby jej členovia prehodnotili používanie zbraní s ochudobneným uránom, z krajín EÚ ju podporili len Nemecko, Taliansko a Írsko.
Holandská poslankyňa zo skupiny zelených Eels de Groen-Kouwenhoven pritom v pléne zdôraznila, že "svetové zásoby zbraní s ochudobneným uránom sa odhadujú na 1,3 milióna ton, kým pre ľudí je smrteľných ďaleko menej než 1 mikrogram tohto materiálu v tele."
Poslanci sa preto pýtajú, aké kroky plánuje Rada uskutočniť pokiaľ ide o zákaz uránových zbraní.
Zástupca Rady bude reagovať na jednom z nasledujúcich plenárnych zasadnutí.
Väzenie za ekohavárie Poslanci tiež schválili správu, ktorá navrhuje trestno-právny postih pre osoby, ktoré spôsobia vážnu ekologickú katastrofu.
Viac informácií nájdete na nižšie uvedených odkazoch.
Europoslanci: Turecko by malo urýchliť reformy Poškodzovanie životného prostredia EP bude schvaľovať uznesenie k Barme Zbrane s ochudobneným uránom Turecko: Oomen-Ruijten (anglicky) - audio, 05:46 Barma: Rada a Komisia (anglicky) - audio, 17:52 Barma: Poslanci (anglicky) - audio, 15:06 Čína: Rada a Komisia (anglicky) - audio, 06:10 Čína: Poslanci (anglicky) - audio, 11:54
Štvrtok: Odborné vzdelávanie a efektivita pomoci
Jedno zo schválených uznesení sa týka rastúcich cien potravín Záver plenárneho zasadnutia v Štrasburgu patril hlavne dvom schváleným správam.
Prvá navrhuje rozšíriť činnosť Európskej nadácie pre odborné vzdelávanie.
Cieľom druhej správy je zas zefektívniť humanitárnu pomoc v rozvojových krajinách.
Poslanci tiež schválili viacero uznesení o situácii v tretích krajinách.
Ide napríklad o Barmu, Čínu, Libanon a Bielorusko.
Európska nadácia pre odborné vzdelávanie je decentralizovaná agentúra EÚ so sídlom v talianskom Turíne.
Jej cieľom je prispieť k rozvoju systémov odbornej prípravy v partnerských krajinách.
Ide o štáty na Balkáne, Kaukaze, Na Blízkom východe, v severnej Afrike či vo východnej Európe.
Rozšírenie činností a počtu krajín Schválená legislatívna správa francúzskeho liberála Bernarda Lehideuxa však požaduje, aby sa rozsah činností tejto nadácie rozšíril aj o ďalšie oblasti.
Po novom by sa agentúra mala zameriavať aj na rozvoj ľudských zdrojov v rámci celoživotného vzdelávania a odbornej prípravy, či na súvisiace otázky trhu práce.
Navyše, text navrhuje, aby bolo možné rozširovať zemepisnú pôsobnosť nadácie podľa priorít politiky EÚ v oblasti vonkajších vzťahov aj na iné krajiny.
Lehideux je presvedčený, že nové nariadenie nadácii umožní pôsobiť vo všetkých partnerských krajinách EÚ, vrátane krajín, ktoré nespadajú do rámca politiky susedstva alebo predvstupových programov, ako sú krajiny africkej, karibskej a tichomorskej oblasti alebo krajiny latinskej Ameriky.
Rozvojová pomoc Rozvojová pomoc EÚ by sa mala zefektívniť.
To je hlavné posolstvo správy belgického liberála Johana Van Heckeho, ktorú Parlament schválil.
Dosiahnuť by sa to malo prostredníctvom viacerých opatrení.
Potrebné je napríklad zjednodušiť celý postup poskytovania pomoci, zlepšiť koordináciu, viac bojovať proti korupcii a prispôsobiť pomoc potrebám jej prijímateľov.
Problémom je aj pokles poskytnutej pomoci zo strany krajín EÚ.
"Po prvýkrát od roku 2000 percento oficiálnej pomoci kleslo z 0,41% HDP v roku 2006 na 0,38% v roku 2007.
Na dosiahnutie Miléniových rozvojových cieľov potrebujeme výrazne zmeniť kurz," zdôraznil Van Hecke.
Ďalšie správy V záverečný deň poslanci schválili viacero správ a uznesení, ku ktorým už prebehla rozprava.
Ide napríklad o novú stratégiu pre zdravie zvierat, o zemetrasenie v Číne, cyklóne v Barme/Mjanmarsku, o vízach do USA, rastúcich cenách potravín, či o situácii v Bielorusku a Libanone.
Viac informácií nájdete na nižšie uvedených odkazoch.
Uznesenie o odbornom vzdelávaní Uznesenie o pomoci EÚ Poslanci schválili uznesenie k situácii v Barme EP schválil uznesenie k vízovej politike USA voči EÚ EP schválil uznesenie o situácii v Libanone Parlament prijal uznesenie k zdražovaniu cien potravín Poslanci prijali uznesenie k zemetraseniu v Číne
SK
1
PHOTO
20080520PHT29383.jpg
SK
2
PHOTO
20080516PHT29059.jpg
SK
3
LINK
////news/public/story_page/064-29191-140-05-21-911-20080519STO29190-2008-19-05-2008/default_sk.htm
SK
5
LINK
////news/expert/briefing_page/28222-140-05-21-20080430BRI28007-19-05-2008-2008/default_p001c013_cs.htm
SK
7
PHOTO
20080516PHT29075.jpg
SK
8
LINK
//news/public/story_page/048-29290-140-05-21-908-20080520STO29276-2008-19-05-2008/default_sk.htm
SK
9
LINK
//news/expert/infopress_page/014-29032-140-05-21-902-20080516IPR29016-19-05-2008-2008-false/default_sk.htm
SK
10
LINK
//news/expert/infopress_page/019-29256-140-05-21-902-20080519IPR29255-19-05-2008-2008-false/default_sk.htm
SK
11
LINK
//news/public/story_page/062-29189-140-05-21-910-20080519STO29188-2008-19-05-2008/default_sk.htm
SK
12
LINK
//news/expert/infopress_page/062-29459-140-05-21-910-20080520IPR29458-19-05-2008-2008-false/default_sk.htm
SK
13
MULTIMEDIA
20080520MLT29307.asf
SK
14
MULTIMEDIA
20080520MLT29333.asf
SK
15
MULTIMEDIA
20080520MLT29331.asf
SK
16
PHOTO
20080522PHT29672.jpg
SK
17
LINK
//news/expert/infopress_page/030-29476-140-05-21-903-20080520IPR29475-19-05-2008-2008-false/default_sk.htm
SK
18
LINK
//news/expert/infopress_page/064-29450-140-05-21-911-20080520IPR29449-19-05-2008-2008-false/default_sk.htm
SK
19
LINK
//news/expert/briefing_page/28222-140-05-21-20080430BRI28007-19-05-2008-2008/default_p001c008_sk.htm
SK
21
MULTIMEDIA
20080521MLT29517.asf
SK
22
MULTIMEDIA
20080521MLT29581.asf
SK
23
MULTIMEDIA
20080521MLT29585.asf
SK
24
MULTIMEDIA
20080521MLT29594.asf
SK
25
MULTIMEDIA
20080521MLT29598.asf
SK
26
PHOTO
20080523PHT29792.jpg
SK
29
LINK
//news/expert/infopress_page/025-29640-140-05-21-903-20080521IPR29591-19-05-2008-2008-false/default_sk.htm
SK
30
LINK
//news/expert/infopress_page/023-29650-140-05-21-902-20080521IPR29632-19-05-2008-2008-false/default_sk.htm
SK
31
LINK
//news/expert/infopress_page/030-29651-140-05-21-903-20080521IPR29633-19-05-2008-2008-false/default_sk.htm
SK
32
LINK
//news/expert/infopress_page/063-29649-140-05-21-911-20080521IPR29631-19-05-2008-2008-true/default_sk.htm
SK
33
LINK
//news/expert/infopress_page/030-29641-140-05-21-903-20080521IPR29593-19-05-2008-2008-false/default_sk.htm
-//EP//TEXT REPORT A6-2008-0154 0 NOT XML V0//SK
-//EP//TEXT REPORT A6-2008-0155 0 NOT XML V0//SK
-//EP//TEXT OQ O-2008-0029 0 NOT XML V0//SK
-//EP//TEXT TA P6-TA-2008-0227 0 NOT XML V0//SK
-//EP//TEXT TA P6-TA-2008-0237 0 NOT XML V0//SK
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
