Mobilná televízia alebo športový priamy prenos v mobile
Kultúra
2008-04-07 - 15:52
Televízia v mobile je na vzostupe
Predstavte si, že si na svojom mobilnom telefóne pozriete svoj obľúbený seriál alebo futbalový zápas v priamom prenose.
Táto vymoženosť, nazvaná mobilná televízia, je dnes už realitou.
O tom, aké výhody prináša táto služba zákazníkom a ako môže prospieť rozvoju hospodárstva v Európe, diskutovali minulý týždeň poslanci s odborníkmi na telekomunikáciu.
Stretnutie, na ktorom sa zúčastnili členovia Výboru EP pre kultúru a vzdelávanie spoločne s expertmi na telekomunikáciu, otvorila predsedníčka výboru, grécka socialistka Katerina Batzeli.
Ako pripomenula, kroky smerujúce k regulácii tohto odvetvia by mali byť veľmi opatrné, pričom sa musí dbať tak na ziskovosť tejto služby, ako aj na kultúrny rozmer a kvalitu obsahu.
Tento rok by mohla mobilná televízia skutočne preraziť.
Uskutočnia sa totiž dve významné športové podujatia: Majstrovstvá Európy vo futbale a Olympijské hry.
Mobilná televízia by však prospela aj európskemu hospodárstvu.
Katerina Batzeli vidí v tejto službe obrovský potenciál: " Ide o rastúci a dynamický trh, ktorý sa môže stať potenciálnym motorom hospodárskeho rozvoja a zamestnanosti tak v európskom telekomunikačnom priemysle, ako aj na európskom trhu všeobecne."
Ako tiež dodala sledovanie televízie v mobile umožňuje zákazníkom naplno využívať dostupné technologické vymoženosti informačnej spoločnosti, čo Parlament plne podporuje.
Poslanci sa preto v budúcnosti zamerajú na otázku, ako nájsť rovnováhu medzi reguláciou tohto odvetvia a obchodnými záujmami jej poskytovateľov.
20080407STO25821 Podrobnosti o mobilnej televízii (anglicky) Profil Kateriny Batzeli Výbor pre kultúru a vzdelávanie
SK
1
PHOTO
20080407PHT25862.jpg
SK
2
LINK
/document/activities/cont/200803/20080327ATT25012/20080327ATT25012EN.pdf
SK
3
LINK
/members/expert/alphaOrder/view.do?id=28579&language=SK
SK
4
LINK
/activities/committees/homeCom.do?body=CULT&language=SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
