P6_TA(2006)0271
Návrh vykonávacích opatrení k smernici MIFID
B6-0371/2006
Uznesenie Európskeho parlamentu o návrhu vykonávacích opatrení k smernici MIFID
Európsky parlament
, –
so zreteľom na návrh smernice Komisie a návrh nariadenia Komisie zo 6. februára 2006, ktorými sa vykonáva smernica 2004/39/ES 1 Smernica Európskeho parlamentu a Rady 2004/39/ES zo 21. apríla 2004 o trhoch s finančnými nástrojmi, o zmene a doplnení smerníc Rady 85/611/EHS a 93/6/EHS a smernice Európskeho parlamentu a Rady 2000/12/ES a o zrušení smernice Rady 93/22/EHS (Ú. v.
EÚ L 145, 30.4.2004, s.
1).
Smernica naposledy zmenená a doplnená smernicou 2006/31/ES (Ú. v.
EÚ L 114, 27.4.2006, s.
60).
,
–
so zreteľom na neformálne návrhy vykonávacích opatrení, ktoré boli od 6. februára 2006 Európskemu parlamentu doručené,
–
so zreteľom na rozhodnutie Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu 2 Ú. v.
ES L 184, 17.7.1999, s.
23.
,
–
so zreteľom na vyhlásenie predsedu Komisie Romana Prodiho v Európskom parlamente z 5. februára 2002 3 SPEECH/02/44.
,
–
so zreteľom na svoje uznesenie z 5. februára 2002 o vykonávaní právnych predpisov o finančných službách 4 Ú. v.
ES C 284 E, 21.11.2002, s.
115.
,
–
so zreteľom na článok 64 smernice 2004/39/ES, ktorý obsahuje ustanovenie o pozastavení uplatňovania,
–
so zreteľom na navrhované úpravy návrhu vykonávacích opatrení prijaté Výborom pre hospodárske a menové veci 30. mája 2006,
–
so zreteľom na odpoveď Komisie na navrhované úpravy, ktorá bola postúpená Európskemu parlamentu listom z 9. júna 2006 a adresovaná spravodajcovi a predsedníčke príslušného výboru,
–
so zreteľom na výsledok stretnutia Európskeho výboru pre cenné papiere z 8. a 9. júna 2006,
–
so zreteľom na závery zo zasadnutia Rady pre hospodárske a finančné záležitosti z 5. mája 2006, ktoré sa zdôrazňujú význam dohľadu, koordinácie a konvergencie v Európskej únii,
–
so zreteľom na článok 103 ods. 2 rokovacieho poriadku,
A.
keďže právny základ smernice 2004/39/ES tvorí článok 47 Zmluvy o ES, ktorý vykonávacie opatrenia explicitne neupravuje; keďže Európsky parlament podporuje ciele lepšej právnej úpravy a presadzovanie rovnakých podmienok pre finančné trhy, vo všeobecnosti podporuje používanie vykonávacích opatrení,
1.
žiada Komisiu, aby v maximálnej miere zohľadnila hranice právomocí, ktoré na ňu boli prenesené smernicou 2004/39/ES v súlade s platnými ustanoveniami Zmluvy o ES, s cieľom zabezpečiť právnu istotu pre subjekty na finančných trhoch;
2.
upozorňuje, že navrhované vykonávacie opatrenia predstavujú uskutočniteľné riešenie pri dosahovaní cieľov zlepšenia prevádzkových podmienok pre investičné spoločnosti a iné obchodné zoskupenia a účinných, transparentných a bezpečných finančných trhov v EÚ;
3.
zdôrazňuje, že činnosť, ktorú vykonal Európsky parlament od uverejnenia vykonávacích opatrení, bola podnietená potrebou dodržiavať právne ustanovenia zamerané na dosiahnutie vyrovnaného stavu medzi súťažou a transparentnosťou pre finančné trhy, zúčastnené strany (akcionárov, vystaviteľov a užívateľov), regulačné orgány a demokraticky zvolených zástupcov;
4.
víta ochotu Komisie, ktorú prejavila pri spolupráci s Európskym parlamentom v záujme dosiahnuť najlepší možný výsledok pre všetky zúčastnené strany; opätovne pripomína potrebu Komisie od samého začiatku zapájať Európsky parlament do práce vo výboroch a informovať ho o nej;
5.
konštatuje, že postup prijatia vykonávacích opatrení takmer nemá v bežnom legislatívnom procese právnych predpisov ES obdobu; poukazuje preto na potrebu dosiahnuť vzájomne uspokojivý výsledok pre všetky dotknuté inštitúcie v záujme rozvoja pozitívnych medziinštitucionálnych vzťahov;
6.
konštatuje, že v liste z 23. marca 2006 adresovanom predsedníčke prísluišného výboru komisár pre vnútorný trh a služby Charlie McCreevy upresnil, že východiskové poznámky k vykonávacím opatreniam sú "jednoduchým pracovným dokumentom útvarov Komisie určeným len na diskusné účely.
V nijakom prípade netvoria formálne pozmeňujúce a doplňujúce návrhy k navrhovaným opatreniam"; zastáva preto názor, že tieto východiskové poznámky k podmienkam, ktoré sú uvedené v návrhu vykonávacích opatrení nepridávajú žiadne nové;
7.
poukazuje na skutočnosť, že napriek všeobecne kooperatívnemu prístupu medzi jednotlivými inštitúciami EÚ existujú štrukturálne nedostatky, pokiaľ ide o spôsob akým sa uskutočňuje pernos legislatívnych právomocí na Komisiu, čo môže ohroziť výsledok dôležitých legislatívnych aktov, ako sú vykonávacie opatrenia;
8.
naznačuje, že je ochotný pokračovať v zlepšovaní fungovania medziinštitucionálneho vzťahu v širokej škále oblastí politík a najmä v rámci Lamfalussyho procesu s cieľom získať trvalé a vzájomne uspokojujúce riešenie, ktoré dáva Európsky parlament na rovnakú úroveň s Radou pri odvolávaní delegovania legislatívnych právomocí;
9.
domnieva sa, že prijatím smernice 2004/39/ES v rámci spolurozhodovacieho postupu Európsky parlament získava neoddeliteľnú úlohu pri určovaní obsahu vykonávacích opatrení; domnieva sa, že rozhodnutie Rady 1999/468/ES zabezpečuje Európskemu parlamentu nielen právomoc odmietnuť navrhnuté vykonávacie opatrenia, ak idú nad rámec udelených právomocí, ale ich aj zmeniť v súlade so základnými právomocami v rámci postupu spolurozhodovania a v duchu medziinštitucionálneho vzťahu, ktorý treba plne a vážne rešpektovať;
10.
berie na vedomie význam konsolidujúcej úlohy Výboru európskych regulačných orgánov cenných papierov (VEROCP) pri koordinácii činností vnútroštátnych regulačných orgánov v súvislosti s podporou regulačnej konvergencie a ako nevyhnutného kľúčového poradcu na európskej úrovni pre otázky, ktoré patria do jeho právomoci;
11.
poznamenáva, že koordinovaná činnosť medzi príslušnými vnútroštátnymi regulačnými orgánmi by preto mala byť vo všeobecnosti predmetom diskusie v rámci VEROCP; konštatuje, že sa to týka najmä týchto vecí:
–
navrhovanie a vytvorenie usporiadania týkajúceho sa vzájomnej výmeny informácií o transakciách medzi príslušnými vnútroštátnymi orgánmi, ako to vyžaduje smernica 2004/39/ES v súlade s článkom 13 ods. 1 návrhu vykonávacieho nariadenia,
–
určenie najvýznamnejšieho trhu pokiaľ ide o likviditu alebo jej alternatívy a diskusie na túto tému medzi príslušnými vnútroštátnymi orgánmi v súlade s článkami 8 a 9 návrhu vykonávacieho nariadenia a riešenia možných konfliktov medzi príslušnými orgánmi v súvislosti s týmito otázkami;
12.
zdôrazňuje, že v súčasnom štádiu chýbajú VEROCP prevádzkové prostriedky na to, aby účinne plnil svoju úlohu;
13.
vyzýva členské štáty, aby VEROCP poskytli prostriedky nevyhnutné na vykonanie smernice 2004/39/ES a jej vykonávacích opatrení;
14.
vyzýva členské štáty, aby posilnili demokratickú zodpovednosť VEROCP, najmä voči Európskemu parlamentu;
15.
zastáva názor, že vykonávacie opatrenia v ich súčasnej podobe predstavujú najlepší dosiahnuteľný výsledok pre všetky dotknuté strany;
16.
súhlasí s vykonávacími opatreniami;
17.
poveruje svojho predsedu, aby toto uznesenie postúpil Rade, Komisii a VEROCP.
