KONEČNÉ ZNENIE
A6-0204/2007
23.
5.
2007
*
SPRÁVA
k návrhu rozhodnutia Rady o uplatňovaní ustanovení schengenského acquis týkajúcich sa Schengenského informačného systému v Českej republike, Estónskej republike, Lotyšskej republike, Litovskej republike, Maďarskej republike, Maltskej republike, Poľskej republike, Slovinskej republike a Slovenskej republike.
(9032/2007 – C6-0119/2007 – 2007/0806(CNS))
Výbor pre občianske slobody, spravodlivosť a vnútorné veci
Spravodajca:
Carlos Coelho
PE 388.589v03-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................9
NÁVRH LEGISLATÍVNEHO UZNESENIA EURÓPSKEHO PARLAMENTU
k návrhu rozhodnutia Rady o uplatňovaní ustanovení schengenského acquis týkajúcich sa Schengenského informačného systému v Českej republike, Estónskej republike, Lotyšskej republike, Litovskej republike, Maďarskej republike, Malte, Poľskej republike, Slovinskej republike a Slovenskej republike.
(9032/2007 – C6‑0119/2007 – 2007/0806(CNS) )
(Konzultačný postup)
Európsky parlament
– so zreteľom na návrh rozhodnutia Rady (9032/2007)
Zatiaľ neuverejnené v úradnom vestníku. ,
– so zreteľom na článok 3 ods. 2 Aktu o pristúpení
Ú. v.
EÚ L 236, 23.9.2003, s.
33. , v súlade s ktorým Rada konzultovala s Európskym parlamentom ( C6-0119/2007 ),
– so zreteľom na Protokol o integrácii schengenského acquis do rámca Európskej únie,
– so zreteľom na článok 51 rokovacieho poriadku,
– so zreteľom na správu Výboru pre občianske slobody, spravodlivosť a vnútorné veci ( A6-0204/2007 ),
1. schvaľuje návrh rozhodnutia Rady;
2. vyzýva Radu, aby oznámila Európskemu parlamentu, ak má v úmysle odchýliť sa od textu, ktorý Parlament schválil;
3. žiada Radu, aby o opäť konzultovala s Parlamentom, ak má v úmysle podstatne zmeniť text predložený na konzultáciu;
4. poveruje svojho predsedu, aby túto pozíciu postúpil Rade a Komisii.
DÔVODOVÁ SPRÁVA
ZÁKLADNÉ INFORMÁCIE:
Schengenský informačný systém (SIS) je rozsiahla databáza údajov, ktorá funguje ako spoločný systém informácií umožňujúci príslušným orgánom členských štátov spolupracovať a vymieňať si informácie, čo je potrebné na vytvorenie oblasti bez kontrol na vnútorných hraniciach.
Systém obsahuje údaje o osobách a predmetoch, ktoré budú môcť uvedené orgány využívať najmä v rámci spolupráce polície a súdov v trestných veciach, ako aj v rámci kontroly osôb na vonkajších hraniciach alebo na území štátu a na účely vydávania víz a povolení na pobyt.
Predstavuje teda podmienku sine qua non na zrušenie kontrol na vnútorných hraniciach.
SCHENGENSKÝ INFORMAČNÝ SYSTÉM II
Rozhodnutie o vytvorení nového Schengenského informačného systému (SIS II) vychádza z potreby zaviesť do systému nové funkcie (ktoré posilnia bezpečnosť a umožnia efektívnejšie využívanie údajov) a zapojiť nové členské štáty, keďže centrálny Schengenský informačný systém (C-SIS) nemá technické parametre na to, aby mohol slúžiť viac ako 18 krajinám.
Rada 6. decembra 2001 udelila Komisii mandát na vývoj SIS II s predpokladom, že do prevádzky bude uvedený v marci 2007.
V septembri 2006 Komisia oznámila, že vzhľadom na mnohé oneskorenia nebude technicky možné splniť pôvodný plán a nebude možné splniť predpokladaný dátum spustenia systému.
Časový plán projektu bol primerane upravený a 25. januára 2007 na stretnutí výboru ustanoveného podľa článku 36 Komisia predložila zrevidovaný harmonogram, podľa ktorého sa prevádzka SIS II začne 17. decembra 2008.
SISone4ALL
Časový sklz, ku ktorému došlo v súvislosti so spustením nového systému, ako aj neustály technologický vývoj viedli medzitým k potrebe pristúpiť k obnove centrálneho systému, aby nebolo ohrozené jeho fungovanie, ako aj uzavrieť spoľahlivé zmluvy o údržbe, keďže zariadenia a niektoré softvérové komponenty centrálneho systému zastarali.
V roku 2006 bola vyvinutá novšia verzia SIS (SIS I+R), v rámci ktorej došlo k výmene zariadení C-SIS a k použitiu novšieho riešenia v oblasti komunikácie, s cieľom zlepšiť systém vrátane možnosti pripojenia nových krajín.
So zreteľom na veľkú nespokojnosť zo strany nových členských štátov sa portugalská vláda rozhodla podať návrh, ktorý by mohol slúžiť ako prechodné technické riešenie umožňujúce novým členským štátom pripojiť sa k SIS už v roku 2007.
Na neformálnej schôdzi Rady v Tampere 21. a 22. septembra bol ohlásený takzvaný systém SISone4ALL, ktorý v zásade vychádza z portugalského národného systému N-SIS, s cieľom ponúknuť ho novým členským štátom a pomôcť im pri jeho zavádzaní, čo by im malo umožniť pripojenie k centrálnemu systému (C-SIS) do decembra 2007.
To znamená, že deväť nových členských štátov (s výnimkou Cypru) a Portugalsko budú mať v tejto prechodnej fáze rovnaký systém N-SIS.
Tento systém bol vyvinutý jednorazovo, a keď sa s nulovými nákladmi skopíruje, nainštaluje sa vo všetkých nových členských štátoch, ktoré oň požiadajú.
Nové členské štáty budú musieť samy investovať do zariadení, ktoré by sa podľa technických odborníkov mali dať využiť aj neskôr v SIS II.
Nový systém N-SIS vyvinutý Portugalskom už bol testovaný so systémom C-SIS a bol schválený.
Kópia systému už bola inštalovaná v jednom novom členskom štáte; Slovinsko uskutočnilo testy s C-SIS, ale čaká ešte na výsledky schvaľovania systému.
Predpokladá sa, že projekt bude technicky pripravený 31. augusta 2007, po prechode starých a zapojení nových členských štátov.
Očakáva sa, že po hodnoteniach SIS nových členských štátov sa v prípade tých krajín, ktoré dostanú pozitívne hodnotenie, budú môcť otvoriť pozemné a námorné hranice do 31. januára 2008 a vzdušné hranice 29. marca 2008.
Dodatočné náklady na SIS I +, ktorá vyplynú zo zavádzania SISone4ALL, sa podľa záverov Rady odhadujú na 2,13 miliónov eur.
Pri výpočtoch sa počítalo s tým, že 24 štátov by bolo zapojených už do SISone4All a 28 štátov do SIS II.
STANOVISKO SPRAVODAJCU
Tradičné stanovisko Európskeho parlamentu prezentované v posledných dvoch rokoch bolo vždy na podporu garancie konečného začlenenia Schengenského informačného systému do právneho systému Spoločenstva a EÚ; Parlament odmietal každú alternatívu, podľa ktorej by systém naďalej fungoval na medzivládnom základe.
Preto Parlament tiež jednoznačne podporuje vytvorenie SIS II.
Európsky parlament vynaložil veľké úsilie na dosiahnutie dohody v prvom čítaní, pokiaľ ide o právny základ SIS II, aby ďalej neprispieval k časovému sklzu, ktorý už ovplyvnil zavádzanie SIS II.
pozri Správu PE A6-0413/2006 .
Spravodajca zastáva názor, že vývoj SIS II je a naďalej musí byť absolútnou prioritou.
Podľa technikov implementácia SISone4All neznamená žiadne oneskorenie v zavádzaní SIS II; dokonca pripúšťajú, že by mohla prispieť k urýchleniu procesu, keďže väčšina investícií zo strany nových členských štátov v rámci SISone 4All sa využije aj v rámci SIS II, napríklad vytvorenie orgánov SIRENE a zriadenie oddelení N-SIS, mechanizmy cezhraničnej spolupráce, práce na úprave vonkajších hraníc atď.
Toto dočasné riešenie spočíva na rovnakom právnom základe ako súčasný SIS – na Schengenskom dohovore, pričom sa zachová aj systém medzivládneho financovania.
Spravodajca preto odporúča schválenie tejto iniciatívy a vyjadruje podporu rozhodnutiu Rady o uplatňovaní ustanovení schengenského acquis, ktoré sa týkajú SIS, pre nové členské štáty.
Týmto spôsobom sa zabezpečí, že po splnení všetkých potrebných podmienok na zrušenie kontrol na vnútorných hraniciach (schengenské hodnotenie) žiaden členský štát nepríde o možnosť stať sa plnohodnotným účastníkom schengenského priestoru preto, že by nemal prístup k systému SIS.
Spravodajca zdôrazňuje skutočnosť, že možnosť pripojiť členský štát k SIS je základnou podmienkou úplného začlenenia štátu do schengenského priestoru, ale nie je to podmienka jediná.
Bezpečnosť v priestore Spoločenstva od všetkých partnerov vyžaduje, aby účinne a prísne plnili nevyhnutné požiadavky na kontrolu na vonkajších hraniciach.
Keby sa tento cieľ zanedbal, bola by ohrozená bezpečnosť v celom schengenskom priestore.
Toto rozhodnutie je však len prvým krokom.
Posledný krok sa urobí po ukončení hodnotení SIS (mali by sa začať 16. septembra 2007 a očakáva sa, že sa ukončia do novembra 2007).
Očakávame, že Parlament bude zapojený do konzultácií o rozhodnutí, ktoré sa bude týkať zrušenia kontrol na vnútorných hraniciach.
POSTUP
Názov
Uplatňovanie ustanovení schengenského acquis týkajúcich sa Schengenského informačného systému v Českej republike, Estónskej republike, Lotyšskej republike, Litovskej republike, Maďarskej republike, Maltskej republike, Poľskej republike, Slovinskej republike a Slovenskej republike
Referenčné čísla
9032/2007 - C6-0119/2007 - 2007/0806(CNS)
Dátum konzultácie s EP
2.5.2007
Gestorský výbor
dátum oznámenia na schôdzi
LIBE
10.5.2007
Spravodajca
dátum menovania
Carlos Coelho
8.5.2007
Dátum prijatia
21.5.2007
Výsledok záverečného hlasovania
+:
–:
0:
27
5
Poslanci prítomní na záverečnom hlasovaní
Alexander Alvaro, Giusto Catania, Mladen Petrov Chervenyakov, Carlos Coelho, Fausto Correia, Panayiotis Demetriou, Agustín Díaz de Mera García Consuegra, Claudio Fava, Kinga Gál, Patrick Gaubert, Lilli Gruber, Jeanine Hennis-Plasschaert, Magda Kósáné Kovács, Wolfgang Kreissl-Dörfler, Barbara Kudrycka, Stavros Lambrinidis, Henrik Lax, Kartika Tamara Liotard, Sarah Ludford, Javier Moreno Sánchez, Martine Roure, Károly Ferenc Szabó, Søren Bo Søndergaard, Adina-Ioana Vălean, Ioannis Varvitsiotis, Manfred Weber, Tatjana Ždanoka
Náhradníci prítomní na záverečnom hlasovaní
Inés Ayala Sender, Iratxe García Pérez, Sylvia-Yvonne Kaufmann, Bill Newton Dunn, Rainer Wieland
