Otázka na písomné zodpovedanie E-010455/2011
Komisii
článok 117 rokovacieho poriadku
Monika Flašíková Beňová (S&D)
(21. novembra 2011)
Vec: Dohoda o gréckom dlhu
Predstavitelia eurozóny sa s hlavnými svetovými bankami dohodli na tom, že Grécku odpustia polovicu dlhu.
Akceptácia tejto 50 % zrážky z nominálnej hodnoty štátneho dlhu Grécka je kompromisom medzi požiadavkou EÚ o prijatie 60 % a vyhlásením Inštitútu medzinárodných financií, že viac ako 40 % odpis gréckych dlhopisov je neakceptovateľný.
Toto opatrenie je podľa vedúcich predstaviteľov Európskej únie jediným spôsobom, ako udržať grécku ekonomiku pri živote, je však spojené s tvrdými dopadmi na svetové banky.
—
Akým spôsobom chce Komisia zabezpečiť, aby odpísanie 50 % gréckeho štátneho dlhu a tvrdý dopad tohto opatrenia na svetové banky v praxi nespôsobilo menšie úverovanie reálnej ekonomiky?
