A7-0253/2010
27.9.2010
DRUHÁ SPRÁVA
o absolutóriu za plnenie rozpočtu Európskej policajnej akadémie za rozpočtový rok 2008
(C7‑0198/2009 – 2009/2127(DEC))
Výbor pre kontrolu rozpočtu
Spravodajkyňa:
Véronique Mathieu
PE 443.079v02-00
OBSAH
1.
NÁVRH ROZHODNUTIA EURÓPSKEHO PARLAMENTU...............................................3
2.
NÁVRH ROZHODNUTIA EURÓPSKEHO PARLAMENTU...............................................5
3.
NÁVRH UZNESENIA EURÓPSKEHO PARLAMENTU.....................................................6
VÝSLEDOK ZÁVEREČNÉHO HLASOVANIA VO VÝBORE..............................................12
1.
NÁVRH ROZHODNUTIA EURÓPSKEHO PARLAMENTU
o absolutóriu za plnenie rozpočtu Európskej policajnej akadémie za rozpočtový rok 2008
( C7‑0198/2009 – 2009/2127(DEC) )
Európsky parlament ,
– so zreteľom na konečnú ročnú účtovnú závierku Európskej policajnej akadémie za rozpočtový rok 2008,
– so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2008 spolu s odpoveďami akadémie
Ú. v.
EÚ C 304, 15.12.2009, s.
124. ,
– so zreteľom na odporúčanie Rady zo 16. februára 2010 (5827/2010 – C7‑0061/2010 ),
– so zreteľom na svoje rozhodnutie z 5. mája 2010
Ú. v.
EÚ L 252, 25.9.2010, s.
232. , ktorým odkladá udelenie absolutória za rozpočtový rok 2008, a na odpovede riaditeľa Európskej policajnej akadémie,
– so zreteľom na článok 276 zmluvy o ES a článok 319 Zmluvy o fungovaní Európskej únie,
– so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1. , a najmä na jeho článok 185,
– so zreteľom na rozhodnutie Rady 2005/681/SVV z 20. septembra 2005 o zriadení Európskej policajnej akadémie (EPA)
Ú. v.
EÚ L 256, 1.10.2005, s.
63. , a najmä na jeho článok 16,
– so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002
Ú. v.
ES L 357, 31.12.2002, s.
72. , a najmä na jeho článok 94,
– so zreteľom na článok 77 a prílohu VI rokovacieho poriadku,
– so zreteľom na druhú správu Výboru pre kontrolu rozpočtu ( A7‑0253/2010 ),
1. neudeľuje riaditeľovi Európskej policajnej akadémie absolutórium za plnenie rozpočtu akadémie za rozpočtový rok 2008;
2. uvádza svoje poznámky v priloženom uznesení;
3. poveruje svojho pre predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej policajnej akadémie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).
2.
NÁVRH ROZHODNUTIA EURÓPSKEHO PARLAMENTU
o účtovnej závierke Európskej policajnej akadémie za rozpočtový rok 2008
( C7‑0198/2009 – 2009/2127(DEC) )
Európsky parlament ,
– so zreteľom na konečnú ročnú účtovnú závierku Európskej policajnej akadémie za rozpočtový rok 2008,
– so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2008 spolu s odpoveďami akadémie
Ú. v.
EÚ C 304, 15.12.2009, s.
124. ,
– so zreteľom na odporúčanie Rady zo 16. februára 2010 (5827/2010 – C7‑0061/2010 ),
– so zreteľom na svoje rozhodnutie z 5. mája 2010
Ú. v.
EÚ L 252, 25.9.2010, s.
232. , ktorým odkladá udelenie absolutória za rozpočtový rok 2008, a na odpovede riaditeľa Európskej policajnej akadémie,
– so zreteľom na článok 276 zmluvy o ES a článok 319 Zmluvy o fungovaní Európskej únie,
– so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1. , a najmä na jeho článok 185,
– so zreteľom na rozhodnutie Rady 2005/681/SVV z 20. septembra 2005 o zriadení Európskej policajnej akadémie (EPA)
Ú. v.
EÚ L 256, 1.10.2005, s.
63. , a najmä na jeho článok 16,
– so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002
Ú. v.
ES L 357, 31.12.2002, s.
72. , a najmä na jeho článok 94,
– so zreteľom na článok 77 a prílohu VI rokovacieho poriadku,
– so zreteľom na druhú správu Výboru pre kontrolu rozpočtu (A7‑0000/2010),
1. rozhodol, že návrh na uzavretie účtov Európskej policajnej akadémie za rozpočtový rok 2008 sa predloží na niektorej z nasledujúcich schôdzí;
2. poveruje svojho predsedu, aby postúpil toto rozhodnutie riaditeľovi Európskej policajnej akadémie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).
3.
NÁVRH UZNESENIA EURÓPSKEHO PARLAMENTU
s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej policajnej akadémie za rozpočtový rok 2008
( C7‑0198/2009 – 2009/2127(DEC) )
Európsky parlament ,
– so zreteľom na konečnú ročnú účtovnú závierku Európskej policajnej akadémie za rozpočtový rok 2008,
– so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2008 spolu s odpoveďami akadémie
Ú. v.
EÚ C 304, 15.12.2009, s.
124. ,
– so zreteľom na odporúčanie Rady zo 16. februára 2010 (5827/2010 – C7‑0061/2010 ),
– so zreteľom na svoje rozhodnutie z 5. mája 2010
Ú. v.
EÚ L 252, 25.9.2010, s.
232. , ktorým odkladá udelenie absolutória za rozpočtový rok 2008, a na odpovede riaditeľa Európskej policajnej akadémie,
– so zreteľom na článok 276 zmluvy o ES a článok 319 Zmluvy o fungovaní Európskej únie,
– so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1. , a najmä na jeho článok 185,
– so zreteľom na rozhodnutie Rady 2005/681/SVV z 20. septembra 2005 o zriadení Európskej policajnej akadémie (EPA)
Ú. v.
EÚ L 256, 1.10.2005, s.
63. , a najmä na jeho článok 16,
– so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002
Ú. v.
ES L 357, 31.12.2002, s.
72. , a najmä na jeho článok 94,
– so zreteľom na článok 77 a prílohu VI rokovacieho poriadku,
– so zreteľom na druhú správu Výboru pre kontrolu rozpočtu (A7‑0000/2010),
A. keďže akadémia bola zriadená v roku 2001 a s účinnosťou od 1. januára 2006 sa stala subjektom Spoločenstva v zmysle článku 185 nariadenia o rozpočtových pravidlách, čím sa na ňu začali vzťahovať ustanovenia rámcového rozpočtového nariadenia pre agentúry,
B. keďže Dvor audítorov vo svojej správe o overení ročnej účtovnej závierky akadémie za rozpočtový rok 2006 vzniesol výhrady voči zákonnosti a správnosti príslušných transakcií z dôvodu, že postupy verejného obstarávania neboli v súlade s ustanoveniami nariadenia o rozpočtových pravidlách,
C. keďže Dvor audítorov vo svojej správe o overení ročnej účtovnej závierky akadémie za rozpočtový rok 2007 vzniesol výhrady voči spoľahlivosti ročnej závierky, zákonnosti a správnosti príslušných transakcií,
D. keďže Dvor audítorov vo svoje správe o overení ročnej účtovnej závierky akadémie za rozpočtový rok 2008 pripojil k svojmu stanovisku zdôraznenie skutočnosti týkajúce sa spoľahlivosti účtovnej závierky, avšak bez toho, aby voči nej výslovne vzniesol výhrady, a vzniesol výhrady voči zákonnosti a správnosti príslušných transakcií,
E. keďže vo svojom rozhodnutí z 5. mája 2010 sa Parlament rozhodol odložiť udelenie absolutória za rozpočtový rok 2008,
Všeobecné poznámky
Opakovaný výskyt hlavných nedostatkov akadémie
1. považuje za neprijateľné, že odkedy sa akadémia stala v roku 2006 subjektom Spoločenstva, má problémy s dodržiavaním noriem dobrej správy, ktorá sa od regulačnej agentúry očakáva; zdôrazňuje, že od roku 2006 sa v auditoch opakovane poukazuje na problémy s dodržiavaním nariadenia o rozpočtových pravidlách a služobného poriadku zo strany akadémie, na problémy s účtovným systémom, ako aj na nedostatky v riadení rozpočtu, ľudských zdrojov, v postupoch verejného obstarávania a na problémy s dodržiavaním pravidiel upravujúcich výdavky na kurzy; uvedomuje si, že prejavenie zlepšení v akadémii sa očakáva až od roku 2014, kedy má byť v plnej miere zrealizovaný viacročný plán akadémie; nie je preto ochotný akceptovať, že akadémia potrebuje najmenej deväť rokov (2006 – 2014) na to, aby dosiahla prijateľný štandard dobrej správy, ktorý sa od regulačnej agentúry očakáva;
Riadenie akadémie v rokoch 2006 – 2009
2. považuje za neprijateľný nedostatok zodpovednosti a profesionality bývalého riaditeľa, ktorý je voči Parlamentu zodpovedný za plnenie rozpočtu na rok 2008; zdôrazňuje tieto zistenia, ktoré vo svojej správe z 18. mája 2009 uviedlo české predsedníctvo:
- zlé riadenie akadémie: v súvislosti so zisteniami Útvaru pre vnútorný audit ponúkla Komisia akadémii pomoc, riaditeľ sa však nikdy neobrátil ani na GR JLS, ani na GR BUDG,
- komunikácia v rámci sekretariátu: nedostatočná komunikácia a dôvera medzi riaditeľom a zamestnancami viedla k zdĺhavým sporom,
- nedostatočná transparentnosť: namiesto toho, aby riaditeľ zistil problémy a požiadal správnu radu či Komisiu o radu, nechával si pre seba informácie, ktoré boli následne zisťované náhodne;
- zodpovednosť riaditeľa voči správnej rade akadémie: riaditeľ nerešpektoval rozhodnutia správnej rady;
3. ľutuje, že správna rada akadémie nereagovala vhodným spôsobom na manažérske zlyhania bývalého riaditeľa z obavy, aby nepoškodila povesť akadémie;
4. považuje za neprijateľné, že správna rada sa rozhodla neprijať disciplinárne postihy najmä preto, že bývalý riaditeľ by mohol podniknúť právne kroky;
Štrukturálne nedostatky
5. okrem toho spochybňuje schopnosť akadémie v plnej miere prekonať svoje štrukturálne problémy vzhľadom na:
- nízky počet zamestnancov akadémie , ktorý vyvoláva pochybnosti o tom, či je schopná účinne uplatňovať náročné rozpočtové pravidlá a služobný poriadok úradníkov EÚ;
- umiestnenie sekretariátu akadémie v Bramshille, približne 70 km od Londýna, ktoré je nevýhodné okrem iného z hľadiska prijímania zamestnancov a spojení verejnej dopravy;
- správne náklady akadémie , ktoré nie sú zanedbateľné, keďže pri počte zamestnancov len 24 má akadémia 27-člennú správnu radu (údaje zo začiatku rozpočtového roka 2008);
6. navrhuje preto preskúmať, či je ako konkrétne riešenie štrukturálnych a chronických problémov akadémie možné jej pripojenie k Europolu; navrhuje tiež, aby Dvor audítorov vykonal súhrnné hodnotenie regulačných agentúr s cieľom preskúmať okrem iného podiel prevádzkových, správnych a operačných nákladov a posúdiť možnosti riešenia štrukturálnych alebo iných problémov a doplniť tak vlastné hodnotenie Komisie týkajúce sa regulačných agentúr;
Postoj Dvora audítorov
7. konštatuje, že Dvor audítorov nie je pripravený rýchlo predložiť stanovisko vo forme listu, v ktorom by sa hodnotilo vypracovanie akčného plánu akadémie, ako požaduje Parlament v odseku 23 svojho uznesenia
Ú. v.
EÚ L 252, 25.9.2010, s.
233. , ktoré je neoddeliteľnou súčasťou rozhodnutia z 5. mája 2010 o absolutóriu za rozpočtový rok 2008; napriek tomu však náležite berie do úvahy vyhlásenie Dvora audítorov, že vo svojich špecifických ročných správach z rokov 2006 až 2008 sa už podrobne venoval problémom, ktoré zistil v akadémii;
Akčný plán akadémie na roky 2010 – 2014
8. konštatuje, že nový riaditeľ akadémie včas predložil akčný plán, ako sa požadovalo v odseku 22 uvedeného uznesenia Parlamentu z 5. mája 2010; napriek tomu však vyjadruje poľutovanie nad nedostatočným opisom konkrétnych opatrení, ktoré má akadémia prijať; ľutuje tiež, že väčšina ukazovateľov, ktoré akadémia navrhuje, sú nejasné a nie vždy jednoznačne pomáhajú pri hodnotení plnenia cieľov;
9. konštatuje, že na žiadosť Parlamentu, aby bol prijatý akčný plán, riaditeľ akadémie a jej správna rada stanovili realistické štvorročné obdobie (od roku 2010 do roku 2014) na splnenie cieľov uvedených v prílohe k uvedenému uzneseniu Parlamentu z 5. mája 2010; nie je preto ochotný akceptovať, že akadémia potrebuje ďalšie štyri roky na to, aby dosiahla prijateľný štandard dobrej správy, aký sa od regulačnej agentúry očakáva;
10. žiada, aby riaditeľ akadémie každých šesť mesiacov informoval orgán udeľujúci absolutórium o napredovaní v plnení akčného plánu;
KONKRÉTNE POZNÁMKY
Oficiálne potvrdenie finančných postupov a nového účtovného systému (článok 43 rámcového rozpočtového nariadenia)
11. vyjadruje obavy v súvislosti s ťažkosťami, ktoré sa vyskytli v roku 2008 pri prechode zo starého účtovného systému na systém ABAC, a s neskorou implementáciou riadneho účtovného systému, čo naďalej ohrozovalo kvalitu finančných údajov týkajúcich sa prenosov finančných prostriedkov z predchádzajúceho roka, použitia pripísaných príjmov a prepojenia s niektorými číselnými údajmi v súvahe za rok 2007; vyjadruje veľké znepokojenie nad tým, že opatrenia akadémie sú posunuté až na rok 2011 z dôvodu odstúpenia dvoch kľúčových aktérov finančného okruhu: účtovníka a referenta pre financie a rozpočet;
12. zdôrazňuje, že z auditu vzorky záväzkov vykonaného Dvorom audítorov (pozri bod 15 správy Dvora audítorov o ročnej účtovnej závierke akadémie) vyplynulo, že v troch prípadoch neexistoval kontrolný záznam (audit trail), s pomocou ktorého by bolo možné spätne vysledovať finančnú realizáciu, čo znemožnilo odsúhlasiť konečný zostatok týchto záväzkov v účtovnej závierke zostavenej k 31. decembru 2008;
13. zdôrazňuje, že Dvor audítorov už vo svojej osobitnej ročnej správe za rok 2006 uviedol, že akadémia nezaviedla potrebné systémy a postupy na prípravu finančných výkazov v súlade s požiadavkami rámcového rozpočtového nariadenia uplatniteľného na agentúry;
Plánovanie a monitorovanie rozpočtu
14. vyjadruje obavy v súvislosti s nedostatkami akadémie v plánovaní rozpočtu a monitorovaní jeho plnenia; poukazuje predovšetkým na to, že 31 % celkového rozpočtu akadémie sa muselo v roku 2008 preniesť; opatrenia, ktoré v tejto súvislosti navrhla akadémia, považuje za nedostatočné a nekonkrétne;
15. konštatuje, že už v rozpočtovom roku 2007 bolo zrušených viac ako 20 % (0,5 milióna EUR) rozpočtových prostriedkov akadémie prenesených z predchádzajúceho roka;
Finančné riadenie činnosti akadémie
16. vyjadruje obavy nad finančným riadením činnosti akadémie; konštatuje predovšetkým, že čo sa týka roka 2008, Dvor audítorov poukázal na:
– chýbajúci právny záväzok v troch prípadoch v celkovej hodnote 39 500 EUR,
– chýbajúci rozpočtový záväzok pred prijatím právneho záväzku v deviatich prípadoch v celkovej hodnote 244 200 EUR;
a opatrenia, ktoré v tejto súvislosti navrhla akadémia, považuje za nedostatočné a nekonkrétne;
Kontrola v oblasti verejného obstarávania
17. vyjadruje znepokojenie nad tým, že akadémia neustále porušuje nariadenie o rozpočtových pravidlách, pokiaľ ide o pravidlá verejného obstarávania; poukazuje predovšetkým na nezrovnalosti v postupe použitom pri verejnej zákazke na dodávku tovaru vo výške zodpovedajúcej približne 2 % prevádzkových výdavkov v roku 2008;
18. zdôrazňuje, že Dvor audítorov už vo svojich osobitných ročných správach za roky 2006 a 2007 kritizoval akadémiu za to, že nemá k dispozícii dokumentáciu, ktorou by odôvodnila potrebu nákupu konkrétnych položiek tovaru a vysvetlila výber konkrétneho dodávateľa;
Oblasť overovania výdavkov
19. zdôrazňuje skutočnosť, že Dvor audítorov zistil v roku 2008 vysoký počet prípadov porušenia administratívnych a finančných pravidiel týkajúcich sa výdavkov na organizáciu kurzov a seminárov, ktoré predstavujú podstatnú časť (64 %) prevádzkových výdavkov akadémie; konštatuje, že nezrovnalosti sa týkali predovšetkým: nepredloženia podkladových dokumentov k vzniknutým nákladom, chýbajúcich potvrdení o účasti a nedodania originálov faktúr a dokumentov potrebných na uhradenie nákladov na ubytovanie, ako aj neoverovania cestovných nákladov odborníkov; vyzýva akadémiu, aby prijala opatrenia na zabezpečenie dostatočných kapacít na overovanie ex-ante aj ex-post;
20. vyjadruje znepokojenie nad tým, že Dvor audítorov už vo svojich osobitných ročných správach za roky 2006 a 2007 uviedol, že rozpočtové prostriedky neboli použité v súlade so zásadou riadneho finančného hospodárenia (článok 25 rozpočtového nariadenia vzťahujúceho sa na akadémiu);
Použitie rozpočtových prostriedkov na financovanie súkromných výdavkov
21. vyjadruje poľutovanie nad tým, že sa dosiaľ nezačal externý audit používania rozpočtových prostriedkov na financovanie súkromných výdavkov, ktorý akadémia ohlásila a ktorý mala vykonať externá spoločnosť; vyjadruje preto znepokojenie nad týmto oneskorením, ktoré prácu externej spoločnosti rozhodne neuľahčí;
22. konštatuje, že vtedajší riaditeľ vo svojej odpovedi v nadväznosti na vypočutie z 25. januára 2010 členom Výboru pre kontrolu rozpočtu oznámil, že prostriedky boli získané späť; poznamenáva však, že zatiaľ zrejme neboli získané späť prostriedky vo výške 2 320,77 GBP vynaložené na dopravu a taxíky za rok 2007;
23. konštatuje tiež, že zatiaľ nie je jasná výška výdavkov na používanie mobilných telefónov a vozidiel zamestnancami;
24. zdôrazňuje skutočnosť, že Dvor audítorov už vo svojej osobitnej ročnej správe za rok 2007 upozornil, že audítori nemohli preskúmať všetky platby uskutočnené počas roka 2007, keďže nebolo možné ani vyčísliť výšku prostriedkov neoprávnene použitých na súkromné účely, ani určiť všetky druhy uskutočnených súkromných výdavkov;
Riadenie ľudských zdrojov: využívanie dočasných zamestnancov na citlivých pozíciách
25. je znepokojený skutočnosťou, že prácu v oblasti financií doposiaľ vykonávajú dočasní zamestnanci; poznamenáva, že akadémia až v roku 2009 uverejnila oznámenie o výberovom konaní s cieľom zamestnať koordinátora noriem vnútornej kontroly a že pohovory s kandidátmi na toto pracovné miesto sa vtedy plánovali na začiatok roku 2010; vyjadruje znepokojenie nad tým, že nedávno odstúpili dvaja kľúčoví zamestnanci v rámci finančného okruhu (účtovník a referent pre financie a rozpočet);
o
o o
26. pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 5. mája 2010
Ú. v.
EÚ L 252, 25.9.2010, s.
241. o výkonnosti, finančnom hospodárení a kontrole agentúr.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
27.9.2010
Výsledok záverečného hlasovania
+:
–:
0:
26
Poslanci prítomní na záverečnom hlasovaní
Marta Andreasen, Jean-Pierre Audy, Inés Ayala Sender, Zigmantas Balčytis, Andrea Češková, Jorgo Chatzimarkakis, Andrea Cozzolino, Ryszard Czarnecki, Luigi de Magistris, Tamás Deutsch, Martin Ehrenhauser, Jens Geier, Ingeborg Gräßle, Ville Itälä, Cătălin Sorin Ivan, Iliana Ivanova, Jan Olbrycht, Crescenzio Rivellini, Christel Schaldemose, Theodoros Skylakakis, Bart Staes, Georgios Stavrakakis, Søren Bo Søndergaard
Náhradníci prítomní na záverečnom hlasovaní
Christofer Fjellner, Edit Herczog, Monika Hohlmeier, Véronique Mathieu
