Parlament presadzuje celoeurópsku ochranu obetí trestných činov
Občianske práva
Plenárne zasadnutie
2011-12-13 - 14:36
Zuzana REPKOVÁ EMAIL zuzana.repkova@europarl.europa.eu BXL (+32) 2 28 32119 STR (+33) 3 881 76673 PORT (+32) 498 98 33 34 EMAIL tlacove-oddelen-sk@europarl.europa.eu Isabel Teixeira NADKARNI BXL (+32) 2 28 32198 STR (+33) 3 881 76758 PORT (+32) 498 98 33 36 EMAIL libe-press@europarl.europa.eu Obete trestných činov, ktorým bola súdnym rozhodnutím v ich členskom štáte poskytnutá ochrana pred inou osobou, budú mať túto ochranu zabezpečenú aj v inej krajine v rámci EÚ, ak sa do nej rozhodnú presťahovať.
Vyplýva to z novej európskej legislatívy o Európskom ochrannom príkaze, ktorú dnes EP schválil.
Jej cieľom je chrániť obete rodového násilia, zastrašovania, únosov, sledovania či pokusov o vraždu.
Členské štáty budú mať tri roky na transpozíciu tejto smernice do vnútroštátneho práva.
Opatrenia na ochranu obetí trestných činov pred agresormi už existujú vo všetkých členských štátoch EÚ, no na základe vnútroštátnych predpisov strácajú platnosť akonáhle sa obeť (chránená osoba) presťahuje do inej členskej krajiny.
Smernica o Európskom ochrannom príkaze (EOP), ktorá už bola dohodnutá medzi EP a vládami členských štátov, má túto situáciu zmeniť.
Obete trestných činov budú môcť na jej základe požiadať o rozšírenie ochrany, aj keď sa presťahujú do inej členskej krajiny.
Parlament sa od začiatku rokovaní snažil, aby sa pravidlá EOP vzťahovali na obete všetkých trestných činov, nielen na obete rodového násilia.
Väčšina opatrení platných v súčasnosti je zameraná na ochranu obetí násilia páchaného na ženách, EOP však bude okrem nich garantovať bezpečnosť aj obetiam iných kategórií trestných činov, a to bez ohľadu na pohlavie.
Nové predpisy budú teda chrániť obete a možné obete proti všetkým trestným činom inej osoby, ktorá by mohla nejakým spôsobom "ohroziť ich život, alebo telesnú, duševnú a sexuálnu integritu", ako aj ich "dôstojnosť či osobnú slobodu".
Takéto konanie bude zahŕňať trestný čin obťažovania, únosu, prenasledovania, ale aj "iné formy nepriameho nátlaku."
"Stručne povedané, uľahčíme pohyb obetiam násilia a naopak, zabránime pohybu ich agresorom.
Dnes sme urobili dôležitý krok k ochrane tých, ktorí si to zaslúžia najviac", uviedla spravodajkyňa Výboru EP pre občianske slobody Carmen Romero López (S&D, ES).
Spravodajkyňa Výboru EP pre práva žien, Teresa Jiménez-Becerril Barrio (EPP, ES) uviedla: "Ochrana nepozná hranice.
Existujú tisíce obetí, ktoré budú môcť odteraz žiť pokojne".
Držanie agresorov v bezpečnej vzdialenosti
Akonáhle bude niekomu na základe vnútroštátneho trestného práva poskytnutá ochrana v jednom členskom štáte, môže požiadať o rozšírenie platnosti EOP na inú krajinu EÚ, do ktorej sa hodlá presťahovať (alebo do ktorej sa už presťahoval).
Členský štát pôvodu bude zodpovedný za vydanie príslušného EOP a jeho postúpenie novej členskej krajine.
EOP s platnosťou pre novú členskú krajinu pobytu bude možné vydať za predpokladu, že pôvodný členský štát vydal voči danému agresorovi zákaz/obmedzenie prístupu k chránenej osobe, alebo k miestam, v ktorých sa zdržiava či ktoré navštevuje.
Ochrana príbuzných obetí
Vďaka poslancom Európskeho parlamentu môže byť EOP vydaný aj pre osoby nachádzajúce sa v príbuzenskom vzťahu s chránenou osobou.
Nové právne predpisy týkajúce sa občianskych záležitostí
EOP bude popri trestnoprávnom rozsahu doplnený aj osobitnými právnymi predpismi z občianskoprávnej oblasti.
Za týmto účelom navrhla Európska komisia v máji 2011 nariadenie o vzájomnom uznávaní ochrany podľa občianskeho práva, o ktorom bude tiež spolurozhodovať Parlament a Rada (členské krajiny).
Kombinácia týchto dvoch právnych nástrojov (smernice o EOP a navrhovaného nariadenia) by mala zahŕňať čo najširšiu škálu opatrení na ochranu obetí vydaných v členských štátoch EÚ.
20111213IPR33945 Prijatý text bude dostupný na nasledovnej stránke EP (zvoľte dátum 13.12.2011) Videozáznam z rozpravy (zvoľte dátum 13.12.2011) Videozáznam z tlačovej konferencie (zvoľte dátum 13.12.2011) Profil spravodajkyne výboru LIBE: Carmen Romero López (S&D, ES) Profil spravodajkyne výboru FEMM: Teresa Jiménez-Becerril Barrio (EPP, ES)
SK
1
LINK
/plenary/sk/texts-adopted.html
SK
2
LINK
/ep-live/sk/plenary/search-by-date
SK
3
LINK
/ep-live/sk/schedule/live-broadcast
SK
4
LINK
/meps/sk/96990/Carmen_ROMERO%20LPEZ.html
SK
5
LINK
/meps/sk/96806/Teresa_JIMNEZ-BECERRIL%20BARRIO.html
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
