21.2.2008
NÁVRH UZNESENIA
ktorý v súlade s článkom 113 rokovacieho poriadku
predkladá Cristiana Muscardini
o vymedzení pojmu štatútu politického utečenca zo strany Európskej únie
Návrh uznesenia Európskeho parlamentu o vymedzení pojmu štatútu politického utečenca zo strany Európskej únie
Európsky parlament ,
A. keďže v Európe neustále rastie počet osôb, ktoré v snahe uniknúť pred vojnou, vzburou a prenasledovaním hľadajú útočisko v krajinách Únie,
B. keďže každá z krajín Únie ich prijíma iným spôsobom, dôsledkom čoho je ďalšie trápenie a diskriminácia; a keďže nekonečné čakanie na získanie štatútu politického utečenca v niektorých členských štátoch týmto osobám bráni zaradiť sa do pracovného procesu a začať viesť normálny život,
C.
keďže uvedená situácia poškodzuje ľudské práva a má vplyv predovšetkým na ženy a deti,
1. žiada, aby Európska únia vymedzila pojem štatútu politického utečenca a vyzýva jednotlivé členské štáty, aby sa vyjadrovali k žiadostiam o priznanie tohto štatútu najneskôr do 3 mesiacov od podania žiadosti a aby počas výkonu byrokratických postupov zaručili týmto osobám právo na prijatie a dodržiavanie ľudských práv.
