7.12.2006
NÁVRH ROZHODNUTIA
ktorý na ukončenie rozpravy o pracovnom pláne navrhovanej Komisie
v súlade s článkom 99 ods. 4 rokovacieho poriadku
predkladá(-ajú) Konferencia predsedov
o súhlase s menovaním pani Megleny KUNEVY za novú komisárku dezignovanú Bulharskou republikou
Uznesenie Európskeho parlamentu o súhlase s menovaním novej členky Komisie pani Megleny KUNEVY dezignovanej Bulharskou republikou
Európsky parlament ,
–
so zreteľom na akt týkajúci sa podmienok pristúpenia Bulharskej republiky a najmä jeho článok 45 ;
-
so zreteľom na kandidátku pani Meglenu KUNEVU, ktorá bola dezignovaná pristupujúcim členským štátom pre menovanie za členku Komisie,
-
so zreteľom na vypočutie kandidátky, ktoré sa uskutočnilo 27. novembra 2006,
-
so zreteľom na úmysel Rady pristúpiť k menovaniu novej členky Komisie na základe spoločnej dohody s predsedom Komisie s platnosťou od dňa pristúpenia, to jest od 1. januára 2007, tak ako sa uvádza v liste, ktorý Rada adresovala predsedovi Európskeho parlamentu 31. októbra 2006,
–
so zreteľom na článok 99 rokovacieho poriadku,
A.
pripomínajúc ustanovenia článku 214 ods. 2 tretí pododsek Zmluvy o založení Európskeho spoločenstva,
B.
vzhľadom na výsledok vypočutia dezignovanej komisárky z Bulharskej republiky, ktoré je zhrnuté v hodnotiacom liste predsedu príslušného parlamentného výboru adresovanom predsedovi Európskeho parlamentu ako aj na odporúčanie Konferencie predsedov,
C.
pripomínajúc potrebu začať postup podľa článku 4 ods. 2 a 3 protokolu o rozšírení Únie pripojenom k Zmluve z Nice o zložení novej Komisie od novembra 2009 v kontexte európskeho ústavného procesu,
1.
súhlasí s menovaním novej členky Komisie, pani Megleny KUNEVY do zostávajúceho funkčného obdobia, to jest do 31. októbra 2009,
2.
poveruje svojho predsedu, aby toto uznesenie postúpil Rade, Komisii a vládam členských štátov.
