P6_TA(2006)0128
Európske hlavné mesto kultúry (2007-2019) ***I
A6-0061/2006
Legislatívne uznesenie Európskeho parlamentu o návrhu rozhodnutia Európskeho parlamentu a Rady o činnosti Spoločenstva na podporu podujatia Európske hlavné mesto kultúry na roky 2007 až 2019 ( KOM(2005)0209 – C6-0157/2005 – 2005/0102(COD) )
(Spolurozhodovací postup: prvé čítanie)
Európsky parlament
, –
so zreteľom na návrh Komisie pre Európsky parlament a Radu ( KOM(2005)0209 ) Zatiaľ neuverejnené v úradnom vestníku.
,
–
so zreteľom na článok 251 ods. 2 a článok 151 Zmluvy o ES, v súlade s ktorými Komisia predložila návrh Európskemu parlamentu ( C6-0157/2005 ),
–
so zreteľom na článok 51 rokovacieho poriadku,
–
so zreteľom na správu Výboru pre kultúru a vzdelávanie ( A6-0061/2006 ),
1.
schvaľuje zmenený a doplnený návrh Komisie;
2.
vyzýva Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
3.
poveruje svojho predsedu, aby túto pozíciu postúpil Rade a Komisii.
P6_TC1-COD(2005)0102
Pozícia Európskeho parlamentu prijatá v prvom čítaní 5. apríla 2006 na účely prijatia rozhodnutia Európskeho parlamentu a Rady
č. …/2006/ES
o činnosti Spoločenstva na podporu projektu Európske hlavné mesto kultúry na roky 2007 až 2019
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
a
najmä na jej článok 151,
so zreteľom na návrh
Komisie
,
so zreteľom na stanovisko Výboru regiónov
Stanovisko zo 17. novembra 2005 (zatiaľ neuverejnené v úradnom vestníku).
,
konajúc v súlade s postupom stanoveným v článku 251 zmluvy
Pozícia Európskeho parlamentu z 5. apríla 2006.
,
keďže: (1)
Rozhodnutie Európskeho parlamentu a Rady
č.
1419/1999/ES Ú. v.
ES L 166, 1.7.1999, s.
1.
Rozhodnutie zmenené a doplnené rozhodnutím
č.
649/2005/ES (Ú. v.
ES L 117, 4.5.2005, s.
20).
vytvorilo činnosť Spoločenstva na podporu projektu Európske hlavné mesto kultúry na roky
2005
až 2019.
(2)
Štúdia, ktorá bola vypracovaná s cieľom určiť výsledky dosiahnuté v rámci projektu Európske mesto kultúry do roku 2004, ukázala, že projekt má pozitívny dosah, pokiaľ ide o mediálnu odozvu, rozvoj kultúry a turizmu a fakt, že obyvatelia mesta si uvedomujú dôležitosť, ktorá bola ich mestu pripísaná
;
napriek tomu však táto činnosť potrebuj
e zlepšenie,
najmä z hľadiska jej dlhodobého účinku na kultúrny rozvoj príslušného mesta a regiónu.
(3)
Tým, že sa mestám umožní zapojiť do činnosti okolitý región vrátane ostrovov, je možné osloviť širšiu verejnosť.
Zároveň sa tým posilní účinok podujatia.
(4)
Zainteresované strany projektu zdôraznili problémy, ktoré existujú vo výberovom konaní stanovenom v rozhodnutí
č.
1419/1999/ES a navrhli monitorovanie návrhov, najmä s cieľom posilniť európsky rozmer projektu,
zvýšiť konkurenciu a nanovo vymedziť úlohu komisie.
(5)
Dôležitosť a vplyv projektu Európske hlavné mesto kultúry vyžaduje vytvorenie zmiešaného výberového konania, do ktorého bude zapojená vnútroštátna a európska úroveň a zavedenie silného monitorovacieho
a konzultačného
prvku
, s cieľom zahrnúť národný prvok a posilniť európsky rozmer.
(6)
Prípravná fáza projektu je veľmi dôležitá z hľadiska jeho úspešnosti v súlade s cieľmi činnosti.
(7)
Monitorovacia fáza po vymenovaní mesta je potrebná,
aby sa zaručila európska pridaná hodnota činnosti.
Počas tejto fázy sa dbá na jednej strane na splnenie kritérií stanovených pre kultúrny program, a na strane druhej na poskytovanie odborného poradenstva a pomoci.
(8)
Mala by sa ustanoviť komisia pozostávajúca zo 6 národných a 7 európskych odborníkov; komisia ako celok pozostávajúci z 13 členov ("výberová komisia") bude dohliadať na výberovú fázu až do vymenovania mesta; na monitorovaciu fázu bude dohliadať iba 7 európskych odborníkov z komisie, ktorí tvoria tzv. "monitorovaciu a poradenskú komisiu", ktorá bude zároveň poskytovať poradenstvo hlavným mestám počas monitorovacej fázy až do začiatku podujatia.
(9)
Na podporu a pomoc kandidátskym, ako aj vymenovaným mestám, sa vytvorí internetová stránka udržiavaná a pravidelne aktualizovaná Komisiou, ktorá sa bude venovať téme "Európske hlavné mesto kultúry" (prihlášky, výber, realizácia a užitočné linky).
(10)
Podpora šírenia osvedčených postupov je dôležitá najmä s cieľom zabezpečiť európsku pridanú hodnotu činnosti.
Preto by sa malo podporovať zapojenie predošlých oficiálnych európskych hlavných miest kultúry pri konštruktívnom poskytovaní ich skúseností a osvedčených postupov budúcim európskym hlavným mestám kultúry, predovšetkým prostredníctvom výmeny informácií počas prípravnej fázy.
(11)
Kvalitu programu, pokiaľ ide o ciele a kritériá činnosti a najmä o európsku pridanú hodnotu, je potrebné oceniť udelením ceny
, vo forme finančného príspevku.
(12)
S cieľom zabezpečiť dlhodobý účinok podujatia "Európske hlavné mesto kultúry" je žiaduce využiť podnety, štruktúry a kapacity, ktoré sa v tejto súvislosti vytvorili, ako základ pre trvalú stratégiu kultúrneho rozvoja dotknutých miest.
(13)
S cieľom umožniť tretím krajinám zúčastniť sa na európskych kultúrnych iniciatívach by sa malo zvážiť zavedenie Európskeho mesiaca kultúry
Závery stretnutia ministrov kultúry v rámci zasadania Rady z 18. mája 1990 o budúcich podmienkach podujatia "Európske hlavné mesto kultúry" a osobitného podujatia "Európsky mesiac kultúry" (Ú. v.
ES C 162, 3.7.1990, s.
1).
alebo podobnej iniciatívy.
(14)
Postup vymenovania, stanovený v rozhodnutí, potrebuje na implementáciu šesť rokov; dĺžku tohto obdobia nie je možné zaručiť na roky 2011 a 2012 za predpokladu, že toto rozhodnutie nadobudne účinnosť v roku 2007.
Na tieto roky je postup vymenovania stanovený v rozhodnutí
č.
1419/1999/
ES.
(15)
V záujme jasnosti by rozhodnutie
č.
1419/1999/ES malo byť
zrušené a
nahradené týmto rozhodnutím,
ROZHODLI TAKTO:
Článok 1
Predmet
Týmto sa ustanovuje činnosť Spoločenstva, pomenovaná "Európske hlavné mesto kultúry", s cieľom zdôrazniť bohatstvo a rôznorodosť európskych kultúr a ich spoločné prvky, ako aj presadzovať vzájomné spoznávanie sa európskych občanov.
Článok 2
Prístup k činnosti
1.
Na vymenovanie za Európske hlavné mesto kultúry
vždy
na jeden rok
a podľa poradia stanoveného v prílohe
sú oprávnené mestá v členských štátoch
a v štátoch, ktoré pristúpia k Európskej únii po 31. decembri 2006.
2.
Vymenovanie sa uplatňuje na jedno mesto z každého členského štátu v zozname uvedenom
v prílohe
.
Chronologické poradie, ktoré je stanovené v zozname, sa môže zmeniť po vzájomnej dohode príslušných členských štátov.
Článok 3
Prihlášky
1.
Každá prihláška obsahuje kultúrny program európskeho rozmeru, ktorý vychádza najmä z kultúrnej spolupráce v súlade s cieľmi a činnosťou, stanovenými v článku 151 zmluvy.
2.
Kultúrny program je vytvorený osobitne pre rok Európskeho hlavného mesta kultúry a zdôrazňuje európsku pridanú hodnotu v súlade s kritériami stanovenými v
článku 4
.
3.
Program je v súlade so všetkými vnútroštátnymi kultúrnymi stratégiami alebo politikami príslušných členských štátov alebo, pokiaľ to vyplýva z inštitucionálnych zriadení členského štátu, so všetkými regionálnymi kultúrnymi stratégiami, pod podmienkou, že žiadna z týchto stratégií alebo politík neobmedzuje počet miest, ktoré by sa mohli stať hlavnými mestami kultúry podľa tohto rozhodnutia.
4.
Program trvá jeden rok.
V riadne
odôvodnených
prípadoch sa môžu mestá rozhodnúť pre kratšie obdobie.
Mestá vymenované v jednom roku si programy prepoja.
Mestá sa môžu rozhodnúť, či do svojho programu hodlajú začleniť aj región, ktorý ich obklopuje.
Článok 4
Kritéria pre posudzovanie
Kultúrny program spĺňa tieto kritériá rozdelené do dvoch kategórií nazvaných "Európsky rozmer" a "Mesto a občania":
Pokiaľ ide o "Európsky rozmer", program:
a)
uľahčuje spoluprácu medzi kultúrnymi subjektmi, umelcami a mestami z príslušných členských štátov a iných členských štátov v akomkoľvek sektore kultúry,
b)
zdôrazňuje bohatstvo kultúrnej rozmanitosti v Európe,
c)
vyzdvihuje spoločné prvky európskych kultúr.
Pokiaľ ide o "Mesto a občania", program:
a)
podporuje zapojenie občanov žijúcich v meste a jeho okolí a zvyšuje ich záujem, ako aj záujem občanov zo zahraničia,
b)
je trvalo udržateľný a je neoddeliteľnou súčasťou dlhodobého kultúrneho a sociálneho rozvoja mesta.
Článok 5
Predloženie prihlášok
1.
Každý príslušný členský štát uverejní výzvu na predkladanie prihlášok najneskôr šesť rokov pred začiatkom konkrétneho podujatia.
Vo výzvach na predkladanie prihlášok, ktoré sú určené mestám uchádzajúcim sa o titul, sú uvedené kritériá stanovené v
článku 4
tohto rozhodnutia a
v poučení dostupnom
na internetovej stránke Komisie.
Uzávierka predkladania návrhov v rámci každej z týchto výziev na predkladanie prihlášok je naplánovaná na maximálne desať mesiacov po uverejnení výzvy.
Návrhy predložené v rámci týchto výziev predstavia osnovu programov, ktoré kandidátske mestá plánujú uskutočniť v danom roku.
2.
Príslušné členské štáty informujú Komisiu o návrhoch.
Článok 6
Výberová komisia
1.
Týmto sa ustanovuje výberová komisia, ktorej úlohou je hodnotiť návrhy kandidátskych miest a odporučiť návrh na jedno mesto z príslušného členského štátu.
2.
Výberová komisia pozostáva z trinástich členov.
Európske inštitúcie navrhujú sedem členov: dvoch
Európsky parlament,
dvoch
Rada,
dvoch
Komisia a
jedného
Výbor
regiónov
.
Zvyšných šesť členov po porade s Komisiou navrhuje
príslušný
členský
štát
.
Členský štát potom formálne vymenuje výberovú komisiu.
Komisia určí
svojho
predsedu spomedzi osôb
navrhnutých
Európskym parlamentom, Radou, Komisiou a Výborom regiónov.
3.
Členovia
výberovej komisie sú nezávislí odborníci, ktorí nie sú v konflikte záujmov
pokiaľ ide o mestá, ktoré odpovedali na výzvu na predkladanie žiadostí,
a majú dostatočné skúsenosti a znalosti v oblasti kultúry, kultúrneho rozvoja miest alebo organizácie projektu Európske mesto
kultúry
.
Siedmi členovia, ktorých navrhli európske inštitúcie, sú vymenovaní na tri roky.
Odchylne v
prvom roku
platnosti tohto rozhodnutia
vymenuje
Komisia dvoch odborníkov na jeden rok, Európsky parlament dvoch odborníkov na dva roky, Rada dvoch odborníkov na tri roky a Výbor regiónov jedného odborníka na tri
roky
.
Článok 7
Predbežný výber
1.
Najneskôr päť rokov pred začatím podujatia zvolá každý príslušný členský štát danú výberovú komisiu v súlade s ustanovením
článku 6
.
2.
Každá výberová komisia hodnotí návrhy miest, ktoré sa prihlásili v rámci každej výzvy na predloženie prihlášok, a hodnotí ich návrhy podľa kritérií stanovených v
článku 4
.
Zhodne sa na užšom výbere z kandidátov, o ktorých bude ďalej uvažovať a vydá správu o návrhoch kandidátskych miest a odporúčania pre mestá z užšieho výberu.
Správu predloží príslušným členským štátom a Komisii.
Každý dotknutý členský štát formálne schváli užší výber na základe správy predloženej výberovou komisiou.
Článok 8
Konečný výber
1.
Mestá v užšom výbere skompletizujú svoje návrhy a postúpia
vyplnené
prihlášky príslušným členským štátom, ktoré ich potom predložia Komisii.
2.
Deväť mesiacov po
predbežnom výberovom stretnutí
zvolá každý príslušný členský štát danú výberovú komisiu na účely konečného výberu.
Výberová komisia zhodnotí zmenené a doplnené programy miest v užšom výbere podľa kritérií stanovených pre túto činnosť a odporúčaní vydaných komisiou počas
predbežného výberového
stretnutia.
Výberová komisia vydá správu o programoch kandidátov v užšom výbere spolu s odporúčaním na vymenovanie jedného mesta, ktoré sa stane Európskym hlavným mestom kultúry.
Správa obsahuje tiež odporúčania pre vybrané mesto, týkajúce sa pokroku a rozvoja, ktoré má dosiahnuť do daného roku v prípade, že ho Rada vymenuje za Európske hlavné mesto kultúry.
Výberová komisia predloží správu príslušným členským štátom a Komisii.
Uverejní ju na internetovej stránke Komisie.
Článok 9
Vymenovanie
1.
Každý príslušný členský štát navrhne jedno mesto, ktoré by sa malo stať Európskym hlavným mestom kultúry, a oznámi to Európskemu parlamentu, Rade, Komisii a Výboru regiónov najneskôr štyri roky pred začatím podujatia.
Návrh musí byť doplnený odôvodnením rozhodnutia,
založeným
na správach výberovej komisie.
V návrhu sa zohľadňujú odporúčania vydané výberovou komisiou.
2.
Európsky parlament môže Komisii najneskôr do
troch
mesiacov po doručení návrhu príslušných členských štátov postúpiť stanovisko.
Rada konajúca na základe odporúčania Komisie, vypracovaného so zreteľom na stanovisko Európskeho parlamentu, a odôvodnenia založeného na správach výberových komisií, oficiálne vymenuje príslušné mestá za Európske hlavné mestá kultúry na rok, na ktorý boli navrhnuté.
Článok 10
Monitorovacia a poradenská komisia
1.
Na účely monitorovania plnenia cieľov a kritérií činnosti a poskytnutia podpory a odbornej pomoci hlavným mestám od momentu ich navrhnutia do začiatku podujatia Európske hlavné mesto kultúry, sa zriadi monitorovacia a poradenská komisia.
2.
Komisia pozostáva zo siedmych odborníkov navrhnutých Európskym parlamentom, Radou, Komisiou a Výborom regiónov, ako je to uvedené v článku 6 ods. 2.
Okrem toho príslušný členský štát môže do tejto komisie navrhnúť pozorovateľa.
3.
Zúčastnené mestá vypracúvajú pre Komisiu správy o pokroku tri mesiace pred každým stretnutím komisie.
4.
Komisia zvoláva schôdze komisie a zástupcov dotknutých miest.
Tieto schôdze sa zvolávajú pri dvoch príležitostiach - na poskytnutie poradenstva a na monitorovanie pokiaľ ide o prípravu podujatia s cieľom pomôcť mestám vytvoriť vysokokvalitný program so silným európskym rozmerom.
Prvá schôdza komisie sa uskutoční najneskôr dva roky, druhá najneskôr osem mesiacov pred začiatkom podujatia.
5.
Po každej schôdzi komisia vypracuje správu o stave prípravy podujatia a o prípadných krokoch, ktoré treba uskutočniť.
Tieto správy budú venovať osobitnú pozornosť európskej pridanej hodnote podujatia v súlade s kritériami stanovenými v článku 4 a odporúčaniami v správach výberovej komisie a monitorovacej a poradenskej komisie.
6.
Správy sa zasielajú Komisii a dotknutým mestám a členským štátom.
Zároveň sa uverejňujú na internetovej stránke Komisie.
Článok 11
Cena
Na základe správy, ktorú vypracuje monitorovacia a poradenská komisia po svojej druhej schôdzi osem mesiacov pred začiatkom podujatia, v zmysle článku 10 ods. 4, Komisia udelí vymenovaným mestám Cenu Meliny Mercouri za predpokladu, že spĺňajú kritériá stanovené v článku 4 a uplatnili odporúčania výberovej, ako aj monitorovacej a poradenskej komisie.
Cena má finančný charakter a v plnej výške sa udelí najneskôr tri mesiace pred začiatkom príslušného roka.
Článok 12
Hodnotenie
Komisia každý rok zabezpečí vonkajšie a nezávislé hodnotenie výsledkov projektu Európske hlavné mesto kultúry uplynulého roku v súlade s cieľmi a kritériami činnosti, stanovenými v tomto rozhodnutí.
Správu predloží
Komisia
Európskemu parlamentu, Rade a Výboru regiónov
na konci roka nasledujúceho po podujatí Európske hlavné mesto kultúry.
Článok 13
Zrušenie
Týmto sa zrušuje rozhodnutie
č.
1419/1999/
ES.
Uvedené rozhodnutie sa však naďalej uplatňuje na mestá, ktoré boli vymenované za hlavné mestá kultúry na roky 2007, 2008 a 2009.
Článok 14
Prechodné ustanovenia
1.
Monitorovací postup stanovený v
článku 10 tohto
rozhodnutia sa vzťahuje na mestá vymenované za Európske hlavné mestá kultúry na rok 2010 na základe rozhodnutia
č.
1419/1999/
ES.
Komisia vymenovaným
mestám
udelí
cenu na základe článku 11 tohto rozhodnutia.
2.
Odchylne od
článkov 3 až 9
sa návrhy Európskych hlavných miest kultúry na roky 2011 a 2012 riadia týmto rozhodovacím postupom:
1)
Mestá v členských štátoch sú vymenované za Európske hlavné mestá kultúry postupne v súlade so zoznamom v prílohe.
2)
Každý členský štát postupne navrhne jedno alebo viac miest Európskemu parlamentu, Rade, Komisii a Výboru regiónov.
3)
Tento návrh sa predkladá najmenej štyri roky pred začiatkom príslušného podujatia a môže byť doplnený odporúčaním od príslušného členského štátu.
4)
Komisia každý rok vytvorí výberovú komisiu, ktorá vydá správu o návrhu alebo návrhoch posúdených na základe cieľov a charakteristík tejto činnosti.
5)
Výberovú komisiu tvorí sedem popredných nezávislých osobností, ktoré sú odborníkmi v oblasti kultúry, z ktorých dvoch menuje Európsky parlament, dvoch Rada, dvoch Komisia a jedného Výbor regiónov.
6)
Výberová komisia predkladá správu Komisii, Európskemu parlamentu a Rade.
7)
Európsky parlament môže Komisii poskytnúť stanovisko týkajúce sa návrhu alebo návrhov najneskôr do troch mesiacov po predložení správy.
8)
Rada konajúca na základe odporúčania Komisie, vypracovaného so zreteľom na stanovisko Európskeho parlamentu a správu výberovej komisie, oficiálne vymenuje príslušné mesto za Európske hlavné mesto kultúry na rok, na ktorý bolo
navrhnuté
.
3.
Odchylne od článku 4 sa kritériá stanovené v článku 3 a v prílohe II rozhodnutia č. 1419/1999/ES, uplatňujú v prípade hlavných miest kultúry na roky 2010, 2011 a 2012, okrem prípadu, keď sa príslušné mesto rozhodne pre svoj program použiť kritériá stanovené v článku 4.
Článok 15
Nadobudnutie účinnosti
Toto rozhodnutie
nadobúda účinnosť dvadsiatym dňom po jeho uverejnení v Úradnom vestníku Európskej únie.
Uplatňuje sa
od 1. januára 2007,
s výnimkou článku 5, ktorý sa uplatňuje od dátumu nadobudnutia účinnosti tohto rozhodnutia.
V
Za Európsky parlament Za Radu
predseda predseda
PRÍLOHA
Poradie, v ktorom sú členské štáty oprávnené navrhnúť "Európske hlavné mesto kultúry"
Írsko bolo oprávnené navrhnúť "Európske hlavné mesto kultúry" na rok 2005, Grécko na rok 2006.
2007
Luxembursko
Rumunsko
Podľa ustanovení rozhodnutia č. 1419/1999/ES bolo rumunské mesto Sibiu vymenované za Európske hlavné mesto kultúry na rok 2007.
2008
Spojené kráľovstvo
2009
Rakúsko
Lotyšsko
2010
Nemecko
Maďarsko
2011
Fínsko
Estónsko
2012
Portugalsko
Slovinsko
2013
Francúzsko
Slovensko
2014
Švédsko
Lotyšsko
2015
Belgicko
Česká republika
2016
Španielsko
Poľsko
2017
Dánsko
Cyprus
2018
Holandsko
Malta
2019
Taliansko
Bulharsko
Pod podmienkou pristúpenia k EÚ sa bude Bulharsko podieľať na podujatí Európske hlavné mesto kultúry v roku 2019.
