Otázka na písomné zodpovedanie P-003729/2011
Komisii
článok 117 rokovacieho poriadku
Katarína Neveďalová (S&D)
(14. apríla 2011)
Vec: Finančná podpora Komisie v prospech iniciatívy G8 z Muskoky o zdraví matiek a detí
Komisia schválila na samite G8 v roku 2010 iniciatívu z Muskoky o zdraví matiek, novorodencov a detí do päť rokov a rovnako ako členovia skupiny G8 sa zaviazala mobilizovať dodatočné finančné prostriedky vo výške 5 miliárd amerických dolárov na dosiahnutie rozvojových cieľov tisícročia 4 a 5 v rokoch 2011 až 2015.
Ako sa bude iniciatíva z Muskoky konkrétne vykonávať v krajinách AKT?
Prostredníctvom prostriedkov z ERF alebo tematických programov nástroja financovania rozvojovej spolupráce?
Ako Komisia zabezpečí, aby bolo toto financovanie na dosiahnutie rozvojových cieľov tisícročia 4 a 5 do roku 2015 skutočne „dodatočné“?
