Článok
119
Udeľovanie slova rečníkom a obsah vystúpení
1.
Žiadny poslanec nesmie vystúpiť bez toho, aby mu predseda udelil slovo.
Poslanci hovoria zo svojho miesta a obracajú sa na predsedajúceho, ktorý ich môže vyzvať, aby pristúpili k rečníckemu pultu.
2.
Ak sa rečník odkloní od témy, predseda ho napomenie.
Ak bol rečník v priebehu jednej rozpravy už dvakrát napomenutý, predseda mu môže pri treťom napomenutí odobrať slovo až do skončenia rozpravy na túto tému.
3.
Predseda môže bez toho, aby boli dotknuté jeho ostatné disciplinárne právomoci, nariadiť, aby boli zo zápisníc z rokovaní vynechané vystúpenia tých poslancov, ktorým predseda neudelil slovo, alebo ktorí hovorili aj po uplynutí vymedzeného rečníckeho času.
4.
Rečníka nesmie prerušiť nikto okrem predsedu.
Rečník však môže na základe povolenia predsedu prerušiť svoj prejav a umožniť inému poslancovi, Komisii alebo Rade, aby mu položili otázku týkajúcu sa konkrétneho bodu jeho vystúpenia.
