Vzťahy s Afrikou
Vonkajšie vzťahy
2008-07-31 - 09:14
Hauwa Ibrahim a Gertrud Mongella V posledných mesiacoch sa na našej webstránke objavilo viacero článkov o Afrike.
Poslanci sa napríklad stretli so svojimi kolegami z Panafrického parlamentu a diskutovali o novej spoločnej stratégii EÚ-Afrika.
O tomto kontinente sme sa porozprávali aj s viacerými africkými osobnosťami.
Viac informácií nájdete v tomto súhrne.
V súvislosti so stretnutím európskych a afrických poslancov sa hovorilo aj o nových prioritách vo vzájomných vzťahoch.
K nim by mal patriť boj proti chudobe a rozvoj školstva či zdravotníctva.
Predsedníčka Panafrického parlamentu Gertrud Mongella v júni hovorila o pozitívnom imidži Afriky.
Nigérijská právnička Hauwa Ibrahim sa zas sústredila skôr na to, ako môže svojmu južnému susedovi pomôcť Európa.
V neposlednom rade sme sa tiež dotkli problematiky nadmerného rybolovu v regióne západnej Afriky.
20080707FCS33570
Vzťahy EÚ a Afriky: poslanci žiadajú silnejšie postavenie parlamentov
Samit EÚ - Afrika sa uskutoční už tento víkend Delegácia 25 europoslancov, prevažne z Výboru pre rozvoj, sa v piatok 7. decembra zišla s poslancami Panafrického parlamentu (PAP) v Lisabone.
Kolegovia z poslaneckých lavíc totiž pripravili spoločné vyhlásenie, ktoré požaduje väčší vplyv parlamentov v novej spoločnej stratégií EÚ a Afriky.
Na samite EÚ-Afrika, ktorý sa uskutoční už tento víkend, predstavia vyhlásenie poslancov predseda EP Hans-Gert Pöttering a predsedníčka PAP Gertrude Mongella.
Vlády členských krajín EÚ a Afriky spoločne s predstaviteľmi Európskej komisie a Komisie Africkej únie pripravili dlhodobú stratégiu spolupráce medzi EÚ a Afrikou.
Na najbližšie dva až tri roky si Európania a Afričania stanovili viacero priorít.
Nájdeme medzi nimi podporu mieru a stability, prehlbovanie demokracie a ochrany ľudských práv, posilnenie regionálnej integrácie a rozvoja, ale aj užšiu spoluprácu v otázkach energie, klimatických zmien, migrácie či zamestnanosti.
Samotná stratégia bude slávnostne prijatá na samite EÚ-Afrika 8. a 9. decembra 2007.
Vyhlásenie poslancov
O slovo sa však prihlásili aj poslanci z Európy a Afriky.
Deň pred samitom sa zišli v Lisabone, aby spoločne schválili vyhlásenie.
To síce na jednej strane podporuje spoločnú stratégiu, zároveň však poukazuje na niektoré nedostatky.
Poslanci vidia najdôležitejšie priority v oblasti boja proti chudobe, ktorý by mali dopĺňať investície do systéme vzdelávania a zdravotnej starostlivosti.
V otázke spolupráce medzi EÚ a Afrikou by tiež radi videli silnejší vplyv parlamentov.
Práve na parlamentnej pôde totiž možno nájsť rôzne názory spoločnosti a práve tu sa obrusujú jednotlivé hrany, aby sa dospelo ku kompromisu.
Väčší vplyv v otázke financií
Parlamenty by tiež mali mať silnejší vplyv pokiaľ ide o rozpočtové otázky.
Nezriedka sa totiž stáva, že finančná pomoc prebieha len na úrovni exekutívy, čím sa parlamenty dostávajú na vedľajšiu koľaj.
Užšie zapojenie poslancov do tohto procesu by zaistilo, že "exekutíva vykonáva dohodnutú politiku efektívnym, demokratickým a fiškálne zodpovedným spôsobom," domnievajú sa poslanci.
Stratégia EÚ - Afrika môže pomôcť africkým krajinám v mnohých oblastiach.
O mnohom hovoria aj tieto štatistiky:
Traja zo štyroch ľudí, ktorí zomierajú na AIDS, sú Afričania.
Každých 30 sekúnd zomrie jedno africké dieťa na maláriu.
Polovicu obetí by bolo možné zachrániť, ak by rodičia mali prístup k správnym liekom, dávka ktorých stojí jedno euro (niečo cez 33 Sk).
V súčasnosti však takmer polovica Afričanov žije z menej než jedného eura denne.
Hlad má na svedomí viac obetí na životoch než všetky infekčné choroby v Afrike dohromady.
Priemerný obyvateľ Afriky sa dožíva asi 46 rokov.
Európska únia prispieva na pomoc Afrike najviac z celého sveta, pričom je tiež jej najdôležitejším hospodárskym a obchodným partnerom.
Tlačová správa: Samit EÚ - Afrika (anglicky) Predsedníctvo EÚ: Samit EÚ - Afrika (anglicky) Komisia: Vzťahy EÚ - Afrika (anglicky) Výbor EP pre rozvoj Panafrický parlament (anglicky)
Predsedníčka Panafrického parlamentu: Dívajme sa na Afriku pozitívne
Predsedníčka Panafrického parlamentu Gertrude Mongella Môžu ženy zmeniť smerovanie Afriky?
Jednoznačné áno uviedla v našom rozhovore predsedníčka Panafrického parlamentu Getrude Mongella.
V interview, ktoré sme uskutočnili pri príležitosti konferencie o MDŽ v Európskom parlamente, sa nám tiež zdôverila, že v Afrike vidí obrovský potenciál.
Úlohu pri jeho využití by mala zohrávať aj Európa.
Zdá sa, že záujem o Afriku rastie tak v rozvíjajúcich sa ekonomikách, ako aj na západe.
Vnímate novú "honbu za Afrikou" ako príležitosť alebo ako hrozbu pre africký rozvoj?
Je to veľká príležitosť.
Myslím si, že predchádzajúci druh "honby za Afrikou" tento kontinent rozdeľoval.
Teraz si však každý uvedomuje, že Afrika má vo svojom obyvateľstve potenciál.
Náš trh je veľký.
Najdôležitejšou vecou je však nerastné bohatstvo.
Stále sme kontinentom s bohatými nerastnými surovinami, ktoré sa zatiaľ neťažia.
Zároveň však musíme dbať na to, aby táto "honba" neohrozila obyvateľov Afriky, ako tomu bolo v prípade politickej honby z Berlína, ktorá Afriku rozdelila (na konferencii v Berlíne v roku 1884-1885 si vtedajšie svetové mocnosti podelili africký kontinent - pozn. red.)
Môže Európska únia slúžiť ako príklad pre Africkú úniu?
Je dôležité dívať sa na svojho suseda a niečo sa od neho naučiť.
Urobili by sme však obrovskú chybu, ak by sme zobrali to, čo je v EÚ a aplikovali to na Africkú úniu.
Rovnakou chybou by tiež bolo neoceniť systém, ktorým EÚ funguje.
Európsky parlament sa napríklad vyvíjal 50 rokov.
Máte teda bohaté skúsenosti pri tvorbe kontinentálneho parlamentu.
Musíme to preskúmať a následne rozhodnúť, čo z toho by sa dalo uplatniť aj v našom Panafrickom parlamente.
Spolupracujeme a zdieľame naše vzájomné skúsenosti.
Zároveň však potrebujeme pretvoriť niektoré veci tak, aby vyhovovali situácii v Afrike.
Ako vnímate úlohu Európy pokiaľ ide o Afriku a niektoré jej problematické oblasti?
Európa zohráva v Afrike veľkú úlohu.
Európa je v Afrike prítomná už dlho, či už v pozitívnom alebo negatívnom zmysle slova.
Takže niektoré súčasné udalosti sú výsledkom nesprávneho riadenia Európy v Afrike - zlého vládnutia, nesprávneho riadenia, ktoré spôsobilo ťažký prechod z tragédie kolonializmu.
Musíme však zostať partnermi.
Musíme nájsť novú úlohu pre Európu.
Mali by sme sa na Afriku dívať pozitívne, ako na partnera.
Ak sa zaoberáme problémom chudoby a sme partneri, mali by sme nájsť riešenie tohto problému.
V Afrike zomiera toľko žien na problémy súvisiace s tehotenstvom a pôrodom.
Európa má technológie, Európa má zdroje, Európa rozvíja svoje vedecké poznatky.
Nemôžeme spolupracovať a vyriešiť niektoré z týchto základných problémov?
Problémy s vodou - máme rieky a jazerá, stačí len natiahnuť vodovodné siete.
Nemôže sa s týmito zdrojmi "pohrať" Európa takým spôsobom, aby boli pre Afriku prospešné?
Som presvedčená, že ak nájdeme spoločnú politickú vôľu, niektoré z týchto problémov vyriešime.
Európa v tomto môže zohrávať veľkú úlohu.
A Európa si navyše nemôže dovoliť existovať bez Afriky.
Myslíte si, že Afrika by na tom bola lepšie, ak by na vysokých politických postoch bolo viac žien?
Jednoznačne áno.
V skutočnosti by to chcelo nielen viac žien v politike, ale viac žien než mužov!
Ak by tak bolo, Afrika by bola úplne iná...
Prečo?
(smiech).....Pretože celý tento zmätok spôsobili muži.
Z tohto jednoduchého dôvodu.
Prečo tu vládne neporiadok?
Ženy sa nikdy nedostali do popredných rozhodovacích funkcií.
V Afrike sú konflikty, Afrika je nerozvinutá a všetko sa to stalo za vládnutia mužov.
Takže si myslíme, že čas vlády mužov sa skončil.
Nasmerujme Afriku správnym smerom.
Už sa tam blížime: ja som predsedníčka Panafrického parlamentu, na čele Libérie stojí Ellen Johnson-Sirleaf, ktorá vyvádza krajinu zo zmätkov, ktoré spôsobili muži.
Takže budeme pokračovať, kým "neopravíme" celú Afriku.
Panafrický parlament Vzťahy EÚ a Afriky: poslanci žiadajú silnejšie postavenie parlamentov Čína a Afrika (rozhovor s poslankyňou Gomes) Uznesenie EP o vzťahoch s Afrikou Parlamentné zhromaždenie krajín EÚ a AKT Africká únia
Hauwa Ibrahim o africkej mládeži
Hauwa Ibrahim Pri príležitosti Medzinárodného dňa africkej mládeže Parlament zorganizoval seminár.
Vo štvrtok 12. júna sa tak pod patronátom predsedu EP Hansa-Gerta Pötteringa stretlo viacero osobností.
Jenou z nich bola aj nositeľka Sacharovovej ceny za rok 2005, nigérijská právnička Hauwa Ibrahim.
Spýtali sme sa jej, ako by v otázke rozvoja Afriky mohol pomôcť Parlament.
Po čom túžia mladí Afričania?
Mladí Afričania chcú prispieť k mieru, slobode a ľudskej dôstojnosti.
Chcú šancu žiť a tvorivo využívať nápady.
Chcú dosiahnuť, aby nerozmýšľali o tom, čo budú jesť zajtra, chcú sa oslobodiť od vecí, ktoré ich spomaľujú, ako je chudoba.
Chcú šancu pozitívne zmeniť spoločnosť, svoju vlasť a svet.
Ako v tomto môže pomôcť Parlament a vôbec celá EÚ?
Fakt, že Európsky parlament organizuje taký deň ako Medzinárodný deň africkej mládeže, je veľkou poctou.
V tejto súvislosti sa spomína veľkolepé vyhlásenie: "Môžeme vám dať priestor, môžme vám dať šancu.
Pozvali sme vás sem, aby sme sa presvedčili, čo sme urobili inak a ako môžte veci zmeniť u vás doma."
Dúfame, že sa EÚ a Parlament predovšetkým nebudú dívať na Afriku ako na jeden celok, ale ako na obrovský kontinent.
Keď vidíte celok s enormnými problémami, mali by ste sa mu začať venovať jeden po druhom, riešiť problém za problémom.
Jedným z problémov, ktoré v mojej vlasti (Nigérii) riešime, je fakt, že politika vlád nie je konzistentná.
EÚ a Parlament tu môžu pomôcť, pretože sú to inštitúcie, ktoré robia politiku.
Navrhujem, aby si EÚ raz za tri mesiace našla čas a navštívila náš kontinent, aby videla reálnu situáciu.
Máme absolútne neprimeranú infraštruktúru.
Napríklad škole, ktorá v minulosti mávala 500 či 600 študentov, za posledné desaťročie narástol ich počet na 1000, zatiaľ čo vybavenosť sa primerane nezväčšila.
To ovplyvňuje náladu učiteľov aj študentov.
Ďalšou vecou sú školenia učiteľov, ktorí potrebujú viac motivácie.
EÚ by mohla pozvať učiteľov, aby videli, aké triedy, učebnice a laboratóriá tu máte (a aby po príchode domov použili miestne materiály a vylepšili to, čo majú) alebo aby boli školení v rôznych predmetoch (prírodné vedy, matematika,...).
EÚ môže byť majákom, ktorý nám ukáže ako dôjsť do cieľa.
Je Európa pre africkú mládež vzorom?
Môže im dať nádej?
Jednoznačne.
Ako región ste prešli mnohými skúškami.
Zo spôsobu, akým prekonávate problémy, čím všetkým ste prešli a ako rozmýšľate o budúcnosti a plánujete súčasnosť, si môžeme vziať príklad a poučiť sa.
Tento nádherný Parlament je fascinujúci.
Ako ste k tomu dospeli?
My to možno nedokážeme, ale mladá generácie áno.
Čo sa v Afrike a Nigérii zmenilo po tom, čo ste získali Sacharovovu cenu?
Rozdiel je obrovský.
Cena mi dodala vážnosť, kredibilitu a predovšetkým celosvetový rozmer a uznanie.
Keďže vzdelávanie je mojou vášňou, z peňazí, ktoré som dostala spolu so Sacharovovu cenou, sme založili charitu "Nadácia na podporu gramotnosti".
A financie sa rozmnožili, pretože ďalší ľudia sa rozhodli venovať viac peňazí.
Vložili sme ich do banky na 5 %-ný úrok.
Z tých 5 % sme 32 detí vrátili do škôl - do základných škôl, ale aj na univerzitu.
Ide o deti, ktoré na školu nemajú peniaze.
Navyše, kým som vyučovala právo na Univerzite v Abuji, všimla som si, že 3000 študentov tam študovalo len asi z 200 použiteľných právnických učebníc.
Vláda nám chcela odobrať akreditáciu, pretože sme nespĺňali podmienky.
Približne v tom čase som získala Sacharovovu cenu.
Pozvali ma do Minnesoty a v príhovore som spomenula nedostatok učebníc.
Rozhodli sa nám dať 8000 nových učebníc.
Časť peňazí zo Sacharovovej ceny som tak použila na prepravu učebníc z USA do Nigérie.
Takže môžem povedať, že Európsky parlament zachránil akreditáciu univerzity v Abuji.
Ako môže Európa Afrike pomôcť pokiaľ ide o vývoz prírodných zdrojov (napríklad dreva) z Afriky do EÚ, nadmerný rybolov v africkom pobreží či množstvo nelegálnych prisťahovalcov prúdiacich na "starý kontinent"?
Sú tu otázky politické a otázky ekonomické.
Základné ľudské práva by mali byť niekde uprostred.
Ak si vezmete niečo z neoranej pôdy alebo ak ich [Afričanov] oberiete o ryby, čo im za to dáte?
Chcete ich obrať o všetky ryby?
A nechať ich s prázdnymi rukami?
Je toto váš cieľ?
Myslím si, že by sme ekonomiku mali zmierniť ľudskosťou.
Mali by sme globalizáciu zmierniť dôstojnosťou.
Chceme svet bez teroru, chceme bezpečnosť.
A prostredníctvom našej politiky nechceme dosiahnuť opak.
Či už vyvážate drevo alebo ryby, pamätajte na to, že celosvetovú politiku treba zmierniť humanitou, dôstojnosťou a rešpektom pre ľudský život.
EP si pripomína deň africkej mládeže (anglicky) Sacharovova cena za rok 2005 Hauwa Ibrahim - Rok po zisku Sacharovovej ceny Sacharovova cena za rok 2007
Nadmerný rybolov a ťažba dreva ohrozujú západnú Afriku
Nadmerný a nelegálny rybolov oberá rybárov o prácu Množstvo imigrantov, ktoré každoročne do EÚ prúdi, pochádza z Afriky.
Dôvodom je chudoba, nezamestnanosť či politická nestabilita.
Jedným z riešení by mohol byť hospodársky rozvoj Afriky.
Touto témou sa poslanci zaoberali na minulotýždňovom plenárnom zasadnutí v Štrasburgu.
V tomto konkrétnom prípade ide o rybolov a ťažbu dreva v západnej Afrike.
Do regiónu západnej Afriky sa zaradzuje 16 či podľa niektorých zdrojov 17 krajín ako Mauretánia, Senegal či Kamerun.
V tejto oblasti je významným zdrojom hospodárstva sektor rybolovu a ťažby dreva.
Ryby sú dominantným zdrojom proteínov pre tamojšie obyvateľstvo a oba sektory poskytujú množstvo pracovných miest.
Tak ryby, ako aj drevo, sú zároveň dôležitým vývozným artiklom.
Dvojitá migrácia
Čoraz častejšie sa však objavujú problémy, ktoré ohrozujú nielen tieto sektory, ale aj ekonomiku krajín celého regiónu.
Ide najmä o nadmerný rybolov a nekontrolovaný či nelegálny výrub stromov.
Nadmerná ťažba dreva spôsobuje rozširovanie Sahary a núti obyvateľov k presunu z vnútrozemia do pobrežných oblastí, kde jednou z nádejí je práca rybára.
Práve nadmerný lov rýb však ľudí oberá o prácu a častokrát nasleduje druhý typ migrácie: tentokrát do Európskej únie.
To naznačuje aj prípadová štúdia Medzinárodnej organizácii pre migráciu, ktorá v Senegale skúmala vzťah medzi nadmerným rybolovom a emigráciou.
Európska únia však situáciu na západnom pobreží Afriky môže výrazne ovplyvniť.
Až 80 % dreva a rýb sa totiž dováža do EÚ.
Samotný lov a ťažbu navyše častokrát realizujú európske podniky.
O tomto probléme sa preto minulý týždeň diskutovalo aj na plenárnom zasadnutí v Štrasburgu.
Autor nelegislatívnej správy, nemecký poslanec z klubu zelených Frithjof Schmidt, v pléne poznamenal: "V porovnaní so situáciou pred 50 rokmi je dnes k dispozícii len 13 % lesov.
Inými slovami, 87 % lesov je vyťatých."
Zastaviť klčovanie a sledovať zásoby rýb
Poslanci EP preto schválili správu, ktorá navrhuje viacero opatrení.
Členské štáty a EÚ by mali v rámci verejného obstarávania viac zohľadňovať životné prostredie.
V praxi by to viedlo k tomu, že by sa uprednostňoval nákup drevených výrobkov s environmentálnou značkou, akou je napríklad Forest Stewardship Council.
Nelegálne vyťaté drevo by sa tak na európsky trh jednoducho nedostalo.
Európska komisia a krajiny západnej Afriky by ďalej mali zastaviť nelegálny rybolov a urýchlene by sa malo začať s monitorovaním zásob rýb.
Poslanci tiež očakávajú, že Komisia preskúma spojitosť medzi nadmerným rybolovom a emigráciou do EÚ.
Schválená správa Záznam z rozpravy v pléne (posledný bod programu v sekcii Téma) Tlačová správa po schválení uznesenia (anglicky) Rozhovor s Hauwou Ibrahim o Afrike Medzinárodná organizácia pre migráciu (anglicky) Výbor EP pre rozvoj
SK
1
PHOTO
20080715PHT34194.jpg
SK
2
PHOTO
20071206PHT14523.jpg
SK
4
LINK
http://www.eu2007.pt/UE/vEN/Reunioes_Eventos/ChefesEstado/EUAfrica.htm
SK
5
LINK
http://ec.europa.eu/development/Geographical/RegionsCountries/EUAfrica_en.cfm#
SK
6
LINK
/activities/expert/committees/presentation.do;jsessionid=1C6728C842B0B0B073C46FDCB8466BB1.node2?committee=2347&rewritten&language=SK
SK
7
LINK
http://www.pan-african-parliament.org/default.aspx
SK
8
PHOTO
20080314PHT24326.jpg
SK
9
LINK
http://www.pan-africanparliament.org/default.aspx
SK
13
LINK
/intcoop/acp/
SK
14
LINK
http://www.africa-union.org/
SK
15
PHOTO
20080612PHT31433.jpg
SK
16
LINK
http://www.interculturaldialogue2008.eu/405.0.html?&tx_ttnews%5Btt_news%5D=206&tx_ttnews%5BbackPid%5D=333&cHash=c40149df1a
SK
20
PHOTO
20080624PHT32611.jpg
SK
22
LINK
/wps-europarl-internet/faces/vod/player.jsp?date=20080616
SK
25
LINK
http://www.iom.int/
SK
26
LINK
/activities/committees/homeCom.do?body=DEVE&language=SK
-//EP//TEXT IM-PRESS 20071205IPR14307 0 NOT XML V0//SK
-//EP//TEXT IM-PRESS 20071130STO14197 0 NOT XML V0//SK
-//EP//TEXT IM-PRESS 20080227STO22422 0 NOT XML V0//SK
-//EP//TEXT TA P6-TA-2007-0483 0 NOT XML V0//SK
-//EP//TEXT IM-PRESS 20051017FCS01528 0 NOT XML V0//SK
-//EP//TEXT IM-PRESS 20060911FCS10501 0 NOT XML V0//SK
-//EP//TEXT IM-PRESS 20070906FCS10161 0 NOT XML V0//SK
-//EP//TEXT TA P6-TA-2008-0289 0 NOT XML V0//SK
-//EP//TEXT IM-PRESS 20080616IPR31751 0 NOT XML V0//SK
-//EP//TEXT IM-PRESS 20080605STO30959 0 NOT XML V0//SK
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
