P6_TA-PROV(2006)0541
Spolupráca medzi úradmi pre vyhľadávanie majetku *
A6-0388/2006
Legislatívne uznesenie Európskeho parlamentu o iniciatíve Rakúskej republiky, Belgického kráľovstva a Fínskej republiky na účely prijatia rozhodnutia Rady o spolupráci medzi úradmi pre vyhľadávanie majetku v členských štátoch pri vypátraní a identifikácii príjmov alebo iného majetku z trestnej činnosti (7259/2006 – C6-0122/2006 – 2006/0805(CNS) )
(Konzultačný postup)
Európsky parlament
, –
so zreteľom na iniciatívu Rakúskej republiky, Belgického kráľovstva a Fínskej republiky (7259/2006),
–
so zreteľom na článok 34 ods. 2 písm. c) Zmluvy o EÚ,
–
so zreteľom na článok 39 ods. 1 Zmluvy o EÚ, v súlade s ktorým Rada konzultovala s Európskym parlamentom ( C6-0122/2006 ),
–
so zreteľom na články 93 a 51 rokovacieho poriadku,
–
so zreteľom na správu Výboru pre občianske slobody, spravodlivosť a vnútorné veci ( A6-0388/2006 ),
1.
schvaľuje zmenenú a doplnenú iniciatívu Rakúskej republiky, Belgického kráľovstva a Fínskej republiky;
2.
vyzýva Radu, aby zodpovedajúco zmenila text;
3.
vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
4.
žiada Radu o opätovnú konzultáciu, ak má v úmysle podstatne zmeniť iniciatívu Rakúskej republiky, Belgického kráľovstva a Fínskej republiky;
5.
poveruje svojho predsedu, aby túto pozíciu postúpil Rade a Komisii a vládam Rakúskej republiky, Belgického kráľovstva a Fínskej republiky.
Text predložený Rakúskou republikou, Belgickým kráľovstvom a Fínskou republikou Pozmeňujúce a doplňujúce návrhy Európskeho parlamentu Pozmeňujúci a doplňujúci návrh 1 Článok 1 odsek 1 a (nový)
1a.
Bez toho, aby bol dotknutý odsek 1, môže členský štát v rozsahu, ktorý je v súlade s vnútroštátnym právom, zriadiť alebo určiť dva úrady pre vyhľadávanie majetku.
V prípade, že členský štát disponuje viac ako dvomi jednotkami s rovnakými právomocami, ktoré sú poverené zjednodušením pátrania po príjmoch z trestnej činnosti a ich identifikáciou, najviac dve jednotky môžu byť určené ako národné kontaktné miesta.
Pozmeňujúci a doplňujúci návrh 2 Článok 1 odsek 2 2.
Každý členský štát určí útvar, ktorý je národným úradom pre vyhľadávanie majetku v zmysle tohto článku.
Členské štáty túto informáciu a všetky jej následné zmeny písomne oznámia Generálnemu sekretariátu Rady.
Toto nebráni iným útvarom povereným zjednodušením vypátrania a identifikácie príjmov z trestnej činnosti, aby si podľa článkov 3 a 4 vymieňali informácie.
2.
Každý členský štát určí útvar, ktorý je národným úradom pre vyhľadávanie majetku v zmysle tohto článku.
Členské štáty túto informáciu a všetky jej následné zmeny písomne oznámia Generálnemu sekretariátu Rady.
Toto nebráni iným útvarom povereným zjednodušením vypátrania a identifikácie príjmov z trestnej činnosti, aby si podľa článkov 3 a 4 vymieňali informácie
s úradom pre vyhľadávanie majetku iného členského štátu
.
Pozmeňujúci a doplňujúci návrh 3 Článok 3 odsek 1 1.
Úrad pre vyhľadávanie majetku môže podať žiadosť o poskytnutie informácií na účely stanovené v článku 1.
Na tento účel použije postupy ustanovené v rámcovom rozhodnutí o zjednodušení výmeny informácií a spravodajských informácií medzi orgánmi členských štátov Európskej únie činnými v trestnom konaní.
Dôvody na zamietnutie sa uplatňujú podľa tohto rámcového rozhodnutia.
1.
Úrad pre vyhľadávanie majetku
alebo iná jednotka v členskom štáte s rovnakými právomocami, ktorá je poverená zjednodušením pátrania po majetku a jeho identifikáciou,
môže podať žiadosť o poskytnutie informácií na účely stanovené v článku 1.
Na tento účel použije postupy ustanovené v rámcovom rozhodnutí o zjednodušení výmeny informácií a spravodajských informácií medzi orgánmi členských štátov Európskej únie činnými v trestnom konaní.
Dôvody na zamietnutie sa uplatňujú podľa tohto rámcového rozhodnutia.
Pozmeňujúci a doplňujúci návrh 4 Článok 4 odsek 1 1.
Úrady pre vyhľadávanie majetku si môžu v rámci uplatniteľných vnútroštátnych právnych predpisov a bez podania žiadosti na tento účel vymieňať informácie, ktoré považujú za potrebné pre vykonávanie úloh iného úradu pre vyhľadávanie majetku v súlade s cieľmi tohto rozhodnutia, ako sú ustanovené v článku 1.
1.
Úrady pre vyhľadávanie majetku
alebo iné jednotky v členskom štáte s rovnakými právomocami, ktoré sú poverené zjednodušením pátrania po majetku a jeho identifikáciou,
si môžu v rámci uplatniteľných vnútroštátnych právnych predpisov a bez podania žiadosti na tento účel vymieňať informácie, ktoré považujú za potrebné pre vykonávanie úloh iného úradu pre vyhľadávanie majetku v súlade s cieľmi tohto rozhodnutia, ako sú ustanovené v článku 1.
Pozmeňujúci a doplňujúci návrh 5 Článok 5
Článok 5
Použitie informácií získaných podľa tohto rozhodnutia
1.
Informácie alebo dokumenty získané podľa tohto rozhodnutia sa môžu použiť v akomkoľvek konaní, ktorého cieľom je zmrazenie, zaistenie alebo konfiškácia príjmov z trestnej činnosti alebo iného majetku súvisiaceho s trestnou činnosťou.
2.
Pri prenose informácií podľa tohto rozhodnutia môže úrad pre vyhľadávanie majetku, ktorý uskutočňuje prenos, uložiť obmedzenia a podmienky týkajúce sa použitia informácií.
Prijímajúci úrad pre vyhľadávanie majetku dodržiava všetky takéto obmedzenia a podmienky.
Takéto obmedzenia a podmienky nemusia súvisieť s použitím informácií na účely odškodnenia obetí trestného činu, v súvislosti s ktorým boli informácie získané.
vypúšťa sa
