Otvorenie zasadnutia
Inštitúcie
2006-10-11 - 15:49
Predseda EP Josep BORRELL otvoril dvojdňové zasadnutie EP v Bruseli.
V úvode predniesol vyhlásenie k úmrtiu bývalého španielskeho europoslanca, ako aj k vražde ruskej novinárky Anny Politkovskej.
Žurnalistku zaoberajúcu sa situáciou v Čečensku našli zavraždenú minulý víkend.
Borrell tento čin ostro odsúdil a vyjadril presvedčenie, že ruské orgány urobia všetko, čo je v ich silách, na rýchle prešetrenie tohto „ohavného činu“ a potrestanie vrahov.
Rodine zavraždenej vyjadril úprimnú sústrasť.
Vzhľadom na zistenia o uskutočnení jadrovej skúšky Severnou Kóreou bola do zasadnutia pridaná rozprava o tomto probléme, ktorej sa hneď po začatí zasadnutia zúčastní aj generálny tajomník a vysoký splnomocnenec EÚ pre oblasť spoločnej zahraničnej a bezpečnostnej politiky Javier SOLANA .
Do agendy bola tiež dodatočne zaradená rozprava o posledných zmenách týkajúcich sa dohody o poskytovaní údajov o leteckých pasažieroch vláde USA.
Okrem spomínaných rozpráv prerokujú europoslanci počas "mini-zasadnutia" niekoľko zaujímavých správ.
Budú sa napr. zaoberať iniciatívnou správou o ochrane zvierat , v ktorej vyzývajú okrem iného na nahrádzanie pokusov na zvieratách inými metódami, ukončenie zvieracích zápasov a požadujú zabezpečenie vyšších štandardov v oblasti chovu či prepravy zvierat .
Prerokujú tiež dve správy o plánovanej Agentúre EÚ pre základné práva, hoci ich konečné schválenie nie je isté.
Prvá zo správ sa zaoberá návrhom zriadenia agentúry, druhá rozšírením jej pôsobnosti o niektoré oblasti medzivládnej spolupráce.
Spravodajkyňa však chce požiadať o odloženie záverečného hlasovania, keďže sa nepodarilo dosiahnuť dohodu o niektorých otázkach pôsobnosti agentúry.
Okrem toho budú europoslanci schvaľovať uznesenie o patentoch , a v rozprave sa budú venovať aj niekoľkým vyhláseniam Rady a Komisie.
20061010IPR11532
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
