A6-0342/2008
11.9.2008
*
SPRÁVA
o návrhu nariadenia Rady, ktorým sa mení a dopĺňa nariadenie (ES, Euratom) č. 1150/2000, ktorým sa vykonáva rozhodnutie 2000/597/ES, Euratom o systéme vlastných zdrojov Spoločenstiev
(KOM(2008)0223 – C6‑0197/2008 – 2008/0089(CNS))
Výbor pre rozpočet
Spravodajca:
Alain Lamassoure
PE 409.372v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých p oslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto častí textu sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................7
POSTUP...................................................................................................................................10
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Rady, ktorým sa mení a dopĺňa nariadenie (ES, Euratom) č. 1150/2000, ktorým sa vykonáva rozhodnutie 2000/597/ES, Euratom o systéme vlastných zdrojov Spoločenstiev
( KOM(2008)0223 – C6-0197/2008 – 2008/0089(CNS) )
(Konzultačný postup)
Európsky parlament ,
– so zreteľom na návrh Komisie pre Radu ( KOM(2008)0223 ),
– so zreteľom na článok 279 ods. 2 Zmluvy o ES a článok 183 Zmluvy o Euratom, v súlade s ktorými Rada konzultovala s Európskym parlamentom (C6 - 0197/2008),
– so zreteľom na Medziinštitucionálnu dohodu medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1. zo 17. mája 2006, najmä vyhlásenie č. 3 k preskúmaniu finančného rámca, ktoré je prílohou tejto dohody,
– so zreteľom na článok 51 rokovacieho poriadku,
– so zreteľom na správu Výboru pre rozpočet (A6 - 0342/2008),
1. schvaľuje zmenený a doplnený návrh Komisie;
2. vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES a s druhým odsekom článku 119 Zmluvy o Euratom;
3. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
4. žiada Radu o opätovnú konzultáciu, ak má v úmysle podstatne zmeniť návrh Komisie;
5. poveruje svojho predsedu, aby túto pozíciu postúpil Rade a Komisii.
Pozmeňujúci a doplňujúci návrh
1
Návrh nariadenia – pozmeňujúci akt
Odôvodnenie 1
Text predložený Komisiou
Pozmeňujúci a doplňujúci návrh
(1) Európska rada na svojom zasadnutí v Bruseli 15. a 16. decembra 2005 vydala niekoľko záverov týkajúcich sa systému vlastných zdrojov Spoločenstiev, ktoré viedli k prijatiu rozhodnutia 2007/436/ES, Euratom.
(1) Európska rada na svojom zasadnutí v Bruseli 15. a 16. decembra 2005 vydala niekoľko záverov týkajúcich sa systému vlastných zdrojov Spoločenstiev, ktoré viedli k prijatiu rozhodnutia 2007/436/ES, Euratom ; zároveň vyzvala Komisiu, aby uskutočnila úplné, širokospektrálne preskúmanie všetkých aspektov výdavkov a zdrojov Európskej únie a aby v roku 2008/ 200 9 podala správu .
Odôvodnenie
Európska rada sa na svojom zasadnutí v decembri 2005 nielen dohodla na niekoľkých zmenách v systéme vlastných zdrojov, ale žiadala aj komplexné preskúmanie výdavkov a príjmov EÚ.
Aj to treba uviesť, aby sa vytvoril celkový obraz.
Pozmeňujúci a doplňujúci návrh
2
Návrh nariadenia – pozmeňujúci akt
Odôvodnenie 1a (nové)
Text predložený Komisiou
Pozmeňujúci a doplňujúci návrh
(1a) Preto Komisia vykoná všeobecné preskúmanie fungovania systému vlastných zdrojov a doloží vhodné návrhy, v ktorých v plnej miere zohľadní prácu a odporúčania Európskeho parlamentu v súlade s podmienkami stanovenými vo vyhlásení č. 3 k preskúmaniu finančného rámca, ktoré je priložené k Medziinštitucionálnej dohode medzi Európskym parlamentom, Radou a Komisiou o rozpočtovej disciplíne a riadnom finančnom hospodárení zo 17. mája 2006.
Odôvodnenie
V súlade s medziinštitucionálnou dohodou sa má Európsky parlament v plnej miere vo všetkých fázach podieľať na tomto preskúmaní, pri plnom rešpektovaní jeho ustanovených práv.
DÔVODOVÁ SPRÁVA
Kontext návrhu
Zasadnutie Európskej rady v decembri 2005 a nové rozhodnutie o vlastných zdrojoch
Dňa 7. júna 2007 prijala Rada rozhodnutie, ktorým sa mení a dopĺňa systém vlastných zdrojov EÚ na financovanie jej všeobecného rozpočtu.
Rozhodnutím nadobudnú účinnosť závery zasadnutia Európskej rady z decembra 2005, ktoré sa týkajú rozpočtového rámca EÚ na roky 2007 − 2013 a ktoré zavádzajú úpravy na aktualizáciu platných rozhodnutí o vlastných zdrojoch z roku 2000.
Tieto úpravy sa týkajú najmä rozpočtového korekčného mechanizmu v prospech Spojeného kráľovstva, ktorý sa plne zachováva v súvislosti so všetkými výdavkami okrem výdavkov týkajúcich sa členských štátov, ktoré pristúpili do EÚ po 30. apríli 2004.
Okrem toho štyri členské štáty budú mať výhodu zníženej sadzby uplatňovanej na DPH a dva členské štáty výhodu dočasného zníženia svojho príspevku HND.
Uznesenie EP zo 4. júla 2006 o návrhu nového rozhodnutia o vlastných zdrojoch
Spravodajca vo svojej správe schválenej na plenárnom zasadnutí 4. júla 2006 (konzultačným postupom) usúdil, že navrhnuté rozhodnutie Rady neprispieva k transparentnosti financovania rozpočtu Európskej únie, skôr ju znižuje, a neplní požiadavky týkajúce sa systému vlastných zdrojov, ktoré prijal Európsky parlament vo svojom stanovisku v roku 1999.
V dôsledku toho považoval spravodajca za bezpredmetné podať pozmeňujúce a doplňujúce návrhy k tomuto návrhu Komisie, pretože prístup Rady a Parlamentu k tejto otázke bol diametrálne odlišný.
Spravodajca preto vyhlásil, že sa ani nepokúsi zmeniť a doplni ť ustanovenia predloženého návrhu Komisie, pretože bol pevne presvedčený, že je potrebná celková reforma v oblasti príjmov EÚ.
Podľa neho úplné a široké prehodnotenie všetkých oblastí výdavkov a príjmov EÚ vrátane britského rabatu, na uskutočnenie ktorého vyzvala Komisiu Európska rada na svojom zasadnutí v Bruseli, by mohlo by ť v dohľadnej budúcnosti poslednou príležitos ť ou na vytvorenie nového, naozaj európskeho, systému.
Plénum napokon prijalo k návrhu rozhodnutia šesť pozmeňujúcich a doplňujúcich návrhov EP, pričom sa zameralo na dve oblasti, a to: 1) potreba zásadne odlišného, nového systému vlastných zdrojov a 2) dôležitosť procesu preskúmania na uskutočnenie takého nového systému.
Iniciatívna správa z roku 2007 o budúcnosti vlastných zdrojov Európskej únie
Namiesto snahy zmeniť a doplniť takýto kontroverzný návrh rozhodnutia Rady sa spravodajca rozhodol predložiť v iniciatívnej správe o budúcnosti vlastných zdrojov EÚ výsledky práce o vlastných zdrojoch, ktorú spoločne uskutočnili vnútroštátne parlamenty a Európsky parlament, s cieľom poskytnúť práci Komisie pri preskúmavaní niekoľko spoločných usmernení, a dať tak hlavám a vládam štátov jasný signál o tom, aké môžu byť koncepcie ich parlamentov v budúcnosti.
Túto iniciatívnu správu schválilo plenárne zasadnutie 29. marca 2007 veľkou väčšinou.
Súčasný návrh
Návrh Komisie
Účelom súčasného návrhu Komisie je aktualizovať vykonávacie nariadenie o vlastných zdrojoch v súlade s novým rozhodnutím Rady o vlastných zdrojoch zo 7. júna 2007.
Návrh okrem toho zohľadňuje niektoré aspekty spojené s vývojom právnych predpisov Spoločenstva za niekoľko posledných rokov.
Zmeny a doplnenia, ktoré navrhuje Komisia, možno zhrnúť takto:
1) Ustanovenia, ktoré sa majú zmeniť a doplniť v dôsledku nového rozhodnutia o vlastných zdrojoch, t. j.:
Ø Odstránenie rozdielu medzi poľnohospodárskymi poplatkami a dovoznými clami
Ø Začlenenie hrubého zníženia ročných príspevkov založených na HND pre Holandsko a Švédsko na obdobie 2007 – 2013
2) Technické pozmeňujúce a doplňujúce návrhy, ktoré nesúvisia s novým rozhodnutím o vlastných zdrojoch, sa týkajú týchto oblastí:
Ø Odkazy na HNP/HND
Ø Vloženie mesačných dvanástin vopred na základe špecifických potrieb EPZF a stavu finančnej hotovosti Spoločenstva
Ø Rezerva na pôžičky a záruky za pôžičky a rezerva na núdzovú pomoc
Ø Účinné vedenie účtov vlastných zdrojov
Ø Konsolidácia článku 10
Zmeny a doplnenia týkajúce sa rozhodnutia o vlastných zdrojoch z roku 2007 môžu nadobudnúť účinnosť až vtedy, keď rozhodnutie prijmú všetky členské štáty v súlade s ich ústavnými požiadavkami.
Z toho dôvodu Komisia navrhuje, aby nové vykonávacie nariadenie nadobudlo účinnosť v ten istý deň, ako nadobudne účinnosť samotné rozhodnutie, so spätnou platnosťou od 1. januára 2007.
Závery spravodajcu
Spravodajca by chcel predovšetkým zdôrazniť, že Parlament je do tohto procesu zapojený iba formou konzultácií.
Po druhé, Parlament sa vo svojom stanovisku k samotnému rozhodnutiu o vlastných zdrojoch v roku 2006 rozhodol, že sa nebude podrobne zapájať do niečoho, čo považuje za príliš zastaraný, nespravodlivý a netransparentný systém, a nové rozhodnutie by tento systém ešte viac skomplikovalo pridávaním ďalších a ďalších výnimiek a osobitných „darčekov“ pre niektoré členské štáty.
Pokiaľ ide o vykonávacie nariadenie, spravodajca sa súčasným návrhom pridržiava v záujme jednotnosti rovnakej stratégie.
Jeho pozmeňujúce a doplňujúce návrhy sa týkajú postupu preskúmania (na ktorý teraz Komisia navrhla nový termín – 12. november 2008 – pre svoju dôležitú konferenciu, pôvodne plánovanú na máj tohto roku).
Pokiaľ ide o podstatu samotného navrhovaného nariadenia, zdá sa, že žiadne priame pozmeňujúce a doplňujúce návrhy by neboli konzistentné s postojom Parlamentu, ktorý doteraz zastáva.
POSTUP
Názov
Systém vlastných zdrojov Spoločenstiev
Referenčné čísla
KOM(2008)0223 – C6-0197/2008 – 2008/0089(CNS)
Dátum konzultácie s EP
19.5.2008
Gestorský výbor
dátum oznámenia na schôdzi
BUDG
22.5.2008
Výbor požiadan ý o stanovisko
dátum oznámenia na schôdzi
CONT
22.5.2008
Bez predloženia stanoviska
dátum rozhodnutia
CONT
2.6.2008
Spravodajca
dátum menovania
Alain Lamassoure
20.9.2004
Prerokovanie vo výbore
15.7.2008
10.9.2008
Dátum prijatia
10.9.2008
Výsledok záverečného hlasovania
+:
–:
0:
22
Poslanci prítomní na záverečnom hlasovaní
Richard James Ashworth, Reimer Böge, Paulo Casaca, Brigitte Douay, James Elles, Szabolcs Fazakas, Vicente Miguel Garcés Ramón, Louis Grech, Nathalie Griesbeck, Catherine Guy-Quint, Jutta Haug, Alain Lamassoure, Vladimír Maňka, Jan Mulder, Margaritis Schinas, Nina Škottová, László Surján, Helga Trüpel, Kyösti Virrankoski, Ralf Walter
Náhradníci prítomní na záverečnom hlasovaní
Giovanni Robusti, José Albino Silva Peneda
