Otázka na hodinu otázok H-0397/2010
Komisii
Schôdza: septembra I 2010
článok 116 rokovacieho poriadku
Michail Tremopoulos
(Verts/ALE) Vec: Uplatňovanie podmienok na uzatvorenie železničných tratí v Grécku zo strany Komisie
Memorandum o podmienkach poskytovania pôžičky Grécku, ktoré podpísala aj Komisia, výslovne ukladá povinnosť uzatvoriť stratové železničné trate.
Grécke vlády niekoľko desaťročí systematicky neplnili svoje finančné záväzky voči Helénskej železničnej spoločnosti (OSE), v dôsledku čoho musela OSE kryť náklady z pôžičiek garantovaných štátom.
Pôžičky takisto pokrývali veľkú časť štátnych príspevkov poskytovaných v rámci projektov OSE, ktoré boli na rozdiel od ostatnej dopravnej infraštruktúry spolufinancované.
Uzatvorenie tratí je zavŕšením postupov, ktorých cieľom je nielen prezentovať verejný dlh vo výške 9 miliárd EUR ako dlh OSE, ale ktoré vedú aj k nekalej hospodárskej súťaži vo vzťahu k železniciam.
Je požiadavka, ktorú vyslovila najmä Komisia, pokiaľ ide o uzatvorenie železničných tratí spolufinancovaných z európskych úverov, v súlade s európskymi právnymi predpismi?
