A6-0124/2008
3.4.2008
SPRÁVA
o absolutóriu za plnenie rozpočtu Prekladateľského strediska pre inštitúcie Európskej únie za rozpočtový rok 2006
(C6‑0378/2007 – 2007/2053(DEC))
Výbor pre kontrolu rozpočtu
Spravodajca:
Hans-Peter Martin
PE 396.695v03-00
OBSAH
1.
NÁVRH ROZHODNUTIA EURÓPSKEHO PARLAMENTU...............................................3
2.
NÁVRH ROZHODNUTIA EURÓPSKEHO PARLAMENTU...............................................5
3.
NÁVRH UZNESENIA EURÓPSKEHO PARLAMENTU.....................................................7
VÝSLEDOK ZÁVEREČNÉHO HLASOVANIA VO VÝBORE..............................................14
1.
NÁVRH ROZHODNUTIA EURÓPSKEHO PARLAMENTU
o absolutóriu za plnenie rozpočtu Prekladateľského strediska pre inštitúcie Európskej únie za rozpočtový rok 2006
( C6‑0378/2007 – 2007/2053(DEC) )
Európsky parlament ,
– so zreteľom na konečnú ročnú účtovnú závierku Prekladateľského strediska pre inštitúcie Európskej únie za rozpočtový rok 2006
Ú. v.
EÚ C 261, 31.10.2007, s.
42. ,
– so zreteľom na správu Dvora audítorov o overení konečnej ročnej účtovnej závierky Prekladateľského strediska pre inštitúcie Európskej únie za rozpočtový rok 2006 spolu s odpoveďami strediska
Ú. v.
EÚ C 309, 19.12.2007, s.
94. ,
– so zreteľom na odporúčanie Rady z 12. februára 2008 (5843/2008 – C6‑0084/2008 ),
– so zreteľom na Zmluvu o ES, a najmä na jej článok 276,
– so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1.
Nariadenie naposledy zmenené a doplnené nariadením (ES) č. 1525/2007 (Ú. v.
EÚ L 343, 27.12.2007, s.
9). , a najmä na jeho článok 185,
– so zreteľom na nariadenie Rady (ES) č. 2965/94 z 28. novembra 1994 o zriadení Prekladateľského strediska pre inštitúcie Európskej únie
Ú. v.
EÚ L 314, 7.12.1994, s.
1.
Nariadenie naposledy zmenené a doplnené nariadením (ES) č. 1645/2003 (Ú. v.
EÚ L 245, 29.9.2003, s.
13). , a najmä na jeho článok 14,
– so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002
Ú. v.
ES L 357, 31.12.2002, s.
72. , a najmä na jeho článok 94,
– so zreteľom na článok 71 a prílohu V rokovacieho poriadku,
– so zreteľom na správu Výboru pre kontrolu rozpočtu ( A6‑0124/2008 ),
1. udeľuje riaditeľovi Prekladateľského strediska pre inštitúcie Európskej únie absolutórium za plnenie rozpočtu strediska za rozpočtový rok 2006;
2. uvádza svoje poznámky v priloženom uznesení;
3. poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Prekladateľského strediska pre inštitúcie Európskej únie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).
2.
NÁVRH ROZHODNUTIA EURÓPSKEHO PARLAMENTU
o účtovnej závierke Prekladateľského strediska pre inštitúcie Európskej únie za rozpočtový rok 2006
( C6‑0378/2007 – 2007/2053(DEC) )
Európsky parlament ,
– so zreteľom na konečnú ročnú účtovnú závierku Prekladateľského strediska pre inštitúcie Európskej únie za rozpočtový rok 2006
Ú. v.
EÚ C 261, 31.10.2007, s.
42. ,
– so zreteľom na správu Dvora audítorov o overení konečnej ročnej účtovnej závierky Prekladateľského strediska pre inštitúcie Európskej únie za rozpočtový rok 2006 spolu s odpoveďami strediska
Ú. v.
EÚ C 309, 19.12.2007, s.
94. ,
– so zreteľom na odporúčanie Rady z 12. februára 2008 (5843/2008 – C6‑0084/2008 ),
– so zreteľom na Zmluvu o ES, a najmä na jej článok 276,
– so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1.
Nariadenie naposledy zmenené a doplnené nariadením (ES) č. 1525/2007 (Ú. v.
EÚ L 343, 27.12.2007, s.
9). , a najmä na jeho článok 185,
– so zreteľom na nariadenie Rady (ES) č. 2965/94 z 28. novembra 1994 o zriadení Prekladateľského strediska pre inštitúcie Európskej únie
Ú. v.
EÚ L 314, 7.12.1994, s.
1.
Nariadenie naposledy zmenené a doplnené nariadením (ES) č. 1645/2003 (Ú. v.
EÚ L 245, 29.9.2003, s.
13). , a najmä na jeho článok 14,
– so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002
Ú. v.
ES L 357, 31.12.2002, s.
72. , a najmä na jeho článok 94,
– so zreteľom na článok 71 a prílohu V rokovacieho poriadku,
– so zreteľom na správu Výboru pre kontrolu rozpočtu ( A6‑0124/2008 ),
1. konštatuje, že konečná ročná účtovná závierka Prekladateľského strediska pre inštitúcie Európskej únie je prílohou správy Dvora audítorov;
2. schvaľuje účtovnú závierku Prekladateľského strediska pre inštitúcie Európskej únie za rozpočtový rok 2006;
3. poveruje svojho predsedu, aby toto rozhodnutie postúpil riaditeľovi Prekladateľského strediska pre inštitúcie Európskej únie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).
3.
NÁVRH UZNESENIA EURÓPSKEHO PARLAMENTU
s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Prekladateľského strediska pre inštitúcie Európskej únie za rozpočtový rok 2006
( C6‑0378/2007 – 2007/2053(DEC) )
Európsky parlament ,
– so zreteľom na konečnú ročnú účtovnú závierku Prekladateľského strediska pre inštitúcie Európskej únie za rozpočtový rok 2006
Ú. v.
EÚ C 261, 31.10.2007, s.
42. ,
– so zreteľom na správu Dvora audítorov o overení konečnej ročnej účtovnej závierky Prekladateľského strediska pre inštitúcie Európskej únie za rozpočtový rok 2006 spolu s odpoveďami strediska
Ú. v.
EÚ C 309, 19.12.2007, s.
94. ,
– so zreteľom na odporúčanie Rady z 12. februára 2008 (5843/2008 – C6‑0084/2008 ),
– so zreteľom na Zmluvu o ES, a najmä na jej článok 276,
– so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1.
Nariadenie naposledy zmenené a doplnené nariadením (ES) č. 1525/2007 (Ú. v.
EÚ L 343, 27.12.2007, s.
9). , a najmä na jeho článok 185,
– so zreteľom na nariadenie Rady (ES) č. 2965/94 z 28. novembra 1994 o zriadení Prekladateľského strediska pre inštitúcie Európskej únie
Ú. v.
EÚ L 314, 7.12.1994, s.
1.
Nariadenie naposledy zmenené a doplnené nariadením (ES) č. 1645/2003 (Ú. v.
EÚ L 245, 29.9.2003, s.
13). , a najmä na jeho článok 14,
– so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002
Ú. v.
ES L 357, 31.12.2002, s.
72. , a najmä na jeho článok 94,
– so zreteľom na článok 71 a prílohu V rokovacieho poriadku,
– so zreteľom na správu Výboru pre kontrolu rozpočtu ( A6‑0124/2008 ),
A. keďže Dvor audítorov vyhlásil, že získal dostatočné záruky na to, že účtovná závierka za rozpočtový rok 2006 poskytuje spoľahlivé informácie, a že príslušné transakcie sú zákonné a správne,
B. keďže Európsky parlament udelil riaditeľovi Prekladateľského strediska pre inštitúcie Európskej únie 24. apríla 2007 absolutórium za plnenie rozpočtu strediska za rozpočtový rok 2005
Prijaté texty, P6_TA(2007)0119 . a v uznesení, ktoré je súčasťou rozhodnutia o absolutóriu, Európsky parlament okrem iného:
· vyjadruje znepokojenie nad tým, že bolo zrušených viac ako 50 % celkových záväzkov, ktoré boli predtým prenesené z rozpočtového roka 2004; trvá na tom, aby stredisko zlepšilo svoje plánovanie administratívnych výdavkov;
· vyzýva stredisko, aby sa usilovalo o objasnenie s ohľadom na práva duševného vlastníctva súvisiace s databázou IATE;
· vyjadruje nádej, že konflikt medzi strediskom a Komisiou týkajúci sa podielu zamestnávateľa na príspevkoch do systému dôchodkového zabezpečenia pre zamestnancov bude možné čo najskôr vyriešiť;
Všeobecné body, ktoré sa týkajú horizontálnych problémov agentúr EÚ a majú tak význam aj pre udeľovanie absolutória každej jednotlivej agentúre
1. konštatuje, že rozpočty 24 agentúr a ostatných satelitných orgánov, ktorých audit vykonal Dvor audítorov, predstavovali spolu 1 080,5 milióna EUR v roku 2006 (pričom najvyšší rozpočet mala Európska agentúra pre obnovu, a to 271 000 000 EUR, a najnižší vo výške 5 000 000 EUR mala Európska policajná akadémia);
2. poukazuje na to, že zoznam vonkajších orgánov EÚ, ktoré podliehajú auditu a udeľovaniu absolutória, obsahuje nielen tradičné regulačné agentúry, ale aj výkonné agentúry zriadené na vykonávanie konkrétnych programov, a v blízkej budúcnosti sa rozšíri o spoločné podniky založené v rámci verejno-súkromných partnerstiev (spoločné technologické iniciatívy);
3. v súvislosti s Parlamentom si všíma, že počet agentúr podliehajúcich udeľovaniu absolutória sa vyvíjal takto: rozpočtový rok 2000: 8; 2001: 10; 2002: 11; 2003: 14; 2004: 14; 2005: 16; 2006: 20 regulačných agentúr a 2 výkonné agentúry (okrem 2 agentúr, v ktorých vykonáva audit Dvor audítorov, ale podliehajú vnútornému postupu udeľovania absolutória);
4. preto usudzuje, že kontrolný postup/postup udeľovania absolutória sa stal ťažkopádnym a neúmerným v porovnaní s pomernou veľkosťou rozpočtov agentúr/satelitných orgánov; poveruje príslušný výbor, aby dôkladne prehodnotil postup udeľovania absolutória v súvislosti s agentúrami a satelitnými orgánmi s cieľom navrhnúť jednoduchší a racionálnejší prístup vzhľadom na rastúci počet orgánov, z ktorých každý bude v nasledujúcich rokoch potrebovať osobitnú správu pre udelenie absolutória;
Zásadné pripomienky
5. požaduje, aby Komisia pred zriadením novej agentúry alebo reformou existujúcej agentúry poskytla jasné vysvetlenia v súvislosti s týmito bodmi: druh agentúry, ciele agentúry, vnútorná riadiaca štruktúra, produkty, služby, kľúčové operácie, cieľová skupina, zákazníci a zainteresované strany agentúry, formálny vzťah s vonkajšími aktérmi, rozpočtová zodpovednosť, finančné plánovanie a zamestnanci a personálna politika;
6. požaduje, aby sa každá agentúra riadila ročnou výkonnostnou dohodou, ktorú vypracuje agentúra a príslušné GR a ktorá by mala obsahovať hlavné ciele na nasledujúci rok, finančný rámec a jasné ukazovatele na meranie výkonu;
7. požaduje, aby Dvor audítorov alebo iný nezávislý audítor pravidelne (a na základe ad hoc) kontroloval výkonnosť agentúr; domnieva sa, že kontrola by sa nemala obmedzovať iba na tradičné prvky finančného hospodárenia a riadneho využívania verejných financií, ale mala by sa zameriavať aj na účinnosť a efektívnosť administratívy a mala by obsahovať hodnotenie finančného hospodárenia každej agentúry;
8. zastáva názor, že v prípade agentúr, ktoré neustále nadhodnocujú svoje rozpočtové potreby, by sa malo uskutočniť technické zníženie na základe voľných pracovných miest; nazdáva sa, že z dlhodobého hľadiska to povedie k menšiemu objemu prostriedkov vyčlenených pre agentúry, a teda aj k nižším administratívnym nákladom;
9. konštatuje, že vážnym problémom je skutočnosť, že viacero agentúr je kritizovaných za nedodržiavanie pravidiel o verejnom obstarávaní, nariadenia o rozpočtových pravidlách, služobného poriadku a pod.; domnieva sa, že hlavným dôvodom je skutočnosť, že väčšina nariadení a nariadenie o rozpočtových pravidlách sú vypracované pre väčšie inštitúcie a že väčšina malých agentúr nemá potrebnú veľkosť na to, aby sa vedela vyrovnať s týmito regulačnými požiadavkami; preto žiada Komisiu, aby hľadala urýchlené riešenie zvýšenia efektívnosti zoskupením administratívnych funkcií rôznych agentúr dohromady s cieľom dosiahnuť túto potrebnú veľkosť (s prihliadnutím na nutné zmeny v základných právnych predpisoch upravujúcich činnosť agentúr a ich rozpočtovú nezávislosť) alebo rýchlo vypracovala osobitné pravidlá pre agentúry (najmä vykonávacie pravidlá pre agentúry), ktoré im umožnia dosiahnuť plný súlad s požiadavkami;
10. nalieha na Komisiu, aby pri zostavovaní predbežného návrhu rozpočtu prihliadala na výsledky plnenia rozpočtu jednotlivých agentúr v predchádzajúcich rokoch, a to najmä v roku n – 1, a v súlade s tým upravila rozpočet, ktorý príslušná agentúra žiada; vyzýva príslušný výbor, aby rešpektoval túto úpravu a v prípade, že to neurobí Komisia, sám upravil príslušný rozpočet na realistickú úroveň zladením absorpčnej a vykonávacej schopnosti príslušnej agentúry;
11. pripomína svoje rozhodnutie o udelení absolutória za rozpočtový rok 2005, v ktorom vyzval Komisiu na predkladanie štúdie o pridanej hodnote každej jestvujúcej agentúry každých päť rokov; vyzýva všetky dotknuté inštitúcie, aby v prípade negatívneho hodnotenia pridanej hodnoty agentúry prijali potrebné kroky a upravili mandát tejto agentúry alebo ju zatvorili; konštatuje, že Komisia v roku 2007 nevykonala ani jedno hodnotenie; trvá na tom, že Komisia by mala predložiť najmenej 5 takýchto hodnotení pred rozhodnutím o udelení absolutória za rozpočtový rok 2007 a začať s najstaršími agentúrami;
12. domnieva sa, že odporúčania Dvora audítorov by sa mali vykonávať čo najskôr a že objem dotácií vyplácaných agentúram by sa mal zladiť s ich skutočnými finančnými potrebami; ďalej sa domnieva, že zmeny a doplnenia všeobecného nariadenia o rozpočtových pravidlách by sa mali začleniť do rámcového nariadenia o rozpočtových pravidlách agentúr a do ich rôznych špecifických nariadení o rozpočtových pravidlách;
Prezentácia oznamovaných údajov
13. konštatuje, že neexistuje štandardný prístup agentúr týkajúci sa prezentácie ich činností v príslušnom rozpočtovom roku a ich účtovných závierok a správ o rozpočtovom a finančnom hospodárení, ani otázky, či by vyhlásenie o vierohodnosti mal vypracovať riaditeľ agentúry; poznamenáva, že nie všetky agentúry jasne rozlišujú medzi a) predstavovaním činnosti agentúry verejnosti a b) technickým informovaním o rozpočtovom a finančnom hospodárení;
14. konštatuje, že hoci v trvalých príkazoch Komisie týkajúcich sa prípravy správ o činnosti sa výslovne nevyžaduje, aby agentúra vypracovala vyhlásenie o vierohodnosti, mnohí riaditelia jednako vypracovali takéto vyhlásenie za rok 2006, v jednom prípade vrátane dôležitej výhrady;
15. pripomína odsek 41 svojho uznesenia z 12. apríla 2005
Uznesenie Európskeho parlamentu, ktoré obsahuje poznámky k rozhodnutiu o absolutóriu na plnenie rozpočtu riaditeľovi Prekladateľského strediska pre orgány Európskej únie za rozpočtový rok 2003 (Ú. v.
EÚ L 196, 27.7.2005, s.
101). obsahujúci výzvu riaditeľom agentúr, aby odteraz k výročným správam o činnosti, ktoré sa predkladajú spolu s finančnými údajmi a údajmi o hospodárení, pripájali vyhlásenie o vierohodnosti týkajúce sa zákonnosti a správnosti transakcií, podobné vyhláseniam, ktoré podpisujú generálni riaditelia Komisie;
16. žiada Komisiu, aby podľa toho zmenila svoje trvalé príkazy agentúram;
17. ďalej navrhuje, aby Komisia spolupracovala s agentúrami na vytvorení harmonizovaného modelu, ktorý sa bude vzťahovať na všetky agentúry a satelitné orgány a ktorý bude jasne rozlišovať:
- výročnú správu určenú pre široké publikum a týkajúcu sa operácií, činnosti a dosiahnutých výsledkov orgánu;
- účtovné závierky a správu o plnení rozpočtu;
- správu o činnosti, ktorá vychádza zo správ o činnosti generálnych riaditeľov Komisie;
- vyhlásenie o vierohodnosti podpísané riaditeľom orgánu spolu so všetkými výhradami alebo pripomienkami, v prípade ktorých sa domnieva, že je vhodné na ne upozorniť orgán udeľujúci absolutórium;
Všeobecné zistenia Dvora audítorov
18. berie na vedomie zistenie Dvora audítorov (výročná správa, ods. 10.29
Ú. v.
EÚ C 273, 15.11.2007, s.
1. ), že Komisia vypláca dotácie agentúram z rozpočtu Spoločenstva na základe odhadu potreby finančných prostriedkov, ktorý nie je dostatočne odôvodnený, a že to spolu s objemom prenesených rozpočtových prostriedkov vedie k tomu, že agentúry majú značne vysoké hotovostné zostatky; ďalej berie na vedomie odporúčanie Dvora audítorov, aby sa dotácie vyplácali agentúram v takej výške, ktorá je v súlade s ich skutočnou potrebou finančných prostriedkov;
19. konštatuje, že na konci roku 2006 nebol účtovný systém ABAC zavedený v 14 agentúrach (výročná správa, poznámka pod čiarou k odseku 10.31);
20. berie na vedomie poznámku Dvora audítorov (výročná správa, odsek 1.25) týkajúcu sa nákladov budúcich období na nevyčerpanú riadnu dovolenku, ktoré účtujú niektoré agentúry; zdôrazňuje, že Dvor audítorov vyslovil svoje vyhlásenie o vierohodnosti s výhradou v prípade troch agentúr (Európske stredisko pre rozvoj odborného vzdelávania (CEDEFOP), CEPOL a Európska železničná agentúra) za rozpočtový rok 2006 (2005: CEDEFOP, Európsky úrad pre bezpečnosť potravín, Európska agentúra pre obnovu);
Vnútorný audit
21. pripomína, že v súlade s článkom 185 ods. 3 nariadenia o rozpočtových pravidlách vnútorný audítor Komisie je aj vnútorným audítorom regulačných agentúr, ktoré dostávajú dotácie z rozpočtu EÚ; poukazuje na to, že vnútorný audítor predkladá správy správnej rade a riaditeľovi agentúry;
22. upriamuje pozornosť na výhradu uvedenú vo výročnej správe o činnosti vnútorného audítora za rok 2006:
„Vnútorný audítor Komisie nedokázal riadne plniť svoje povinnosti pridelené článkom 185 nariadenia o rozpočtových pravidlách ako vnútorný audítor orgánov Spoločenstva z dôvodu nedostatočných personálnych zdrojov.“;
23. berie však na vedomie pripomienku vnútorného audítora v jeho správe o činnosti za rok 2006, že od roku 2007 bude Komisia prideľovať dodatočné personálne zdroje útvaru vnútorného auditu (IAS) a všetky činné regulačné agentúry budú každoročne podliehať vnútornému auditu;
24. berie na vedomie rastúci počet regulačných a výkonných agentúr a spoločných podnikov, v ktorých IAS musí vykonávať audit podľa článku 185 nariadenia o rozpočtových pravidlách; žiada Komisiu, aby informovala jeho príslušný výbor o tom, či personálne zdroje, ktoré bude mať IAS k dispozícii, budú v nasledujúcich rokoch stačiť na vykonávanie každoročného auditu všetkých týchto orgánov;
25. poznamenáva, že v článku 72 ods. 5 nariadenia č. 2343/2002 sa vyžaduje, aby každá agentúra každoročne predkladala orgánu, ktorý udeľuje absolutórium, a Komisii správu vypracovanú jej riaditeľom, v ktorej zhrnie počet a typ vnútorných auditov vykonaných vnútorným audítorom, navrhované odporúčania a opatrenia prijaté na základe týchto odporúčaní; žiada agentúry, aby uvádzali, či sa tak stalo, a ak áno, ako;
26. čo sa týka schopnosti vnútorného auditu najmä vo vzťahu k menším agentúram, berie na vedomie návrh vnútorného audítora predložený príslušnému výboru Parlamentu 14. septembra 2006, podľa ktorého by menšie agentúry mali mať povolenie na nákup služieb vnútorného auditu v súkromnom sektore;
Hodnotenie agentúr
27. pripomína spoločné stanovisko Parlamentu, Rady a Komisie
Dokument Rady DS 605/1/07 rev1. prerokované počas zmierovacieho konania pred Radou ECOFIN o rozpočte z 13. júla 2007 požadujúce i) zoznam agentúr, ktoré Komisia mieni vyhodnotiť, a ii) zoznam už vyhodnotených agentúr spolu so súhrnom hlavných zistení;
Disciplinárne konanie
28. konštatuje, že jednotlivé agentúry majú pre svoju veľkosť ťažkosti s vytvorením ad hoc disciplinárnych rád zložených zo zamestnancov v primeranom pracovnom zaradení a že vyšetrovací a disciplinárny úrad Komisie IDOC nezodpovedá za agentúry; vyzýva agentúry, aby posúdili vytvorenie medziagentúrnej disciplinárnej rady;
Návrh medziinštitucionálnej dohody
29. pripomína návrh Komisie na medziinštitucionálnu dohodu o operačnom rámci pre európske regulačné agentúry ( KOM(2005)0059 ), na základe ktorej by sa mohol vypracovať horizontálny rámec na vytváranie, štruktúru, fungovanie, hodnotenie a kontrolu európskych regulačných agentúr; konštatuje, že návrh predstavuje užitočnú iniciatívu v úsilí o racionalizáciu vytvárania a prevádzky agentúr; berie na vedomie vyjadrenie Komisie v jej súhrnnej správe za rok 2006 (odsek 3.1, KOM(2007)0274 ), že hoci sa rokovania prerušili po uverejnení návrhu, diskusie o podstate sa v Rade obnovili koncom roku 2006; vyjadruje poľutovanie nad tým, že sa nepodarilo dosiahnuť ďalší pokrok smerom k prijatiu;
30. víta preto záväzok Komisie na predloženie oznámenia o budúcnosti regulačných agentúr počas roka 2008;
Samofinancované agentúry
31. pripomína, že v prípade oboch agentúr, ktoré sa samofinancujú, udeľuje riaditeľovi absolutórium správna rada; konštatuje, že obe majú významné akumulované prebytky z príjmov z poplatkov prenesených z predchádzajúcich rokov:
peňažné prostriedky a peňažné ekvivalenty Úradu pre harmonizáciu vnútorného trhu: 281 miliónov EUR;
peňažné prostriedky a peňažné ekvivalenty Úradu Spoločenstva pre odrody rastlín: 18 miliónov EUR
Zdroj: Osobitná správa EDA. ;
Osobitné poznámky
32. berie na vedomie pripomienky Dvora audítorov v jeho správe z roku 2006, že akumulovaný rozpočtový prebytok za rok 2006 bol 16,9 milióna EUR a že v roku 2007 stredisko vyplatí svojim klientom náhradu vo výške 9,3 milióna EUR; vyjadruje súhlas s Dvorom audítorov v tom, že takáto akumulácia prebytkov naznačuje, že metóda ohodnotenia prekladateľov nie je dostatočne presná;
33. ďalej berie na vedomie zistenie Dvora audítorov, že pri nábore prekladateľov stredisko nedokázalo poskytnúť písomný dôkazový materiál týkajúci sa pravidiel uplatňovaných pri posudzovaní dokumentácie uchádzačov;
34. z ročnej účtovnej závierky vyrozumel, že stredisko vytvorilo rezervu na príspevky zamestnávateľa do systému dôchodkového zabezpečenia vo výške 2 021 126 EUR a na nevyužité dovolenkové dni vo výške 197 000 EUR.
35. berie na vedomie, že správna rada strediska vymenovala novú riaditeľku, ktorá sa ujala svojej funkcie 1. mája 2006;
36. vyjadruje nádej, že čoskoro sa podarí nájsť riešenie na problém priestorov strediska a na otázku vyplatenia príspevkov zamestnávateľa do systému dôchodkového zabezpečenia, ktorá sa momentálne prerokúva na Súdnom dvore
Vec C-269/06. ;
37. víta informáciu v správe o činnosti strediska, že stredisko v roku 2006 pokračovalo vo vykonávaní odporúčaní IAS Komisie týkajúcich sa finalizácie a aktualizácie opisov pracovných miest, informovania povoľujúcich úradníkov o ich úlohách, dlhších termínov na zverejňovanie oznámení o voľných pracovných miestach, primeraného monitorovania činností strediska, hodnotenia rizík, jasnej definície statusu agentúry ako dotovaného alebo samofinancovaného orgánu a zabezpečenia procesu odovzdávania v prípade všetkých dôležitých funkcií;
38. berie na vedomie, že stredisko zamestnalo vnútorného audítora vo februári 2008.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
26.3.2008
Výsledok záverečného hlasovania
+:
–:
0:
26
3
3
Poslanci prítomní na záverečnom hlasovaní
Jean-Pierre Audy, Herbert Bösch, Costas Botopoulos, Mogens Camre, Paulo Casaca, Jorgo Chatzimarkakis, Antonio De Blasio, Esther De Lange, Petr Duchoň, James Elles, Szabolcs Fazakas, Markus Ferber, Christofer Fjellner, Ingeborg Gräßle, Dan Jørgensen, Rodi Kratsa-Tsagaropoulou, Bogusław Liberadzki, Nils Lundgren, Marusya Ivanova Lyubcheva, Hans-Peter Martin, Ashley Mote, Jan Mulder, Bill Newton Dunn, Borut Pahor, Bart Staes, Søren Bo Søndergaard, Jeffrey Titford, Kyösti Virrankoski, Janusz Wojciechowski
Náhradníci prítomní na záverečnom hlasovaní
Salvador Garriga Polledo, Edit Herczog, Cătălin-Ioan Nechifor, Dumitru Oprea, Pierre Pribetich, Esko Seppänen
