Štvrtok v plenárnom zasadnutí: politika bývania a podpora inovácií
Inštitúcie
2007-05-11 - 13:16
Poslanci sa zaoberali bytovou otázkou
Štáty, ktoré do Únie vstúpili v rokoch 2004 a 2007, môžu na podporu politiky bývania využívať financie z Európskeho fondu regionálneho rozvoja.
V tejto súvislosti poslanci schválili správu, aby z týchto prostriedkov mohli čerpať aj ostatné krajiny EÚ.
Ďalšia schválená správa má prostredníctvom podpory vzdelávania a cezhraničnej spolupráce zvýšiť mieru inovácií v európskych regiónoch.
Mnohé mestá v Európskej únii majú značné problémy v súvislosti s bývaním.
Patrí tu veľmi veľká alebo naopak nedostatočná ponuka, ako aj prudko stúpajúce náklady na nákup a údržbu budov.
Ťažkosti tiež spôsobuje rozrastanie miest, ktoré prináša množstvo sociálnych a hospodárskych problémov, týkajúcich sa dopravy, ochrany životného prostredia a prístupnosti služieb.
Lepšie bývanie
Nové členské štáty môžu po splnení podmienok čerpať zdroje na podporu bývania z Európskeho fondu regionálneho rozvoja.
Tieto financie prispievajú k obnove a prestavbe verejných priestorov, zvyšujú bezpečnostné a preventívne opatrenia pred delikvenciou a podporujú efektívne využívanie vody a energie.
Schválená správa talianskeho liberála Alfonsa Andriu navrhuje v tejto oblasti viacero zmien.
K prostriedkom EÚ by sa po novom mali dostať aj staršie členské štáty a na európskej úrovni by sa zaviedla séria ukazovateľov kvality, ktoré by definovali pojem "primeraného bývania“.
Zároveň by sa posilnilo postavenie miest pri plánovaní a riadení štrukturálnych fondov na projekty bývania.
Belgický socialista Alain Hutchinson tento dokument vrelo privítal.
"Ak sa niektorí občania oprávnene alebo neoprávnene domnievali, že EÚ je od nich veľmi vzdialená, potom vďaka správe poslanca Andriu sa EÚ takpovediac sama pozvala do príbytkov svojich občanov," uviedol Hutchinson.
Ako podporiť inovácie?
Európska únia sa s nízkou úrovňou inovácií borí už niekoľko rokov.
Lisabonská stratégia stanovila, aby štáty vydávali na podporu inovácií aspoň tri percentá svojho hrubého domáceho produktu (HDP).
Skutočnosť je však iná.
Podľa poľského poslanca zo skupiny Únia za Európu národov Mieczysława Edmunda Janowskeho "len 21 regiónov EÚ, čo predstavuje menej ako 10 percent všetkých regiónov, míňa na podporu výskumu a rozvoja tri percentá HDP".
Poľský poslanec preto navrhol správu, ktorá by mala neutešenú situáciu napraviť.
Kľúčovými návrhmi sú rovnaký prístup všetkých občanov EÚ k vzdelaniu, lacný alebo bezplatný širokopásmový internet, podpora práv duševného vlastníctva a cezhraničnej spolupráce.
Zabúdať by sa nemalo ani na podporu malých a stredných podnikov.
Tú ocenil aj britský poslanec z frakcie ľudovcov a európskych demokratov James Nicholson.
"Často dávame do súvisu inovácie s veľkými medzinárodnými spoločnosťami, ktoré majú vybavenie pre obrovské výskumy.
Avšak chrbtovo kosťou európskeho hospodárstva vždy boli naše malé, častokrát rodinne orientované, podniky," dodal Nicholson.
20070507STO06338 Regionálna politika v EÚ Správa o bývaní Správa o inováciách
SK
1
PHOTO
20070511PHT06576.jpg
-//EP//TEXT IM-PRESS 20070424BRI05802 ITEM-007-SK NOT XML V0//SK
-//EP//TEXT REPORT A6-2007-0090 0 NOT XML V0//SK
-//EP//TEXT REPORT A6-2007-0096 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
