Otázka na písomné zodpovedanie E-012068/2011
Komisii
článok 117 rokovacieho poriadku
Monika Flašíková Beňová (S&D)
(20. decembra 2011)
Vec: Boj proti obezite
Epidémia obezity sa v členských štátoch Európskej únie šíri závratnou rýchlosťou.
Jej následky na zdraví európskych obyvateľov sú otrasné.
Obezita je jedným z najväčších problémov verejného zdravotníctva.
Počet obéznych ľudí sa od roku 1980 v Európe strojnásobil.
Alarmujúcim tempom sa zvyšuje najmä u detí.
V súvislosti s možnými spôsobmi boja proti tejto epidémii sa momentálne diskutuje o otázke daňových opatrení vzťahujúcich sa na potravinovú politiku.
Uvažuje sa o zavedení vyšších daní na nezdravé potraviny a naopak, daňové zaťaženie zdravých potravín by sa znížilo.
Zdravšie potraviny by mali byť dotované.
Tento krok by mal obyvateľov EÚ motivovať na uprednostňovanie zdravších potravín, čo by mohlo mať významný pozitívny vplyv na ich celkový zdravotný stav.
Aký má Komisia názor na spôsob boja Európskej únie proti obezite, ktorý spočíva v špeciálnych daňových pravidlách vzťahujúcich sa na potravinovú politiku?
