A7-0199/2011
30.5.2011
*
NÁVRH SPRÁVY
o návrhu rozhodnutia Rady, ktorým sa mení a dopĺňa rozhodnutie 2004/162/ES o výrobkoch, na ktoré sa môže vzťahovať oslobodenie od dane nazývanej „octroi de mer“ (námorná daň) alebo jej zníženie
(KOM(2010)0749 – C7‑0022/2011 – 2010/0359(CNS))
Výbor pre regionálny rozvoj
Spravodajca: Elie Hoarau
PE 462.613v02-00
Označenie postupov
* Konzultácia
*** Súhlas
***I Riadny legislatívny postup (prvé čítanie)
***II Riadny legislatívny postup (druhé čítanie)
***III Riadny legislatívny postup (tretie čítanie)
(Typ postupu závisí od právneho základu navrhnutého v návrhu aktu.)
Pozmeňujúce a doplňujúce návrhy k návrhu aktu
V pozmeňujúcich a doplňujúcich návrhoch Európskeho parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti návrhu aktu, ku ktorým sa navrhuje oprava pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť schválené príslušnými oddeleniami.
V záhlaví každého pozmeňujúceho a doplňujúceho návrhu týkajúceho sa platného aktu, ktorý sa má návrhom aktu zmeniť, sa v treťom riadku uvádza platný akt a vo štvrtom riadku príslušné ustanovenie tohto aktu.
Časti prevzaté z ustanovenia platného aktu, ktoré chce Európsky parlament zmeniť a doplniť, ktoré sa však návrhom aktu nezmenili, sa označujú tučným písmom .
Prípadné vypustenia týkajúce sa takýchto častí textu sa označujú takto: [...] .
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................7
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Rady, ktorým sa mení a dopĺňa rozhodnutie 2004/162/ES o výrobkoch, na ktoré sa môže vzťahovať oslobodenie od dane nazývanej „octroi de mer“ (námorná daň) alebo jej zníženie
( KOM(2010)0749 – C7‑0022/2011 – 2010/0359(CNS) )
(Mimoriadny legislatívny postup – konzultácia)
Európsky parlament ,
– so zreteľom na návrh Komisie pre Radu ( KOM(2010)0749 ),
– so zreteľom na článok 349 Zmluvy o fungovaní Európskej únie, v súlade s ktorým Rada konzultovala s Európskym parlamentom ( C7‑0022/2011 ),
– so zreteľom na článok 55 rokovacieho poriadku,
– so zreteľom na správu Výboru pre regionálny rozvoj ( A7‑0199/2011 ),
1. schvaľuje návrh Komisie;
2. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
3. žiada Radu o opätovnú konzultáciu, ak má v úmysle podstatne zmeniť ním schválený text;
4. poveruje svojho predsedu, aby postúpil túto pozíciu Rade, Komisii a národným parlamentom.
DÔVODOVÁ SPRÁVA
Článok 349 Zmluvy o fungovaní Európskej únie (bývalý článok 299 ods. 2 Zmluvy o ES) povoľuje Európskej rade, aby na základe návrhu Komisie a po konzultácii s Európskym parlamentom prijala opatrenia v prospech najvzdialenejších regiónov, vzhľadom na hospodársku a sociálnu situáciu týchto regiónov.
Existencia permanentných znevýhodnení, ako je ostrovný charakter, veľká vzdialenosť od veľkých trhov, malá rozloha, charakter povrchu, náročná klíma a hospodárska závislosť na malom počte výrobkov, závažným spôsobom narúša rozvoj týchto regiónov a v plnej miere odôvodňuje uplatňovanie primeraných opatrení.
Na tomto je založený systém tzv. octroi de mer, ktorý do 1. júla 2014 povoľuje Francúzsku využívať v štyroch francúzskych zámorských departementoch systém odlišnej výšky dane nazývanej „octroi de mer“ pre niektoré výrobky vyrábané v zámorských departementoch.
Táto správa o systéme „octroi de mer“ bola vypracovaná po tom, čo Francúzsko predložilo správu v polovici obdobia o uplatňovaní „octroi de mer“ v súlade s článkom 4 rozhodnutia 2004/162/ES.
Hodnotenie uplatňovania systému je veľmi pozitívne vzhľadom na stanovené ciele: podpora a zachovanie miestnych hospodárskych činností vzhľadom na permanentné znevýhodnenia, ktoré existujú v najvzdialenejších regiónoch, a pozitívny vplyv na zachovanie zamestnanosti.
V návrhu Komisie spolu s návrhom rozhodnutia Rady sa navrhuje rozšírenie zoznamu výrobkov oprávnených na odlišné zdaňovanie o päťdesiatku výrobkov z Guyany na základe odôvodnení poskytnutých francúzskymi orgánmi.
Európsky parlament podporuje tento návrh bez zmeny.
Systém „octroi de mer“ má skutočne zásadný význam pre stabilitu hospodárstiev týchto relevantných najvzdialenejších regiónov.
Na jednej strane umožňuje zachovanie miestnej výroby a zamestnanosti v regiónoch, kde nezamestnanosť dosahuje takmer 30 %.
Na druhej strane príjmy z „octroi de mer“, ktoré sa prideľujú regiónom a predstavujú 37 až 48 % z rozpočtu miestnych orgánov zámorských departementov, zohrávajú úlohu dôležitej podpory investičných politík zameraných na miestny rozvoj a mali by takouto podporou aj zostať.
Vzhľadom na súčasný súlad systému octroi de mer s právnymi predpismi Spoločenstva a vzhľadom na jeho charakter hybnej sily hospodárstva zámorských departementov je už teraz potrebné, aby Komisia rozmýšľala o prostriedkoch na definitívne zachovanie tohto opatrenia od roku 2014, aby sa v príslušných najvzdialenejších regiónoch každých desať rokov nevytvárala situácia hospodárskej neistoty.
Európsky parlament teda podporuje potrebné zachovanie oslobodení alebo znížení dane „octroi de mer“, ktoré bolo priznané francúzskym zámorským departementom, po roku 2014.
POSTUP
Názov
Zmena a doplnenie rozhodnutia 2004/162/ES o výrobkoch, na ktoré sa môže vzťahovať oslobodenie od dane nazývanej „octroi de mer“ (námorná daň) alebo jej zníženie
Referenčné čísla
KOM(2010)0749 – C7-0022/2011 – 2010/0359(CNS)
Dátum konzultácie s EP
18.1.2011
Gestorský výbor
dátum oznámenia na schôdzi
REGI
20.1.2011
Výbory požiadané o stanovisko
dátum oznámenia na schôdzi
ECON
20.1.2011
Bez predloženia stanoviska
dátum rozhodnutia
ECON
18.1.2011
Spravodajca
dátum vymenovania
Elie Hoarau
27.1.2011
Článok 51 – Spoločné schôdze výborov
dátum oznámenia na schôdzi
Prerokovanie vo výbore
12.4.2011
Dátum prijatia
26.5.2011
Výsledok záverečného hlasovania
+:
–:
0:
35
1
Poslanci prítomní na záverečnom hlasovaní
François Alfonsi, Zuzana Brzobohatá, John Bufton, Alain Cadec, Salvatore Caronna, Francesco De Angelis, Tamás Deutsch, Elie Hoarau, Danuta Maria Hübner, María Irigoyen Pérez, Seán Kelly, Mojca Kleva, Constanze Angela Krehl, Petru Constantin Luhan, Ramona Nicole Mănescu, Riikka Manner, Iosif Matula, Erminia Mazzoni, Jan Olbrycht, Wojciech Michał Olejniczak, Markus Pieper, Georgios Stavrakakis, Nuno Teixeira, Michail Tremopoulos, Lambert van Nistelrooij, Kerstin Westphal
Náhradníci prítomní na záverečnom hlasovaní
Karima Delli, Cornelia Ernst, Karin Kadenbach, James Nicholson, Maurice Ponga, Elisabeth Schroedter, László Surján, Patrice Tirolien, Derek Vaughan, Sabine Verheyen
Dátum predloženia
31.5.2011
