Pobaltie: obrovský potenciál, veľké problémy
Vonkajšie vzťahy
2006-11-23 - 20:07
Pobaltie je špecifickým regiónom Únie
Rozšírenie Európskej únie v roku 2004 znamenalo, že Únia získala kontrolu nad ďalšou významnú prímorskou oblasťou.
Pobaltie je región s obrovským potenciálom, kde sa nachádza osem členských štátov Únie, žije jedna tretina populácie a vzniká tretina HDP EÚ.
Navyše sa tu Únia geograficky stretáva s Ruskom.
Napriek všetkým výhodám, ktoré z toho plynú, musí oblasť čeliť aj mnohým prekážkam, vrátane hrozby závažnej ekologickej katastrofy.
Pobaltie je jedným z najdynamickejšie sa rozvíjajúcich centier EÚ.
Je to zároveň most, ktorý spája sever, východ i západ, čo je kľúčové z hľadiska ďalšieho rozvoja Únie.
Na druhej strane je však Baltské more jedným z najznečistenejších na svete.
Časovaná bomba?
Baltské more je neuveriteľne plytké - priemerná hĺbka dosahuje 58 metrov, zatiaľ čo v prípade Stredozemného mora je to niekoľko kilometrov.
Voda sa tu mení len veľmi pomaly, asi raz za tridsať rokov.
Na jeho dne pritom stále ležia chemické zbrane a nevybuchnutá munícia z druhej svetovej vojny.
More je navyše znečisťované látkami z poľnohospodárskej produkcie a z dopravy, čím hrozí nebezpečenstvo vzniku ropných škvŕn.
Nová stratégia
Vzťahmi Pobaltia, Ruska a Arktického regiónu sa zaoberá takzvaná "severná dimenzia", rámcový dokument Únie pre rozvoj tejto oblasti.
Poslanci EP sa však domnievajú, že opatrenia v rámci tohto rámcového dokumentu je potrebné skonkretizovať.
Minulý týždeň preto Parlament prijal správu fínskeho poslanca Alexandra Stubba zo skupiny ľudovcov a európskych demokratov o rozvoji baltského mora, ktorá má upozorniť ako na príležitosti, tak aj na hrozby, ktoré môže priniesť cezhraničná spolupráca.
V správe Parlament vyzýva Komisiu, aby pripravila príslušný návrh, ktorý by tieto otázky riešil.
Tieto podnety by sa potom mali stáť súčasťou európskej politiky severnej dimenzie.
20061123STO00264 Stratégia Baltského mora (anglicky) Samit o severnej dimenzii (anglicky) Viac o severnej dimenzii (anglicky)
SK
1
PHOTO
20061123PHT00260.jpg
SK
3
LINK
http://www.eu2006.fi/news_and_documents/press_releases/vko46/en_GB/174233/
SK
4
LINK
http://ec.europa.eu/comm/external_relations/north_dim/index.htm
-//EP//TEXT IM-PRESS 20061113IPR12544 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
