P6_TA(2005)0255
Ochrana finančných záujmov Spoločenstva ***I
A6-0156/2005
Legislatívne uznesenie Európskeho parlamentu o návrhu nariadenia Európskeho parlamentu a Rady o vzájomnej administratívnej pomoci pri ochrane finančných záujmov Spoločenstva proti podvodom a iným protiprávnym konaniam (KOM(2004)0509 – C6-0125/2004 – 2004/0172(COD))
(Spolurozhodovací postup: prvé čítanie)
Európsky parlament
, –
so zreteľom na návrh Komisie Európskemu parlamentu a Rade (KOM(2004)0509) Zatiaľ neuverejnené v úradnom vestníku.
,
–
so zreteľom na článok 251 ods. 2 a článok 280 ods. 4 Zmluvy o ES, v súlade s ktorými Komisia predložila návrh Parlamentu ( C6-0125/2004 ),
–
so zreteľom na článok 51 rokovacieho poriadku,
–
so zreteľom na správu Výboru pre rozpočtovú kontrolu ( A6-0156/2005 ),
1.
schvaľuje zmenený a doplnený návrh Komisie;
2.
vyzýva Komisiu, aby túto vec znovu predložila Parlamentu, ak má v úmysle podstatne zmeniť a doplniť svoj návrh, alebo ho nahradiť iným textom;
3.
poveruje svojho predsedu, aby pozíciu Parlamentu postúpil Rade a Komisii.
P6_TC1-COD(2004)0172
Pozícia Európskeho parlamentu prijatá v prvom čítaní 23.júna 2005 na účely prijatia nariadenia Európskeho parlamentu a Rady (ES) č. .../2005 o vzájomnej administratívnej pomoci pri ochrane finančných záujmov Spoločenstva proti podvodom a iným protiprávnym konaniam
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
a
najmä na jej článok 280 ods. 4,
so zreteľom na návrh Komisie,
so zreteľom na stanovisko Dvora audítorov,
so zreteľom na stanovisko Európskeho dozorného úradníka pre ochranu údajov
Ú. v.
EÚ C 301, 7.12.2004, s.
4.
,
konajúc v súlade s postupom ustanoveným v článku 251 zmluvy
Pozícia Európskeho parlamentu z 23.júna 2005.
,
keďže: (1)
Spoločenstvo a členské štáty pripisujú veľký význam ochrane finančných záujmov Spoločenstva, boju proti podvodom a iným protiprávnym konaniam, ktoré ovplyvňujú ich záujmy.
(2)
Rámec Spoločenstva o vzájomnej pomoci umožňuje úzku spoluprácu medzi príslušnými orgánmi členských štátov, ako aj medzi nimi a Komisiou, s cieľom chrániť finančné záujmy Spoločenstva vo všetkých oblastiach finančných zdrojov a výdavkov Spoločenstva.
(3)
Ustanovenia tohto nariadenia neovplyvňujú vedenie vyšetrovaní Európskym úradom pre boj proti podvodom využívaním vyšetrovacích právomoci a v súlade so zárukami upravenými nariadením Európskeho parlamentu a Rady (ES) č. 1073/1999 z 25. mája 1999
o vyšetrovaniach vykonávaných
Európskym úradom pre boj proti podvodom (OLAF) Ú. v.
ES L 136, 31.5.1999, s.
1.
.
Pôsobnosť tohto nariadenia je potrebné obmedziť na určité formy pomoci, výmenu informácií a koordináciu, ktoré môžu predchádzať, nasledovať, či sprevádzať vyšetrovacie činnosti OLAF.
(4)
Zavedenie nových opatrení Spoločenstva neovplyvní uplatňovanie vnútroštátneho trestného práva a pravidiel vzájomnej pomoci v trestných veciach alebo vnútroštátneho výkonu spravodlivosti.
(5)
Boj proti medzinárodným podvodom a iným protiprávnym konaniam, ktoré ovplyvňujú finančné záujmy Spoločenstva vyžaduje zvýšenú koordináciu na úrovni Spoločenstva, ako aj multidisciplinárnu spoluprácu s orgánmi členských štátov v oblasti podvodov a ostatných protiprávnych konaní, ktoré v mnohých prípadoch súvisia so štruktúrami organizovaného zločinu a poškodzujú finančné záujmy Spoločenstva.
Toto nariadenie má ďalej umožniť spoluprácu medzi všetkými príslušnými orgánmi členských štátov a medzi nimi a Komisiou.
(6)
Ustanovenia tohto nariadenia neovplyvnia právne predpisy Spoločenstva, ktoré umožňujú konkrétnejšiu alebo rozsiahlejšiu spoluprácu medzi členskými štátmi a medzi nimi a Komisiou, akým je nariadenie Rady (ES) č. 515/97 z 13. marca 1997 o vzájomnej pomoci medzi správnymi orgánmi členských štátov a spolupráci medzi správnymi orgánmi členských štátov a Komisiou pri zabezpečovaní riadneho uplatňovania predpisov o colných a poľnohospodárskych záležitostiach Ú. v.
ES L 82, 22.3.1997, s.
1.
Nariadenie zmenené a doplnené nariadením (ES) č. 807/2003 (Ú. v.
EÚ L 122, 16.5.2003, s.
36).
, alebo nariadenia Rady (ES) č. 1798/2003 zo 7. októbra 2003 o administratívnej spolupráci v oblasti dane z pridanej hodnoty a
ktoré zrušuje nariadenie
(EHS) č. 218/92 Ú. v.
EÚ L 264, 15.10.2003, s.
1.
Nariadenie zmenené a doplnené nariadením (ES) č. 885/2004 (Ú. v.
EÚ L 168, 1.5.2004, s.
1).
.
(7)
Výmena informácií je kľúčovým prvkom v boji proti podvodom a iným protiprávnym konaniam, ktoré ovplyvňujú finančné záujmy Spoločenstva.
Je potrebné, aby Komisia využila informácie poskytované členskými štátmi na vytvorenie komplexného prehľadu o podvodoch a iných protiprávnych konaniach v Európe a oznámila tento prehľad členským štátom.
(8)
Podvodom a všetkým iným protiprávnym konaniam, ktoré ovplyvňujú finančné záujmy Spoločenstva, najmä v nadnárodných prípadoch, ktoré sú často spojené s organizovaným medzinárodným zločinom rozšíreným do dvoch alebo viacerých členských štátov, je možné najúčinnejšie predchádzať a proti nim bojovať, ak sa vykonávajú analýzy informácií operačnej, štatistickej alebo všeobecnej povahy a keď sú predmetom rizikovej analýzy na úrovni Spoločenstva, pričom sa využijú spravodajské poznatky a kapacity rizikovej analýzy Komisie vo všeobecnosti a OLAF špeciálne.
(9)
Boj proti podvodom a iným protiprávnym konaniam, ktoré poškodzujú finančné záujmy Spoločenstva si tiež vyžaduje súvislé sledovanie vývoja.
Informácie zhromaždené a odovzdávané Komisiou majú preto byť prípustné ako dôkazy v správnych alebo súdnych konaniach.
(10)
V záujme úspešnej spolupráce medzi príslušnými orgánmi členských štátov a Komisiou je potrebné výmenu informácií organizovať v súlade s pravidlami dôvernosti, podľa ktorých informácie podliehajú služobnému tajomstvu a zároveň zabezpečiť riadnu ochranu údajov pri spracovaní osobných údajov podľa nových ustanovení.
(11)
Je potrebné vziať do úvahy pravidlá na ochranu údajov, ktoré platia pre inštitúcie Spoločenstva, stanovené v článku 286 zmluvy a v nariadení
Európskeho parlamentu a Rady
(ES) č. 45/2001 z 18. decembra 2000 o ochrane jednotlivcov v súvislosti so spracovaním osobných údajov inštitúciami a orgánmi Spoločenstva a o voľnom pohybe takýchto údajov Ú. v.
ES L 8, 12.1.2001, s.
1.
, ako aj tie, ktoré platia pre členské štáty na základe smernice
Európskeho parlamentu a Rady
95/46/ES z 24. októbra 1995 o ochrane
fyzických osôb pri spracovaní
osobných údajov a o voľnom pohybe týchto údajov Ú. v.
ES L 281, 23.11.1995, p.
31.
Smernica zmeneá a doplnená nariadením (ES) č. 1882/2003 (Ú. v.
EÚ L 284, 31.10.2003, s.
1).
.
(12)
Na vykonanie tohto nariadenia je potrebné prijať opatrenia v súlade s rozhodnutím Rady 1999/468/ES z 28. júna 1999, ktorým sa ustanovujú postupy na výkon vykonávacích právomocí prenesených na Komisiu Ú. v.
ES L 184, 17.7.1999, s.
23.
.
(13)
Keďže
ciele opatrení, ktoré sa
majú
prijať,
a to
boj proti podvodom a iným protiprávnym konaniam, ktoré ovplyvňujú finančné záujmy Spoločenstva,
nie je možné uspokojivo dosiahnuť na úrovni členských
štátov, ale z dôvodu
ich
rozsahu a
dôsledkov ich
možno lepšie dosiahnuť na úrovni Spoločenstva, môže Spoločenstvo prijať opatrenia v súlade
so zásadou
subsidiarity
podľa
článku 5 zmluvy.
V súlade
so zásadou
proporcionality,
podľa uvedeného
článku
neprekračuje
toto nariadenie
rámec nevyhnutný
na dosiahnutie
týchto
cieľov.
(14)
Toto nariadenie rešpektuje základné práva a dodržiava zásady stanovené najmä v Charte základných práv Európskej únie,
PRIJALI TOTO NARIADENIE:
Hlava I
Všeobecné ustanovenia
Článok 1
Predmet
úpravy
Toto nariadenie stanovuje právny rámec vzájomnej administratívnej spolupráce a výmeny informácii medzi príslušnými orgánmi členských štátov a medzi týmito orgánmi a Komisiou s cieľom zabezpečiť rovnakú a účinnú ochranu finančných záujmov Spoločenstva
proti podvodom
a iným protiprávnym konaniam.
Článok 2
Rozsah pôsobnosti
1.
Toto nariadenie sa uplatňuje na prípady podvodov a iných protiprávnych konaní, ktoré vplývajú na finančné záujmy Spoločenstva, ktoré majú na úrovni Spoločenstva zvláštny význam.
Vzťahuje sa to aj na prípady, v ktorých došlo k protiprávnemu konaniu úplne alebo sčasti v krajinách mimo Spoločenstva.
Príslušné orgány členských štátov si tiež môžu vymieňať informácie a poskytovať pomoc podľa tohto nariadenia v iných prípadoch, ak považujú takúto výmenu informácií a pomoci na úrovni Spoločenstva za potrebnú v boji proti podvodom a iným protiprávnym konaniam, ktoré ovplyvňujú finančné záujmy Spoločenstva.
2.
Ustanovenia tohto nariadenia sa neuplatnia v tom prípade, ak právne predpisy Spoločenstva stanovujú konkrétnejšiu spoluprácu medzi členskými štátmi a medzi nimi a Komisiou, alebo poskytujú Komisii širší prístup k informáciám.
Toto nariadenie však zvlášť neovplyvňuje uplatňovanie nariadenia (ES) č. 515/97 a spoluprácu medzi členskými štátmi v zmysle nariadenia (ES) č. 1798/2003.
3.
Toto nariadenie neovplyvňuje uplatňovanie nariadenia (ES) č. 1073/1999.
4.
Toto nariadenie neovplyvňuje uplatňovanie vnútroštátneho trestného práva alebo predpisov o vzájomnej pomoci v trestných veciach alebo vnútroštátny výkon spravodlivosti.
5.
Povinnosť poskytnúť pomoc upravenú týmto nariadením nezahŕňa poskytovanie informácií alebo dokladov získaných príslušnými správnymi orgánmi, ktoré konajú s povolením alebo na žiadosť súdneho orgánu.
Avšak v prípade dožiadania o pomoc sa takéto informácie alebo doklady poskytnú, ak súdny orgán, s ktorým sa má záležitosť konzultovať, dá svoj súhlas.
Článok 3
Definície
Na
účely tohto nariadenia sa uplatňujú nasledujúce definície:
1.
"nezrovnalosť" znamená podvod alebo iné protiprávne konanie s mimoriadnym významom na úrovni Spoločenstva, ktoré ovplyvňuje finančné záujmy Spoločenstva a to najmä:
a)
akékoľvek porušenie ustanovenia práva Spoločenstva, ktoré vyplýva z konania alebo opomenutia hospodárskeho subjektu, vrátane porušenia zmlúv, ktoré vznikli na základe ustanovení práva Spoločenstva
a pri uskutočňovaní priameho a nepriameho financovania Spoločenstva,
ktoré ovplyvňuje alebo by mohlo ovplyvniť všeobecný rozpočet Spoločenstva alebo rozpočty ním riadené, či už znížením alebo stratou príjmov plynúcich z vlastných zdrojov vyberaných priamo v mene Spoločenstva alebo neoprávnenou výdajovou položkou;
b)
každé porušenie právnych predpisov súvisiacich s daňou z pridanej hodnoty (DPH) v zmysle smernice 77/388/EHS
Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu - spoločný systém dane z pridanej hodnoty: jednotný základ jej stanovenia
(Ú. v.
ES L 145, 13.6.1977, s.
1).
Smernica naposledy zmenená a doplnená smernicou 2004/66/ES (Ú. v.
EÚ L 168, 1.5.2004, s.
35).
, ktoré má alebo by mohlo spôsobiť zníženie vlastných zdrojov Spoločenstiev v zmysle nariadenia (EHS, Euratom) č. 1553/89
Nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane pridanej hodnoty
(Ú. v.
ES L 155, 7.6.1989, s.
9).
Nariadenie zmenené a doplnené nariadením (ES) č. 807/2003 (Ú. v.
EÚ L 122, 16.5.2003, s.
36).
;
c)
pranie špinavých peňazí v zmysle článku 1 písm. c) smernice 91/308/EHS
Smernica Rady 91/308/EHS z 10. júna 1991 o predchádzaní zneužívania finančného systému na účely prania špinavých peňazí
(Ú. v.
ES L 166, 28.6.1991, s.
77).
Smernica zmenená a doplnená smernicou Európskeho parlamentu a Rady 2001/97/ES (Ú. v.
ES L 344, 28.12.2001, s.
76).
v súvislosti s príjmami z trestnej činnosti uvedenými v bodoch a) a b);
2.
"nezrovnalosti s mimoriadnym významom pre Spoločenstvo" sú nezrovnalosti:
a)
ktoré majú alebo by mohli mať väzby v iných členských štátoch alebo tam, kde existujú konkrétne väzby na operácie vykonávané v iných členských štátoch
alebo v prípade výdavkov Spoločenstva (priamych alebo nepriamych), kde sa neuplatňujú žiadne konkrétne pravidlá týkajúce sa vzájomnej pomoci,
a
b)
ktoré boli zistené pri operáciách bez ohľadu na to, či boli zistené pri jedinej alebo pri viacerých operáciách, a
pri ktorých sa v dotknutom členskom štáte odhaduje celková spôsobená fiškálna škoda na viac ako 500 000 EUR v oblasti DPH alebo spôsobená škoda na finančných záujmoch Spoločenstva na 100 000 EUR alebo viac v iných prípadoch upravených týmto nariadením; v prípade legalizácie príjmov sa horná hranica uplatní na predpokladaný trestný čin;
3.
"právne predpisy vzťahujúce sa na DPH" znamenajú všetky ustanovenia Spoločenstva, ktoré sa vzťahujú na daň z pridanej hodnoty a zákony a ostatné právne predpisy prijaté členskými štátmi s cieľom splniť tieto ustanovenia Spoločenstva;
4.
"dožadujúci orgán" znamená príslušný orgán, ktorý požiada o pomoc;
5.
"dožiadaný orgán" znamená príslušný orgán, ktorému sa adresuje žiadosť o pomoc;
6.
"administratívne vyšetrovania" predstavujú všetky kontroly a iné opatrenia, ktoré uskutočňujú príslušné orgány pri výkone svojich povinností s cieľom stanoviť, či došlo k nezrovnalostiam, okrem opatrení uskutočnených na žiadosť alebo na základe priameho splnomocnenia súdneho orgánu;
7.
"finančné informácie" znamenajú informácie o podozrivých transakciách, ktoré získajú príslušné vnútroštátne kontaktné body podľa smernice 91/308/EHS a iné informácie, ktoré sú vhodné na vysledovanie finančných transakcií spojených s nezrovnalosťami upravenými týmto nariadením;
8.
"príslušné orgány" predstavujú vnútroštátne orgány alebo orgány Spoločenstva v zmysle článku 4 ods. 1.
Horné hranice uvedené v bode 2
písm
. b) možno zvýšiť v súlade s postupom stanoveným v článku
25
ods. 2.
Článok 4
Príslušné orgány
1.
Podľa tohto nariadenia spolupráca zahŕňa nasledujúce príslušné orgány, ktoré konajú v rozsahu svojich príslušných právomocí:
a)
orgány členských štátov:
i)
zodpovedajú priamo za riadenie finančných zdrojov, ktoré pochádzajú z rozpočtu Spoločenstva a sú na to určené príslušnými ustanoveniami práva Spoločenstva alebo vnútroštátneho práva; alebo
ii)
zodpovedajú podľa platných vnútroštátnych ustanovení správneho práva za predchádzanie a boj proti podvodom a iným protiprávnym konaniam, ktoré poškodzujú finančné záujmy Spoločenstva; alebo
iii)
sú príslušné orgány
,
vymenované v nariadení (ES) č. 1798/2003, príslušné ústredné kontaktné úrady a kontaktné oddelenia určené týmto nariadením, iné daňové vyšetrovacie orgány príslušné na vyšetrovanie podvodov v oblasti DPH alebo príslušné orgány, na ktoré sa vzťahuje smernica 92/12/EHS
Smernica Rady 92/12/EHS z 25. februára 1992 o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov
(Ú. v.
ES L 76, 23.3.1992, s.
1).
Smernica naposledy zmenená a doplnená smernicou 2004/106/ES (Ú. v.
EÚ L 359, 4.12.2004, s.
30).
, pokiaľ môžu zozbierané informácie poskytnúť dôkazy o podvode v oblasti DPH
- nevylučuje to priame kontakty, výmenu informácií alebo spoluprácu medzi úradníkmi v rozličných členských štátoch a orgánmi uvedenými v tomto článku -
alebo
iv)
sú zriadené ako "finančné
informačné
jednotky" členskými štátmi podľa rozhodnutia 2000/642/
SVV
Rozhodnutie Rady 2000/642/SVV zo 17. októbra 2000 upravujúce spoluprácu pri výmene informácií medzi finančnými informačnými jednotkami členských štátov
(Ú. v.
ES L 271, 24.10.2000, s.
4).
na zber a analýzu zhromaždených informácií podľa ustanovení smernice 91/308/EHS.
b)
Komisiu,
vrátane OLAF
.
2.
Členské štáty prijmú potrebné opatrenia na zabezpečenie výmeny informácií medzi svojimi príslušnými orgánmi a medzi nimi a Komisiou, bez ohľadu na ich právomoc a vnútorný status.
3.
Komisia vedie zoznam všetkých orgánov podieľajúcich sa v súlade s týmto nariadením na spolupráci.
Tento zoznam sa priebežne aktualizuje a je prístupný na internete.
Hlava II
Povinnosti vyplývajúce zo spolupráce
Kapitola 1
Vzájomná administratívna pomoc a výmena informácií
Časť 1
Pomoc na základe dožiadania
Článok 5
Pomoc na základe dožiadania
1.
S cieľom predchádzať nezrovnalostiam a odhaľovať ich si príslušné orgány navzájom poskytujú pomoc na základe dožiadania.
Na dožiadanie dožadujúceho orgánu dožiadaný orgán, pokiaľ je dožiadaný splniť účel žiadosti a v súlade s cieľmi tohto nariadenia, odovzdá dožadujúcemu orgánu všetky informácie dôležité pre predchádzanie a odhalenie nezrovnalostí.
Postúpené informácie zahŕňajú informácie o operáciách, ktoré predstavujú nezrovnalosti, ako aj finančné informácie o súvisiacich operáciách a o fyzických alebo právnických osobách, ktoré sa ich zúčastňujú.
2.
S cieľom získať žiadané informácie, dožiadaný orgán alebo správny orgán, ktorý bol dožiadaný, postupuje akoby konal vo vlastnom mene alebo na dožiadanie iného orgánu vo svojom členskom štáte.
3.
Dožiadaný orgán musí sprístupniť všetky informácie, ktoré vlastní alebo ktoré získal, týkajúce sa odhalených alebo plánovaných operácií alebo transakcií, ktoré spôsobujú nezrovnalosti alebo ktoré dožadujúci orgán za také považuje alebo, ak je to uplatniteľné, ktoré sa týkajú zistení na základe zvláštneho dohľadu vykonaného podľa článku 6.
Dožadujúcemu orgánu poskytne každé osvedčenie, doklad alebo overenú kópiu dokladu, ktorý vlastní alebo ktorý získal.
Avšak originály dokladov a predmetov sa poskytnú len ak to nie je v rozpore s platnými právnymi predpismi členského štátu, v ktorom sídli dožiadaný orgán.
4.
K žiadostiam o pomoc a výmenu informácií sa priloží stručný opis skutočností, ktoré sú dožadujúcemu orgánu známe.
5.
Ak dožadujúci orgán adresuje svoju žiadosť orgánu, ktorý nie je príslušným na poskytnutie požadovanej pomoci, tento orgán bezodkladne postúpi žiadosť príslušnému orgánu.
Článok 6
Zvláštny dohľad
Na žiadosť dožadujúceho orgánu vykonáva dožiadaný orgán podľa možnosti zvláštny dohľad vo svojom okruhu pôsobnosti alebo zariadi, aby sa tento dohľad vykonával:
a)
nad osobami, najmä nad ich pohybom, ak existuje dôvodné podozrenie, že sa dopúšťajú nezrovnalostí;
b)
nad miestami, kde sa skladuje tovar spôsobom, ktorý vyvoláva podozrenie, že je určený na operácie, ktoré spôsobujú nezrovnalosti;
c)
nad pohybom tovaru, ktorý je predmetom potenciálnych nezrovnalostí;
d)
nad prepravnými a finančnými transakciami, pri ktorých existuje dôvodné podozrenie, že sa používajú na páchanie nezrovnalostí.
Článok 7
Administratívne vyšetrovanie na základe dožiadania
1.
Na žiadosť dožadujúceho orgánu vykoná dožiadaný orgán administratívne vyšetrovanie týkajúce sa operácií, ktoré predstavujú nezrovnalosti alebo sa ako nezrovnalosti javia dožadujúcemu orgánu alebo zariadi, aby sa také vyšetrovanie vykonalo.
Dožiadaný orgán alebo správny orgán, na ktorý sa obrátil, vedie administratívne vyšetrovanie tak, akoby konal vo vlastnom mene alebo na požiadanie iného orgánu vo svojom členskom štáte.
Výsledky vyšetrovania oznámi dožadujúcemu orgánu.
2.
Na základe dohody medzi dožadujúcim a dožiadaným orgánom sa môžu úradníci určení dožadujúcim orgánom zúčastniť na administratívnych vyšetrovaniach uvedených v odseku 1.
Vyšetrovania vykonávajú po celý čas úradníci dožiadaného orgánu.
Úradníci dožadujúceho orgánu nesmú z vlastnej iniciatívy preberať kontrolné právomoci zverené úradníkom dožiadaného orgánu; musia však mať prístup do rovnakých priestorov a k rovnakým dokladom ako úradníci dožiadaného orgánu prostredníctvom úradníkov dožiadaného členského štátu a za výhradným účelom vykonať administratívne vyšetrovania.
3.
Ak ustanovenia vnútroštátneho práva o trestnom konaní stanovujú, že určité úkony môže vykonať len úradníci osobitne nato určení podľa vnútroštátneho práva, úradníci dožadujúceho orgánu sa na takýchto úkonoch nezúčastnia.
Za žiadnych okolností sa nesmú zúčastňovať na prehliadkach priestorov alebo pri formálnych výsluchoch osôb podľa trestného práva.
Článok 8
Činnosť úradníkov v inom členskom štáte alebo na
služobnej ceste
v členskom štáte
Na základe dohody medzi dožadujúcim a dožiadaným orgánom a v súlade s opatreniami dožiadaného orgánu, úradníci riadne splnomocnení dožadujúcim orgánom môžu dostať povolenie získavať informácie o nezrovnalostiach od úradov, v ktorých správne orgány členského štátu, v ktorom sídli dožiadaný orgán, vykonávajú svoje funkcie.
Dotknutá informácia musí byť potrebná pre dožadujúci orgán a odvodená z dokumentácie, ku ktorej majú úradníci týchto úradov prístup.
Úradníci dožadujúceho orgánu sú oprávnení vyhotoviť si kópie tejto dokumentácie.
Článok 9
Písomné splnomocnenie úradníkov
Úradníci dožadujúceho orgánu, ktorí sa nachádzajú v inom členskom štáte alebo sú na
služobnej ceste
v členskom štáte v súlade s článkami 7 a 8, sa musia preukazovať písomným splnomocnením, ktoré potvrdzuje ich totožnosť a ich úradné funkcie.
Článok 10
Lehota na poskytovanie pomoci a informácií
1.
Dožiadaný orgán poskytuje pomoc a informácie, na ktoré sa vzťahujú články 5 a 7 čo najrýchlejšie a najneskôr do šiestich týždňov odo dňa obdržania žiadosti.
Avšak v prípade, že dožiadaný orgán má takéto informácie už k dispozícii, je táto lehota štyri týždne.
2.
V osobitných prípadoch sa dožadujúci a dožiadaný orgán môžu dohodnúť na lehotách odlišných od tých, ktoré uvádza odsek 1.
3.
V prípade, že dožiadaný orgán nie je schopný odpovedať na žiadosť v stanovenej lehote, bezodkladne informuje o dôvodoch dožadujúci orgán a uvedie, kedy bude schopný odpovedať.
Článok 11
Údaje týkajúce sa dane z pridanej hodnoty
1.
S cieľom
poskytnúť operačnú a technickú pomoc a v prípade potreby pomôcť príslušným orgánom členských štátov pri odhaľovaní a vyšetrovaní nezrovnalosti v zmysle článku 3 prvý odsek bod 1
písm. b)
tohto nariadenia
členské štáty bezodkladne oznámia Komisii tieto informácie z ich evidencie
vo vnútroštátnych databázach
podľa nariadenia
(ES) č. 1798/2003:
–
identifikačné čísla na účely DPH od členských štátov, ktoré získavajú túto informáciu,
–
celkovú hodnotu tovaru dodaného v rámci Spoločenstva osobám, ktoré majú identifikačné číslo na účely DPH, subjektmi určenými na účely DPH v tom členskom štáte, ktorý poskytuje túto informáciu.
Podrobné pravidlá týkajúce sa tohto prístupu, vrátane pravidiel dôvernosti a ochrany údajov, ako aj pravidiel používania informácií získaných z evidencie členských štátov sa ustanovia v súlade s postupom uvedeným v článku
25
ods. 2.
2.
Pokiaľ to dôkazy o nezrovnalostiach umožnia v zmysle článku 3 prvý odsek bod 1
písm
. b), orgány členských štátov oznámia Komisii získané informácie na základe smernice 92/12/EHS.
Časť II
Spontánna pomoc
Článok 12
Ustanovenia týkajúce sa informácií o operáciách a transakciách
1.
Príslušné orgány členských štátov zabezpečia Komisii bez predchádzajúcej žiadosti všetky potrebné informácie, ktoré sa týkajú operácií alebo transakcií, ktoré predstavujú alebo by mohli predstavovať nezrovnalosti.
2.
S pomocou vhodnej technickej podpory Komisia analyzuje odovzdané informácie a poskytne členským štátom príslušné výsledky analýz, za účelom technickej a operačnej pomoci pri odhaľovaní a vyšetrovaní nezrovnalostí.
V prípade, že Komisia zistí, že nezrovnalosti sa našli v jednom alebo viacerých členských štátoch, informuje o tom dotknuté členské štáty.
3.
Povinnosť spontánnej výmeny finančných informácií medzi členskými štátmi a Komisiou sa uplatňuje bez ohľadu na to, či transakcia prebehla v jedinej operácii alebo viacerých, ktoré sa zdajú byť spojené.
4.
Pravidlá o dôvernosti a ochrane údajov sa prijmú v súlade s postupom uvedeným v článku
25
ods. 2.
Článok 13
Zvláštny dohľad bez žiadosti
V prípade, že to príslušné orgány považujú za potrebné na ochranu finančných záujmov Spoločenstva pred nezrovnalosťami:
a)
vykonávajú alebo zariadia zvláštny dohľad tak, ako je uvedené v článku 6;
b)
oznámia Komisii, a ak je to
vhodné
, príslušným orgánom dotknutých členských štátov všetky informácie, ktoré majú k dispozícii, najmä správy a iné dokumenty alebo ich overené kópie, či výpisy týkajúce sa operácií, ktoré predstavujú alebo by mohli predstavovať konania, ktoré ovplyvňujú finančné záujmy Spoločenstva.
Článok 14
Oznamovanie všeobecných informácií
1.
Príslušné orgány členských štátov oznamujú Komisii všeobecné informácie o nových spôsoboch, prostriedkoch, metódach a postupoch páchania nezrovnalostí, ako aj informácie o prevencii a odhaľovaní nezrovnalostí, ktoré by mohli prispieť k posilneniu boja proti podvodom v rámci príslušných právnych predpisov, akonáhle majú také informácie k dispozícii.
2.
Komisia oznamuje príslušným orgánom každého členského štátu všetky informácie, ktoré by im mohli umožniť predchádzať nezrovnalostiam a presadzovať príslušné právne predpisy, akonáhle ich má k dispozícii.
Kapitola 2
Využívanie informácií
Článok 15
Využívanie informácií ako dôkazov
Zistenia, osvedčenia, informácie, doklady, overené kópie a všetky dôverné spravodajské informácie oznámené príslušnému orgánu v priebehu poskytovania pomoci upravenej článkami 5, 6, 7 a 12 predstavujú prípustné dôkazy v správnych alebo súdnych konaniach vo všetkých členských štátoch rovnako, ako keby sa získali v členskom štáte, v ktorom prebieha konanie.
Článok 16
Výmena informácií
Informácie získané v zmysle tohto nariadenia a iných ustanovení Spoločenstva môžu byť predmetom výmeny medzi Komisiou a ostatnými príslušnými orgánmi v súlade s týmto nariadením a na jeho účel v rozsahu, v ktorom je takáto výmena zlučiteľná s ustanoveniami Spoločenstva, na základe ktorých sa informácie získali.
Článok 17
Sledovanie vývoja
Príslušné orgány členských štátov oznamujú Komisii príslušné aktualizácie informácií, ktoré im boli oznámené a administratívne vyšetrovania vedené v zmysle tohto nariadenia, najmä začaté správne alebo súdne konania, ak je to v súlade s vnútroštátnym trestným právom.
Článok 18
Pravidlá dôvernosti a ochrany údajov
1.
Oznámené alebo získané informácie v akejkoľvek forme podľa tohto nariadenia sú chránené profesionálnym tajomstvom rovnako, ako sú chránené podobné informácie vnútroštátnymi právnymi predpismi členského štátu, ktorý ich obdržal a príslušnými ustanoveniami platnými pre
inštitúcie
a orgány Spoločenstva.
Takéto informácie sa nesmú oznamovať osobám alebo orgánom okrem
inštitúcií
a orgánov Spoločenstva alebo členských štátov, z ktorých funkcie vyplýva potreba ich poznania, ani sa nesmú využívať na iné účely, než na zabezpečenie efektívnej ochrany finančných záujmov Spoločenstva.
2.
Komisia a členské štáty zabezpečia pri spracovaní osobných údajov podľa tohto nariadenia súlad s vnútroštátnymi ustanoveniami a ustanoveniami Spoločenstva o ochrane údajov, najmä s tými, ktoré obsahuje smernica 95/46/ES a ak je to uplatniteľné, nariadenie (ES) č. 45/2001.
Pred prijatím vykonávacích predpisov podľa článku 11 ods. 1
druhý podods
., článku 12 ods. 4 a článku
24
sa uskutočnia konzultácie s Európskym dozorným úradníkom na ochranu údajov.
Článok 19
Vzťahy s tretími krajinami
1.
Informácie získané členskými štátmi alebo Komisiou z tretieho štátu, ktoré patria do rozsahu pôsobnosti tohto nariadenia sa musia oznámiť príslušným orgánom členského štátu alebo Komisii, ak im to umožní predísť alebo zabrániť nezrovnalostiam.
2.
Ak sa dotknutá tretia krajina v súlade s právom zaviaže poskytnúť pomoc požadovanú na zhromaždenie dôkazov o protiprávnej povahe operácií, ktoré by mohli predstavovať nezrovnalosť, informácie získané podľa tohto nariadenia sa môžu oznámiť tejto tretej krajine ako súčasť dohodnutého postupu podľa dohody príslušných orgánov poskytujúcich informácie, v súlade s ich vnútroštátnymi ustanoveniami o ochrane osobných údajov, s článkami 25 a 26 smernice 95/46/ES, a kde to uplatniteľné, s článkom 9 nariadenia (ES) č. 45/2001.
3.
V tejto súvislosti má OLAF koordinačnú úlohu.
Článok 20
Riziková analýza Komisie
Komisia môže použiť všetky informácie všeobecnej alebo operačnej povahy oznámené členským štátmi podľa tohto nariadenia na vykonanie strategických alebo taktických hodnotení rizika s využitím vhodnej informačnej technickej podpory, ktorá vyústi do poskytnutia spravodajských správ a výstrah, s cieľom zvýšiť povedomie o zistených hrozbách a tým zvýšiť efektivitu primeraných operačných reakcií zo strany príslušných vnútroštátnych orgánov a Komisie, pri rešpektovaní obmedzení jej kompetencie.
Článok 21
Zmena a doplnenie existujúcich právnych ustanovení
Komisia predloží návrhy požadované na zmenu a doplnenie nariadenia (ES) č. 1798/2003 a rozhodnutia 2000/642/SVV.
Hlava III
vymÁhanie
Článok 22
Rozšírenie možnosti vymáhania nezákonne nadobudnutých výnosov a povinnosť poskytovať informácie
1.
S cieľom uľahčiť vymáhanie výnosov, ktoré vznikli v dôsledku nezrovnalostí, ako je vymedzené v článku 3 prvý ods. bod 1, poskytnú inštitúcie a osoby, ako je uvedené v článku 2a smernice 91/308/EHS, príslušným orgánom členských štátov na ich žiadosť a v súlade s odsekom 2 všetky náležité finančné informácie, ktoré týmto orgánom umožnia uplatňovať opatrenia stanovené v článku 23.
2.
Spolu so žiadosťou uvedenou v ods. 1 sa predloží vyhlásenie, v ktorom sa uvedú príslušné skutočnosti známe orgánu podávajúcemu žiadosť alebo Komisii, a dôvody pre závažné podozrenie.
Príslušné úverové a/alebo finančné inštitúcie zabezpečia, aby tieto informácie ostali dôverné.
Článok 23
Prostriedky vymáhania
1.
S cieľom zabezpečiť účinné vymáhanie zabezpečia členské štáty tam, kde je to potrebné po získaní povolenia súdneho orgánu, prepadnutie alebo zmrazenie nezákonne nadobudnutých výnosov, ktoré poškodzujú finančné záujmy Spoločenstva.
Toto ustanovenie sa vzťahuje na príjmy z akejkoľvek nezrovnalosti, ktorá zahŕňa čiastku vyššiu než 50 000 EUR, alebo majetok, ako je uvedené v článku 1 bode D smernice 91/308/EHS, ktorého hodnota zodpovedá výške týchto príjmov.
2.
Opatrenia uvedené v odseku 1 sa môžu vzťahovať na fyzickú alebo právnickú osobu, ktorá sa dopustila nezrovnalosti alebo je podozrivá zo spáchania nezrovnalosti alebo ktorá spáchaniu nezrovnalosti napomáhala alebo je podozrivá z takéhoto napomáhania.
Tieto opatrenia sa môžu vzťahovať aj na fyzickú alebo právnickú osobu, ktorá má z príjmov z nezrovnalosti prospech.
Hlava IV
Záverečné ustanovenia
Článok 24
Vykonávacie predpisy
Podrobné vykonávacie predpisy o vzájomnej pomoci a výmene informácií stanovených v kapitole 1 druhej hlavy
sa prijmú v súlade s nariadeným postupom uvedeným v článku
25
ods. 2.
Navyše okrem záležitosti uvedených v druhom pododseku článku 11 ods. 1 a v článku 12 ods. 4 tieto pravidlá môžu zahŕňať najmä:
a)
nezrovnalosti v zmysle bodu 1
písm
. b) článku 3 ods. 1;
b)
nezrovnalosti v zmysle bodu 1
písm.
c) článku 3 ods. 1;
c)
nezrovnalosti v sektore štrukturálnych fondov.
Článok 25
Výbor
1.
Komisii pomáha
výbor zriadený
podľa článku 43 nariadenia (ES) č. 515/97.
2.
Ak sa odkazuje na tento odsek, uplatňujú sa
články 5 a 7 rozhodnutia 1999/468/ES, so zreteľom na ustanovenia jeho článku 8.
Lehota ustanovená
v článku 5 ods. 6 rozhodnutia 1999/468/ES je tri
mesiace
.
Článok 26
Hodnotiaca správa
Komisia podá správu Európskemu parlamentu, Dvoru audítorov a Rade o uplatňovaní tohto nariadenia každé tri roky odo dňa nadobudnutia jeho účinnosti.
Článok 27
Nadobudnutie účinnosti
Toto nariadenie nadobúda účinnosť dvadsiatym dňom
po
jeho
uverejnení
v Úradnom vestníku Európskej únie.
Toto nariadenie je záväzné
v celom rozsahu
a priamo uplatniteľné vo všetkých členských štátoch.
V
Za Európsky parlament Za Radu
predseda predseda
