Otázka na hodinu otázok H-0417/2010
Komisii
Schôdza: septembra II 2010
článok 116 rokovacieho poriadku
Silvia-Adriana Ţicău
(S&D) Vec: Regionálna spolupráca v oblasti energetiky
Komisia oznámila, že v roku 2010 vypracuje oznámenie, ktoré bude obsahovať odporúčania a príklady najlepších postupov týkajúce sa iniciatív regionálnej spolupráce v oblasti energetiky.
V tomto roku Komisia takisto zverejní správu o vykonávaní európskeho plánu na oživenie hospodárstva, ktorá bude obsahovať aj hodnotenie stavu realizácie projektov v oblasti energetiky.
Mohla by Komisia informovať, či budú iniciatívy regionálnej spolupráce v oblasti energetiky zahŕňať aj rozvoj „inteligentnej“ energetickej infraštruktúry (smart grids) na makroregionálnej úrovni, čo by prispelo k zníženiu spotreby energie a umožnilo by prostredníctvom decentralizovaného systému využívať obnoviteľné zdroje energie?
Okrem toho so zreteľom na skutočnosť, že členské štáty budú môcť v roku 2010 prispôsobiť svoje operačné programy, môže Komisia uviesť, kedy prijme kolégium komisárov toto oznámenie?
