Plenárne zasadnutie 19. - 22. mája 2008 Plenárne zasadnutie 19. - 22. mája 2008
Májové plenárne zasadnutie EP v Štrasburgu bude mať bohatý program.
Poslanci budú napríklad v druhom čítaní hlasovať o kompromisnom návrhu nariadenia, ktorého predmetom je zákaz vývozu ortuti, ako aj sprísnenie pravidiel pre jej uskladňovanie.
EP bude ďalej hlasovať o predbežnej správe Dočasného výboru EP pre klimatické zmeny.
Jej text za zameriava prevažne na dostupné vedecké poznatky v tejto oblasti a odsudzuje vedecky nepodložené snahy skresľovať či podceňovať výsledky odborných štúdií o príčinách a následkoch klimatických zmien.
Cestná doprava
Poslanci budú v rámci prvého čítania hlasovať o troch legislatívnych návrhoch, ktoré sa zaoberajú cestnou dopravou.
Pripravované nariadenia, týkajúce sa prepravy cestujúcich autokarmi a autobusovou dopravou a prístupu cestnej dopravy na medzinárodný trh, si kladú za cieľ modernizovať existujúce právne predpisy v tejto oblasti.
Nariadenie týkajúce sa výkonu povolania prevádzkovateľov cestnej dopravy má zas za cieľ stanoviť odborné podmienky pre získanie licencie prevádzkovateľa.
Turecko, víza do USA, potraviny
Na programe schôdze sa objaví aj téma pokroku Turecka na jeho ceste k členstvu v EÚ, či nelegislatívna správa o pokroku v oblasti rovnosti príležitostí a nediskriminácie.
Poslancov tiež čaká hlasovanie o uznesení, v ktorom sa vyjadria k americkej vízovej politike voči krajinám EÚ.
O tejto problematike diskutovali počas rozpravy v pléne Parlamentu už 23. apríla 2008.
Ďalšie z uznesení by sa zas malo týkať zvyšujúcich sa cien potravín.
Európsky námorný deň
V utorok 20. mája bude Európska únia po prvýkrát sláviť Európsky námorný deň.
Na zavedení tohto dňa sa dohodli Európsky parlament, Rada a Komisia, pričom cieľom je zvýšiť povedomie európskych občanov o význame európskych morí a oceánov.
20080519INS29180 Tlačové oddelenie Priamy prenos od pondelka 17:00
