P6_TA(2007)0525
Kontrolné opatrenia a trestnoprávne ustanovenia týkajúce sa 1-benzylpiperazínu (BZP)*
A6-0417/2007
Legislatívne uznesenie Európskeho parlamentu zo 14. novembra 2007 o návrhu rozhodnutia Rady o definovaní 1-benzylpiperazínu (BZP) ako novej syntetickej drogy, ktorá má podliehať kontrolným opatreniam a trestnoprávnym ustanoveniam ( KOM(2007)0430 – 11974/2007 – C6-0285/2007 – 2007/0811(CNS) )
(Konzultačný postup)
Európsky parlament
, –
so zreteľom na návrh Komisie ( KOM(2007)0430 ),
–
so zreteľom na článok 34 ods. 2 písm. c) Zmluvy o EÚ,
–
so zreteľom na článok 39 ods. 1 Zmluvy o EÚ, v súlade s ktorým Rada konzultovala s Európskym parlamentom ( C6-0285/2007 ),
–
so zreteľom na články 93 a 51 rokovacieho poriadku,
–
so zreteľom na správu Výboru pre občianske slobody, spravodlivosť a vnútorné veci ( A6-0417/2007 ),
1.
schvaľuje zmenený a doplnený návrh Komisie;
2.
vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES;
3.
upriamuje pozornosť Komisie a Rady na nedostatok presvedčivých vedeckých dôkazov v správe o hodnotení rizík, z ktorej vychádza návrh Komisie, najmä pokiaľ ide o dôkazy celkového nebezpečenstva a škodlivosti tejto látky, a zdôrazňuje, že je potrebné vypracovať ďalšie štúdie;
4.
vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
5.
žiada Radu o opätovnú konzultáciu, ak má v úmysle podstatne zmeniť návrh Komisie;
6.
poveruje svojho predsedu, aby túto pozíciu postúpil Rade a Komisii.
Text predložený Komisiou Pozmeňujúce a doplňujúce návrhy Európskeho parlamentu Pozmeňujúce a doplňujúce návrhy 3 a 6 Článok 1
Členské štáty prijmú v súlade so svojim vnútroštátnym právom nevyhnutné opatrenia na zaradenie 1-benzylpiperazínu (známeho tiež ako 1-benzyl-1,4-diazacyklohexán, N-benzylpiperazín alebo nepresnejšie ako benzylpiperazín či BZP) pod kontrolné opatrenia primerane k rizikám tejto látky
a pod trestnoprávne sankcie stanovené v ich právnych predpisoch v súlade so záväzkami vyplývajúcimi z Dohovoru Organizácie spojených národov o psychotropných látkach z roku 1971
.
Členské štáty prijmú v súlade so svojim vnútroštátnym právom nevyhnutné opatrenia na zaradenie 1-benzylpiperazínu (známeho tiež ako 1-benzyl-1,4-diazacyklohexán, N-benzylpiperazín alebo nepresnejšie ako benzylpiperazín či BZP)
výhradne
pod kontrolné opatrenia primerane k
nízkym
rizikám tejto látky
, ktoré sa musia preskúmať a overiť
.
