KONEČNÉ ZNENIE
A6-0344/2005
25.11.2005
SPRÁVA
o stupni pripravenosti Rumunska na vstup do Európskej únie
(2005/2205(INI))
Výbor pre zahraničné veci
Spravodajca:
Pierre Moscovici
PR_INI_art45
PE 364.919v02-00
OBSAH
NÁVRH UZNESENIA EURÓPSKEHO PARLAMENTU.........................................................3
POSTUP.....................................................................................................................................7
NÁVRH UZNESENIA EURÓPSKEHO PARLAMENTU
monitorovanie stupňa pripravenosti Rumunska na vstup do Európskej únie
2005/2205(INI)
Európsky parlament ,
– so zreteľom na závery Európskej rady z Bruselu zo 16. a 17. decembra 2004,
– so zreteľom na Zmluvu o pristúpení podpísanou Rumunskom a Európskou úniou 25.
apríla 2005,
– so zreteľom na pravidelné správy Komisie o pokroku Rumunska na ceste k pristúpeniu za roky 1998 až 2004 a strategický dokument Komisie o pokroku uskutočnenom v procese rozširovania ( KOM(2005)0534 ),
– so zreteľom na všetky uznesenia a predchádzajúce správy od začiatku procesu rozširovania až do dnešného dňa,
– so zreteľom na súhrnnú správu o monitorovaní stupňa pripravenosti na vstup do Európskej únie z 25. októbra 2005 ( KOM(2005)0534 ),
– so zreteľom na článok 45 rokovacieho poriadku,
– so zreteľom na správu Výboru pre zahraničné veci ( A6‑0344/2005 ),
A. keďže Rumunsko a Bulharsko sa v roku 2000 nachádzali medzi kandidátskymi krajinami na vstup po boku iných krajín, ktoré sa medzitým stali členmi, a piate rozšírenie nebolo kompletné a malo by sa ukončiť v záujme Rumunska a Únie a v rámci dodržiavania záväzkov obidvoch strán,
B. keďže podpisom Zmluvy o pristúpení sa začala nová etapa smerom k pristúpeniu Rumunska k Únii a Rumunsko sa odteraz zúčastňuje na práci Európskej rady a Rady ako pozorovateľ a keďže 35 rumunských pozorovateľov sa 26. septembra pripojilo k našej práci,
C. keďže od poslednej správy Komisie môžeme konštatovať významné zlepšenia,
D. keďže v niektorých oblastiach pokrok nebol uspokojujúci a Rumunsko musí prijať okamžité opatrenia na zlepšenie nedostatkov, aby mohlo vstúpiť do Únie 1. januára 2007,
E. keďže perspektíva vstupu účinkuje ako silný katalyzátor reforiem a mobilizuje jednotlivých aktérov politického, hospodárskeho sociálneho a občianskeho života,
F. keďže skutočný dátum vstupu bude stanovený na základe odporúčania Komisie po dôkladnej analýze stavu pripravenosti Rumunska,
1. znovu potvrdzuje, že vstup Rumunska predstavuje spoločný cieľ Európskej únie a Rumunska, ktorý umožní dovŕšiť, spolu so vstupom Bulharska, piate rozšírenie Únie podnietené oslobodzovacím hnutím v strednej a východnej Európe;
2. trvá na tom, že želaním Európskeho parlamentu je, aby Rumunsko a Bulharsko pristúpili k Európskej únii dňa 1. januára 2007, za predpokladu, že budú každou z týchto krajín dodržané podmienky uvedené v zmluve o pristúpení;
3. pripomína výmenu listov medzi predsedom Európskeho parlamentu a predsedom Komisie o úplnom zapojení Európskeho parlamentu do možného preskúmania uplatnenia jednej z ochranných doložiek obsiahnutých v zmluve o pristúpení; poznamenáva, že Parlament zaujme pozíciu k danej problematike a najmä k načasovaniu pristúpenia, so zreteľom na stav realizácie potrebných reforiem a na základe podrobného hodnotenia situácie, ktoré predloží Komisia na jar budúceho roka; očakáva preto, že Komisia a Rumunsko budú v tomto smere úzko spolupracovať s Parlamentom;
4. vyjadruje tiež želanie, aby sa pristúpenie Rumunska a Bulharska uskutočnilo solidárnym spôsobom;
5. zdôrazňuje, že reformné úsilie, ktoré požaduje Únia od Rumunska, je v záujme obidvoch strán a umožní Rumunsku v plnej miere využiť výhody vstupu a zabezpečí, aby sa uskutočnil v čo najlepších podmienkach;
6. uznáva významný prínos Rumunska k stabilite širšieho juhovýchodného európskeho regiónu a jeho pokračujúcu úlohu pri podpore regionálnej bezpečnosti a prosperity;
7. berie na vedomie hodnotenie príprav vstupu Rumunska obsiahnuté v správe Komisie o pokroku a súhlasí s jej závermi;
V tejto súvislosti:
- víta významný pokrok, najmä v oblasti slobody prejavu, spravodlivosti, integrácie menšín, ochrany dieťaťa , reštitúcie majetku a politiky konkurencie;
- zdôrazňuje, že sa musí pokračovať v snahách, najmä pokiaľ ide o úspešné dovŕšenie reformy verejnej správy; zabezpečenie správneho fungovania právneho systému; vytvorenie zdravej a transparentnej základne pre vzťahy medzi občanmi a inštitúciami; boj proti zločinu a nezákonnému obchodu; dosiahnutie pokroku pri integrácii Rómov; ukončenie implementáciu acquis communautaire
- vyjadruje znepokojenie nad opakovanými správami o zlom zaobchádzaní poriadkovými orgánmi, vrátane prehnaného používania sily a používania smrteľne nebezpečných prostriedkov, pričom mnohé z obetí sú Rómovia, vyzýva Rumunsko, aby zlepšilo súdne prešetrenie takýchto prípadov
vyslovuje znepokojenie nad pretrvávajúcim omeškávaním v početných oblastiach, ako napríklad zlepšenie administratívnej kapacity , boj proti korupcii a uplatňovanie acquis communautaire v istých sektoroch poľnohospodárstva, pri verejnom obstarávaní a v oblasti životného prostredia;
8. za jednu z najvyšších priorít považuje boj proti korupcii, najmä proti korupcii na vysokej úrovni, korupcii na každom stupni súdnictva, orgánov činných v trestnom konaní a verejnej administratívy, ako aj proti korupcii širokého rozsahu, ktorý treba rozhodne viesť na všetkých úrovniach prostredníctvom prísneho presadzovania zákona a úspešného trestného stíhania, ako aj náležitého chápania závažnosti tohto problému a jeho dôsledkov;
9. pripomína, že vonkajšia hranica Rumunska sa stane vonkajšou hranicou Európskej únie;
10. zdôrazňuje potrebu pokračovať v reforme právneho systému rešpektovaním cieľov a harmonogramu stanovených v akčnom pláne a s potrebnými finančnými a ľudskými zdrojmi zabezpečiť jeho skutočnú realizáciu, najmä čo sa týka boja proti nezákonnému obchodu (predovšetkým obchodu s drogami a obchodu s ľuďmi), a posilniť finančnú kontrolu;
11. dôrazne vyzýva rumunský parlament, aby neodkladne prijal vládou predloženú novelu trestného zákonníka, ktorá má za cieľ odstrániť ustanovenia o trestnosti urážky na cti a zosúladiť tento zákonník s legislatívou všetkých členských štátov EÚ;
12. domnieva sa, že ak by rumunský parlament schválil zákon o mediácii, bol by to krok k zníženiu počtu nevyriešených súdnych prípadov;
13. pripomína tiež potrebu posilniť ľudské a materiálne zdroje, aby sa podstatne zlepšilo riadenie a ochrana hraníc s cieľom bojovať proti nezákonnému obchodu, organizovanému zločinu a proti nezákonnému prisťahovalectvu;
14. konštatuje, že napriek povzbudivým hospodárskym výsledkom je chudoba stále veľmi rozšírená a životná úroveň zostáva hlboko pod priemerom Európskej únie, čo vyvoláva potrebu zvýšeného úsilia v oblasti súdržnosti a solidarity;
15. považuje za veľmi naliehavé, aby boli prijaté opatrenia na posilnenie administratívnej kapacity inštitúcií a bol uplatnený mechanizmus riadenia a finančnej kontroly, ktorý umožní, aby pridelené rozpočtové prostriedky boli použité účinným a transparentným spôsobom; dôrazne trvá na tom, že je stále potrebná koordinovaná a trvalá snaha o administratívnu reformu, ktorá je kľúčom k úspešnému vykonávaniuu acquis communautaire;
16. vyzýva rumunskú vládu, aby vyvinula zvýšené úsilie pri uplatňovaní legislatívy o životnom prostredí, a vyzýva na konzultácie s okolitými krajinami a dôsledné uplatňovanie noriem v duchu príslušných prerokovávaných návrhov EÚ (napr. odpadové hospodárstvo ťažobného priemyslu) s osobitnou pozornosťou venovanou banským projektom veľkého rozsahu s významným dopadom na životné prostredie, ako v prípade bane Rosia Montana;
17. odkazuje na katastrofické následky záplav v lete tohto roka, ktoré boli najväčšie za posledných 100 rokov a dočasne sa týkali viac než 60 % krajiny, pričom spôsobili vážne škody a úplne zničili domovy mnohých ľudí v niekoľkých regiónoch; vyzýva Komisiu, aby zvážila rozsah, v akom je možné použiť finančné prostriedky predvstupovej pomoci na pomoc tým ľuďom a regiónom, ktoré kruto zasiahli povodne;
18. žiada Rumunsko, aby prijalo a uplatnilo veterinárnu legislatívu na zabezpečenie potravinovej bezpečnosti a prevencie prenosu chorôb zvierat;
19. zdôrazňuje potrebu urýchliť vykonávanie zákona o reštitúcii majetku;
20. považuje za naliehavé uplatňovanie práv duševného vlastníctva, aby sa zabránilo pirátstvu a falšovaniu;
21. vrelo víta podstatné zlepšenia uskutočnené rumunskými orgánmi v oblasti ochrany dieťaťa; vyzýva však rumunskú vládu, aby v čo najkratšom čase odpovedala na žiadosti o medzinárodnú adopciu, ktoré boli podané počas moratória v júni 2001, berúc do úvahy skutočnú citovú tieseň, v ktorej sa nachádzajú adoptívni rodičia a príslušný rumunský právny rámec; vyzýva rumunskú vládu, aby naďalej pracovala na zlepšovaní situácie detí v detských domovoch;
22. upriamuje pozornosť na naliehavú potrebu ochrany ľudí s poruchami učenia, ktorých životné podmienky a starostlivosť o nich sú stále nevyhovujúce, a to najmä postihnutých osôb s poruchami intelektu a duševného zdravia, ktoré sú v ústavnej starostlivosti; vyzýva rumunskú vládu, aby okamžite nahradila veľké ústavné zariadenia pre postihnuté osoby menšími komunitnými službami s využitím značných finančných prostriedkov vyčlenených Komisiou; zdôrazňuje však životne dôležitú potrebu prijať všetky potrebné opatrenie na implementáciu zákona o psychickom zdraví a o ochrane ľudí s psychologickými problémami z roku 2002;
23. vyzýva rumunské orgány, aby dozerali na to, aby poriadkové služby používali silu a strelné zbrane v súlade s legislatívou Únie a uistili sa, že osoby zodpovedné za ich zneužívanie boli postavené pred súd a prípadne potrestané za svoje činy;
24. konštatuje, že uplatnenie antidiskriminačných zákonov a opatrení, ktoré Rumunsko prijalo v prospech Rómov, je krokom vpred, ale domnieva sa, že je potrebné pokračovať v úsilí zameranom na dosiahnutie integrácie, najmä prostredníctvom uplatňovania politiky nulovej tolerancie voči rasizmu proti Rómom, ako aj prostredníctvom zabezpečenia lepšieho prístupu ku kvalitnému vzdelaniu a pracovnému trhu, a zabezpečiť, aby médiá boli v plnej miere zapojené do tohto úsilia;
25. vyjadruje sklamanie z pretrvávajúceho odkladania prijatia zákona o menšinách; vyjadruje znepokojenie nad tým, že súčasťou volebných zákonov sú naďalej diskriminačné opatrenia, ktoré sa vyskytujú aj v návrhu zákona o menšinách; želá si, aby bol zákon o menšinách prijatý čo najskôr a aby sa pridŕžal politických kritérií;
26. znovu pripomína, že je potrebné prijať dodatočné opatrenia na zabezpečenie ochrany maďarskej menšiny v súlade so zásadami subsidiarity a samosprávy; vyzýva rumunské orgány, aby plne podporovali vyššie vzdelávanie maďarskej menšiny poskytovaním potrebných finančných prostriedkov;
27. vyzýva Komisiu, aby pokračovala v dôslednom a objektívnom monitorovaní príprav na vstup a pomáhala rumunským orgánom v plnení ich záväzkov a upriamila sa na sledovanie vývoja, a to nielen so zreteľom na prijaté záväzky, ale aj na ich realizáciu na miestnej úrovni, v tých oblastiach, v ktorých predchádzajúce správy požadovali zmeny;
28. znovu predkladá svoju požiadavku, aby ho Komisia pravidelne informovala o monitorovacích prácach a bol v plnej miere zapojený do konečného rozhodovania o prípadnom použití ochranných doložiek;
29. schvaľuje prístup Komisie, podľa ktorého sa rozhodnutie o prípadnom odložení dátumu vstupu uskutoční na základe výsledkov, ktoré Rumunsko dosiahne do jari 2006;
30. znovu potvrdzuje svoje želanie podporované silnou politickou vôľou, aby sa vstup Rumunska uskutočnil 1. januára 2007, ale zdôrazňuje, že uskutočnenie tejto ambície závisí predovšetkým od schopnosti rumunských orgánov splniť všetky záväzky uvedené v zmluve o pristúpení, v opačnom prípade sa uplatnia ochranné doložky;
31. vyzýva rumunské orgány, aby uspokojivým spôsobom odstránili identifikované nedostatky a umožnili tak vstup Rumunska podľa stanoveného harmonogramu;
32. vyzýva členské štáty Únie, ktoré ešte neratifikovali Zmluvu o pristúpení Rumunska k Európskej únii, aby tak urobili v čo najkratšom čase;
33. poveruje svojho predsedu, aby postúpil toto uznesenie Rade a Komisii a vládam a parlamentom členských štátov a Rumunska.
POSTUP
Názov
O stupni pripravenosti Rumunska na vstup do Európskej únie
Referenčné čísla
2005/2205(INI)
Právny základ
čl. 45
Gestorský výbor dátum oznámenia povolenia v pléne
AFET
17.11.2005
Výbor požiadaný o stanovisko dátum oznámenia v pléne
DEVE 17.11.2005
INTA
17.11.2005
BUDG
17.11.2005
CONT
17.11.2005
ECON
17.11.2005
EMPL
17.11.2005
ENVI
17.11.2005
ITRE
17.11.2005
IMCO
17.11.2005
TRAN
17.11.2005
REGI
17.11.2005
AGRI
17.11.2005
PECH
17.11.2005
CULT
17.11.2005
JURI
17.11.2005
LIBE
17.11.2005
AFCO
17.11.2005
FEMM
17.11.2005
PETI
17.11.2005
Bez predloženia stanoviska dátum rozhodnutia
DEVE 14.11.2005
INTA
23.11.2005
BUDG
11.11.2005
CONT
14.11.2005
ECON
15.11.2005
EMPL
15.11.2005
ENVI
27.10.2005
ITRE
23.11.2005
IMCO
21.11.2005
TRAN
22.11.2005
REGI
21.11.2005
AGRI
14.11.2005
PECH
21.11.2005
CULT
23.11.2005
JURI
24.10.2005
LIBE
14.11.2005
AFCO
10.11.2005
FEMM
24.11.2005
PETI
23.11.2005
Rozšírená spolupráca dátum oznámenia v pléne
-
Návrh uznesenia začlenený v správa
-
Spravodajca dátum menovania
Pierre Moscovici
19.10.2005
Predchádzajúci spravodajca
Pierre Moscovici
Prerokovanie vo výbore
14.11.2005
22.11.2005
Dátum prijatia
23.11.2005
Výsledok záverečného hlasovania
za:
proti:
zdržali sa:
55
2
5
Poslanci prítomní na záverečnom hlasovaní
Vittorio Agnoletto, Angelika Beer, André Brie, Elmar Brok, Simon Coveney, Ryszard Czarnecki, Véronique De Keyser, Giorgos Dimitrakopoulos, Camiel Eurlings, Alfred Gomolka, Klaus Hänsch, Richard Howitt, Anna Ibrisagic, Toomas Hendrik Ilves, Jelko Kacin, Georgios Karatzaferis, Ioannis Kasoulides, Helmut Kuhne, Joost Lagendijk, Vytautas Landsbergis, Cecilia Malmström, Francisco José Millán Mon, Pierre Moscovici, Pasqualina Napoletano, Baroness Nicholson of Winterbourne, Raimon Obiols i Germà, Vural Öger, Alojz Peterle, Tobias Pflüger, João de Deus Pinheiro, Paweł Bartłomiej Piskorski, Poul Nyrup Rasmussen, Michel Rocard, Raül Romeva i Rueda, Libor Rouček, José Ignacio Salafranca Sánchez-Neyra, Jacek Emil Saryusz-Wolski, György Schöpflin, Gitte Seeberg, István Szent-Iványi, Konrad Szymański, Antonio Tajani, Paavo Väyrynen, Inese Vaidere, Geoffrey Van Orden, Ari Vatanen, Jan Marinus Wiersma, Josef Zieleniec
Náhradníci prítomní na záverečnom hlasovaní
Alexandra Dobolyi, Árpád Duka-Zólyomi, Kinga Gál, Marie Anne Isler Béguin, Tunne Kelam, Jaromír Kohlíček, Janusz Onyszkiewicz, Doris Pack, Aloyzas Sakalas, Inger Segelström, Csaba Sándor Tabajdi, María Elena Valenciano Martínez-Orozco, Marcello Vernola,
Náhradníci (čl. 178 ods. 2) prítomní na záverečnom hlasovaní
Thomas Wise
Dátum predloženia – A6
25.11.2005
A6‑0344/2005
